|  |  |  |
| --- | --- | --- |
| **GLO EN DIEN**  **’N HANDBOEK VIR DIE AFRONDING**  **VAN KATKISANTE**    **Verkort en aangepas deur**  **Ds Henk Boshoff** | | |
|  | | |
|  | **V O O R W O O R D** |

***GLO EN DIEN*.**

**’N KATKISASIEBOEK VIR BELYDENISKATKISANTE.**

Katkisasie is deel van die wese van die kerk [Mat 28:19]. Die bedoeling daarvan is :

- sodat die lidmate van die kerk kan weet wat hulle **glo** ;

- sodat die lidmate kan weet dat hulle geroep is om die Here te **dien**.

Deur die jare was daar telkens pogings om die gehalte van die katkisasie te verbeter. By die pogings wat daarin geslaag het, was daar ook mislukkings. Een van die groot leemtes

was die gebrek aan sketse / prentjies / breinkaarte om die katkisante te help om geheue-grepe op die lesse te kry. Sommige van die die sketse wat wel bestaan het, is weggesteek in boeke wat vir die oë van die aanbieder alleen bedoel is.

Hierdie is ’n poging om ’n bydrae te lewer tot die ontwikkeling van ’n gebruikers-vriendelike katkisasieboek wat katkisasie ’n plesier maak vir sowel die aanbieder as die katkisant.

Die doelstellings met die boek - as hopelike verbetering op ander - is :

**** ’n Sketskaart van die hele inhoud van die katkisasieprogram - wat as roetegids dien

sodat katkisante kan weet : waarheen hulle op pad is ***en*** waar hulle **nou** is.

**** Breinkaarte van elke les :

- vir makliker verstaan en onthou van die les

- vir gebruik as transparante vir die lesaanbieding.

**** Aanbiedings wat verskil van les tot les [memoriseer / selfdoen / ervaringsleer / verhale

/ anekdotes].

**** Verhaaltjies / spreuke [in raampies / skadu-druk] om die les vas te knoop.

**** Klem op die dogmatiese inhoud van die gereformeerde leer.

**** Praktiese hulpmiddels [bv ’n volledige Bybelleesprogram vir een jaar].

**** Genoeg ruimte vir aanbieders om kreatief gegewens by te werk by elke les.

Geen katkisasieboek kan aanspraak maak op volmaaktheid nie. Dit bly egter ’n uitdaging vir elke kategeet om daarna te strewe. Mag elkeen wat hierdie boek gebruik vreugde daarin ervaar ! Daar bestaan ook ’n kort Handleiding vir die Kategeet by die skrywer.

|  |  |
| --- | --- |
|  | **Handboek vir die Belydenisklas** |

|  |  |
| --- | --- |
|  | **INHOUDSOPGAWE** |

|  |  |  |
| --- | --- | --- |
|  | **Voorwoord** |  |
|  | **Algemene Inligtingstuk** |  |
|  | **Sketskaart : Inhoud van die kategese** |  |
| **LES 1 :** | **Ek gaan belydenis aflê** |  |
| **LES 2 :** | **Die Bybel is die Woord van God** |  |
| **LES 3 :** | **Ek lees my Bybel** |  |
| **LES 4 :** | **Ons het 6 Belydenisskrifte** |  |
| **LES 5 :** | **Verlossing [1] : God se verlossingsplan** |  |
| **LES 6 :** | **Verlossing [2] : Ons roete** |  |
| **LES 7 :** | **Ek glo in God die Vader en Skepper** |  |
| **LES 8 :** | **Ek glo in Jesus Christus...[1] : Sy vernedering** |  |
| **LES 9 :** | **Ek glo in Jesus Christus...[2] : Sy verhoging** |  |
| **LES 10 :** | **Ek glo in die Heilige Gees** |  |
| **LES 11 :** | **Ek glo aan die kerk** |  |
| **LES 12 :** | **Sakramente (1) : Die Heilige Doop** |  |
| **LES 13 :** | **Sakramente (2) : Die Heilige Nagmaal** |  |
| **LES 14 :** | **Kerklike Dissipline ( = Kerklike Tug)** |  |
| **LES 15 :** | **Ek glo aan die vergifnis van sonde** |  |
| **LES 16:** | **Ek sal opstaan en ewig lewe** |  |
| **LES 17:** | **Ek dien volgens God se wet (1)** |  |
| **LES 18 :** | **Ek dien volgens God se wet (2)** |  |
| **LES 19 :** | **My diens teenoor God in gebed (1) : In die heiligdom** |  |
| **LES 20:** | **My diens teenoor God in gebed (2) : Die Onse Vader** |  |
| **LES 21 :** | **My diens teenoor God in die kerk (1) : Die erediens** |  |
| **LES 22 :** | **My diens teenoor God in die kerk (2) : Geskiedenis** |  |
| **LES 23 :** | **My diens teenoor God in die kerk (3) : Struktuur/werk** |  |
| **LES 24 :** | **My diens teenoor my naaste (1) : Liefdeslewe** |  |
| **LES 25 :** | **My diens teenoor my naaste (2) : Menseverhoudings** |  |
|  | **My Verbintenis** |  |
|  | **So moet die eindproduk lyk !** |  |
|  | BYLAES : Die BELYDENISSKRIFTE  Die Apostoliese Geloofsbelydenis  Die Geloofsbelydenis van Nicea |  |
|  | Die Geloofsbelydenis van Athanasius |  |
|  | Die Nederlandse Geloofsbelydenis |  |
|  | Die Heidelbergse Kategismus  Die Dortse Leerreëls |  |

**WELKOM IN DIE B E L Y D E N I S K L A S !**

**KOM ONS MAAK DIT 'N FEES VANJAAR !**

**Om dit te bereik is die volgende nodig :**

**1 . V O O R B E R E I D I N G**

\* Jy sal tydens elke katkisasieklas die volgende week se opdragte kry. Begin vroeg

in die week reeds en **vul AL die vrae in en leer die les**. Dan kan ons 'n heerlike

ontspanne les beleef.

\* As daar in die week iets voorval dat jy REGTIG probleme gehad het, noem dit

***voordat die klas begin***. Dit sal beteken dat :

- jy nie in die klas vrae sal ontvang oor die les nie ;

- jy jou punt vir voorbereiding vir die bepaalde les verloor ;

- jy die les die volgende week voor die klas begin vir die kategeet kom wys.

\* As jy om een of ander rede onseker is oor watter les jy moet doen, skakel gerus .

**Moenie in die klas sê jy het nie geweet nie !**

**2 . P R O S E D U R E I N D I E K L A S**

\* Die metode van lesaanbieding is dikwels 'n vraag-antwoord metode.

Jy hoef nooit bang te wees om te antwoord nie. As jy eerlik nie weet nie, sê dit net.

\* As daar iets is wat jy nie verstaan nie, **vra asseblief** !

|  |  |
| --- | --- |
|  | ***If you ask now, you are a fool for five minutes.***  ***If you don't ask now, you are a fool forever.*** |

**3 . A L G E M E E N**

\* Die wagwoord in die klas is **eerlikheid**. Julle het die reg om dit van die kategeet te

verwag - hy verwag dit van julle.

\* Jy moet so voorberei dat jy **ENIGE dag gereed is vir 'n toets** oor die werk wat jy vir

die betrokke dag moes voorberei. Al die punte wat julle op hierdie manier bymekaar-

maak [of weggooi !] vorm deel van die prentjie waarna ons aan die einde kyk om te

bepaal of julle tot belydenis toegelaat word of nie.

\* Kom ons streef na **100% teenwoordigheid** vanjaar. Beskou ELKE klas se

teenwoordigheid as van uiterste belang vir jou geestelike vorming. Dieselfde geld

van die bywoning van die eredienste. Indien iets DRINGEND voorval, moet jy die

volgende week **skriftelik verskoning** maak en jou voorbereiding kom wys .

|  |  |
| --- | --- |
|  | **ONS DOEN DIT ALLES VIR CHRISTUS EN SY KERK !** |

|  |  |
| --- | --- |
|  | **SKETSKAART 1 : INHOUD VAN DIE KATEGESE** |



**GEREFORMEERDE**

**LEER**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  | Nederlandse  Geloofsbely-  denis  **N G B**  [37 Art]  **1561** |  | | Heidelbergse  Kategismus  **H K**  [52 Sondae]  **1563** |  | | Dordtse  Leerreëls  **D L**  [5 Stukke]  **1618 / 19** |  | |
| **12 Artikels** | | | **Geloofsbelydenis**  **van Nicea** | | | **Geloofsbelydenis van Athanasius** | | |
| **WOORD** | | | **VAN** | | | **GOD** | | |

|  |  |  |
| --- | --- | --- |
| **E K G L O** | **[12 ARTIKELS]** |  |
|  | **\* DIE VADER** |  |
| **I N** | **\* DIE SEUN** |  |
|  | **\* DIE HEILIGE GEES** |  |
|  |  |  |

|  |  |  |
| --- | --- | --- |
| **AAN** | **\* KERK** | * **Sakramente** |
|  | **\* VERGIFNIS** | * **Kerklike Tug** |
|  | **\* OPSTANDING** |  |
|  | **\* EWIGE LEWE** |  |

|  |  |  |  |  |
| --- | --- | --- | --- | --- |
| **E K D I E N** | | **IN LIEFDE TOT** | ** GOD**  ** MY NAASTE** | |
| ** GOD** | |  | ** MY NAASTE** | |
| **- GEBED** | |  | **- GESIN** | |
| **- KERK** | | * **Erediens** * **Regering** * **Diens** * **Kerklike lewe** | **- MEDEMENS** | |
|  | | **LES 1 : EK GAAN BELYDENIS AFLÊ** | | |

|  |
| --- |
| **Voorbereidende leeswerk :** Skryf die kern van elke teks kortliks hier neer  **\* Bybel :** 1 Kor 12:3 [***Leer die teks uit jou kop uit*** ................................................................... ..............................................................................................................................................................  Matt 16:13-20 ..................................................................................................... .............................................................................................................................................................. ..............................................................................................................................................................  Rom 10:9-10 ........................................................................................................ ..............................................................................................................................................................  **\* Belydenisskrifte :** **[Die Belydenisskrifte is in jou katkisasieboek !]**  NGB Art 1  HK Sondag 1 Vraag & Antw 1 |

**1. WAT IS BELYDENIS ?**

Belydenis is **om te SÊ wat jy GLO**.

Wanneer ek deel wil wees van die kerk van die Here Jesus Christus, moet ek bereid wees om openlik te kan sê dat Jesus my Here en Koning is.

In die vroeë kerk het hierdie belydenis uit net 2 woorde bestaan :

Grieks : ***Jesus Kurios***

Afrikaans : ***Jesus [=] Here***

Daarom is die gelowiges genoem ***kuriake*** [kerk] = die wat aan die Here behoort.

Toe die kerk gestig is op Pinksterdag het die Romeine regeer.

Die keisers het niks daarvan gehou dat die gelowiges Jesus as Here erken nie.

Daarom was daar 'n oproep aan die mense om uit te roep : ***Kaizar kurios ! Die keiser is here***

Saam daarmee het hulle uitgeroep: ***Anathema Jesus !* = *Jesus is 'n vervloeking !***

Die christene het op hulle beurt met net een belydenis in hulle hart en op hulle lippe gelewe :

***Jesus kurios !* = Jesus is Koning**

Paulus maak dit baie duidelik in 1 Kor 12:3 :

- as iemand sê : ***Jesus is 'n vervloeking*** kom dit van die duiwel ;

\_ as iemand sê : ***Jesus is die Here***  kom dit van die Heilige Gees.

Elkeen wat deel is van die kerk van die Here Jesus, moet een of ander tyd by 'n punt kom waar hy Jesus bely as die Here. Hierdie is 'n **radikale lewenskeuse** .

As Jesus die Here is beteken dit dat Hy BAAS is oor my lewe en dat ek myself bereid verklaar om sy bevele onvoorwaardelik uit te voer.

As ek belydenis wil aflê en so lidmaat van die kerk van die Here Jesus word, moet daar oor my hele lewe geskrywe staan : ***Jesus is die Here ! Jesus is Baas oor alles wat ek doen !***

So baie kinders’wat Belydenis van Geloof aflê maak die kerk ‘goedkoop’:

Hulle staan voor in die kerk en antwoord alte mooi ‘JA’ op die vrae, maar jy sien hulle amper nooit weer in die kerk nie.

**2. DIE INHOUD VAN MY BELYDENIS**

By belydenisaflegging moet jy **JA**  antwoord op **4 vrae**. Hier is die vrae en hulle betekenis :

**VRAAG 1**   **BETEKENIS**

|  |  |
| --- | --- |
| ***Glo jy dat die leer soos in die Ou en Nuwe***  ***Testament***  ***en in die artikels van die Christelike geloof***  ***vervat is***  ***en in die kerk hier geleer word, die ware en volkome leer van die verlossing is ?*** | \* Ek glo die hele Bybel is God se Woord  \* Ek aanvaar die kerk se Belydenisskrifte  \* Ek aanvaar dat ons gemeente hierdie leer  onderskryf.  \* Ek aanvaar dat dit die volle boodskap van  verlossing is.  \* Ek aanvaar dit as my eie geloofsoortuiging |

**VRAAG 2 BETEKENIS**

|  |  |
| --- | --- |
| ***Beloof jy om as lidmaat van die gemeente van Christus deur sy genade in die bely- denis van die leer tot die einde van jou lewe te volhard, en alle leringe wat daarvan afwyk, te verwerp ?*** | \* Ek sal lewenslank volhard in hierdie  belydenis.  \* Ek sal dwaalleer beveg |

**VRAAG 3 BETEKENIS**

|  |  |
| --- | --- |
| ***Bely jy dat die Here Jesus Christus jou persoonlike Verlosser is en dat jy Hom liefhet ? Beloof jy om Hom te dien, sy Naam getrou te bely voor die mense en om aktief aan die werksaamhede van die kerk deel te neem ?*** | \* Ek **weet** dat Jesus my Verlosser is.  \* Ek sal Hom liefhê, gehoorsaam en dien.  \* Ek sal 'n getuie vir Jesus wees.  \* Ek stel myself tot sy beskikking.  \* Ek sal getrou aan die aktiwiteite van die  gemeente deelneem. |

**VRAAG 4 BETEKENIS**

|  |  |
| --- | --- |
| ***Beloof jy dat jy jou onderwerp aan die kerklike opsig en tug ?*** | \* Ek aanvaar dat enige lidmaat my mag  aanspreek oor sonde in my lewe.  \* Ek aanvaar die reg van die kerkraad om  my aan te spreek oor my lewe en - as dit  moet - my verder te dissiplineer. |

Vergeet 'n oomblik van al die ander katkisante. Dink 'n bietjie nuut aan die belydenis wat jy gaan aflê. Dit is 'n belofte dat Jesus die Here en Baas van jou lewe **is** en **sal wees** .

|  |  |
| --- | --- |
|  | **If Jesus is not Lord of all, Jesus is not Lord at all.** |

**Belydenis is 'n lewenskeuse.**

Mag die Here aan jou die genade gee om met ywer voor Hom te buig en te sê :

* ***Jesus is die Here ! Hy is die Koning en Baas van my lewe !***
* ***Ek verbind my daaraan om gehoorsaam te wees aan ALLES wat Hy van my vra .***

|  |  |
| --- | --- |
|  | **LES 2 : DIE BYBEL IS**  **GOD SE WOORD** |

|  |
| --- |
| **Voorbereidende leeswerk :**  **\* Bybel :** Ps 119:105-112 **[*Leer vers 105 uit jou kop uit*** ............................................................ ..............................................................................................................................................................  2 Tim 3:10 - 4:5 .....................................................................................................  ...........................................................................................................................................................................................................................................................................................................................  Heb 1:1-6 ............................................................................................................... ............................................................................................................................................................................................................................................................................................................................  **\* Belydenisskrifte :** NGB Art 2b - 7 |

**1. DIE OORSPRONG VAN DIE BYBEL**

**1.1 Die Bybel is van goddelike oorsprong :** Die Bybel is God se Woord in mensetaal. Hy self

het die Bybelskrywers geïnspireer om te skryf wat Hy wou hê (2 Tim 3:16 ; 2 Pet 1:20-21).

**1.2 Die Bybel is deur mense geskryf :** God het die Bybelskrywers gebruik om met hulle eie vertelstyl te skryf..

Die Ou Testament is hoofsaaklik in Hebreeus geskryf en die Nuwe Testament in Grieks.

Aanvanklik was groot dele van God se Woord mondelingse vertellings wat van geslag tot geslag

suiwer oorvertel is en baie later eers op skrif gestel is. So het die Skrifgedeeltes gegroei en het later deel van die een boek geword wat ons as ***Die Bybel*** ken.

Die Bybel is 'n afgeslote boek ; daar kan nie meer bygevoeg of weggeneem word nie.

Hierdie 39 boeke van die Ou Testament en 27 boeke van die Nuwe Testament noem ons die kanonieke boeke.

Daar is ook ander geestelike boeke geskryf in die ou tyd wat van geestelike waarde was maar nie in die “kanon” opgeneem is nie.

Hulle word die apokriewe boeke genoem. Van die vroegste kerk af is daar gesê dat hierdie boeke [bv die Evangelie van Thomas] met vrug gelees kon word maar dat dit nie die gesag van God se Woord dra nie.

**3. DIE AARD VAN DIE BYBEL**

**3.1 Die Bybel is nie 'n soort handboek vir allerhande wetenskaplike of ander vrae nie :**

Die Bybel gesels oor allerlei wetenskaplike sake soos bv mynbou (Job 28), boerdery (Jes

28:2329).Maar die Bybel is nie 'n handboek wat wil antwoorde gee op wetenskaplike vrae nie.

**3.2 Die Bybel is 'n geloofsboek :** Die bedoeling van die Bybel is om vir ons 'n lig op ons pad te wees in ons verhouding met God en ons verhouding met mense.

**3.3 Die Bybel is E E N boek met 'n groot verskeidenheid :** Ons moet eintlik die Bybel sien as een boekrak met 'n verskeidenheid boeke op. Hier is 'n verskeidenheid van boeke (historiese boeke, digterlike boeke, profesieë), literatuursoorte (lofliedere, gebede, klaagsange, vermanings, beloftes ens.). Tog is alles : die stem van die Meester !

**4. DIE BOODSKAP VAN DIE BYBEL**

Deur die Bybel openbaar God Homself aan ons. Deur die woorde en die stem van die Meester

leer ons Hom ken soos Hy is. Bo-al leer ons Hom ken as die God van liefde.

As ons die 1300 bladsye van die Bybel kon saamvat in een boodskap, sou ons dit kon doen met die woorde van Joh 20:30-31 :

|  |
| --- |
| **Jesus het nog baie ander wondertekens , wat nie in hierdie boek opgeskryf is nie, voor sy dissipels gedoen. Maar hierdie wondertekens is beskrywe sodat julle kan glo dat Jesus die Christus is, die Seun van God, en sodat julle deur te glo, in sy Naam die lewe kan hê.** |

**5. DIE INDELING VAN DIE BYBEL [Ou Testament / Nuwe Testament]**

**STRUKTUUR VAN DIE OU TESTAMENT**

Die struktuur van die **Ou Testament** is maklik om te verstaan, as jy dit sien soos ’n boekrak:

In die boonste rakke is daar 5 boeke en in die onderste rakke 12 boeke.

|  |  |  |  |  |  |  |
| --- | --- | --- | --- | --- | --- | --- |
|  | **Histories** |  | **Poëties** |  | **Profeties** |  |
|  |  |  |  |  |  |  |
| **Penta-**  **teug**    **(5)** | Genesis  Eksodus  Levitikus  Numeri  Deuteronomium |  | Job  Psalms  Spreuke  Prediker  Hooglied |  | Jesaja  Jeremia  Klaagliedere  Esegiël  Daniël | **Groot**  **(5)** |
| **Ander**  **(12)** | Josua  Rigters  Rut  1 Samuel  2 Samuel  1 Konings  2 Konings  1 Kronieke  2 Kronieke  Esra  Nehemia  Ester |  | Boeke in OT :........  Boeke in NT :.........  Boeke in Bybel :......... |  | Hosea  Joël  Amos  Obadja  Jona  Miga  Nahum  Habakkuk  Sefanja  Haggai  Sagaria  Maleagi | **Klein**  **(12)** |

In die boekrak van die **Nuwe Testament** is daar 13 boeke weerskante en Openbaring [as ’n heel besondere soort boek] heel onder.

**STRUKTUUR VAN DIE NUWE TESTAMENT**

|  |  |  |
| --- | --- | --- |
|  | **NIE-PAULINIES** | **PAULINIES** |
|  | **Matteüs** | **Romeine** |
|  | **Markus** | **1 Korintiërs** |
|  | **Lukas** | **2 Korintiërs** |
|  | **Johannes** | **Galasiërs** |
|  | **Handelinge** | **Efesiërs** |
|  | **Hebreërs** | **Filippense** |
|  | **Jakobus** | **Kolossense** |
|  | **1 Petrus** | **1 Tessalonisense** |
|  | **2 Petrus** | **2 Tessalonisense** |
|  | **1 Johannes** | **1 Timoteüs** |
|  | **2 Johannes** | **2 Timoteüs** |
|  | **3 Johannes** | **Titus** |
|  | **Judas** | **Filemon** |
|  | **O P E N B A R I N G** | |

|  |
| --- |
| ***Is jou Bybel al redelik gedaan gelees ?***  **A Bible that falls apart, belongs to someone who doesn't !** |

|  |  |
| --- | --- |
|  | **LES 3 : EK LEES MY BYBEL** |

|  |
| --- |
| **Voorbereidende leeswerk :** Skryf die kern van elke teks kortliks hier neer  **\* Bybel :** Neh 8 ................................................................................................. .....................................................................................................................................................................................................................................................................  Openb 10 [***Wat dink jy is die betekenis van v 9-11 ?***] ............................................ ........................................................................................................................................................................................................................................................................  **\* Belydenisskrifte :** NGB Art 2b - 7 |

|  |
| --- |
| **Daar is 'n storie van 'n boer wat baie suinig was. Daarom het hy begin om vir sy perd elke dag een pit minder voer te gee. Die hartseer was ... toe hy by sewe pitte kom toe vrek die perd !**  **Sy storie het 'n belangrike boodskap : 'n Perd vrek as hy te min voer kry.** |

**'n Gelowige gaan geestelik agteruit as hy nie gereeld sy Bybel lees nie .**

**1. WAAROM MOET EK GEREELD BYBELSTUDIE DOEN ?**

**\* Dit is God se boodskap vir MY** Wil ek God se boodskap aan my hoor?

**\* Dit lei my na die Here Jesus toe** Wil ek naby die Here leef?

**\* Dit leer my menseverhoudings** Wil ek goed met mense oor die weg kom?

**\* Dit leer my hoe om te lewe**  Wil ek ‘n goeie, positiewe lewe lei?

Ons lewe ***IN***die wêreld maar ons mag nooit ***VAN*** die wêreld wees nie.

Ons lewensstyl is anders as die lewensstyl van ongelowige mense.

**2. HOE MOET EK BYBELSTUDIE DOEN**

**i Gereeld**

**ii Sistematies**

**iii Biddend**

**iv Met eerbied en gesag**

**v Gewillig om te gehoorsaam**

Dit help niks om die Bybel soos 'n storieboek te lees en emosioneel af te skakel nie.

God verwag dat ek Hom sal antwoord *in en met my LEWE*

**Vir party mense is die Bybel ‘n moeilike boek.**

**Hulle verstaan nie wat hulle lees nie.**

**Jy sal die Bybel beter verstaan as jy elke keer wanneer jy dit lees drie vrae vra:**

**3. Watter 3 vrae moet ek vra wanneer ek ‘n deel in die Bybel lees?**

|  |  |
| --- | --- |
| **Vraag 1 :** | Wat staan hier? Of: Wat het ek gelees? |
| **Vraag 2 :** | Wat sê die Here vir my? |
| **Vraag 3 :** | Hoe gaan ek die Here antwoord? |

Neem ‘n teks, soos Joh 3 : 16 of Rom 12 :1 en 2 en antwoord die 3 vrae.

|  |
| --- |
| **Die Hervormer, Maarten Luther, was bekend daarvoor dat hy sy stiltetyd vroeg in die oggend gehou het.**  **By geleentheid het iemand vir hom gevra wat hy doen as hy die dag 'n baie besige program het?**  ***Dan staan ek vroeër op want dan weet ek ek sal meer krag nodig hê vir daardie dag*** |

|  |  |
| --- | --- |
|  | **Die gehalte van 'n mens se lewe is direk eweredig**  **met die gehalte van jou stiltetyd** |

|  |  |
| --- | --- |
|  | **LES 4 : ONS HET SES BELYDENISSKRIFTE** |

|  |
| --- |
| **Voorbereidende leeswerk :** Skryf die kern van elke teks kortliks hier neer    **\* Bybel :** Matt 16:13-18 ............................................................................................................... ...........................................................................................................................................................................................................................................................................................................................  Matt 28:16-20 .................................................................................................................................... ...........................................................................................................................................................................................................................................................................................................................  Gal 1:6-9 ............................................................................................................. ............................................................................................................................................................................................................................................................................................................................  1 Tim 1:13 ............................................................................................................ ............................................................................................................................................................................................................................................................................................................................  **\* Belydenisskrifte :** Heidelbergse Kategismus Vraag & Antwoord 22 & 23 |

**Die NG Kerk is ‘n *Gereformeerde Kerk; ons leer is die* GEREFORMEERDE LEER.**

**Definisie: Die Gereformeerde leer is ‘n geskrif, gegrond op die Bybel,**

**soos uiteengesit in die ses Belydenisskrifte**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  |  | Nederland  se Geloofs-  Belydenis  **NGB**  [37 Art]  **1561** |  | | Heidelbergse  Kategismus  **H K**  [52 Sondae]  **1563** |  | | Dordtse  Leerreëls  **D L**  [5 Stukke]  **1618 / 19** |  |
|  | **12 Artikels** | | | **Geloofsbelydenis**  **van Nicea** | | | **Geloofsbelydenis**  **van Athanasius** | | | |
|  | **WOORD** | | | **VAN** | | | **GOD** | | | |

In Les 1 het ons reeds 'n kort definisie gekry van belydenis.

**Belydenis is** :.....................................................

Die heel eerste [en kortste] belydenis van die vroeë kerk was : **Jesus is.............................**

Omdat die formulering van die geloofswaarhede so belangrik is, kan elke mens nie maar sy eie soort “geloofsbelydenis” opstel nie. Die kerk doen dit in sy vergaderings op die breedste vlak.

Die geloofsbelydenis moet steeds getoets word aan die waarheid van die Woord van God.

Daarom sou ons die volgende **d e f i n i s i e**  van 'n belydenisskrif kan gee :

**‘n Belydenisskrif is ‘n kort skriftelike weergawe van dit wat die kerk amptelik**

**oor God en die word glo**

**DIE GESKIEDENIS & HERKOMS VAN DIE BELYDENISSKRIFTE**

**Die Algemene Belydenisskrifte :**

|  |  |
| --- | --- |
| **12 Artikels**  **[= Apostoliese**  **Geloofsbelydenis]** | **\* Herkoms:** Vroeër is geglo dat elkeen van die 12 apostels een van die artikels verantwoordelik was.  Die waarheid is egter dat dit die belydenis was wat in  die vroeë kerk verwag is van doopouers.  **\* Inhoud** : Dit is twaalf stellings om te sê :  - Ons glo **IN** : God die Vader, Seun en Heilige Gees  - Ons glo **AAN** : die kerk, vergifnis, opstanding en ewige lewe. |
| **Geloofsbelydenis van Nicea** | **\* Herkoms :** Dit is geformuleer by die Sinode van Nicea in **325 n.C.**  **\* Inhoud :** Daar was in die vroeë eeue 'n strydgesprek oor die God-  heid en mensheid van die Here Jesus. Hierdie belydenis volg dieself-  de patroon as die 12 Artikels maar spel die Godheid & mensheid  van Jesus in breër uit |
| **Geloofsbelydenis**  **van Athanasius** | **\* Herkoms :** Die oorsprong van die belydenis word toegeskryf aan die ou  kerkvader, Athanasius [4e eeu na Christus].  **\* Inhoud :** Dit hanteer die vraag na die verhouding tussen die drie Persone  van die goddelike Drie-eenheid. |

**Die Gereformeerde Belydenisskrifte :**

|  |  |
| --- | --- |
| **Nederlandse**  **Geloofsbelydenis** | **\* Herkoms :** Na die Hervorming van Luther [1517] was daar 'n behoefte om te sê hoe die Protestante anders glo as die Roomse Katolieke.  Dit is opgestel deur Guido de Brés in 1561 en finaal goedgekeur deur die Sinode van Dordrecht in 1618-19.  **\* Inhoud :** Dit bestaan uit **37 artikels** waarin die christelike geloofswaarhede weergegee word. |
| **Heidelbergse**  **Kategismus** | **\* Herkoms :** Na die Hervorming was daar 'n behoefte aan 'n katkisasieboek.  Zacharias Ursinus en Casper Olevianus het die kategismus opgestel.  Dit is in 1563 by Heidelberg goedgekeur en by die Sinode van Dordrecht  vasgestel as kategismus [= katkisasieboek] en as belydenisskrif.  **\* Inhoud :** Die geloofswaarhede word deur vraag en antwoord weergegee in  **52 Sondagsafdelings** - een vir elke week van die jaar. Die rangskikking is  in die drie hoofafdelings van **Sonde , Verlossing** en **Dankbaarheid**. |
| **Dordtse**  **Leerreëls** | **\* Herkoms :** Daar het na die Hervorming 'n hewige debat ontstaan oor die  vraag : wie is primêr verantwoordelik vir 'n mens se verlossing ;  is dit 'n vrye wilsbeslissing van die mens of is dit God wat 'n mens verkies tot saligheid ? Hoe dit werk, is bepaal by 'n uitgerekte Sinode van Dordtrecht [= Dordt] van 1618-1619.  **\* Inhoud : 5 Leerstukke** oor die wese van die **Uitverkiesing** - en alles wat  daarmee verband hou. |

Dit is die belydenisskrifte waarop jy moet **“JA”** sê by jou belydenisaflegging!

Sal jy dit kan doen?

Omkring vir jouself: Ja / Nee

|  |  |
| --- | --- |
|  | **LES 5 : DIE VERLOSSING VAN DIE MENS [1]**  **GOD SE PLAN** |

|  |
| --- |
| **Voorbereidende leeswerk :** Skryf die kern van elke teks kortliks hier neer  **\* Bybel :** 1 Joh 5:12-13 [***Leer die teksgedeelte uit jou kop uit om in die klas op te sê***] ......... ............................................................................................................................................................................................................................................................................................................................  Rom 6:23 ....................................................................................................................................... .............................................................................................................................................................  Joh 3:16-18 .................................................................................................................................... .............................................................................................................................................................  **\* Belydenisskrifte :** HK Sond 1 Vraag en Antw 1 & 2 |

Die verlossing van die mens is een ongelooflike verhaal van G E N A D E.

Dit is soos 'n toneel in drie bedrywe.

As jy na vraag 2 van die Heidelbergse Kategismus kyk sal jy sien watter **drie** **dinge nodig** is vir 'n mens om gered te word en daarom wonderlik gelukkig te kan lewe.

Die **eerste** is:

**Hoe groot my S.......................... is**

In die begin het God alles gemaak. Hy het die beste vir laaste gelos : **DIE MENS**.

God se bedoeling met die mens was dat die mens met Hom moet praat en Hom moet eer.

God het die mens op planeet aarde geplaas maar hom met 'n naelstring van liefde aan die hemel vasgebind.

**[*Dink aan ’n lig of kandelaar wat wat met 'n ketting van die plafon af hang.*]**

Adam en Eva was letterlik kaal voor God - en met vreugde – want:

- God het alles van hulle geweet

- Hulle hoef hulle vir niks te geskaam het nie.

Toe kom die groot hartseer. Die duiwel verlei hulle om aan God ongehoorsaam te wees.

Dit sou darem naar wees as die storie hier moes eindig : ***alle mense verlore*** [Rom 3:23]!

Maar die **tweede** is:

**Hoe ons van die S ................. V..................... kan word**

Dankie tog dat die Here ons nie net so gelos het nie - en Hy kon - dit was ons eie skuld.

Iemand moes van buite kom en ons uithaal uit die sonde.

Dit moes iemand wees wat :

- sterk genoeg is om ons uit te haal

- nie self reeds met sonde besmeer is nie

- bereid is om in hierdie sondewêreld in te klim [sonder om self vuil te word].

In die heelal is daar net EEN aan hierdie vereistes voldoen:

**Jesus Christus, die Seun van God.**

Die Here Jesus is God se hand wat Hy uit die hemel steek om ons uit die sondepoel uit te haal.

Dit is soos 'n helikoptertou wat afsak om mense in nood uit te haal.

Dit laat 'n mens met 'n paar tergende vrae :

** Word alle mense nou gered ?**

Nee, alleen die mense wat in geloof aan die Here Jesus Christus vashou.

**** **Wie bepaal watter mense word gered ?**

God alleen - in sy uitverkiesende genade.

**** **Is dit dan regverdig dat God sommige laat verlore gaan ?**

Selfs as God ALLE mense laat hel toe gaan het, sou dit niks wegneem van sy regverdigheid nie want almal is sondaars.

**** **Wat help dit dan dat ons nog getuig en preek ?**

As ek tien mieliepitte het en iemand het vyf van hulle in kookwater gegooi [ek weet nie watter vyf nie], watter pitte moet ek plant ?

Ek plant ek al tien en gooi al tien nat. Die wat bestem is om op te kom, sal opkom.

**** **Maak dit dan nie 'n bespotting van die oproep tot bekering nie ?**

Nee, dit bly steeds God se opdrag dat ons mense moet oproep tot bekering.

Elkeen wat GLO dat Jesus die Verlosser is, kan VERSEKER wees

dat hy God se kind is en hemel toe gaan [1 Joh 5:13].

Die **Derde** is:

**Hoe ek my D........................................... aan die Here bewys**

Wanneer ek in die geloof aan die Here Jesus vashou, trek Hy my hemel toe.

|  |
| --- |
| Op hierdie stadium skreeu 'n lastige stem uit die gehoor :  ***Dan kan ek mos maar sonde doen - ek gaan tog in elk geval hemel toe !*** |

'n Mens wat uit genade deur die Here Jesus gered is het net een emosie in sy binnekant :

'n onuitspreeklike gevoel van dankbaarheid teenoor God.

Hierdie dankbaarheid is die dinamiese krag wat my dryf om my **alles** vir die Here Jesus te gee.

|  |  |
| --- | --- |
|  | **Gee julleself aan God as lewende en heilige offers wat vir Hom aanneemlik is.**  **Dit is die wesenlike van die godsdiens wat julle moet beoefen. - Rom 12:2** |
|  |  |

|  |  |
| --- | --- |
|  | **LES 6 : DIE VERLOSSING VAN DIE MENS [2] :**  **ONS ROETE** |

|  |
| --- |
| **Voorbereidende leeswerk :** Skryf die kern van elke teks kortliks hier neer    **\* Bybel :** Rom 8:28-30 ................................................................................................................... ............................................................................................................................................................................................................................................................................................................................  Lukas 15 : ..........................................................................................................................................  Efe 2:1-10 ....................................................................................................................................... ..............................................................................................................................................................  Leer die agt mylpale van die geloof uit jou kop uit.  \* **Belydenisskrifte :** HK Sond 7 [Vraag en Antw 20 - 23] |

In les 5 het ons die prentjie gekry van hoe God ons verlos.

Ons as mense ervaar dit deur verskillende “geloofsgebeurtenisse”.

Ons sou die verskil so kon aandui :

**\* Les 5** gee vir ons die **kompas** van verlossing.

\* **Les 6** stippel vir ons die **roete** uit - soos op 'n padkaart.

Op die roete van ons verlossing is **AGT stilhouplekke:**

|  |  |  |
| --- | --- | --- |
|  | **1. Roeping** | **5. Regverdiging** |
|  | **2. Wedergeboorte** | **6. Heiligmaking** |
|  | **3. Geloof** | **7. Volharding** |
|  | **4. Bekering** | **8. Verheerliking** |

Kom ons kyk rustig wat elkeen woord beteken :

**1. ROEPING**

Wanneer ons gebore word, is ons natuurlike rigting om weg van God af te loop - hel toe.

Dan roep die Here na ons. Hy roep op 2 maniere na ons. Ons praat van 'n :

**\* Uitwendige roeping**

God roep na ons deur die verkondiging van sy Woord. Dit is iets wat ons met ons ore hoor en met ons oë sien. Dink aan 'n paar maniere waarop ons in die week deur die Here geroep word

**#..................................................... #..................................................**

**#..................................................... #..................................................**

Hierdie uitwendige roeping kom na na alle mense in die wêreld. Daarom het Jesus die opdrag gegee in Matt 28:19 : ***Gaan dan na al die nasies toe en maak die mense my dissipels.***

**\* Inwendige roeping**

As ek die roeping uitwendig hoor deur die Woord, praat die Heilige Gees binne in my hart met my om gehoorsaam te wees aan die uitwendige roeping.

**God roep jou om om te draai en terug te draai na Hom toe.**

**2. WEDERGEBOORTE**

Wanneer 'n mens die roepstem van God hoor, maak die Heilige Gees 'n mens se hele binneste nuut.

Dit noem ons die wedergeboorte.

Aan die woord self kan julle hoor dat dit 'n mens so totaal nuut maak, dat dit 'n soort tweede geboorte is. Dit is suiwer die werk van God die Heilige Gees [vgl Joh 3].

**3. GELOOF**

* met fisiese geboorte, word ’n baba gebore
* met wedergeboorte, word geloof gebore

As die Heilige Gees so sterk in my werk, kan ek nie anders nie - ek begin glo.

**Ware geloof** bestaan uit twee dele :

* die een raak my **k o p**
* die tweede raak my **h a r t**.

In Heidelbergse Kategismus Sondag 7 [Vr 21] word die twee sake genoem.

Kyk of jy dit kan raaksien :

**\* Kop :** Geloof is 'n v.................... k...................... van G.......... se W...................

**\* Hart :** Geloof is 'n v................... v........................ wat die H...............G.......... in my werk

sodat ek onder andere verseker is van die v...................... van my s........................

**4. BEKERING**

Onthou nou - ons was op pad hel toe. God roep ons om om te draai. Die wedergeboorte bring ons by die gehoorsaamheid van geloof.. Nou kom die omdraai-slag.

Bekering bestaan uit **d r i e f a s e s / stappe :**

|  |  |
| --- | --- |
|  | **\* BESEF:** Ek **besef** ek doen sonde en ekmoet verander.  In die gelykenis van die verlore seun besef die seun dat hy moet teruggaan huistoe. |
|  | **\* BESLUIT : E**k ***besluit*** ek moet ‘n lewensomkeer maak - en my rug draai op die sonde.  Die verlore seun word sat vir die varklewe. |
|  | **\* BEDRYF :** Wanneer ek besef en besluit het, moet ek ook optree (my besluit uitleef / bedryf)  Die verlore seun ***het*** opgestaan en teruggegaan (Sy besluit uitgeleef / bedryf) |

**5. REGVERDIGING**

Bekering en regverdiging kan van mekaar onderskei word, maar nie geskei word nie.

Wanneer ek Jesus aanvaar as Verlosser (***bekering)*** maak Hy my skoon van sonde (***regverdiging)***.

Dit is 'n term uit die regspraak:

Ek is in die beskuldigde-bank; die oortreding: sonde; die uitspraak: skuldig; die vonnis : ewige dood.

Dan kom die Here Jesus in.

Hy is sonder sonde en is in staat om in my plek te kom staan.

God straf my sonde met die kruis van Golgota en ek.....gaan vry uit.(Ek is nou ge – regverdig)

In God se oë is ek vry van sonde omdat Jesus my slae gevat het.

**6. HEILIGMAKING**

Omdat ek deur God skoongemaak is, begin ek uit dankbaarheid vir Hom lewe. Elke dag moet ek geestelik groei en meer en meer gehoorsaam aan God se Woord leef. In hierdie proses maak die Heilige Gees my diep in my hart bewus van die dinge wat in my lewe verkeerd is.

**7. VOLHARDING**

Heiligmaking is nie iets wat ek afhandel nie. Dit is 'n lewenslange proses. Ek moet volhard tot die einde toe.

**8. VERHEERLIKING**

Uiteindelik is daar die dag wanneer ek sterf. Dan word die heilsweg voltooi as ek in heerlikheid by God in die hemel sal wees.

**Toets jouself of jy die verlossingspad verstaan :**

\* Iemand vra vir jou :

“***Sê nou maar iemand is wedergebore, maar sterf voordat hy tot bekering kom.***

***Sal hy dan gered word ?*** ” Wat sal jy hom antwoord ?

[Wenk : Kyk na Fil 1:6 & Rom 8:28-30]

..................................................................................................................................................................................................................................................................................................................

|  |  |
| --- | --- |
|  | **LES 7 : EK GLO IN GOD DIE VADER EN SKEPPER** |

|  |
| --- |
| **Voorbereidende leeswerk :** Skryf die kern van elke teks kortliks hier neer  **\* Bybel :** Gen 1 .............................................................................................................................. ..............................................................................................................................................................  Jak 1:18-24 en 2:19 .......................................................................................................................... .............................................................................................................................................................. .............................................................................................................................................................  **\* Leer** Gen 1:1 uit jou kop uit.  **\* Belydenisskrifte :** HK Vraag & Antwoord 23-25 ; NGB Art 1, 2, 8, 9 |

In Lesse 1 - 6 het ons aandag gegee aan wat dit beteken as ek sê : **Ek glo...** . Nou beweeg ons verder – na die **inhoud** van ons geloof.

Hier moet ons twee formulerings duidelik van mekaar onderskei :

+ Ek glo **IN**: Dit beteken dat my hele bestaan daarvan afhanklik is.

Vir ons as christene is dit alleen waar van die

Drie-enige God.

+ Ek glo **AAN**: Dit beteken dat ek die waarheid daarvan bely.

Ek kan sê dat ek ***aan*** Moses glo [m a w dat daar so iemand was].

So lees ons in Jak 2:19 dat selfs die duiwels ***aan*** God glo. “***Glo jy dat daar net een God is ?***

***Dit is reg. Die duiwels glo dit ook en hulle sidder van angs.***”

Al drie die Algemene Belydenisskrifte begin deur ons geloof in God Drie-enig uit te spel.

Die groot lyne waaraan ons moet vashou as ons hieroor nadink, is die volgende

= Ons aanbid nie drie gode nie - ***daar is net een God***.

= Dit is nie een of ander teoloog of kerkvergadering wat dit besluit het nie - ***God het Homself so aan ons geopenbaar***.

= Daar is ***drie Persone*** wat elkeen sy eie werksaamhede het, ***maar dit is een God***.

= Hulle is ***nie in opvolging van mekaar nie*** [bv eers die Vader, dan die Seun dan die Heilige Gees] nie.

Al drie Persone is van ewigheid af God.

= Al drie kan / moet ***op gelyke wyse vereer*** en aanbid word

As ons al hierdie dinge vir mekaar gesê het, bly **dít** waar :

- As mense is ons verstand te klein om die grootheid van God volledig te begryp.

- Uiteindelik bly God die ***Totaal Andersoortige Wese.***

- Ons sal nooit hier op aarde die wonder van God se openbaring as die Drie-enige totaal kan

verstaan nie, maar ons aanvaar dit as sy Woord en hou met ons hele wese daaraan vas.

|  |
| --- |
| **As jy verdere teksverwysings soek, blaai gerus na die volgende tekste :**  **Matt 28:19 ; Joh 1:1-3 ; Heb 1:1-6 ; 1 Joh 1:1-4 ; 2 Kor 13:13 ; Openb 1:4-5** |

Om God te prober bewys is soos om met ‘n flits na die son te soek

|  |  |
| --- | --- |
|  | **LES 8 : EK GLO IN JESUS CHRISTUS.............[1]**  **die Verlosser, wat vir ons VERNEDER is** |

|  |
| --- |
| **Voorbereidende leeswerk :** Skryf die kern van elke teks kortliks hier neer  **\* Bybel :** Fil 2:5-11 ..................................................................................................................... ............................................................................................................................................................................................................................................................................................................................  Joh 18 & 19 [Die hele hoofstukke] .................................................................................................. ........................................................................................................................................................................................................................................................................................................................... Joh 21:25 ........................................................................................................................................ ..............................................................................................................................................................  **\* Belydenisskrifte :** HK Vraag & Antwoord 29 – 44 |

In die volgende 2 hoofstukke gaan ons stilstaan by die inhoud van die volgende deel van ons geloofsbelydenis : **Ek glo in Jesus Christus**

Die apostel Johannes gee in die evangelie van Johannes sy weergawe van die lewe van Jesus Christus. Hy sluit die evangelie so af :

***Daar is nog baie ander dinge wat Jesus gedoen het. Maar as dit een vir een beskrywe moet word, dink ek, sou die hele wêreld nie genoeg plek vir die boeke hê nie***. [Joh 21:25]

Daar is letterlik duisende boeke oor Jesus van Nasaret geskrywe.

Die wêreldgeskiedenis word in twee gedeel deur sy koms:

ons praat van “***voor Christus***” en “***na Christus***”.

Om te sê : “**Ek glo in Jesus Christus**” is die belangrikste belydenis van 'n mens se lewe.

|  |  |
| --- | --- |
|  | **Die beslissing oor wie in die hemel en wie in die hel gaan wees,**  **staan en val by die geloof in Jesus Christus, die Seun van God.** |

**1. WIE IS HY ?**

Wie Jesus is, word weerspieël in sy name :

**1.1 Jesus**

Die naam Jesus is die Griekse vorm van die Hebreeuse woord Jeshua / Josua. Dit beteken :

“***Die Here verlos***”. Wanneer die engel die geboorte van Jesus aan Josef aankondig, sê hy [Matt 1:21] : ***Jy moet Hom Jesus noem, want dit is Hy*** ...........................................................................................

Jesus, en niemand anders nie, is in staat om jou van jou sonde te verlos.

**1.2 Christus**

**Christus** [Grieks] = **Messias** [Hebreeus] = **Gesalfde** [Afrikaans].

In die Ou Testament was daar drie belangrike ampte.

Mense is met olie gesalf as hulle in hierdie ampte bevestig is. Op voetspoor hiervan lees ons in die Heidelbergse Kategismus [Vr 31] dat Jesus met die Heilige Gees gesalf is, as ons :

\* Hoogste..............................wat...........................................................................................

\* Enigste................................wat...........................................................................................

\* Ewige..................................wat...........................................................................................

Daarom word ons ***Christene*** genoem.

As naamdraers van die Here Jesus word ons geroep om as

konings, profete en priesters vir Hom te leef in die wêreld.

**1.3 Ons Here**

Onthou jy nog wat ons in Les 1 geleer het oor die betekenis van van die Woord Here ?

Dit was die vroegste belydenis van die kerk :

Jesus is........................................... dit beteken : Jesus is ....................................

**1.4 Eniggebore Seun van God**

Die Bybel praat van gelowiges as kinders van God en van Jesus as die Seun van God.

Wat is nou die verskil tussen Jesus en ons ?

\* Ons is aangenome kinders van God

\* Jesus is die Eniggebore Seun van God.

Dit is ons mense se manier om te sê dat Hy uit die wese van God voortkom. Hy is van ewigheid af die Seun van God [Joh 8:58 ; Miga 5:1]

**2. WAT DOEN HY ?**

Jesus is vir ons :

**\* V e r n e d e r en \* V e r h o o g**

In hierdie les kyk ons na sy vernedering en in die volgende les na sy verhoging.

**JESUS SE VERNEDERING**

|  |
| --- |
| In die les oor verlossing het ons gesê dat Jesus verneder is deurdat Hy in  ons sondige wêreld ingekom het.  Die 12 Artikels spel uit hoedat Jesus met elke trap van sy vernedering laer en laer gesak het.  Daar is **SES** sulke **TRAPPE VAN VERNEDERING** : |

**2.1 Sy geboorte**

Ons Westerse mense is heeltemal mislei om van kerskaartjies af uit te maak dat Jesus se geboorte 'n soort verrassingspartytjie was en daarom baie wonderlik.

Behalwe die feit dat Jesus in 'n stinkende stal gebore is, het sy geboorte beteken dat Hy uit die skoon en heilige hemel in die sonde-vuil van die wêreld ingekom het.

Hy moes sy heerlikheid as God wegsteek [Fil 2:6-7] sodat ons Hom as Mens kon beleef.

**2.2 Sy lewe op aarde**

Deur sy hele lewe op aarde het Jesus gely : Hy is gespot, geslaan, verloën, verraai.

Hulle het Hom uitgemaak as 'n vraat en 'n wynverslaafde, by Nasaret wou hulle Hom van die krans afgooi. Op die laaste aand wou nie een van sy dissipels die ander se voete was nie. Jesus moes toe hierdie slawewerk verrig.

Die hartseer is dat sy eie mense Hom nie wou erken nie [Joh 1:11].

**2.3 Sy lyding**

Die vernedering wat Jesus tydens sy lewe op aarde gehad het, loop na 'n dieptepunt tydens sy laaste week op aarde. Almal wat rondom was het Hom verlaat en Hy het die spot van die wêreld geword - met 'n pers kleed om en 'n doringkroon op sy kop.

Die sweephale op sy rug en die spoeg in sy gesig het Hy vir my en jou verdra.


Hy het dit as die Lam van God gedra [Jes 53].

**2.4 Sy dood / kruisiging**

Die gewone mense is met doodstraf in Israel gestenig. Kruisiging was net vir die moordenaars en ergste kriminele. Uiteindelik moes Jesus - die totaal onskuldige en sondelose - op hierdie wrede en vervloekte manier aan die einde van sy aardse lewe kom. Selfs hier aan die kruis was sy laaste sewe sinne daarop gerig om eerder as ander as aan Homself te dink.

**2.5 Sy begrafnis**

Na sy dood word hy van die kruis afgehaal en begrawe, sodat die wêreld kan sien dat Hy heeltemal dood is. Die Satan het gejuig. Die wêreld het Jesus finaal dood verklaar.



|  |
| --- |
| Iemand het eendag vir die groot wêreld-evangelis, Billy Graham gesê : ***God is dood !***  Sy antwoord was : ***Dit kan nie waar wees nie, ek het nog vanmôre met Hom gepraat.*** |

**2.6 Sy neerdaling ter helle**

Jesus was nie werklik in die hel nie.

\* Die **Calvinistiese kerke** [vgl die HK vr 44] vertolk dit as samevatting van Jesus se hele lyding naamlik dat Hy in sy hele lyding helse smarte en pyne gely het.

Hierdie twee verklarings sluit mekaar nie uit nie maar vul mekaar aan.

|  |  |  |  |
| --- | --- | --- | --- |
| **Dit alles het Jesus vir jou gedoen ; wat doen jy vir Hom ?** | | | |
|  | **LES 9 : EK GLO IN JESUS CHRISTUS.............[2]**  **- die Oorwinnaar, wat vir ons VERHOOG is** |

|  |
| --- |
| **Voorbereidende leeswerk :** Skryf die inhoud van die teks kortliks hier neer:  **\* Bybel :** Hand 1:1-11 ................................................................................................................... .............................................................................................................................................................. ..............................................................................................................................................................  1 Kor 15 ................................................................................................................ ............................................................................................................................................................. .............................................................................................................................................................  Matt 28:16-20 ....................................................................................................... .............................................................................................................................................................  \*  **Leer :** Hand 1:8 [uit jou kop uit] ............................................................................................... .............................................................................................................................................................  **\* Belydenisskrifte :** HK Vraag & Antwoord 45 – 52 |

As ons katkisasie net sou loop tot by die vorige les, sou ons 'n hopelose godsdiens hê :

die Een waarop ons op hoop, is dood en begrawe!

Daarom skryf Paulus aan die gemeente van Korinte [1 Kor 15: 14]:

***En as Christus nie opgewek is nie*** ........................................................................................................................................................

.........................................................................................................................................................

Die christelike geloof staan en val by die opstanding en verhoging van die Here Jesus Christus.

Hy is nie net die Verlosser, wat vir ons verneder is nie,

Hy is ook die Oorwinnaar wat vir ons verhoog is.

Ons onderskei die volgende **VYF trappe** van Jesus se verhoging :

**1. Sy opstanding** [***...wat opgestaan het uit die dood...***]

Jesus het op Goeie Vrydag gesterf, is laat daardie selfde middag begrawe en het Sondagoggend opgestaan. Hoe is dit dan dat ons sê dat Hy drie dae in die graf was?

Ons (westerlinge) tel die dae **ekslusief**.

Die Jode tel die dag waarop hulle begin tel **in** - hulle tel **inklusief.**

|  |  |  |  |
| --- | --- | --- | --- |
| **Dagtelling** | **Vrydag** | **Saterdag** | **Sondag** |
| **Weste** |  | **1** | **2** |
| **Ooste** | **1** | **2** | **3** |

Jesus se opstanding het die kroon geplaas op sy aardse lewe.

Daardeur bevestig Hy dat Hy die Oorwinnaar is oor die dood en

dat Hy ook borg staan vir ons opstanding.

Wat beteken Jesus se Opstanding uit die dood vir ons?

1. Dit bewys dat God Sy offer aan die kruis aanvaar het.
2. Dit bewys dat die sonde en die dood oorwin is.
3. As Jesus NIE opgestaan het nie, was ons geloof sonder inhoud.

**2. Sy hemelvaart** [***...wat opgevaar het na die hemel...***]

Na Jesus se dood het Hy nog 'n tyd lank op aarde gebly en aan mense verskyn. Na ...........dae het Hy na die hemel opgevaar. Hy en sy dissipels was bymekaar op die Olyfberg.

Hy het vir hulle 'n paar belangrike opdragte gegee - onder andere die opdrag om aan die hele wêreld die evangelie te bring.

Daarna is Hy deur 'n wolk opgeneem terwyl hulle na die hemel staan en kyk.

Is Jesus dan nie nog by ons soos Hy belowe het nie [Matt 28:20] ? HK vr 46 help ons :

\* Na sy **mensheid** is Hy nie by ons

\* Na sy **Godheid** is Hy by ons

**3. Sy ewige regering** [***...en sit aan die regterhand van God, die almagtige Vader...***]

As ons in Afrikaans sê: ***hy is my regterhand..*** bedoel ons dit is iemand wat my gedurig help

In die Bybel beteken ***...aan die regterhand...*** 'n posisie van eer en regeermag.

Van hier regeer die Here Jesus oor alles wat bestaan [Efe 1:18-22].

**4. Sy wederkoms** [***...van waar Hy weer sal kom...***]

**4.1 Wanneer kom Hy ?**

In Matt 24 en 25 kry ons die Here Jesus se uitsprake oor sy wederkoms.

Niemand weet wanneer Hy weer kom nie [Matt 14:36].

Daarom is dit verkeerd van mense om die wederkoms te voorspel.

Wat ons moet weet is: Dat ons altyd gereed moet wees vir Sy koms.

**4.2 Wat sal die tekens wees voor sy wederkoms ?**

Ons kan sê dat daar 'n spanning is tussen die Here Jesus se eerste en sy tweede koms. Dink daar-aan wat gebeur as jy 'n rekkie in jou twee hande neem en dit begin uitrek. Daar gaan sekere te-kens wees voor hy gaan breek : die rekkie word langer, dunner, ligter van kleur. Hoe verder jy die rekkie trek, hoe duideliker word die tekens. Dan, skielik, sonder dat jy dit kan keer, breek die rek. So sal dit met die wederkoms wees. Namate die tyd vorder, word die tekens al duideliker.

In Matt 24 kry ons tekens soos : valse profete, valse christusse, die Antichris, oorloë en gerugte van oorloë, aardbewings, hongersnood, sterre sal val, valse godsdienste.

Paulus noem tekens van hoe die mense gaan wees - die amper asof dit uit vanoggend se koerant kom. [2 Tim 3:1-5]:

\* geld-........................... \* self-.......................... \* bel-.........................................................

\* onge-.......................................................\* on-..............................\* on-...........................

\* meer liefhebbers van....................as liefhebbers van ................................

**5. Sy finale triomf** [***...om te oordeel die wat nog lewe en die wat reeds gesterf het...***]

Wanneer die Here Jesus weer kom, vind die finale oordeel plaas.

Alle mense is hieraan onderworpe [Openb 20:11-15].

Wat nou van ons as gelowiges ?

Gaan dit nie skrikwekkend wees as die boeke oopgemaak word - en al ons verkeerde dade word opgenoem nie ?

Nee ! Christus staan in vir ons straf en ons sonde is reeds afgehandel.

**LES 10 : EK GLO IN DIE HEILIGE GEES**

|  |
| --- |
| **Voorbereidende leeswerk :** Skryf die inhoud van die teks kortliks hier neer:  **\* Bybel :** Hand 2:1-13 .................................................................................................................... ............................................................................................................................................................. ..............................................................................................................................................................  Joh 16:5-15 ....................................................................................................................................... ............................................................................................................................................................. ..............................................................................................................................................................  Gal 5:16-26 ........................................................................................................................................ ............................................................................................................................................................................................................................................................................................................................  \*  **Leer :** Efe 5:18 [uit jou kop uit] ................................................................................................ .............................................................................................................................................................  **\* Belydenisskrifte :** HK Vraag & Antwoord 53 NGB Art 11 |

Nadat Jesus na die hemel toe opgevaar het, het Hy vir sy dissipels die opdrag gegee om in Jerusalem te wag; daar sou hulle een of ander tyd vervul word met krag uit die hoogte.

Jesus het op die Donderdag opgevaar na die hemel.

Vir tien dae lank het die dissipels - saam met ander gelowiges- in gebed gewag vir hierdie vervulling.

Daar was ongeveer 120 gelowiges bymekaar.

Op die Sondag is die plek waar hulle bymekaar was geskud en hulle is met die Heilige Gees vervul.

Daar was twee tekens wat tegelyk met hierdie vervulling plaasgevind het :

- daar was die geluid soos van 'n geweldige rukwind

- tonge soos van vuur het op die gelowiges neergedaal [vgl Hand 2].

Die Heilige Gees se uitstorting op Pinksterdag simboliseer vir ons die begin van die kerk van die Here Jesus Christus.

Dit was tegelyk die begin van die groot sendingaksie om die verlossingsboodskap te dra van Jerusalem af tot by die uiteindes van die aarde [Hand 1:8].

**1. WIE IS DIE HEILIGE GEES ?**

****  Die Heilige Gees is die derde Persoon van die goddelike Drie-Eenheid. Die Heilige Gees is

dus nie maar net 'n onpersoonlike krag nie. Hy is God en word saam met die Vader en

die Seun aanbid en verheerlik [vgl Geloofsbelydenis van Nicea].

**** Hy bestaan van ewigheid af en gaan uit van die Vader en die Seun.

In Gen 1:1-2 lees ons : ***In die begin het God die hemel en die aarde geskep.***

***Die aarde was heeltemal onbewoonbaar, dit was donker op die diep waters, maar***

..................................................................................................................................

****  Die Heilige Gees is eenmalig uitgestort op Pinksterdag. So is Hy aan ons geopenbaar.

Daarom kan ons nie bid dat die Here **weer** die Heilige Gees moet uitstort nie.

**2. WAT DOEN DIE HEILIGE GEES IN DIE HERSKEPPING VAN DIE MENS ?**

**2.1 Hy KRY my aan die gang**

Die Heilige Gees doen die voorbereidende werk in 'n mens se hart op pad na geloofsekerheid :

**** Hy oortuig my van sonde [Joh 16:8]. Ons praat mos partykeer van die stemmetjie binne in

ons wat vir ons sê dat iets verkeerd is. Daardie stem is die influistering van die Gees.

**** Die Heilige Gees verkondig die verlossing van Jesus Christus aan my [Joh 16:14].

**** Sy oortuigingswerk word voltrek in die wedergeboorte - wat uitbreek in bekering [Joh 3].

**2.2 Hy HOU my aan die gang**

Wanneer ek 'n kind van God is, begelei die Heilige Gees my op my geloofspad hemel toe :

**** Hy leer my om sonde aflê [heiligmaking].

**** Hy leer my bid [Rom 8:26].

**** Hy bemagtig elke gelowige met genadegawes [1 Kor 12].

**** Hy bly altyd by my.

Sou jy sê dat jou gewete die werking van die Heilige Gees is?

Ja beslis.

**3. HOE WERK ONS VERHOUDING MET HOM ?**

**3.1 P o s i t i e f**

**** 'n Kind van die Here word **vervul** met die Heilige Gees. Die vervulling met die Heilige Gees is niks

anders nie as om vol te wees met Christus. Ons sou die volgende kan onderskei :

- Eenmalige vervulling - rondom bekering [Hand 2].

- Daaglikse vervulling - wat saamhang met heiligmaking [Efe 5:18]

- Vervulling met die oog op 'n bepaalde dienswerk [vgl Eks 35:30-34].

**** As kinders van die Here verwag God dat ons **gehoorsaam** sal wees aan die leiding van die

Heilige Gees.

**3.2 N e g a t i e f**

Daar is verskillende terme in die Bybel wat 'n toenemende ongehoorsaamheid aandui. 'n Mens kan die Heilige Gees :

**** **Bedroef.** Die Heilige Gees word bedroef deur ongehoorsaamheid van God se kinders. ***Hoe nader ek aan die Here lewe, hoe makliker is dit om Hom te bedroef.***

**** **Teenstaan.** Toenemende ongehoorsaamheid lei daartoe dat 'n mens moedswillig die Gees

van God begin teenstaan [1 Tess 5:19].

****  **Verwerp [Sonde teen die Heilige Gees]**. Wanneer iemand volhardend, moedswillig die

werk van die Heilige Gees teenstaan en geen berou daaroor het nie, pleeg hy sonde teen die Heilige Gees. Dit is die enigste sonde waarvoor daar geen vergifnis is nie.

|  |  |
| --- | --- |
|  | **LES 11 : EK GLO AAN DIE KERK** |

|  |
| --- |
| **Voorbereidende leeswerk : \**Skryf die inhoud van die teks kortliks hier neer:  **\* Bybel :** 1 Kor 12 .......................................................................................................................... ............................................................................................................................................................................................................................................................................................................................  Efe 4:1-16 ............................................................................................................................................. .............................................................................................................................................................. ..............................................................................................................................................................  Rom 12:1-6 ........................................................................................................................................ ..............................................................................................................................................................  \*  **Leer :** Rom 12:4-5 [***uit jou kop uit***] .......................................................................................... ..............................................................................................................................................................  **\* Belydenisskrifte :** HK Vraag & Antwoord 54-55 NGB Art 27-28 |

**DIE DRIE-ENIGE GOD**

**k i e s** deur sy Woord en Gees die uitverkorenes tot die ewige lewe en

**s t u u r** hulle met die verlossingsboodskap na die w ê r e l d toe**.**

**Hulle (Ons) ALMAL moet die kerk**

* **O P B O U en**
* **U I T B O U**

**tot VERHEERLIKING VAN GOD**

**Die kerk is**

**DIE HERE SE EIENDOM**

**EEN**

**HEILIG**

**ALGEMEEN**

**CHRISTELIK**

**'N LIEFDESGEMEENSKAP**

Onthou jy nog dat ons in die les oor belydenis gesê het dat mense in die ou tyd moes bely dat Jesus die ***Kurios*** [= Here] is. Almal wat dit saam bely, is toe genoem die ***kuriake*** [= kerk]. Dalk kan jy dit aan die klank van die woord hoor. Die belangrike ding wat jy dus moet onthou as jy die woord ***kerk***  hoor, is :

- die kerk is nie die gebou waarin ons bymekaar kom nie [al praat ons maar so]

- die kerk is nie een gemeente / kerkgenootskap nie.

|  |
| --- |
| **Die kerk is die mense wat aan die Here behoort** |

**1. Waar kom die kerk vandaan ?**

Ons het in die les oor Verlossing gesien dat die hele wêreld in die greep van sonde is en

dat die God se plan is om sommige van hierdie mense [wat die hel verdien !!] uit te lig en hemel toe te neem.

Dit noem ons die **uitverkiesing**. Hierdie uitverkiesing is :

- NIE op grond van iets wat ek gedoen het of wat ek is nie

- NIE omdat God vooruit sien dat ek Hom gaan aanneem nie

- ALLEEN op grond van God se genade.

**2. Wat is God se bedoeling met die kerk ?**

Hy **stuur** die gelowiges in die wêreld in om die boodskap van die Here Jesus se verlossing na al die nasies toe uit te dra.

Daarom is die eerste gelowiges apostels genoem.

Die naam **apostel beteken 'n gestuurde**.

In Joh 20:21 sê Jesus vir sy apostels: ***Soos die Vader My gestuur het, stuur Ek julle ook.***

'n Ander woord vir 'n ***gestuurde*** is 'n ***sendeling***. Elke gelowige is dus 'n sendeling; iemand wat vir die wêreld van Jesus se verlossing moet vertel.

God **se bedoeling** met die kerk is dat die kerk :

* **OPGEBOU** moet word. M a w lidmate moet toegerus word om geestelik sterk te wees vir hulle dienswerk in die Here se koninkryk.
* **UITGEBOU** moet word. M a w ons mag nie die boodskap vir onsself hou nie - dit moet aan ander uitgedra word sodat Jesus se kerk kan groei.

As die kerk **opgebou** en **uitgebou** word, gebeur die Here Jesus se finale bedoeling met die kerk naamlik dat **GOD VERHEERLIK** moet word.

|  |  |
| --- | --- |
|  | **LES 12 : SAKRAMENTE [1] : DIE HEILIGE DOOP** |

|  |
| --- |
| **Voorbereidende leeswerk:** Skryf die inhoud vandie teks kortliks hier neer:  **\* Bybel :** Matt 28:18-20 ................................................................................................................... .............................................................................................................................................................. ..............................................................................................................................................................  Hand 2:38-39 ....................................................................................................................................... ..............................................................................................................................................................  \*  **Leer :** Matt 28:19 [uit jou kop uit] .............................................................................................. ..............................................................................................................................................................  **\* Belydenisskrifte :** HK Vraag & Antwoord 65-74 NGB Art 33-34 |

**1. WAT IS SAKRAMENTE ?**

Wanneer 'n man en vrou mekaar liefhet, word hulle in die huwelik bevestig.

Elkeen moet belowe dat hulle mekaar tot die dood toe sal liefhê.

Dan gee hulle vir mekaar 'n ring as teken van die **liefdeskontrak** wat hulle met

mekaar gesluit het.

In die **Ou Testament** lees ons hoedat God 'n liefdeskontrak met sy kinders sluit.

Hy het twee tekens vir hulle gegee om hulle aan sy liefdestrou te herinner:

- die besnydenis

- die pasga.

Hierdie tekens moes die volk herinner aan hoe lief God hulle het.

Dit was heilige tekens vir die volk.

In die **Nuwe Testament** gee God twee nuwe tekens aan sy kinders nl:

- die doop

- die nagmaal.

Hierdie tekens is ***heilige*** tekens [vgl die Heidelbergse Kategismus hieroor].

Dink aan die Engelse woord ***sacred***. Daarom noem ons dit Sakramente.

**2. DIE DOOP AS GOD SE EIENDOMSTEKEN**

Die Here Jesus praat in Joh 10 van sy kinders as skape wat aan sy kraal behoort.

'n Mens kan maklik hierdie beeld gebruik om die doop te begryp.

Wanneer iemand skape by die vendusie koop vir sy kudde, neem hy hulle terug plaas toe.

Daar word hulle [as groot skape ] aan hulle ore gemerk sodat almal kan sien aan wie hulle behoort.

As daardie ooie nou lammertjies kry, word hulle kort na geboorte gemerk.

In Gen 17 lees ons hoe die Here sy verbond [= liefdeskontrak] met Abraham gesluit het.

As teken van hierdie liefdesband het Hy die besnydenis as sy goddelike merkteken vir Abraham gegee.

Abraham is besny toe hy 99 jaar oud was. Op daardie stadium was sy seun, Ismael, 13 jaar oud en het op dieselfde dag die besnydenis ontvang. Die bepaling van die Here was dat al die Joodse seuns hierdie teken moes ontvang as hulle 8 dae oud was.

In die Nuwe Testament gee die Here Jesus 'n nuwe teken nl die doop [vgl Kol 2:11-12].

Die grootmense wat tot geloof gekom het, is gedoop. Sodra die volwassenes in God se kudde opgeneem is, is hulle dadelik gedoop. Hulle kinders het saam met hulle die teken ontvang.

So is daar gevalle opgeteken waar die hele huisgesin gedoop is [Hand 10 ; Hand 17].

God se eiendomsmerk is bedoel vir gelowiges, hulle kinders en alle heidene wat tot bekering kom [Hand 2:38-39].

**3. 'N PAAR VRAE WAT DIKWELS OPDUIK**

**\* Moet 'n mens besprinkel of onderdompel word ?**

Die hoeveelheid water wat gebruik word, is nie ter sake nie.

By die troue maak dit nie saak hoe dik die ring is nie.

\*  **Mag 'n mens jou laat “oor-doop” [= wederdoop] as jy later in jou lewe tot bekering kom of as jy dink dat dit nie jou ouers se erns was nie ?**

Dit is nie nodig nie, want:

Die doop is nie **MY** teken van oorgawe nie, dit is **GOD** se eiendomsteken.

God vra nie dat mense eers goed word voordat Hy hulle (ons) Sy kinders maak nie ook nie voordat Hy Sy eiendomsteken op ons sit (doop) nie.

Hy vat ons soos ons is of selfs nog voordat ons dit kan besluit.

**So groot is Sy Liefde en Genade! ! !**

**\* Word die dopeling se sonde skoongemaak die oomblik as die doopwater op sy / haar**

**kop kom ?**

Nee ! Die doop is net die ***teken*** van die afwassing van ons sonde deur die bloed

van die Here Jesus Christus.

**            **

**Wat beteken jou doop vir jou?**

Skryf 'n paar reëls oor wat jou doop vir jou beteken :

.........................................................................................................................................................

.........................................................................................................................................................

.........................................................................................................................................................

Die datum waarop gedoop is:

Herinner jou ouers om elke jaar op hierdie dag met jou te praat oor jou geloof!

|  |  |
| --- | --- |
|  | **L I E F D E S K O N T R A K / V E R B O N D**  Verbondsvoorwaardes tussen :   **GOD** [hierna genoem **EK**] en   **MENS** [hierna genoem **JY**]  ****  **E K S A L :**  \* My verbond met jou sluit [Gen 17:1]  \* Vir jou sorg [Deut 7:13]  \* Vir jou nageslag sorg [Gen 17:7 ; Hand 2:39]  \* Vir jou 'n God wees [Jer 31:33]  \* Nooit ontrou aan jou wees nie [Deut 7:9]  \* Jou liefhê en seën [Deut 7:13]  **J Y S A L :**  \* My kind wees [Joh 1:12]  \* My liefhê [Matt 22:37]  \* Ons kontrak eerbiedig [Gen 17:9]  \* My gebooie gehoorsaam [Deut 6:6]  \* Geen ander God dien nie [Deut 5:7]    **Geteken en verseël met die bloed van**  **Jesus Christus te Golgota**. .  **Geteken :...................................................................** |

Dink mooi na oor alles wat in hierdie kontrak staan.

Dit is die voorwaardes waarvoor jou ouers ingestaan het by jou doop.

As jy EERLIK bereid is om dit na te kom [want dit is eintlik wat jy gaan doen by jou belydenisaflegging] teken dan jou naam daarby in biddende afhanklikheid.

|  |  |
| --- | --- |
|  | **LES 13 : SAKRAMENTE [2] : DIE HEILIGE NAGMAAL** |

|  |
| --- |
| **Voorbereidende leeswerk :** Skryf die inhoud van die teks kortliks hier neer:  **\* Bybel :** Eks 12: 1-28 .................................................................................................................. ............................................................................................................................................................................................................................................................................................................................ Matt 26:26-30 ....................................................................................................................................... ..............................................................................................................................................................  1 Kor 11:23-34 ..................................................................................................................................... ........................................................................................................................................................................................................................................................................................................................... Joh 6:47-58 .......................................................................................................................................... ............................................................................................................................................................................................................................................................................................................................  **\* Belydenisskrifte :** HK Vraag & Antwoord 75-82 NGB Art 35 |

**1. NAGMAAL : DIE VERBONDSMAALTYD**

Met die doop herinner die Here ons daaraan dat Hy ons as **individue** liefhet.

Met die Nagmaal herinner Hy ons daaraan dat Hy ons as sy  **gemeente**  liefhet.

Albei hierdie sakramente is vir ons tekens van Sy liefdeskontrak [= verbond] met ons.

Die wortels van die Nagmaal lê baie ver terug in die geskiedenis.

Om die Nagmaal te verstaan moet ons teruggaan na die Ou Testament se Paasfees [Eks 12].

Eers as ons die Paasfees verstaan kan ons die Nagmaal verstaan.

|  |  |
| --- | --- |
|  | **D I E P A A S F E E S [ E k s 1 2 ]**  ****  Wat moes hulle slag ? [v 4] .....................................................................................................  **** Wat was die voorwaarde van die slagdier ? [v 5]......................................................................  **** Hoe moes hulle dit eet ? [v 8]...................................................................................................  **** Wat moes hulle daarmee saam eet ? [v 8] \* ........................................................................... \*................................................................................  **** Wat moes hulle doen ? [v 7]....................................................................................................  **** Wat was die verdere bepaling? [v 14, 24]................................................................................ ....................................................................................................................................................... |

Op die laaste aand voor sy dood het die Here Jesus die tekens van die Paasfees gebruik, maar 'n nuwe betekenis daaraan gegee.

Hyself was die Lam van God wat geslag sou word.

Die brood en die wyn het die nuwe herinneringstekens geword vir die Nuwe Testamentiese Pasga: die Nagmaal.

**2. DIE BETEKENIS VAN DIE NAGMAAL**

In die Nagmaalsformulier word die betekenis van hierdie verbondsmaaltyd uitgespel.

**2.1 'n Gedagtenismaaltyd**

Die Paasfees [ook genoem Pasga] moes die volk van Israel herinner aan die wonderbare verlossing van God - toe Hy sy volk uit die slawebande van Egipte bevry het.

Die Nagmaal herinner ons aan die kruisdood van die Here Jesus.

Daarmee het Hy ons bevry uit die slawerny van sonde en ons saam met Hom op pad geneem na die ewige Beloofde Land.

**2.2 'n Waarborg**

Jesus se bloed word die waarborg vir ons :

\* dat ons verlos is - en daarom sy kinders is

\* dat al ons sonde vergewe is.

Soos die doodsengel by die Israeliete se huise verbygegaan het, so gaan die ewige dood by God se kinders verby.

**2.3. 'n Liefdesgemeenskap**

Wanneer ons die tekens van wyn en brood eet, word ons daaraan herinner dat ons 'n onverbreekbare liefdesband met God het.

Hierdie liefdesband word soos 'n fontein wat oorloop na almal rondom ons.

Daarom maak die Nagmaal opnuut ons oë oop om te sien dat alle lidmate mekaar se broers en susters in Christus Jesus is.

**2.4. 'n Fees van Toekomsverwagting**

Die Nagmaal is in 'n sekere opsig soos 'n verloofring : wanneer 'n man vir 'n meisie 'n verloofring gegee het, begin hulle saam gereedmaak vir die huweliksfees.

Daar is 'n opgewonde toekomsverwagting.

Die Nagmaal neem ons na die :

**\* Verlede :** Jesus het vir ons gesterf en die prys vir ons sonde betaal

**\* Hede :** Deur die gebruik van brood en wyn word ons daaglikse geloof versterk

**\* Toekoms :** Die Here Jesus herinner ons daaraan dat Hy weer kom en dat ons saam met Hom aan tafel sal gaan sit in Sy koninkryk.

Daar sal ons deel wees van die wonderlikste Bruilofsfees van die Bruidegom [= Jesus Christus] met sy bruid [= die kerk].

**2.5. 'n Fees van Vreugde en Dankbaarheid**

Wanneer ek my mond afvee na die gebruik van die tekens,

bly daar 'n ***uitroepteken*** en 'n ***vraagteken*** oor :

**!** Ek is verlos ! Dankie Here vir die wonderlike voorreg ! Dit alles het die Here vir my gedoen,

**?**  Wat doen ek vir Hom ?

**3. MET WATTER GESINDHEID GAAN SIT EK AAN DIE TAFEL ?**

3.1 Ek moet reg **voorberei** 3.2 Ek moet my **sonde bely**

3.3 Ek moet myself opnuut aan God **toewy**

Die Israeliete was veilig onder die bloedgeverfde deurkosyne ;

As die Here Jesus weer kom - mag Hy jou en jou huisgesin vind :

veilig in die skuilplek van Jesus se bloed.

|  |  |
| --- | --- |
|  | **LES 14 : KERKLIKE DISSIPLINE [KERKLIKE TUG]** |

|  |
| --- |
| **Voorbereidende leeswerk :**  **\* Bybel :** Matt 16:13-19 .............................................................................................................. .............................................................................................................................................................  Openb 3:7 ............................................................................................................................................ ..............................................................................................................................................................  Matt 18:15-20 ...................................................................................................................................... ..............................................................................................................................................................  1 Kor 5:1-13 .......................................................................................................................................... ..............................................................................................................................................................  **\* Belydenisskrifte :** HK Vraag & Antwoord 83 - 85 NGB Art 29, 30 & 32 |

Lees 1 Kor 14:33 . Skryf die eerste gedeelte van die teks hier neer :

.........................................................................................................................................................

Enige organisasie [sportklub / skool / regeringsinstansie / vereniging] **M O E T** een of ander vorm van reëls / regulasies hê. Daar moet **d i s s i p l i n e** wees.

Julle het waarskynlik ook ’n dissiplinêre komitee by die skool.

Dit is nodig in alle wêreldse liggame, Dit is ook nodig in die kerk - die liggaam van Christus.

‘n Ander word vir tug is **‘terugtrek’**

Tug is nie om iemand seer te maak of te slaan of weg te jaag nie,

Maar om hom/haar op hulle foute te wys – in die hoop dat hulle dit sal staak.

**1. HOEKOM MOET DAAR KERKLIKE TUG WEES?**

* 1. **Die Bybel beveel dit**

Jy het reeds in jou voorbereiding gelees dat God 'n God van orde is. Daarby het die Here Jesus vir sy dissipels beveel om mense aan te spreek as hulle onordelik lewe [Matt 16 & 18]. Selfs die prosedure word daarin uiteengesit.

**1.2.** **Die lidmaat vra dit**

Wanneer jy belydenis aflê, onderneem jy om jou te onderwerp aan die kerklike opsig en tug.

M a w jy onderwerp jou aan die gesagstrukture van die kerk ....en selfs die vermaning deur mede-gelowiges.- as jy onordelik handel.

* 1. **Die kerk onderneem dit**

In die Kerkorde [= die kerklike reëls en regulasies] word uiteengesit presies hoe die kerk homself rat om die tug behoorlik te laat funksioneer. Die kerk wil nie lidmate hê wat 'n verleentheid vir die kerk is nie.

**2. WAT IS DIE DOEL VAN KERKLIKE TUG?**

As 'n mens rustig nadink oor die doel van dissipline in die kerk,

is dit eintlik maklik om die **drie doelstellings** raak te sien, naamlik :

**2.1.** **Tot eer van God**

Die kerk is die **heilige** liggaam van Christus. Ons kan nie toelaat dat lidmate enige vorm van onheiligheid bedryf en ons doen niks daaraan nie. As 'n christen byvoorbeeld onheilig lewe, kan die nie-christene maklikdie spot dryf met die God van die Christendom. Uiteindelik moet alles in die gemeente tot eer van God gedoen word.

**2.2. Tot heil van die kerk**

Sal jy baie gelukkig voel as iemand wat 'n goddelose lewe lei langs jou aan die Nagmaalstafel kom sit en van die tekens neem? Natuurlik nie!

Dit breek die eenheidsband wat gelowiges met mekaar behoort te belewe aan die tafel.

Dit is baie sleg as iemand sou sê : ***“Julle christene is sommer net skynheilig.***

**2.3. Behoud van die sondaar**

Wanneer iemand sondig moet daar kerklike dissipline wees sodat hy weer teruggebring kan word en tot bekering kom.

As jy sien 'n klein kindjie loop na 'n afgrond toe, sal jy tog dadelik opspring om te keer dat hy hom nie te pletter val nie.

Dieselfde beginsel lê opgesluit in die uitoefening van tug / dissipline.

God wil hê dat ons sal keer dat mense nie verlore gaan nie.

**3. OOR WATTER ASPEKTE GAAN DIE DISSIPLINE ?**

**3.1. Leer**

'n Mens kan nie maar net **GLO** wat hy wil nie.

Kan jy jou indink dat iemand Jesus nie erken as die Seun van God nie en nog wil aanbly in die kerk? Dis tog onmoontlik!

Wanneer ek as lidmaat belydenis aflê, bely ek dat ek die leer van die kerk heelhartig aanvaar. Wanneer 'n lidmaat dus iets leer wat daarmee in stryd is, moet hy tot orde geroep word deur die kerklike tug.

**3.2. Lewe**

'n Mens kan nie **LEWE** soos hy wil nie.

Elkeen wat onordelik lewe moet tot orde geroep word.

**4. WIE VAL ALMAL ONDER KERKLIKE TUG ?**

**4.1. Wat val nie onder kerklike tug nie ?**

'n Mens kan nie 'n **organisasie** tug bv 'n drankwinkel / gesellinklub nie.

Die kerk het nie die jurisdiksie om buite-kerklike strukture te tug nie.

'n Hele **kerkraad** kan ook nie getug word as hy 'n verkeerde besluit neem nie.

In so 'n geval moet daar ondersoek gedoen word na die leer / lewe van die individue op die kerkraad.

**4.2. Wie val wel onder kerklike tug ?**

**i.** Belydende lidmate (= almal wat Belydenis van Geloof afgelê het)

**ii** Dooplidmate (= almal wat nog net gedoop is) [hulle kan bv aangespreek word of

teruggehou word van belydenis]

***Die tuginstansie by belydende en dooplidmate is die plaaslike kerkraad.***

**iii** Ampsdraers [Predikante, ouderlinge, diakens]

***Die tuginstansie by ampsdraers is die Ring.***

**5. DAAR IS 4 SOORTE TUG**

Die verantwoordelikheid om mense tot orde te roep, lê op verskillende vlakke. Ons onderskei :

**5.1 Onderlinge tug**

Onderlinge tug beteken dat elkeen van ons 'n verantwoordelikheid het om na mekaar om te sien. As ek sien dat iemand verkeerd doen, het ek 'n **verpligting** om hom daarop te wys.

Dit is nie net die ampsdraers se verantwoordelikheid nie, maar elke lidmaat s'n.

**5.2 Woordtug**

Die prediking elke Sondag is deel van 'n christen se dissipline om ordelik te lewe.

Tydens die erediens word ek vermaan om volgens die Here se wil te lewe.

Trouens, dit geld ook van elke Christelike byeenkoms.

**5.3 Amptelike tug**

Dit is tug wat amptelik deur die betrokke kerkvergadering toegepas word.

**5.4 Selftug**

Wanneer ek self die Bybel lees en God oortuig my deur die werk van die Heilige Gees dat

daar sonde in my eie lewe is.

**6. STAPPE VAN AMPTELIKE TUG** (Lees Christus se voorskrifte in Mat 18 : 15 – 18)

**6.1 Vermaning**

Jy sal sien in Jesus se instruksies dat die eerste tree **vermaning** is :

As iemand sondig moet jy hom eers alleen vermaan

**6.2 Getuie**

As hy nie luister nie, neem dan 'n getuie saam

**6.3 Kerkraad**

As hy dan nog nie luister nie, gaan die saak na die kerkraad.

**6.4 Sensuur**

Sensuur beteken om iemand af te hou van die sakramente.

Hy mag nie aan die doop of nagmaal deel hê nie.

By 'n ampsdraer hou dit ook sy skorsing uit die amp in.

**6.5 Afsnyding**

As ‘n lidmaat glad nie berou wil toon of die sonde staak nie, (na aanhoudende vermanings) word hy/sy van die gemeente afgesny en word alle lidmaatsvoorregte hom ontneem.

Die Bybel sê dat so ‘n person ook uit die hemel ‘gesny’ word

Dis die mees grusame formulier in ons formulierboek:

die formulier om iemand af te sny van die gemeente.

Dit is so ernstig dat dit tydens ‘n erediens gedoen word.

**Wat gebeur daarna? (Na afsnyding)**

Na dit alles verby is, word hierdie persoon verwerp en verstoot?

Nee! Hy word weer iemand wat as't ware van nuuts af aan met die evangelie gekonfronteer moet word. 'n Mens word nooit maar net uitgelos om verlore te gaan nie.

**Baie belangrik om te onthou:**

**Die tughandeling (6.1 – 6.5) STAAK die onmiddellik as ‘n lidmaat opregte berou het en dit duidelik is in sy/haar optrede en/of lewe.**

|  |
| --- |
| **Die gesindheid wat dwarsdeur die hele proses gevolg moet word, is : Liefde , Liefde, Liefde en nogmaals Liefde!** |

|  |  |
| --- | --- |
|  | **LES 15 : EK GLO AAN DIE VERGIFNIS VAN SONDE** |

|  |
| --- |
| **Voorbereidende leeswerk:**  **\* Bybel:**  Ps 32 ............................................................................................................................. .............................................................................................................................................................. .............................................................................................................................................................. 1 Joh 1:5-10 ......................................................................................................................................... .............................................................................................................................................................. ..............................................................................................................................................................  Ps 51 .................................................................................................................................................... ..............................................................................................................................................................  **\* Leer:** Spr 28:13 ***uit jou kop uit*** ..................................................................................................... .............................................................................................................................................................  **\* Belydenisskrifte :** HK Vraag & Antwoord 56 |

Baie van ons het seker al só gevoel:

***Hoe kan ek ontslae raak van die verskriklike skuldgevoel wat soos vuur in my brand ?***

Dit is die belewenis van elkeen wat deur die Heilige Gees oortuig word van sonde [Joh 16:10]. Dit behoort die vraag te wees wat ELKE mens een of ander tyd vra.

As ons in die Here se Woord gaan soek na die oplossing vir die vraag:

***Wat maak ek met sonde in my lewe?***, is dit belangrik dat ek EERLIK sal wees **met myself** en **met die Here**.

By die dokter is dit soms nodig dat 'n mens jou klere uittrek sodat hy 'n volledige ondersoek kan doen.

Hier is dit ook nodig dat ek al my rookskerms sal uittrek om eerlik voor God te staan.

Spr 28:13 spel dit duidelik uit:

Daar is net 2 moontlikhede met jou sonde: **BEDEK** of **BELY** dit.

Wat ek ookal doen sonde het altyd **3 EFFEKTE** op my lewe :

**Na Bo [God] , na binne [self] en na buite [mense]** .

|  |  |
| --- | --- |
|  | **1 . SÊ NOU EK BEDEK DIT ?** **[Spr 28:13a ; Ps 32:3-4]** |

**‘n Voorbeeld**: Dawid draai nie doekies om oor hoe hy probeer het om sy sonde te verwerk nie. Die eerste oplossing waaraan hy gedink het, was om sy sonde so diep as moontlik weg te steek in die asblik van sy hart en die deksel styf op te sit dat niemand daarvan weet nie - nie eers God nie ! Boonop sou hy 'n groot plakaat daarop aanbring : **Privaat !** Dan sou niemand weet van die sondegeraamte in sy kas nie.

**Wat was die effek daarvan op sy lewe ?**

**1.1 NA BO**

Hy ontwikkel die Adam-sindroom : hy sou wegkruip vir God - vêr weg !

Want Sê nou net die Here vind hom uit?! Ondertussen begin sy skuldgevoel revolusies optel.

Die vuur hierbinne word al erger. Dit maak hom geestelik lam. 'n Mens met onbelyde sonde in sy lewe sien die **slegte geestelike simptome in sy verhouding met die Here** :

- My stiltetyd word 'n pyn - dit word soos skottelgoedwas en bedopmaak: 'n dodelike roetine.

Daar is geen vreugde in nie - net moeite .

- Ek probeer God op 'n afstand hou - soos 'n kind wat sy vrymoedigheid verloor teenoor sy

ouers as hy ongehoorsaam was of iets gebreek het.

Ek bid in neutrale en algemene terme tot God ; en natuurlik

nie te lank nie. Ondertussen kla ek oor 'n kragtelose gebedslewe:

My gebede slaan teen die plafon vas.

[***Ek vergeet natuurlik God is duskant die plafon !***] Wat ek eintlik bedoel is:

My gebede slaan teen my sonde vas [Jes 59:2]

sê nou net God vind uit ?

sê nou net Hy ruik hoe vuil die binnekant van my lewe is ?

**1.2 NA BINNE**

My slegte verhouding met God, laat my ondertussen ontsaglik minderwaardig voel.

Ek ly aan 'n soort rusteloosheid [vgl Jes 57:19].

In alles wat ek doen, hoor ek hoe ritsel die sondeketting al agter my aan.

Dis net of ek nie my hart se asblikdeksel styf genoeg toekry nie; ek word gedurig bewus van die slegte reuk van my sonde.

**1.3 NA BUITE**

My eie onsekerheid slaan uit in my verhouding met ander.

Ek hou myself so 'n bietjie op 'n afstand: sê nou net hulle kry my sondereuk?

Ek is bang hulle hoor hoe brul die sonde hier in my binneste. In elk geval : hulle het niks met my sonde uit te waai nie.

'n Ander rede hoekom my verhoudings so 'n bietjie koel is, is omdat ek bang is dat iemand dalk sal kom en my aanspreek oor my sonde.

Ek meen: as iemand aan hierdie asblik se deksel raak om dit oop te maak, is dit oorlog! Een manier om dit te vermy is om nie oogkontak te maak nie.

Dan hou dit darem die gevaar so 'n bietjie van my lyf af.

**Hierdie effekte laat sommige mense gryp na skynoplossings.**

**S K Y N O P L O S S I N G S:**

1. **Verdringing : *Ag wat , dis nie so erg nie*.**

***Ons is maar almal ou sondaars ; ek is darem nie so erg soos my buurman nie***. **Boetedoening :  *Ek sal hard werk vir die Here* .**

Die tipiese kenmerk : ***Ek gaan 'n nuwe blaadjie omslaan!***

.

1. **Vingerwysing : *Dit is my verkeerde maats !***

Die skuld is altyd iemand anders s'n. asdruk.

Albei hierdie metodes is **skynoplossings**: dit werk nie.

Die enigste werklike oplossing is om jou"eer" en jou "trots" in jou sak te steek en om klein

voor die Here te buig.

|  |
| --- |
| **2 . SÊ NOU EK BELY DIT ? [Spr 28:13b ; Ps 32:1-2, 5]** |

Die sondesweer kan eers gesond word as hy oopgesteek word sodat die wondersalf van God se vergifnis daarop kan kom.

Op Golgota het God die ‘salf’gegee in die vorm van die bloed van sy Seun.

Wanneer ek met die waarheid voor God staan, kom daar bevryding. Jesus het self gesê :

***En julle sal die waarheid ken en die waarheid sal julle vrymaak .***

**Wie sy sonde bely en ophou daarmee, ontdek totaal nuwe dimensies in sy verhoudings:**

**2.1 NA BO**

Die hemel gaan oop ! Ek beleef 'n nuwe nabyheid van God.

Dink aan die **Verlore Seun**; hy was agter die varke maar is terug in die Vaderhuis se oorvloed en blydskap [Luk 15] :

dis weer lekker om te bid - ek kan boonop vars en nuut bid, want ek hoef niks toe te hou nie;

die Bybel gaan vir my oop en ek ontdek daagliks nuwe wonders daarin ;

skielik is ek klein genoeg om te sê : ***Here, ek is jammer!***

**2.2 NA BINNE**

Ek is vry om myself te wees. Ek is gesond.

Die sondevuur het verander in 'n stroom van borrelende nuwe lewenswater.

Ek hoef my vir niemand te skaam nie want ek weet ek is 'n koningskind.

Die groot gewaarwording is: ***Dankie, Here!***

**2.3 NA BUITE**

Ek kan enige iemand in die oë kyk en hoef my vir niemand te skaam nie.

Ek hoef nie met 'n masker rond te loop nie.

Jesus maak 'n mens **HEELTEMAL** skoon.

Maar dit bring ook 'n nuwe verantwoordelikheid:

***Gaan en sondig nie meer nie*** [Joh 8:11] .

Jesus se sonde-kliniek is 24 uur per dag oop - NOU ook.

Laat Hy jou skoonmaak, sodat jy met 'n nuwe blydskap kan lewe!

Dan kan jy ook saam met Dawid sê : ***Dit gaan goed met die mens wie se oortredings nie gestraf word nie, wie se sonde vergewe word !***

**‘n Mens kan maklik vir iemand anders ‘jammer’ sê. Selfs ‘n paar keer.**

**Trouens dis nie ‘n moeilike word nie – veral as jy dit nie bedoel nie.**

**Maar daai persoon sal gou agterkom dat jy dit nie bedoel nie.**

**Die Bybel leer ons om ons sonde in opregtheid te bely en daarmee op te hou.**

**Dit is die bewys dat ons eerlik ‘jammer’ is.**

|  |  |
| --- | --- |
|  | **LES 16 : EK SAL OPSTAAN EN EWIG LEWE** |

|  |
| --- |
| **Voorbereidende leeswerk :** Skryf die inhoud van die teks kortliks hier neer:  **\* Bybel :**  1 Kor 15:1-58 ........................................................................................................................ .................................................................................................................................................................... ....................................................................................................................................................................  **\* Leer:** Joh 11:25 [***uit jou kop uit***] ........................................................................................................ ....................................................................................................................................................................  **\* Leer:** 1 Joh 5:12,13 [***uit jou kop uit***] .................................................................................................... ....................................................................................................................................................................  **\* Belydenisskrifte :** HK Vraag & Antwoord 45 - 52 NGB Art 37 |

**1. WAAR KOM DOOD EN LEWE VANDAAN ?**

**1.1 Waar kom die dood vandaan ?**

Rom 3:23 sê : .............................................................................................................................

***W i e* het almal *w a t* gedoen ?**

Rom 6:23 sê : ..............................................................................................................................

**Wat is die betaling van sonde ?**

Die dood het deur die ongehoorsaamheid van Adam en Eva in die wêreld gekom.

Hulle het die hele mensdom in die poel van die dood laat beland [vgl Les 5].

**Daarom word alle mense gebore om eendag weer te sterf.**

Daar is **drie soorte dood :**

**- Geestelike dood :** Dit is iemand wat nie in Jesus glo nie

**- Liggaamlike dood :** Wanneer 'n mens op aarde sterf en begrawe word.

**- Ewige dood :** Om na die aardse dood die ewigheid in die hel deur te bring.

**1.2 Waar kom lewe vandaan ?**

**Lewe kom van God af.** Met die skepping het God self die lewe in die mens geblaas. Daarna het die mens met die sondeval die dood oor homself gebring. Met die herskepping bevestig die Here Jesus die opstanding en die ewige lewe deur sy eie opstanding uit die dood.

Lees **1 Joh 5:12-13.** Daar word uitgespel **wie die ewige lewe het** en wie nie.

***\* Wie ....................................................., het die lewe.***

***\* Wie......................................................, het nie die lewe nie.***

Met ander woorde die ewige lewe begin reeds hier op aarde - net soos 'n mieliepit reeds die lewe van die groot plant in hom het ; al is hy nog in die saad-pakkie.

2 . HOE WERK DIT ?

Ons weet van kleintyd af dat gelowiges hemel toe gaan en ongelowiges hel toe.

Die Bybel is duidelik daaroor:

* **Gelowiges** gaan direk na hul dood **hemel** toe **Luk 23:43:** .....................................................

....................................................................................................................................................

* **Ongelowiges** gaan direk na hul dood **hel** toe. **Luk16:24:** ......................................................

...................................................................................................................................................

Hierdie is een van die temas, soos vele ander, waarin daar in die Bybel nie klinkklare duidelikheid is nie.

Nie dat dit opsigself ‘n probleem moet wees nie:

Jesus het gesê dat dit wat vir ons saligheid nodig is, aan ons geopenbaar of bekendgemaak is.

Daar is ook sake soos hoe die hemel lyk, wat nie in die Bybel uitgespel word nie.

Die belangrike is nie om te weet *hoe* die hemel *lyk* nie,

maar *dat* ons moet gereedmaak en reg lewe (= in dankbaarheid) sodat ons wel *daar* sal wees.

Oor die lewe na die dood is daar ook nie duidelikheid in die Bybel nie.

Die belangrike is egter dat daar na die aardse lewe en die dood, WEL ‘n ander lewe is.

Om die saak te beredeneer is in der waarheid nogal moeilik, juis omdat daaroor nie klinkklare duidelikheid in die Bybel is nie.

Daarom moet die tema altyd met huiwering aangespreek word – in die wete dat *niemand* alle kennis in pag het nie.

Die Bybel praat slegs van 2 moontlikhede na die aardse lewe: Hemel en Hel.

Hoewel daar heelparty tekste in die Bybel is wat handel oor die hemel en of die hel bly dit moeilik om uit die gegewens duidelike afleidings oor alles daar te maak.

Sommige sake is egter baie duidelik:

Gaan gerus die volgende paar tekste na (terwyl jy onthou dat *elke*  t*eks binne ‘n sekere konteks staan en so verklaar moet word)*

**Hel**:

**Mat** 8:12, 10:28, 18:8, 23:33, 25:30, 25:46, **Luk** 16:23, **2Tes** 1:9, **2Pet** 2:4, **Op** 20:15, 21:8

**Hemel**:

**Mat** 6:9, 6:20, 13:44-46, **Luk** 10:2 **Joh** 14:2-3, **Hand** 10:10-16, **2Kor**5:2, **2Pet** 3:13

‘n Gedeelte wat oor beide die hemel en die hel praat is in **Luk 16**:19-31

Dit is ‘n gelykenis EN dit is die woorde van Jesus.

Daar praat Jesus duidelik van die hemel en van die hel.

En dit is duidelik dat daar nie van die een na die ander oorgegaan kan word nie.

(So jou blyplek *na* die dood is jou blyplek vir ewig)

Op ‘n ander keer het die Here Jesus vir ‘n sondaar gesê:

‘Ek verseker jou: *Vandag* sal jy *saam met My* in die *paradys* wees.’

Dus: in die hemel.

Daar is ‘n tendens dat mense dink dat daar eers ‘n tydperk moet verloop voordat ‘n mens *regtig* in die hemel of in die hel is.

Dit gebeur, volgens hulle, *na* die wederkoms van Christus.

Dit **sou** beteken:

dat Jesus self *nog nie* in die hemel is nie,

maar eers met Sy eie wederkoms hemel toe sal gaan.

En dit strook nie met die res van die Bybel (en ons Geloofsbelydenis nie ! )

En dit **sou** verder beteken dat Hy (en die geredde moordenaar) nog *net* in ‘ ‘n plek is wat genoem word ‘die paradys’.

En dus dat die Here vir hom gelieg het – en dis ondenkbaar ! ! !

(die woord paradys word meermale in die Bybel vir die hemel gebruik.)

Dit beteken **dus** ook dat *alle gelowiges* van die Bybelse tyd en ons tyd *nog nie*  in die hemel is nie, maar nog steeds *iewers rond wag.*

Dit stryk nie met enige gegewens in die Bybel nie.

Die Bybel sê tog ook dat bv Elia en Henog ‘.... hemel toe gegaan het sonder om te sterf...’

Van Henog lees ons in **Gen** 5:24 en van Elia in **2Kon** 2:11-12.

3 . WAT BETEKEN ‘Die Opstanding van die *vlees*?

In die Ou Testament beteken die word ‘vlees’ gewoon ‘mens’.

Die Ou Vertaling (1953) van die Bybel sê in Joël 2:28: “Ek sal My Gees uitsort op alle *vlees”* Die Nuwe Vertaling (1983) van die Bybel sê: “Ek sal My Gees uitstort op alle *mense”.*

1. WAT WEET ONS VAN ONS OPSTANDINGSLIGGAAM?

Lees asseblief 1 Korinthiërs 15 en maak vir jouself aantekeninge daaroor:

‘n ................................... liggaam sterf en ‘n ............................... liggaam word opgewek.

Paulus gebruik die beeld van ‘n koringkorrel wat geplant word

Dit moet sterf sodat die plant daarui kan groei.

‘n Saad word geplant en ‘n plant groei uit die grond; die plant lyk nie soos die saad nie.

Dit beteken dat ons nie weet hoe ons opstandingsliggaam gaan lyk nie, maar ons weet wel dat ons ‘n *verheerlikte* liggaam sal hê.

Nou kom die vraag of mense mekaar in die hemel (of in die hel!) sal herken.

JA! Net soos ons ‘n koring plant herken – alhoewel die saad anders lyk!

Indien dit egter **dalk** so is dat mense mekaar ***nie sal herken nie*** sal dit ons **glad nie pla nie** want in die hemel is daar *niks onaangenaam* nie!!

(Tong in die kies: Daarom glo ek dat ek eendag my hond en kat in die hemel sal sien.

En: As dit **dalk**nie so is nie, sal dit my nie pla nie.

Ten minste kan ek dus nou daarna uitsien!!!)

|  |  |
| --- | --- |
|  | **LES 17 : EK DIEN VOLGENS GOD SE WET [1]** |

|  |
| --- |
| **Voorbereidende leeswerk :**  **\* Bybel:** Eksodus 20:1-11 ........................................................................................................................ ..................................................................................................................................................................... Deut 6:1-7 ................................................................................................................................................... ..................................................................................................................................................................... Matt 22:34-40 .............................................................................................................................................  **\* Leer :** Die Tien Gebooie  **\* Belydenisskrifte :** HK Vraag & Antwoord 3-4 ; 92-103 NGB Art 1,14,15,17 |

Met hierdie les begin ons die tweede groot gedeelte van die katkisasie-lesreeks nl **EK DIEN.**

**1.** **DIE OORSPRONG VAN DIE WET**

Waar het dit alles begin?

In die Paradys. Met die skepping het God alles op aarde vir Adam en Eva gegee om te geniet. Maar om hulle gehoorsaamheid te toets het hy net een boom uitgehou waarvan hulle nie mag geëet het nie.

Vir die res het God sy wet in hulle harte geskrywe : die wet om mekaar lief te hê.

God is liefde [1 Joh 4:8] en God het die mens na sy beeld geskape.

Ongelukkig het die eerste mensepaar hulle laat verlei om aan God on-gehoorsaam te wees. Daarmee saam is God se wet verbreek.

Dit was duidelik uit die wetteloosheid waarin die volk geleef het.

Tydens die Israeliete se uittog uit Egipte het God vir Moses twee kliptafels gegee waarop die wet van God geskrywe was.

Sodoende kon daar nie meer twyfel wees oor wat God van sy kinders verwag nie.

**2. DIE DOEL VAN DIE WET**

‘n Kind in die ouerhuis is **nie gehoorsaam** sodat **jy 'n kind van jou ouers kan word nie**.

Jy is **gehoorsaam** omdat **jy 'n kind van jou ouers is.**

Dieselfde beginsel geld in die koninkryk van God: '

n mens gehoorsaam **nie** die gebooie **sodat** jy kind van God kan word nie;

jy gehoorsaam die wet uit dankbaarheid **omdat** jy Sy kind is.

Daar is **drie doelstellings** met God se wet :

**2.1 Dit is ons handleiding om te weet wat is sonde**

Die meeste skole het skoolreëls wat aan die leerlinge gegee word sodat hulle kan weet wat die skool van hulle verwag. Daar is ook sekere dissiplinêre stappe wat volg as jy nie aan die skoolreëls gehoorsaam is nie. Die wet van God trek die breë riglyne van wat God van ons verlang.

**2.2 Dit is die riglyn van hoe ons dankbaarheid aan God moet bewys**

Hoe bewys 'n mens vir jou ouers dat jy hulle werklik liefhet en waardeer? Die belangrikste maatstaf is nie hoe groot die geskenke is wat jy vir hulle koop met hulle verjaarsdag of met Kersfees nie, die belangrikste norm van 'n kind se liefde is hoe **gehoorsaam** jy is.

Dieselfde geld van 'n mens se verhouding met die Here.

**2.3 Dit is die wit klippe langs die pad wat ons nader aan Christus lei**

Die wet van God kom van God af. Hy baken vir ons die liefdespad af wat na Hom toe lei. Maar terselfdertyd is die wet vir ons die wit klippe langs die pad wat ons nader na die Here Jesus Christus lei.

Deur ons gehoorsaamheid aan die wet groei ons in heiligmaking nader na Hom toe.

**In die res van lesse 17 en 18 sal jy agterkom dat die Tien Gebooie eintlik**

**baie meer behels as wat 'n mens so met die eerste oogopslag dink !**

**3. DIE INHOUD VAN DIE EERSTE TAFEL VAN DIE WET**

Wanneer ons die inhoud van die gebooie nagaan, kom jy onder die besef dat elke gebod 'n **positiewe** en 'n **negatiewe** komponent het.

|  |  |  |
| --- | --- | --- |
| **Gebod** | **Negatief** | **Positief** |
| **1** | Ek mag geen ander gode dien nie.  **Uit *is : afgodery, satanisme, goëlery,***  ***fortuinvertellery***. | Ek moet God met totale oorgawe dien.  **In *is : Myself as volkome offer aan God [Rom 12:1], ordentlike stiltetyd***. |
| **2** | Ek mag nie deur beelde aanbid nie.  **Uit *is : Aanbidding deur beelde of mense*** | Ek moet God in gees en waarheid aanbid.  **In *is : 'n toegewyde gebedslewe. Daarom maak ons oë toe om ons op God te rig***. |
| **3** | Ek mag nie God se Naam oneerbiedig  gebruik nie.  **Uit *is : Die onnadenkende gebruik van die Here se Naam in alledaagse gesprekke, vloektaal, die oneerbiedige aanwending van die lot***. | Ek moet God se Naam opreg eer.  **In *is : gebed, sang, getuienis - alles wat God se Naam kan grootmaak in die wêreld***. |
| **4** | Ek mag nie God se dag onteer deur 'n  wêreldse gesindheid nie.  **Uit *is : handel dryf, wêreldse plesier***. | Ek moet die dag van die Here eer.  **In *is : Erediensbywoning, geestelike by-eenkomste, werk van barmhartigheid***. |

**Die mate waarin ek die Tien Gebooie nakom,**

**sal vir die wêreld wys hoe lief ek my hemelse Vader het.**

**My dade moet telkens wys dat ek Hom onuitspreeklik liefhet !**

|  |  |
| --- | --- |
|  | **LES 18 : EK DIEN VOLGENS GOD SE WET [2]** |

|  |
| --- |
| **Voorbereidende leeswerk :**  **\* Bybel :** Joh 13:1-14 & 34-35; ................................................................................................. ....................................................................................................................................................... ....................................................................................................................................................... 1 Joh 3:15-18; ............................................................................................................................... ....................................................................................................................................................... 1 Joh 4:7-11 .................................................................................................................................. .......................................................................................................................................................  **\* Leer uit jou kop uit :** Joh 13:35 ....................................................................................... .......................................................................................................................................................  **\* Belydenisskrifte :** HK Vraag & Antwoord 104-115 |

1. **DIE INHOUD VAN DIE TWEEDE TAFEL VAN GOD SE WET**

|  |  |  |  |  |
| --- | --- | --- | --- | --- |
| **Gebod** | | **Negatief** | **Positief** | |
| **5** | | Moenie rebelleer nie  **Uit *is : Ongehoorsaamheid, terrorisme*** | Eerbiedig alle gesag  **In *is : Eerbied vir almal in gesagsposisies*** | |
| **6** | | Moenie doodmaak nie  **Uit *is : Moord, Aborsie, genadedood*** | Respekteer lewe  **In *is : Verbetering van lewensgehalte*** | |
| **7** | | Moenie iemand se reinheid aantas nie  **Uit *is : Egskeiding, buite-huwelikse seks*** | Bevorder kuisheid  **In *is : Huwelikstrou, skoon verhoudings*** | |
| **8** | | Moenie iets van iemand steel nie  **Uit *is : Steel, afkyk in eksamen, verniel,***  ***bedrog, omkopery,dobbelary, lotery*** | Pas ander se goed op  **In *is : Betaal jou rekenings, versorg mense wat minder bevoorreg is*** | |
| **9** | | Moenie iemand se naam [=eer] aantas nie  **Uit *is : Skinder, meineed, laster, kwaad-praat, verdraaiing van die waarheid*** | Hou ander se naam hoog  **In *is : Eerlike komplimente, lojaliteit,***  ***regstelling van feite***, ***waarheid*** | |
| **10** | | Moenie eers met jou gedagtes sondig nie  **Uit *is : Enige begeerte in stryd met God se Woord*** | Koester positiewe, rein gedagtes  **In  *is : 1 Tim 6:6-10 [Lees dit !]***  Een woord hiervoor :....................................... | |
|  | | **LES 19 : MY DIENS TEENOOR GOD IN GEBED [1] :**  **IN DIE HEILIGDOM**  Die Wese, Elemente en Vereistes vir Gebed | | |

|  |
| --- |
| **Voorbereidende leeswerk :**  **\* Bybel :** Rom 8:26 .................................................................................................................................. ...................................................................................................................................................................... Mark 14:35-36 ............................................................................................................................................. .....................................................................................................................................................................  **\* Leer uit jou kop uit:** Rom 8:26 ............................................................................................................  **\* Belydenisskrifte :** HK vr & antw 116 – 117 |

Wanneer ons oor gebed praat, is ons besig met die hartklop van ons geloof,

omdat gebed die mees intieme deel van ons verhouding met God is.

Kom ons begin met die belangrike vraag: Wat is Gebed?

Gebed is om met God te gesels.

1. **Uit watter elemente bestaan gebed?**

Dit gebeur soms dat ons gebede áfgestomp’raak.

Dat ons inderdaad nie weet ‘wat en hoe’ om te bid nie

Wanneer ons die elemente van gebed bestudeer **en** toepas word ons gebedslewe ‘n fees.

Pas dit toe en ervaar hoe jou gebedslewe heerlik vorm aanneem.

Uit die Ons Vader gebed kan ons aflei uit watter 5 elemente gebed bestaan:

* 1. **Lofprysing en aanbidding**

As kinders van God het ons alle rede om bly te wees: ons is immers deur die Here Jesus uit die mag van Satan bevry.

‘n Vry mens is mos ‘n bly mens en dit mag en moet ons in gebed vir ons Vader sê – dit is Lofprysing.

Al is ons bly, moet ons God altyd met eerbied en ontsag nader.

Hy is die Almagtige God en so moet ons Hom Aanbid.

* 1. **Danksegging**

Blydskap en Dankbaarheid is maats. As ek mooi dink aan alles wat die Here vir my gee en

vir my moontlik maak, kan ek nie anders as om daaroor Dankbaar te wees **en** dit vir Hom

te sê nie.

* 1. **Skuldbelydenis**

Die Bybel leer dat ons nie vergifnis kan ontvang (en dus hemel toe gaan) as ons nie met

opregte berou ons skuld voor God erken en bely nie. (As jy nie opregte berou het nie,

sal jy dalk nog jou sonde erken, maar dalk nog voortgaan daarmee.)

Wie egter regtig berou het (jammer is) en die sonde bely, sal prober ophou daarmee.

* 1. **Bekendmaking**

Die Here wil graag vir ons goed wees, voorsien in al ons behoeftes, ons seen.

Daarom wil Hy graag hoor wat ons behoeftes is – al weet Hy dit nog lank voordat ons vra!

**1.5 Voorbidding**

Die ‘Óns Vader’ met die meervoudsvorm ‘óns’ leer ons om ook vir ander mense te bid.

Dit is hierdie Voorbidding wat die selfsug uit ons gebede weer.

**2. BELANGRIKE VEREISTES VIR GEBED**

Baie keer bid ons onnadenkend, of uit gewoonte, of uit skuldgevoelens ens.

Dink egter aan die volgende vereistes**, pas dit toe** en beleef ongekende diepte in jou gebed:

Gelowig, Eerbiedig, Ootmoedig, Ordelik, Spesifiek, Eerlik en Vrymoedig.

|  |  |
| --- | --- |
|  | **LES 20 : MY DIENS TEENOOR GOD IN GEBED [2] :**  **DIE MODELGEBED : *ONS VADER....*** |

|  |
| --- |
| **Voorbereidende leeswerk :**  **\* Bybel :** Mat 6:5-14; ............................................................................................................................... ..................................................................................................................................................................... Rom 8:14-17 ................................................................................................................................................ .....................................................................................................................................................................  **\* Leer uit jou kop:** Die ***Ons Vader-gebed*** en Joh 1:12 ......................................................................... ......................................................................................................................................................................  **\* Belydenisskrifte :** HK Vraag & Antwoord 119-129 |

Die Ons Vader gebed is ongetwyfeld die bekendste gebed onder Christene. Dit behoort natuurlik so te wees, want dit is die modelgebed wat Jesus vir sy dissipels geleer het.

**1. DIE BOUVORM VAN DIE ONS VADER**

Die gebed het 'n besondere bouvorm wat bestaan uit **d r i e d e l e**  :

**\* Die aanhef**

Ons Vader wat in die hemel is

**\* God se Koningskap** **[ d r i e b e d e s ]**

- Laat u Naam geheilig word

- Laat u koninkryk kom

- Laat u wil geskied .

**\* Die mens se afhanklikheid [ d r i e b e d e s ]**

- Gee ons vandag ons daaglikse brood

- Vergeef ons ons oortredinge soos ons ook dié vergewe wat teen ons oortree

- Laat ons nie in versoeking kom nie maar verlos ons van die Bose.

|  |
| --- |
| Die laaste gedeelte wat ons ken, kom nie in die gebruikte grondteks van die Nuwe Afrikaanse Bybel  voor nie, maar was deel van die gebruiklike afsluiting van die gelowiges se gebed:  ***Aan U behoort die koninkryk en die krag en die heerlikheid tot in ewigheid. Amen***. |

**2. DIE INHOUD EN BETEKENIS VAN DIE ONS VADER**

2.1 **Die aanhef**

Ons het reeds in die vorige les daarvan melding gemaak dat ons ons gebed primêr rig tot God die Vader. Ons doen dit onder andere omdat dit die patroon is wat die Here Jesus vir ons daargestel het. In Getsémane [Mat 26:39] en op Golgota [Luk 23:46] spreek Hy God as Vader aan. Reeds in Mat 6 leer Hy sy dissipels om te bid ***Ons Vader***. Ons kan dit doen omdat ons kinders vanGod is [Joh 1:12].

***Maar God is nie ons maat - op gelyke vlak met ons nie.***

Hy is die heilige Vader en wil hê dat ons Hom in gees en in waarheid sal aanbid [Joh 4:24].

**2.2 God se Koningskap**

**\* Laat u Naam geheilig word**

'n Mens se naam dui aan wie jy is. Ons praat van mense wat 'n ***goeie naam*** of 'n  ***slegte naam*** het. Dit is die manier waarop ons geken word. As dit vir ons as mense belangrik is - veel meer is dit van belang vir die hoë en heilige God. Sy Naam moet geheilig word. Heilig beteken om afgesonder te wees vir besondere gebruik.

[*So sal 'n mediese dokter bv nie sy operasie-mes gebruik om mee houtwerk te doen nie.]*

God se Naam is vir gebruik om Hom mee te verheerlik.

**\* Laat u koninkryk kom**

Die hele boodskap van die Bybel is daarop gebaseer dat God Koning is en dat sy koninkryk oor die heelal verkondig moet word. Is God dan nie reeds Koning nie - waarom bid ons dat sy koninkryk moet kom ? Ons onderskei hier 'n paar dinge :

God se **koninkryk van mag en heerskappy** bestaan van ewigheid af oor die heelal.

Hy het as Skepperkoning mag - ook oor die heidene.

God se **koninkryk van genade** strek Hy uit oor elkeen wat Hom as Koning aanvaar.

Hierdie koninkryk moet sover moontlik uitgebrei word, sodat die grootste aantal mense moontlik gered kan word.

In kerklike taal noem ons hierdie taak : sendingwerk.

**\* Laat u wil geskied**

Die rede waarom hierdie twee bedes bymekaar is, is omdat dit eintlik een en dieselfde ding vra. Dit is God se wil dat soveel moontlik mense tot bekering sal kom.

Daarby is daar 'n meer toegespitste betekenis wanneer ek die gebed bid nl dat ek elke dag sal lewe volgens sy wil.

**2.3 Die mens se afhanklikheid**

**\* Gee ons vandag ons daaglikse brood**

Die Heidelbergse Kategismus [vr 125] spel mooi uit wat ***brood*** in hierdie gebed beteken:

“Versorg...........................................................................................................................................

.........................................................................................................................................goed is”

Soos wat die Israeliete elke dag hulle manna moes optel [as hulle dit gebêre het, het dit sleg geword] so moet ons elke dag ons behoeftes voor God noem. Dit hou ons afhanklik van Hom.

**\* Vergeef ons ons oortredinge soos ons ook dié vergewe wat teen ons oortree**

Dit is nogal 'n taai gebed ! Trouens, dit is die enigste bede van die Ons Vader waarop die Here Jesus direk kommentaar lewer [Lees Mat 6:14-15].

Hoe gereeld verwag die Here dat ons iemand moet vergewe [Mat 18:21-22]? ............................

**\* Laat ons nie in versoeking kom nie maar verlos ons van die Bose**

In die vorige bede het ons geleer om te bid vir vergifnis vir sondes wat in die **verlede** lê.

Hierdie bede strek hom uit in die toekoms en pleit om bewaring van die verleiding van Satan [= die Bose].

Die belangrike lewensles met hierdie bede is dat ek nie moet voorbrand maak vir die sonde nie:

- Ek moet wegbly van **plekke** waar die Satan my maklik kan laat gly : sekere partytjies, en plekke waar God nie te vind is nie.

- Bly weg van **gebruike** wat vir die duiwel die voordeur oopmaak bv satanistiese rituele in al sy vorms, okkultiese gebruike [bv glasie-glasie, fortuinvertellery, duiwelse tekens]

- Vermy **musiek** wat God-onterend is. Daar is heelwat popmusiek vandag wat openlik of bedek ons Christelike waardes afbreek en verkleineer.

- Ek moenie assosieer met “**maats**” wat 'n slegte invloed op my lewe het nie.

- Dis hopeloos futiel om met my mond sê dat ek iets nie gaan doen nie, maar intussen **berei ek voor**  [bv iemand wat sê dat hy nie Sondag gaan visvang nie, maar Saterdagaand maak hy aas !].

|  |
| --- |
| In die samelewing waarin ons lewe is daar al groter druk op christene om nie uit te staan in hulle geloof vir Jesus Christus nie. So word dit nou - op grond van godsdiensvryheid - in Amerika verbied om die ***Ons Vader*** in skoolklasse op te sê. By een universiteit het die Christene 'n reëling getref om elke oggend voor die opening by die vlagpaal bymekaar te kom en die Ons Vader hardop op te sê.  Hulle het dit gegrond op hulle reg om hulle eie godsdiens te beoefen. |

Die Ons Vader bly steeds die beste gebedskenmerk van Christene.

Maak 'n punt daarvan om dit gereeld te bid of te sing.

So loof ons die Here op die suiwerste manier met die gebed wat Hyself op ons tong kom lê het.

|  |  |
| --- | --- |
|  | **LES 21 : MY DIENS TEENOOR GOD IN DIE KERK [1] :**  **DIE EREDIENS** |

|  |
| --- |
| **Voorbereidende leeswerk :**  **\* Bybel:** Heb 10:19-25 ............................................................................................................................ ...................................................................................................................................................................... Ps 122:1 ......................................................................................................................................................  **\* Leer uit jou kop:** Ps 118:24 ................................................................................................................  **\* Belydenisskrifte :** HK Vraag & Antwoord 103 |

|  |  |
| --- | --- |
|  | **D I E E R E D I E N S**  **is die ontmoeting van**  **GOD met sy GEMEENTE**  **waartydens 'n gesprek plaasvind tussen**  **GOD en sy GEMEENTE** |

**DIE ORDE VAN DIE EREDIENS**

|  |  |  |
| --- | --- | --- |
|  | **GOD PRAAT** | **ONS ANTWOORD** |
|  | **Seëngroet**  **Wet**  **Genadeverkondiging**  **Skriflesing**  **Preek**  **Seën** | ***Votum***  ***Lofsang***  ***Skuldbelydenis***  ***Geloofsbelydenis***  ***Kanselgebed***  ***Gebed***  ***Dankoffer***  ***Slotsang*** |

***1. DIE BELANGRIKHEID VAN DIE EREDIENS***

***Algemene [dwase !] argumente :***

***Die kerk kan 'n mens nie in die hemel bring nie. Ek hou self godsdiens by die huis.***

Hoe sal jy hom antwoord ? [Wenk : Heb 10:25]..............................................................................

......................................................................................................................................................

|  |
| --- |
| As 'n mens 'n kooltjie uit die vuur haal, bly dit 'n kort rukkie warm - daarna word hy yskoud. Dieselfde geld vir mense wat nie die erediens bywoon nie. |

***Ek luister godsdiens oor die radio / TV - dis mos genoeg.***

**Die verskil :** radio/TV  **teenoor** gemeentelike erediens **lê op**

**dieselfde vlak as:** My ou/meisie se foto op die rak **teenoor** om by mekaar te wees

blikkieskos **teenoor** T-been braaivleis

'n Mens mis die **lewende element** - soos God dit bedoel het.

***Ek gaan nie kerk toe nie want die klomp wat daar is, is skynheilig !***

Ons gaan nie kerk toe om te kyk wie daar is en wie nie ; ons gaan kerk toe om die Here te dien. In Jesus se dissipelkring was onder andere : Thomas [die Twyfelaar], Petrus [wat Hom verloën het], en Judas [wat Hom verraai het]. Dit beteken nie dat 'n apostel [bv Johannes] nou kan sê dat hy nie meer aan Jesus se dissipels wil behoort nie omdat daar 'n klomp huigelaars is nie.

|  |
| --- |
| As iemand soek na die volmaakte kerk, moet hy nie daar aansluit nie want die oomblik as hy daarby aansluit gaan daardie kerk nie meer volmaak wees nie ! |

**Om weekliks die eredienste by te woon is noodsaaklik omdat :**

1. God dit beveel [Heb 10:25].
2. God daar deur sy Woord leiding aan sy kinders gee oor hoe om te lewe.
3. Ons daar geestelik gevoed word.
4. Ons daar die gemeenskap van die gelowiges geniet. Ek weet wie saam met my in diens van die Here staan.
5. Ons bo al gaan om God te eer.

**2. DIE ELEMENTE VAN DIE EREDIENS [= LITURGIE]**

Die hele struktuur van die erediens is op die patroon van 'n gesprek : God praat en ons antwoord.

Die predikant [= liturg] verkondig die Woord, bedien die sakramente en seën die gemeente in die Naam van die Here. Met die gebed tree hy by God in vir die behoeftes van die gemeente. Net soos wat die predikant moet **voorberei** vir die ontmoeting met die Here, het die lidmaat ook 'n taak :

- **voor** die erediens : gebedsvoorbereiding

- **tydens** die erediens : meelewing met elke aspek

- **na** die erediens : huis toe met 'n lied in my hart om van Maandag tot Saterdag te gaan **dien.**

**2.1 Die Votum en Seëngroet (**dit is die openingsformule**)**

Die Latynse woord ***votum*** beteken : ***gelofte / wens / verlange***. Wat word bely in Ps 124:8 ?

.......................................................................................................................................................

Daarmee bely die gemeente hulle afhanklikheid van God met die verlange dat Hy die erediens sal seën.

Die tweede deel van die openingsformule is die seëngroet. Die gebruiklike formule is Fil 1:2 :

.......................................................................................................................................................

Die Here onderneem aan die gemeente dat Hy teenwoordig is.

**2.2 Die lofsang**

Hiervoor kies die liturg [= die predikant] gewoonlik 'n vrolike lied waarmee die gemeente die Here se grootheid en heerlikheid kan besing.

**2.3 Die Wet van die Here**

Ons word elke Sondag daaraan herinner hoedat God wil hê ons moet lewe.

Die gemeente luister na die volle weergawe van die wet van die Here [Eks 20 / Deut 5] of

'n opsomming daarvan wat beklemtoon dat ons :

\* ...............................................................................................................

\* ...............................................................................................................

**2.4 Skuldbelydenis, Genadeverkondiging en Geloofsbelydenis**

As ons die wet hoor, besef ons dat ons daagliks aan sekere aspekte daarvan ontrou is aan die Here.

Daarom bely ons ons skuld : of deur 'n lied of deur stil gebed.

Daarna word ons herinner aan die wonderlike vergifnis van God vir sondaars wat eerlik hulle skuld bely.

Die gemeente antwoord deur opnuut in hulle harte [of hardop] hulle geloof in God te bely.

**2.5 Gebed, Skriflesing en preek**

Voor die Skriflesing doen die predikant 'n gebed waarin Hy die Here verheerlik en bid dat die Here deur sy Gees ons harte sal verlig sodat ons die Skriflesing en preek sal : hoor, ons eie sal maak en sal doen. Die hoogtepunt van die erediens is wanneer God - in die tweegesprek van die erediens - met ons as sy kinders praat deur die Skriflesing en Woordverkondiging [= ver- duideliking van die Bybel].

In die Rooms Katolieke en Ortodokse Kerke se erediens val die klem op die rituele seremonies en die sakramente. **In die Protestantse erediens is die fokus op die Woordverkondiging**.

**2.6 Slotgebed**

Die liturg tree namens die gemeente op om te bid vir die behoeftes van die gemeente, die lidmate en die koninkryk van die Here. In die loop van die twee gebede van die erediens behoort al die elemente van gebed aan die orde te kom.

**2.7 Offergawes en seën**

Die offergawes is wesenlik deel van die erediens. Dit is ons tasbare manier om vir die Here dankie te sê. Daarna spreek die predikant die seën uit [2 Kor 13:13 of Num 6:24-26] en die gemeente gaan huis toe om die boodskap te gaan uitleef.

Vul asb. in, gesels met jou ouers hieroor en gee dit vir Ds.

|  |
| --- |
| **E R E D I E N S V E R S L A G**  **\* Algemeen**  Datum :.................................................................  Gemeente :.............................................................  Prediker :...............................................................  Wat was die atmosfeer in die erediens ?.......................................................................................  **\* Liedere en gebede**  Watter liedere is gesing voor die erediens begin het ?...................................................................  Watter liedere is tydens die erediens gesing ?...............................................................................  Wat is jou gevoel oor die aard van die liedere / sang in ons kerk ?...............................................  ...................................................................................................................................................  ...................................................................................................................................................  [*Dui met 'n kruisie jou gevoel aan by die volgende vraag*.]  Ek meen die gebede was :  Te kort / afgeskeep **** Net reg **** Te lank - ek kon nie heeltyd konsentreer nie ****  **\* Skriflesing en preek**  Die Skriflesing was uit :...............................................................................................................  Die teks was :..............................................................................................................................  Wat - sou jy sê - was die tema van die preek ?.............................................................................  Wat het jy in die algemeen van die preek gedink ?.......................................................................  Is daar iets wat jou spesifiek geraak het ?....................................................................................  Is daar iets wat jou gehinder het ?................................................................................................  \* Nabetragting  As daar iets is wat jy sou wou verander aan die erediens, wat sou dit wees ?  ...................................................................................................................................................  ................................................................................................................................................... |

|  |  |
| --- | --- |
|  | **LES 22: MY DIENS TEENOOR GOD IN DIE KERK [2] :**  **DIE GESKIEDENIS VAN DIE KERK** |

|  |
| --- |
| **Voorbereidende leeswerk :**  **\* Bybel :** Hand 2:37-47; ........................................................................................................................... ..........................................................................................................................................................................................................................................................................................................................................Matt 16:13-20 ............................................................................................................................................... ......................................................................................................................................................................  **\* Leer uit jou kop uit :** Matt 16:18 |

|  |  |
| --- | --- |
| **ALGEMENE** | **KERKGESKIEDENIS** |
| **DIE VROEË KERK [33 - 500 n C]**  ** Geloofsgemeenskappe**  ** Vervolging**  ** Dwalings**  ** Volkskerk onder Konstantyn** | **DIE MIDDELEEUE [500 - 1500 n C]**  ** Die opkoms van die pousdom**  ** Kloosters**  ** Ontstaan van Islam**  ** Kerkskeuring - Ooste ::Weste**  ** Algemene agteruitgang** |
|  | **DIE HERVORMING [1517  1700 n C]**  ** Maarten Luther**  ** Johannes Calvyn**  ** Die Belydenisskrifte**  ** Protestante vs Roomse**  **[Hollanders en Franse Hugenote na SA]** |
| **SUID-AFRIKAANSE** | **KERKGESKIEDENIS** |
| **NG KERK [1665  2000 n C]**  ** Die eerste gemeente :Kaapstad [1665]**  ** Die eerste sinode [1824]**  ** Twee kerke skei af [1853 / 1859]**  ** Aparte gebiedsinodes [1862]**  ** Eerste Algemene Sinode [1962]**  ** Afstigting van die APK [1985]** | **KERKE DEUR SENDINGWERK TOT STAND GEBRING**  ** Ned Geref Sendingkerk [Later VGK]**  ** Ned Geref Kerk in Afrika [Later VGK]**  ** Christian Reformed Church**  ** Evangeliese Geref Kerk in Afrika**  ** Kerke in die Buiteland** |

**Dit is onmoontlik om in een kategeseperiode te laat reg geskied aan die geskiedenis van die kerk van die Here van Pinksterdag [33 n C] tot by die jaar 2010 en verder.**

Daarom word in hierdie les net 'n paar baie groot lyne getrek [*vgl die* ***Breinkaart*** *op bl 26*].

**1. DIE VROEË KERK [33 - 500 n C]**

**1.1 Geloofsgemeenskappe**

Op Pinkstersondag is die kerk van die Here Jesus Christus gestig. Die Heilige Gees is uitgestort en na Petrus se preek het................mense [Hand 2:41] by die kerk van die Here Jesus aangesluit. Hulle het hulleself georganiseer in geloofsgemeenskappe wat gereeld bymekaargekom het.

*Lees Hand 42 - 47 en skryf vyf dinge neer wat die geloofsgemeenskappe van die eerste eeu gedoen het :*................................................................................................................................................

.......................................................................................................................................................

Deur die sendingwerk van die apostels - in besonder deur die ywer van Paulus - is die evangelie wyd uitgedra na ander lande en het die kerk van die Here daagliks gegroei. Hiermee was Satan nie tevrede nie en het op verskillende maniere probeer om die kerk van die Here te ondermyn. Sy aanval het van drie rigtings gekom : vervolging, leerdwalings en die organisering van 'n volkskerk onder keiser Konstantyn.

**1.2 Vervolging**

Onmiddelik na die stigting van die kerk is die eerste Christene vervolg :

- Petrus en Johannes is deur die Joodse Raad gevange geneem en beveel om nie meer te getuig nie

[Hand 4]. Wat was hulle reaksie ? Hand 4:19 - 20 :

......................................................................................................................................................

......................................................................................................................................................

- Stefanus was die eerste Christen wat moes sterf vir sy geloof [Hand 7]

- Die apostels Petrus en Jakobus moes ook sterf vir hulle geloof.

Die keisers van die Romeinse Ryk het die Christene genadeloos vervolg en op die wreedste wyse gemartel.. Hulle is onder andere op pynbanke uitgerek, op brandstapels verbrand, in die arenas gegooi vir leeus en deur swaardvegters onthoof. Ten spyte daarvan het die kerk steeds gegroei.

|  |
| --- |
| **Die bloed van die martelare is die saad van die kerk.** |

**1.3 Leerdwalings**

Benewens die aanval van buite het die Satan ook 'n ander aanval geloods om die kerk van binne te verskeur nl leerdwalings. So was daar bv persone wat die Godheid van Jesus ontken het, ander wat die mensheid van Jesus ontken het en 'n ander groep wat die erfsonde ontken het. In sekere gemeentes het daar as gevolg van verskille ook partyskappe [klieks] onstaan wat skeuring gebring het. Paulus waarsku hierteen in sy briewe aan die Korintiërs en die Galasiërs. Om seker te maak dat daar nie verwarring kan wees oor wat die kerk glo nie, is daar in hierdie tydvak **drie Algemene Belydenisskrifte** geformuleer nl :

\* ...........................................................................

\* ...........................................................................

\* ...........................................................................

**1.4 Die ontstaan van 'n volkskerk onder leiding van keiser Konstantyn**

Na die bloedige vervolging van die Christene in die eerste drie eeue kon die kerk asem skep in die vier-de eeu onder keiser Konstantyn. Hy het in die nag 'n droom gehad van 'n oorlogsituasie. Daarin het hy die kruis van die Here Jesus gesien met die woorde by : ***In hierdie teken sal jy oorwin***. Die gevolg was dat hy 'n Christen geword het en in 313 n C 'n wet uitgevaardig het waarin hy godsdiensvryheid gewaarborg het. Talle mense het as gevolg hiervan Christene geword. Die ongeluk was dat baie van hulle dit net geword het om in die keiser se goeie boekies te kom. Na Konstantyn se dood het sy seun, keiser Teodosius, in 380 n C bepaal dat die Christelike kerk die staatskerk is en dat almal daaraan moes behoort. In hierdie tyd is sendelinge uitgestuur na verskillende lande toe.

**2. DIE DONKER MIDDELEEUE [500 - 1500 n C]**

Die feit dat die groot vervolging van die Christene gestaak is in die tyd van Konstantyn het ongelukkig daartoe gelei dat die Christene so gerus geraak het dat hulle as't ware vir 1000 jaar aan die slaap geraak het. Hierdie periode is soos 'n groot swart inkkol op die geskiedenis van die Christendom.

**Vyf faktore** wat hiertoe bygedra het is :

**2.1 Die opkoms van die pousdom**

Aan die begin van die kerk was al die apostels / predikante / priesters gelyk aan mekaar. Later is daar valslik geglo [op grond van Matt 16:18] dat die Here Jesus vir Petrus aangestel het as die hoof van die kerk. Later is bepaal dat die biskop van Rome die hoogste posisie in die kerk is. Hy is toe die pous genoem. Die biskop van Rome [= die pous] is uiteindelik verder verhoog deur aan hom die status te gee van die verteenwoordiger van God op aarde. Sommige van die uitsprake van die pouse is genoeg om enige Bybelgetroue Christen rillings langs sy ruggraat af te gee.

**2.2 Die ontstaan van die kloosters**

'n Sekere Antonius van Egipte het 'n plek van afsondering gebou waar Christene apart kon bly van die “sondige wêreld” en hulle aan God toewy. Hieruit het die hele gedagte van kloosters ontstaan. Die gevolg was dat Christene soos sout was wat in potjies toegemaak is wat nie by die kos kon uitkom nie. Die Christendom het grootliks verstar in sy roeping teenoor die wêreld.

**2.3 Die opkoms van Islam**

In die jaar 622 n C het 'n nuwe godsdiens ontstaan - wat tot vandag toe die Christendom bedreig - naamlik die ***Islam***. Die stigter [en hulle groot profeet vandag] was Mohammed. Hulle het onder andere sekere van die Christene se “heilige plekke” in Palestina met geweld verower vir hulleself. Die Christene het toe self die swaard opgeneem en kruistogte georganiseer. Duisende Christene - onder andere baie kinders - het in hierdie [swak georganiseerde] kruistogte hulle lewens verloor.

**2.4 Kerkskeuring - Weste :: Ooste**

Tydens die eerste tien eeue was daar net een kerk. In 1054 het daar 'n dispuut ontstaan oor wie die opvolger van die pous moet wees. Die kerk het in twee geskeur [met twee pouse] :

- Die Rooms-Katolieke Kerk - met Rome as hulle hoofsentrum

- Die Grieks-Ortodokse Kerk - met Konstantinopel as hulle sentrum.

**3.5 Algemene agteruitgang**

Die feit dat die kerk sterk in homself gekeer geraak het, het daartoe gelei dat allerhande dwalinge en wangebruike in die kerk posgevat het. Die kerk het verval in rituele en gebruike en het 'n sterk evangeliese roeping gemis. Sommige van die negatiewe gebruike was : beeldediens, die aanbidding van Maria, ontaarding van die Nagmaal, die vergewing van sondes as iemand geld vir die priester gegee het.

**4. DIE HERVORMING [1500 - 1700 n C]**

Aan die begin van die sestiende eeu het die kerk sy oë begin oopmaak na sy middeleeuse slaap. Die eerste groot wekker wat afgegaan het was die persoon van Maarten Luther in Duitsland. Hy is gevolg deur talle ander waarvan die groot name was : Johannes Calvyn in Frankryk en Switserland ; Zwingli in Switserland ; Wycliffe en John Knox in Engeland.

**4.1 Maarten Luther**

Maarten Luther het op 'n dag 'n soortgelyke ervaring as Paulus gehad toe hy as priester deur God geroep is. Hy het ontsteld geraak oor die verval in die kerk en het die foute van die Roomse Kerk een-een sit en opskryf. Hy het hulle tot stellings omvorm en sy 95 stellings op 31 Oktober 1517 teen die kerkdeur van Wittenberg vasgespyker. Daarmee het hy die kerk uitgedaag om opnuut onder die Woord van God te buig. Hiervoor is hy vervolg maar hy het skuiling ontvang by 'n vriend van hom in 'n kasteel in Wartburg. Hier het hy die Bybel in Duits vertaal - sodat sy volksgenote die eerste keer die Bybel in hulle eie taal kon lees.

**4.2 Johannes Calvyn**

Johannes Calvyn was die vader van die Calvinisme - die groot stroming van die Protestantisme waarvan ons kerk vandag deel is. Hy het die Hervorming gelei in Frankryk en Switserland vanuit sy tuiste in Geneve. Hy het hom beywer vir kerkmusiek en het sy teologie vervat in sy groot werk: ***Die Institusie***.

**4.3 Die ontstaan van die Belydenisskrifte**

Omdat die kerk so misvorm is deur die Middeleeue moes daar riglyne wees oor wat God se Woord oor verskillende sake leer. As gevolg hiervan het die **drie Gereformeerde Belydenissskrifte** in die eerste eeu van die Hervorming hulle beslag gekry nl : Die ***Nederlandse Geloofsbelydenis*** [1561] ; die ***Heidelbergse Kategismus*** [1563] en die ***Dordtse Leerreëls*** [1618-1619].

**4.4 Protestante teen Roomse in Europa**

Die Rooms- Katolieke Kerk het skielik ook wakker geskrik - nie telologies nie maar in stryd met die Protestante. In **Holland** het die Tagtigjarige oorlog uitgebreek [1568-1648]. In **Frankryk** is die wet op godsdiensvryheid [= die Edik van Nantes] in Oktober 1685 herroep en was die Protestante dadelik in die spervuur van die Roomse Katolieke se vervolging. Baie van hulle het na Nederland gevlug en op die ou end het ongeveer 150 - 200 van hulle saam met die Hollandse koloniste in die Kaap aange-

kom tussen 1688 en 1700. Een van die voorwaardes wat hulle moes onderteken het, was dat hulle Pro-testante was. So was die Protestantisme die enigste Christelike stroming in die wordingsjare van die blankes se vestiging aan die Kaap.

**5. DIE NEDERDUITSE GEREFORMEERDE KERK [1665 - 2000]**

**5.1 Die eerste gemeente - Kaapstad 1665**

Met Jan van Riebeeck se landing aan die Kaap op 6 April 1652 was hy die draer van die geloof wat hy in sy hart gedra het vanuit die Gereformeerde Kerk in Holland. In 1665 is die eerste gemeente nl Kaapstad gestig. In dieselfde jaar het die eerste predikant, ds Johan van Arckel, hier aangekom.

**5.2 Die eerste sinode - 1824**

Met verloop van tyd het die gemeentes aangegroei. Toe Kommisaris-Generaal De Mist die kerk se regte ingekort het deur self vir hulle 'n Kerkorde voor te skryf, is daar in 1824 die eerste selfstandige sinode gehou waar die kerk sy strategie vir die toekoms uitgewerk het.

**5.3 Twee kerke skei af - 1853 / 1859**

Met die Groot Trek [1836] is die kerk saam met die trekkers die binneland in. Hier het twee kerk-skeurings plaasgevind - albei te Potchefstroom. :

\* In 1853 het die ***Nederduitsche Hervormde Kerk*** afgestig onder leiding van ds Dirk van der Hoff.

Die aanleidende rede was dat hulle beswaar gehad het dat die kerk in Transvaal steeds moes

deel wees van die kerk in die Kaap, wat onder Britse bewind was.

\* In 1859 het die ***Gereformeerde Kerk*** afgestig onder leiding van ds Dirk Postma. Hulle vernaam-

ste beswaar was dat die gevoelselement in die godsdiens vir hulle te sterk was - veral soos uitge-

druk in die sing van die Gesange.

**5.4 Aparte Gebiedsinodes - 1862**

Aanvanklik was al die gemeentes in Transvaal deel van die Kaapse sinode. In 1862 was daar 'n Hof-bevel waardeur die predikante en ouderlinge van die Transvaal verbied is om deel te wees van die Kaapse sinode. Van toe af moes elke gebied sy eie sinode hê.

**5.5 Eerste Algemene Sinode - 1962**

Honderd jaar later het die kerk self die regstelling gemaak deur homself in een Algemene Sinode te organiseer. Hierdie sinode vergader vierjaarliks om die beleid van die kerk te bepaal.

**5.6 Die afstigting van die Afrikaanse Protestantse Kerk [APK] - 1987**

Die rassekwessie het dikwels in die kerk sy kop uitgesteek. As gevolg van die kerk se beleidstuk ***Kerk en Samelewing*** het die persone wat daarteen beswaard was op 27 Junie 1987 hulleself afgeskei as die ***Afrikaanse Protestantse Kerk***.

**6. ANDER KERKE DEUR SENDINGWERK TOT STAND GEBRING**

Deur die sendingarbeid van die kerk onder die inheemse volke is verskeie kerke op rassegrondslag tot stand gebring. Die belangrikste hiervan is die ***Nederduitse Gereformeerde Sendingkerk*** [bruin mense] en die ***Nederduitse Gereformeerde Kerk in Afrika*** [swart mense]. Die twee kerke het in 1994 verenig as die ***Verenigende Gereformeerde Kerk***. Onder die Indiërs is daar die ***Christian Reformed Church*** en onder die Boesmans die ***Evangeliese Gereformeerde Kerk in Afrika.*** Hierbenewens is etlike kerke in die buiteland tot stand gebring.

Die geskiedenis van die kerk van die Here Jesus sal voortgeskryf word tot die wederkoms. Maar ons weet - al gebeur wat ookal : ***die magte van die doderyk sal dit nie oorweldig nie !*** [Matt 16:18]

|  |  |
| --- | --- |
|  | **LES 23 : MY DIENS TEENOOR GOD IN DIE KERK [3] :**  **DIE STRUKTUUR EN WERK VAN DIE KERK** |
| **Voorbereidende leeswerk :**  **\* Bybel :** Efe 4:1-16 ; Hand 6:1-7 ; Hand 20:25-36 ; 1 Tim 3:1-13  **\* Leer uit jou kop uit :** Efe 4:12-13  **\* Belydenisskrifte :** Ned Geloofsbelydenis Art 30-32 | | |

**1. DIE VERGADERINGS VAN DIE KERK**

|  |  |  |  |  |  |  |
| --- | --- | --- | --- | --- | --- | --- |
|  |  |  | **ALGEMENE SINODE**  **[50 uit elke Streeksinode]** |  |  |  |
|  |  |  | **SINODE**  **[9 in Suid-Afrika]** |  |  |  |
|  |  |  | **RING**  **[Buurgemeentes]** |  |  |  |
|  |  |  | **KERKRAAD**  **[Ouderlinge & diakens]** |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |

**2. DIE WERKSTERREINE VAN DIE KERK**

** GEMEENTEBEDIENING**

** JEUG**

** DIENS VAN BARMHARTIGHEID**

** GETUIENIS**

**1. DIE VERGADERINGS VAN DIE KERK**

Ons lees in 1 Kor 14:33 : ***God is tog nie 'n God van.......................nie maar 'n God van .............***

***en ..............................*** . Ter wille van die orde in die kerk, moet daar 'n soort struktuur wees wat besluite kan neem.

Deur die eeue was daar verskillende sienings hieroor - hier is net 'n paar :

\* Die Rooms-Katolieke Kerk het 'n **hierargiese stelsel**. Dit is 'n piramiedestelsel waar sekere perso-

ne hoër in rang is as ander. Die pous die boonste punt van die piramide en die lidmate onder.

\* Sekere kerkgenootskappe het ‘n **independentistiese stelsel.** Elke kerkraad besluit wat goed is

vir die bepaalde gemeente.]

\* In die gereformeerde kerke het ons 'n **presbiteriale stelsel** [presbiter = ouderling]. Die besluitneming word gedoen deur kerklike vergaderings nl kerkraad, Ring en Sinode.

**1.1 Die Kerkraad**

Na die stigting van die kerk op Pinksterdag het die gelowiges as klein geloofsgemeenskappe gefunk-sioneer en hulle was redelik ongestruktureer. Namate die kerk gegroei het, was dit nodig dat daar 'n bietjie sterker struktuur moes kom. Daarom is daar 2 soorte kerkraadslede gekies : ouderlinge en diakens. Uit die ouderlinge het die amp van die leraar ontwikkel. Die leraar [-s], ouderlinge en diakens vorm saam die kerkraad. Die kerkraad vergader volgens sy eie program **om besluite te neem oor die werk van die plaaslike gemeente.**

**Kom ons kyk nou na die werk van die ampte :**

**(Daar is 3 ampte in die kerk en ook ‘n vierde moontlikheid):**

1. **Ouderlinge**

In 1 Tim 3:1-7 word kenmerke van 'n ouderling genoem. Watter **drie** sou jy as die belangrikste beskou ?

# ............................................................................................

# ............................................................................................

# ............................................................................................

Wat is die hooftaak van die ouderlinge volgens Hand 20:28 ?

......................................................................................................................................................

**Volgens ons kerk se Kerkorde [die “reëlboek”] is die werk van 'n ouderling :**

*1. Die roeping om ander na Christus te lei ;*

*2. Die regering van die gemeente ;*

*3. Die doen van huisbesoek in die gemeente ;*

*4. Die uitoefening van opsig en tug ;*

*5. Waaksaamheid oor die suiwerheid van die leer ;*

*6. Medeverantwoordelikheid [saam met die leraar ] oor kategese.*

Wie is jou wyksouderling ? :..................................................................

1. **Leraars**

In 1 Tim 5:17 is daar van twee soorte ouderlinge sprake. Daar word onder andere gepraat van ouder-linge wat preek en onderrig gee. Hieruit [en uit Efe 4:11] word die amp van die leraar afgelei.

**Die werk van die leraar - volgens die kerkorde is :**

*1. Die verkondiging van die Woord van God en die diens van die gebede ;*

*2. Die bediening van die sakramente ;*

*3. Die leiding van die eredienste :*

*4. Die behartiging van die kategese ;*

*5. Die uitoefening van tug - saam met die kerkraad ;*

*6. Die doen van behoorlike huisbesoek en herderlike sorg in die gemeente ;*

*7. Die leiding van kerkraadsvergaderings.*

1. **Diakens**

In Hand 6 lees ons van die verkiesing van die eerste diakens :

\* Hoeveel diakens is gekies ?.......................

\* Hoekom was dit nodig [Hand 6:1- 4] ?

# .......................................................................................

# .......................................................................................

Die werk van die diakens is :

*1. Die opheffing, vertroosting en ondersteuning van almal wat barmhartigheidsdiens nodig het*

*2. Die insameling en besteding van die dankoffers wat nodig is vir die barmhartigheidsdiens*

*en die instandhouding van die erediens*.

Wie is jou wyksdiaken ? :..................................................................

1. **Gelowiges**

NB NB Die Kerkorde van ons kerk praat nie van die ‘Amp van Gelowige’ nie, maar van die

‘Dienswerk van die Gelowiges’ Dus is hierdie 4e ‘Amp’ soos ek dit noem, slegs ‘n wyse om te beklemtoon en te onthou dat gelowiges ook ‘n ‘werk’het om te doen.

Elke mens wat sê dat hy of sy ‘n kind van God is, het van God af die opdrag gekry om ‘n werk in die kerk te doen.

Daarvoor het die Heilige Gees vir *elke* gelowige ‘n gawe of gawes gegee.

Dit moet ons almal gebruik om ander gelowiges te dien.

Die feit dat die gelowige ook ‘n *amp* is, word nie genoeg beklemtoon nie.

En dit verarm die kerk van die Here.

Nadat jy Belydenis van Geloof afgelê het, moet jy asseblief *bewys dat jy glo* deur jou gawes te gebruik in die gemeente waar God jou stuur.

En deur *aktief* deel te neem aan die werksaamhede van die gemeente.

**1.2 Die Ring**

Die Ring bestaan uit 'n klompie naburige gemeentes [gewoonlik 5-10 gemeentes].

Die werk van die Ring is om om te sien na die geestelike welsyn van die Ringsgemeentes.

Die Ring sit eenmaal per jaar. Tydens die vergadering word daar dan gekyk na die verslae van die onderlinge gemeentes en aanbevelings gedoen hoe die werk ondersteun kan word.

Vind uit in watter Ring jou gemeente val en skryf dit hier in : ***Ring van........................................***.

**1.3 Die Sinode**

Volgens die *breinkaart* - hoeveel sinodes is daar binne ons landsgrense ?.................................

In watter sinodale streek val jou gemeente ? ***Sinode : ............................................................***

Die sinodes behartig die werk binne 'n bepaalde streek - omtrent so groot soos ons provinsies. Sowel na die Ringsvergaderings as na sinodale vergaderings gaan al die predikante van die gemeentes plus net soveel ouderlinge [of diakens] uit 'n gemeente as wat daar predikante is. Tydens die sinode dien daar verslae van die kerk se kommissies [bv Gemeentebediening, Sending & Evangelisasie, Jeug en Diens van Barmhartigheid]. Die meeste sinodes sit vierjaarliks maar sommige vergader tweejaarliks.

**1.4 Die Algemene Sinode**

Elke sinode vaardig 25 predikante en 25 kerkraadslede af om die Algemene Sinode by te woon.

Die Algemene Sinode sit elke vier jaar.

Dit is die **beleidsvergadering** van ons kerk. Die sinode bepaal

\* oor die **erediens** : watter *Bybelvertaling* gebruik moet word, watter *liedere* gesing word, watter

*formuliere* gebruik moet word en die *orde* van die erediens ;

\* wat ons kerk se **verhouding met ander kerke** is [bv lidmaatskap, gesamentlike vergaderings] ;

\* wat die **amptelike publikasies** van die kerk is.

**2. DIE WERKSTERREINE VAN DIE KERK**

Die Here Jesus gebruik in Matt 5:13-14 twee beelde om ons roeping aan die wêreld te beskrywe :

\* ons moet die ...............van die.....................wees [v 13] ;

\* ons moet die ...............vir die......................wees [v 14].

Die **manier** waarop ons dit doen is om die werk te sien in vier werksterreine :

**2.1 GEMEENTEBEDIENING**

Hierdie deel van die kerk se werk het as mikpunt om die bestaande **lidmate van die kerk toe te rus vir hulle dienswerk** in die koninkryk van die Here [vgl Efe 4:11-12]. Sommige van die maniere waarop ons kerk dit doen is om aandag te gee aan :

\* die huisbesoek van die predikante en ouderlinge ;

\* die organisering van toerustingsgeleenthede by gemeentes, Ringe en Sinodes ;

\* alle sake rakende die erediens ;

\* die verskaffing van toerustingsmateriaal. In hierdie verband het ons kerk sy eie mediamaatskappy

daargestel met die mooi naam van ***Bybelmedia*.** Hierdie maatskappy voorsien die kerk van Bybel-

studiegidse [vir persoonlike en groepsgebruik], video’s, kasette, CD’s en hulpmiddels.

\* Die kerk se weeklikse koerant is ***Die Kerkbode*** en die maandelikse gesinstydskrif ***LIG.***

**2.2 JEUG**

Ons kerk het vir jare reeds 'n geweldige sterk bediening aan die kinders en jongmense. Die werk word

gekoördineer deur die Algemene Jeugkommissie [AJK] en omvat onder andere :

\* die kategese ;

\* die jeugaksies ;

\* kampe en kursusse ;

\* sake rakende die Opvoeding en Onderwys.

**2.3 DIENS VAN BARMHARTIGHEID**

Dalk sou jy beter verstaan as ons sê : ***Diens van Warm-hartigheid***. Dit is die werksterrein van die kerk wat aandag gee aan mense in nood. Hierdie werk word gedoen in samewerking met die CMR

[= Christelike Maatskaplike Raad] wat die kerk se verlengstuk is. Die Ned Geref Kerk bestee jaarliks miljoene Rand aan Barmhartigheidswerk. Van die werksaamhede wat hieronder val, is onder meer :

Inrigtingsorg [kinderhuise, gestremdes, bejaardes verslaafdes], kindersorg, bejaardesorg.

**2.4 GETUIENIS**

As die kerk nie uitreik na ongelowiges nie, mis die kerk doel van sy bestaan !

Daarom gaan die kerk uit om mense nader aan die Here Jesus te bring :

\* mense wat nog ***nooit 'n oorgawe*** aan die Here Jesus gemaak het nie en

\* mense wat ***kerk-los*** geword het of aan ***Christuslose sektes*** behoort.

* 1. **FINANSIES**

Elke maand gee gelowiges hulle dankoffers (wat in die Bybel voorgeskryf is as ‘n tiende) sodat die werk van die Here behoorlik gedoen kan word.

Die kerkraad hanteer en spandeer alle geld met die grootste verantwoordelikheid want dit bly steeds die Here se geld in die Here se Kerk.

* 1. **EIENDOMME**

Die Kerkraad het ook die verantwoordelikheid om die geboue en tuine van die Kerk op te pas en te onderhou.

Daarvoor is dit nodig da tons gedurigdeur kleiner en groter hestelwerk moet doen.

Jy kan vir Ds vra vir ‘n beter uiteensetting van hierdie verskillende take van die Kerkraad

En jy is welkom om deel te word van enige van die groepe (kommissies) waar jy met jou gawes die Here kan dien!

|  |  |
| --- | --- |
|  | **LES 24 : MY DIENS TEENOOR MY NAASTE [1] :**  **HUWELIK EN GESINSLEWE** |

|  |
| --- |
| **Voorbereidende leeswerk :**  **\* Bybel :** Gen 1:26-31 .............................................................................................................................. ...................................................................................................................................................................... Spr 23:12-28 ................................................................................................................................................ ......................................................................................................................................................................Jos 24:14-15 ................................................................................................................................................ ......................................................................................................................................................................  **\* Leer uit jou kop uit :** Jos 24:15  **\* Belydenisskrifte :** HK Vraag & Antwoord 108-109 |

Waaroor praat **seuns** die meeste as hulle bymekaar is ? **Meisies !**

Waaroor praat **meisies** die meeste as hulle bymekaar is ? **Seuns !**

Party jongmense dink : Liefde = Seks. Hulle maak 'n spel daarvan (en wie wil nou verloor !).

Ander sien die liefde as die heilige gevoel wat God tussen twee jongmense geplaas het wat uiteindelik ontwikkel tot huweliksluiting. Daarom hou jy jouself rein - soos jy ook van jou lewensmaat verwag.

**PASMAATS**

Wat was God se plan met die skepping van die vrou [Gen 2:18]?

.......................................................................................................................................................

.......................................................................................................................................................

**God het die man en vrou met opset verskillend gemaak.**

|  |  |
| --- | --- |
| Mans | Dames |
| **Fisies :** Sterk, gespierd :  ***Gebou om te werk*** | Sag, gerond :  ***God built a woman around a baby*** |
| **Verstandelik :** Meer ingestel op rede :  ***Ek dink...*** | Meer ingestel op emosie :  ***Ek voel...*** |
| **Seksueel :** Brandstof-inspuitingmodel :  Bloed gaan in sekondes kop toe ! | Dieselmodel :  Stadige ontwikkeling ; sterk indien op spoed ! |
| **Geestelik :** In vrouens se oë te kil/emosieloos | In mans se oë te emosioneel |

As ek hierdie dinge in my agterkop hou, dan verstaan ek die gedrag van my liefdesmaat baie beter.

**VAN VERLIEFDHEID NA LIEFDE.....**

**Wanneer is dit verliefdheid en wanneer is dit ware liefde ?**

**Verliefdheid**: Lê op die **oppervlak** en behels hoofsaaklik die sigbare, liggaamlike emosionele en moontlik ook seksuele gevoelens en is **tydelik** van aard.

**Liefde**: Is ‘n **Godgegewe**, konstante, wederkerige aantrekkingskrag wat een spesifieke manlike persoon vir een spesifieke vroulike persoon het, met die gepaardgaande hoogagting en respek.

**DIE MENSE SÊ . . .[= die duiwel sê...]**

**\* God het die seksdrang geskape, - gebruik dit !**

God het appelkose geskape maar nie bedoel 'n mens moet dit groen eet nie !

Die ryp vrug is alleen ryp vir eet binne die huwelik.

**\* As ons gaan trou, waarom wag ?** AS ons gaan trou...

Dieselfde argument as hierbo geld. Boonop hou 80% van alle skoolkyse nie !

**\* Almal doen dit !** Dis doodgewoon die soort leuen waarmee Satan mense verlei.

Selfs al sou almal dit doen, sou dit steeds teen God se wil wees.

**\* Wat se skade kan dit tog bring - dit is my eie saak !** Buite-huwelikse seks is nooit net 'n mens se eie saak nie. Dit raak jou ***liefdesmaat***, jou ***gesin*** en die ***samelewing***. So byvoorbeeld :

- word daar per jaar meer buite-egtelike babas [waar die ouers gladnie trou nie] in die wêreld

gebore as Pretoria se totale bevolking ;

- is daar in Suid-Afrika meer as 20 000 kinders per jaar by egskeidings betrokke –

baie as gevolg van owerspel ;

- is **Vigs** besig om soos 'n veldbrand te versprei en mense dood te maak.

**\* As jy my liefhet, sal jy....** Dis een van die gladste en oudste leuens van Satan.

Die teenoorgestelde is vir 'n kind van die Here waar : ***As jy my werklik liefhet, sal jy nie !***

**5. HOE HANTEER EK DIE SITUASIE ?**

Daar is drie G’s wat ek moet onthou :

** Groei :** Die groei in 'n verhouding moet :

- **Eerstens**  [en belangrikste !] **geestelik** wees. [***If you can’t pray for the man***

***/ woman you are going to marry, postpone the marriage until you can***]

- **Tweedens** **emosioneel** wees. M a w nie kinderagtig / bakleierig nie.

-  **Derdens** eers **liggaamlik** - anders is dit soos 'n piramide wat op sy skerp

punt probeer staan : hy gaan omvoeter !

**** **Gedrag :** In ons gedrag geld die volgende beginsels teenoor mekaar :

- Respek - Bedagsaamheid - Selfbeheersing

**** **Goue reël :** # Bepaal vooraf wat jou waardes in 'n verhouding gaan wees.

# Laat jou maat dit weet.

# As hy / sy dit nie wil eerbiedig nie : BREEK die verhouding !

**Mag die Here vir jou die genade gee om so lief te wees**

**dat jy eendag met 'n rein hart in jou huwelik sal ingaan !**

|  |  |
| --- | --- |
| **Don’t marry a person you can live with.....**  **Marry someone you cannot live without.** | |
|  | **LES 25 : MY DIENS TEENOOR MY NAASTE [2] :**  **MENSEVERHOUDINGS** | |

|  |
| --- |
| **Voorbereidende leeswerk :**  **\* Bybel :** Rom 12:21 .................................................................................................................................. 1 Kor 13 ......................................................................................................................................................... 1 Joh 4:7-12 ................................................................................................................................................... ........................................................................................................................................................................Gal 5:22 .........................................................................................................................................................  ........................................................................................................................................................................  **\* Leer uit jou kop uit :** Rom 12:18 ……………………………………………………………………………….  \* **Leer uit jou kop uit :** Mat 7:14 ………………………………………………………………………………….  **\* Belydenisskrifte :** HK Vraag & Antwoord 55 en 105-107 |

**Die sleutel van menseverhoudings is : (Dit staan in Mat 7:12)**

|  |
| --- |
| **BEHANDEL ANDER MENSE SOOS JY GRAAG BEHANDEL WIL WORD.** |

**KYK HOEVEEL VAN HIERDIE BEGINSELS KRY JY IN DIE DIAGRAM HIERONDER**

**[Op / Af / Links / Regs / Skuins af]**

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **H** | **E** | **K** | **X** | **S** | **E** | **L** | **F** | **B** | **E** | **H** | **E** | **E** | **R** | **S** | **I** | **N** | **G** | **C** | **L** |
| **G** | **E** | **D** | **T** | **Z** | **D** | **F** | **V** | **R** | **I** | **E** | **N** | **D** | **E** | **L** | **I** | **K** | **Q** | **J** | **L** |
| **A** | **R** | **G** | **G** | **O** | **P** | **E** | **N** | **L** | **I** | **K** | **E** | **F** | **G** | **O** | **H** | **K** | **L** | **C** | **E** |
| **S** | **L** | **B** | **E** | **D** | **A** | **G** | **S** | **A** | **A** | **M** | **D** | **N** | **V** | **J** | **P** | **A** | **G** | **K** | **S** |
| **V** | **I** | **F** | **D** | **T** | **E** | **T** | **K** | **L** | **Q** | **M** | **E** | **D** | **E** | **A** | **K** | **M** | **A** | **P** | **V** |
| **R** | **K** | **U** | **U** | **Z** | **R** | **E** | **I** | **N** | **Q** | **B** | **R** | **O** | **R** | **A** | **L** | **M** | **C** | **Q** | **A** |
| **Y** | **W** | **T** | **L** | **A** | **Z** | **O** | **W** | **M** | **L** | **I** | **I** | **S** | **D** | **L** | **I** | **E** | **F** | **D** | **E** |
| **D** | **E** | **T** | **D** | **O** | **V** | **M** | **U** | **R** | **T** | **U** | **G** | **W** | **I** | **K** | **G** | **D** | **D** | **A** | **B** |
| **S** | **E** | **U** | **I** | **Y** | **C** | **V** | **E** | **R** | **D** | **R** | **A** | **A** | **G** | **S** | **A** | **A** | **M** | **P** | **S** |
| **V** | **E** | **R** | **G** | **E** | **W** | **E** | **N** | **S** | **G** | **E** | **S** | **I** | **N** | **D** | **W** | **D** | **O** | **P** | **S** |

**JOU TELLING :..................................**

Noudat jy die beginsels gesien het, kom ons kyk na die toepassing daarvan :

**1. ONDERSTEUNING**

Maak 'n **lys van behoeftes** in jou omgewing [waar mense hulp nodig het] en dui aan hoe jy dink die kerk ***[dis nou onder andere jy !]*** moet optree om die nood te verlig:

**NOOD /BEHOEFTE HOE MOET ONS HELP ?**

|  |  |
| --- | --- |
|  |  |
|  |  |
|  |  |

**2. MENSWAARDIGHEID**

Noem 'n aantal beginsels wat jy van 'n onderwyser verwag in sy optrede teenoor die klas-kinders :

\* ...................................................... \*.................................................................

\* ...................................................... \*.................................................................

Noem 'n aantal beginsels wat 'n onderwyser van die kinders in die klas kan verwag :

\* ...................................................... \*.................................................................

\* ...................................................... \*.................................................................

Wat van 'n klassituasie waar is, is ook waar in algemene terme van bv :

\* Owerheid :: landsburger

\* Ouer :: kind

**3. LOJALITEIT**

Hier is twee situasies - wat dink jy behoort 'n mens se optrede te wees in elke geval ?

\* Jy hoor dat jou beste vriend se meisie hom verkul met iemand anders. Praat jy of bly jy stil ?

Hoe sou jy optree ?...............................................................................................................

\* Jy sien dat jou beste vriend besig is om deurmekaar te raak met verkeerde dinge. Wat doen jy ?

..............................................................................................................................................

**4. VERGEWENSGESINDHEID**

Wat is Jesus se riglyn vir vergewing in Matt 18:22 ?.......................................................................

Is dit billik om die volgende vir iemand te sê ? [Onderstreep : JA / NEE]

***Ek sal dit wat jy aan my gedoen het vergewe maar nooit vergeet nie.***

Motiveer jou antwoord :..................................................................................................................

........................................................................................................................................................

**5. OMGEE-LIEFDE**

Jesus se voorbeeld hiervan is die gelykenis van die Barmhartige Samaritaan. Lees dit gerus in Luk 10.

**Hiermee het ons die leerplan vir vanjaar voltooi. Dankie vir jou samewerking ! Al wat oorbly, is jou verbintenis om dit wat jy geleer het, jou eie te maak. Dit gaan jy doen met jou belydenisaflegging.**

**Om te toon dat jy ernstig is daaroor : teken die verbintenis op die volgende bladsy.**

|  |  |
| --- | --- |
|  | **MY VERBINTENIS** |

**VRAAG 1**   **BETEKENIS**

|  |  |
| --- | --- |
| ***Glo jy dat die leer soos in die Ou en Nuwe***  ***Testament***  ***en in die artikels van die Christelike geloof***  ***vervat is***  ***en in die kerk hier geleer word, die ware en volkome leer van die verlossing is ?*** | \* Ek glo die hele Bybel is God se Woord  \* Ek aanvaar die kerk se Belydenisskrifte  \* Ek aanvaar dat ons gemeente hierdie leer  onderskryf.  \* Ek aanvaar dat dit die volle boodskap van  verlossing is.  \* Ek aanvaar dit as my eie geloofsoortuiging |

**VRAAG 2 BETEKENIS**

|  |  |
| --- | --- |
| ***Beloof jy om as lidmaat van die gemeente van Christus deur sy genade in die bely- denis van die leer tot die einde van jou lewe te volhard, en alle leringe wat daar-van afwyk, te verwerp ?*** | \* Ek sal lewenslank volhard in hierdie  belydenis.  \* Ek sal dwaalleer beveg |

**VRAAG 3 BETEKENIS**

|  |  |
| --- | --- |
| ***Bely jy dat die Here Jesus Christus jou persoonlike Verlosser is en dat jy Hom liefhet ? Beloof jy om Hom te dien, sy Naam getrou te bely voor die mense en om aktief aan die werksaamhede van die kerk deel te neem ?*** | \* Ek **weet** dat Jesus my Verlosser is.  \* Ek sal Hom liefhê, gehoorsaam en dien.  \* Ek sal 'n getuie vir Jesus wees.  \* Ek stel myself tot sy beskikking.  \* Ek sal getrou aan die aktiwiteite van die  gemeente deelneem. |

**VRAAG 4 BETEKENIS**

|  |  |
| --- | --- |
| ***Beloof jy dat jy jou onderwerp aan die kerklike opsig en tug ?*** | \* Ek aanvaar dat enige lidmaat my mag  aanspreek oor sonde in my lewe.  \* Ek aanvaar die reg van die kerkraad om  my aan te spreek oor my lewe en - as dit  moet - my verder te dissiplineer. |

**Hierop sê ek JA - met my hele hart - en verbind my om dit na die beste van my vermoë na te kom – vir die res van my lewe.**

**....................................................... ...............................**

**[Handtekening] [Datum]**

|  |  |
| --- | --- |
|  | **HOE BEHOORT DIE EINDPRODUK TE LYK ?**  'n **Blymoedige lidmaat wat toegerus is om te :** |



**GLO IN : GOD**

**- DIE VADER**

**- DIE SEUN**

**- DIE HEILIGE GEES**

**DIENS A A N :**

**- KERK**

**- VERGIFNIS**

**- OPSTANDING**

 **- EWIGE LEWE**

**I N L I E F D E T O T : - GOD - MY NAASTE**

|  |
| --- |
| **Gee julleself aan God as lewende en heilige offers wat vir Hom aanneemlik is.**  **Dit is die WESENLIKE van die godsdiens wat julle moet beoefen.**  **- Rom 12:1** |

|  |  |
| --- | --- |
|  | **EVALUERING VAN BELYDENISJAAR** |

**Antwoord asseblief die volgende vrae so eerlik as moontlik. Die hele bedoeling is om na volmaaktheid te strewe. Aan die einde is daar ’n oop ruimte vir enige iets wat jy graag wil sê wat nie in die evaluering gedek is nie. Omkring of ondersstreep die antwoord van jou keuse**.

Skeur dit asb uit en gee vir Ds. Dankie!

**1. DIE STOF [INHOUD]**

1.1 Die stofinhoud was : Te veel / net reg / te min

1.2 Dit was : Te moeilik / net reg / te maklik

1.2 Ek dink ek het / het nie ’n geheelbeeld van die kerk se leer

1.3 Die tuiswerk was : te min / te veel / net reg

1.4 Ek sou verkies : Die vorige jare se tipe katkisasieboek

Vanjaar se tipe katkisasieboek

1.5 Was daar iets spesifiek wat jy anders sou doen ?

...........................................................................................................................................

1.6 Is daar ’n spesifieke les / lesse wat jou besonder geraak het ?

...........................................................................................................................................

Enige verdere kritiek / opmerkings / waardering / wenke oor die stofinhoud :

...........................................................................................................................................

...........................................................................................................................................

**2. DIE AANBIEDING**

Gee asseblief jou algemene gevoel oor die wyse van aanbieding en enige suggestie vir die toekoms :....................................................................................................................

...........................................................................................................................................

**3. DIE BELYDENISJAAR**

3.1 Ek dink ’n kamp in die belydenisjaar :

- is onnodig

- is wenslik

- is opsioneel

- is onontbeerlik

3.2 As ek terugdink aan my belydenisjaar, sal ek dit onthou as …………………………………………………………………………......................................

...........................................................................................................................................

...........................................................................................................................................

**4. ENIGE VERDERE OPMERKINGS / KOMMENTAAR [Positief of negatief]** ...........................................................................................................................................

...........................................................................................................................................

**DIE EKUMENIESE (Algemene) GELOOFSBELYDENISSKRIFTE**

**1. Apostoliese Geloofsbelydenis 2. Geloofsbelydenis van Nisea 3. Geloofsbelydenis van Atanasius**

**Apostoliese Geloofsbelydenis**

Ek glo in God die Vader, die Almagtige,

die Skepper van die hemel en die aarde.

En in Jesus Christus, sy eniggebore Seun, ons Here;

wat ontvang is van die Heilige Gees,

gebore is uit die maagd Maria;

wat gely het onder Pontius Pilatus, gekruisig is,

gesterf het en begrawe is en ter helle neergedaalhet;

wat op die derde dag weer opgestaan het uit die dode;

wat opgevaar het na die hemel en sit aan die

regterhand van God, die almagtige Vader,

van waar Hy sal kom om te oordeel dié wat nog

lewe en dié wat reeds gesterf het.

Ek glo in die Heilige Gees.

Ek glo aan ’n heilige, algemene, Christelike kerk,

die gemeenskap van die heiliges;

die vergewing van sondes;

die opstanding van die vlees

en ’n ewige lewe.

**Geloofsbelydenis van Nicea**

Ons glo in een God, die almagtige Vader, die Skepper van die hemel en die aarde,

en van alle sienlike en onsienlike dinge;

en in een Here, Jesus Christus, die eniggebore Seun van God,

gebore uit die Vader voor alle tye;

(God uit God) Lig uit Lig, waaragtige God uit waaragtigeGod,

verwek, nie gemaak nie, een in wese met die Vader;

deur wie alle dinge ontstaan het;

wat ter wille van ons, die mense, en ter wille van ons saligheid, neergedaal het uit die hemel,

vlees geword het deur die Heilige Gees uit die maagd Maria,

en mens geword het, wat selfs vir ons gekruisig is onder Pontius Pilatus, gely en begrawe is;

en op die derde dag opgestaan het volgens die Skrifte;

wat opgevaar het na die hemel, en wat sit aan die regterhand van die Vader;

wat weer sal kom met heerlikheid om te oordeel

dié wat nog lewe en die wat reeds gesterf het,

wie se koningsheerskappy geen einde sal hê nie;

en in die Heilige Gees, die Heer en Lewendmaker, wat van die Vader en die Seun uitgaan,

wat saam met die Vader en die Seun aanbid en verheerlik moet word,

wat gespreek het deur die heilige profete.

Ons glo aan een heilige, algemene kerk, gegrond op die leer van die apostels.

ons bely een doop tot vergifnis van sondes;

ons verwag die opstanding van die ontslapenes,

en die lewe van die toekomstige eeu. Amen.

**Geloofsbelydenis van Atanasius**

1. Vir elkeen wat salig wil word, is dit voor alle dinge nodig dat hy die algemene geloof hou;

2. maar elkeen wat dit nie geheel en al en ongeskonde bewaar nie,

sal sonder twyfel ewig verlore gaan.

*Die algemene geloof is:*

3. dat ons die één God in die drievuldigheid en die drievuldigheid in die eenheid eer,

4. sonder om die persone te vermeng of die substansie te deel;

5. want die persoon van die Vader is ’n ander, van die Seun ’n ander (en)

van die Heilige Gees ’n ander;

6. maar die Vader, die Seun en die Heilige Gees

is één Godheid met gelyke eer en mede-ewige majesteit.

7. Hoedanig die Vader is, sodanig is ook die

Seun (en) sodanig is ook die Heilige Gees;

8. die Vader is ongeskape, die Seun is ongeskape

(en) die Heilige Gees is ongeskape;

9. die Vader is onmeetlik, die Seun is onmeetlik

(en) die Heilige Gees is onmeetlik;

10. die Vader is ewig, die Seun is ewig (en) die Heilige Gees is ewig;

11. nogtans is dit nie drie Ewiges nie, maar één Ewige;

12. net so ook nie drie Ongeskapenes of drie Oneindiges nie,

maar één Ongeskape en één Oneindige;

13. net so is die Vader almagtig, die Seun almagtig (en) die Heilige Gees almagtig:

14. en tog is dit nie drie Almagtiges nie, maar één Almagtige;

15. so ook is God Vader, God is Seun en God is Heilige Gees;

16. en tog is dit nie drie Gode nie, maar dit is één God;

17. net so is die Heer Vader, die Heer Seun (en) die Heer Heilige Gees;

18. en tog is dit nie drie Here nie, maar dit is één Heer;

19. want soos ons deur die Christelike waarheid gedwing word om elke persoon afsonderlik God

en ook Heer te noem, so is dit ons ook deur die algemene geloof verbode om van drie Gode of Here

te praat.

20. Die Vader is deur niemand gemaak of geskep of verwek nie.

21. Die Seun is deur die Vader alleen, nie gemaak of geskep nie, maar verwek.

22. Die Heilige Gees is deur die Vader en die Seun, nie gemaak, geskep of verwek nie, maar

Hy gaan van die Vader en die Seun uit.

23. So is daar dan één Vader, nie drie Vaders nie, één Seun, nie drie Seuns nie, één Heilige Gees,

nie drie Heilige Geeste nie;

24. en in hierdie Drievuldigheid is niks eerder of later nie en is niks meer of minder nie, maar al

drie persone is onderling mede-ewig en volkome aan mekaar gelyk.

25. só, dat in alle opsigte, soos alreeds hierbo gesê is, die eenheid in die Drievuldigheid en die

Drievuldigheid in die eenheid geëer moet word.

26. Daarom, wie dus salig wil word, moet só oor die Drievuldigheid voel.

27. Maar vir die ewige saligheid is dit nodig dat hy ook getrou aan die menswording van Here

Jesus Christus moet glo.

*Die regte geloof is dan:*

28. dat ons glo en bely dat ons Here Jesus Christus, die Seun van God, tegelyk God en mens is.

29. Hy is God uit die substansie van die Vader, voor alle tye verwek én mens uit die substansie

van sy moeder, in die tyd gebore;

30. volkome God, volkome mens met ’n redelike siel en menslike vlees;

31. aan die Vader gelyk na sy Godheid, minder as die Vader na sy mensheid.

32. En al hoewel Hy God is en mens, is Hy nogtans nie twee nie, maar één Christus.

33. één nie deur die verandering van die Godheid in vlees nie, maar deur die aanneming van die

mensheid in God;

34. één, nie deur die vermenging van substansie nie, maar deur die eenheid van die persoon.

35. Want soos die redelike siel en die vlees een mens is, so is God en mens één Christus:

36. wat gely het om ons saligheid ontwil, ter helle neergedaal het, op die derde dag weer opgestaan

het uit die dode,

37. opgevaar het na die hemel, aan die regterhand van die Vader sit en vandaar sal kom om hulle

wat nog lewe én hulle wat alreeds gesterf het te oordeel;

38. by wie se koms alle mense weer sal opstaan wat die liggaam betref en rekenskap sal gee van

hulle eie werke;

39. hulle wat goed gedoen het, sal in die ewige lewe ingaan, maar hulle wat kwaad gedoen het,

in die ewige vuur.

40. Dit dan is die algemene geloof: as iémand dit nie getrou en vas glo nie, sal hy nie salig word nie.

**DIE GEREFORMEERDE BELYDENISSKRIFTE**

1. **Die Nederlandse Geloofsbelydenis (NGB)**
2. **Die Heidelbergse Kategismus (HK)**
3. **Die Dortse Leerreëls (DL)**

Nederlandse Geloofsbelydenis

Artikel 1 DIE ENIGE GOD  
Ons glo almal met die hart en bely met die mond dat daar 'n enige en enkelvoudige geestelike Wese is wat ons God noem. Hy is ewig, onbegryplik, onsienlik, onveranderlik, oneindig, almagtig, volkome wys, regverdig, goed en die alleroorvloedigste fontein van alles wat goed is.

2 Kor. 3:17; Joh. 4:24; Jes. 40:14.

Artikel 2 DIE MIDDELE WAARDEUR ONS GOD KEN  
Ons ken Hom deur twee middele:

Ten eerste deur middel van die skepping, onderhouding en regering van die hele wêreld. Dit is immers voor ons oë soos 'n mooi boek waarin alle skepsels, groot en klein, die letters is wat ons die onsigbare dinge van God, naamlik sy ewige krag en goddelikheid, duidelik laat sien, soos die apostel Paulus sê (Rom. 1:20). Al die dinge is genoegsaam om die mense te oortuig en hulle alle verontskuldiging te ontneem.

Ten tweede maak Hy Hom deur sy heilige en Goddelike Woord nog duideliker en meer volkome aan ons bekend, en wel so veel as wat vir ons in hierdie lewe nodig is tot sy eer en tot die saligheid van hulle wat aan Hom behoort.

Ps. 19:2; Ef. 4:6; 1 Tim. 2:5; Deut. 6:4; Mal. 2:10; 1 Kor. 8:4, 6; 1 Kor. 12; 1 Kor. 1.

Artikel 3 DIE GESKREWE WOORD VAN GOD  
Ons bely dat hierdie Woord van God nie deur die wil van 'n mens gestuur of voortgebring is nie, maar die heilige mense van God het dit, deur die Heilige Gees gedrywe, gespreek, soos die heilige Petrus sê (2 Pet. 1:21). Daarna het God deur sy besondere sorg vir ons en ons saligheid sy knegte (die profete en apostels) beveel om sy geopenbaarde Woord op skrif te stel, en Hy self het met sy vinger die twee tafels van die wet geskrywe. Daarom noem ons sulke geskrifte die heilige en Goddelike Skrif.

2 Pet. 1:21; Ps. 102:19,. Eks. 17:14 (Deut. 3); Eks. 34:27; Deut. 5:22; Eks. 31:18.

Artikel 4 DIE KANONIEKE BOEKE VAN DIE HEILIGE SKRIF  
Ons vat die Heilige Skrif in twee dele saam: die Ou en die Nuwe Testament. Dit is die kanonieke boeke waarteen niks ingebring kan word nie. Hulle getal in die kerk van God is soos volg:

Die boeke van die Ou Testament, nl. die vyf boeke van Moses: Genesis, Eksodus, Levitikus, Numeri en Deuteronomium, die boeke Josua, Rigters, Rut, 1 en 2 Samuel, 1 en 2 Konings, 1 en 2 Kronieke (genoem Paralipomenon), Esra, Nehemia, Ester, Job, die Psalms van Dawid, drie boeke van Salomo: Spreuke, Prediker en Hooglied; die vier groot profete: Jesaja, Jeremia, Esegiël en Daniël; en vervolgens die twaalf klein profete: Hosea, Joël, Amos, Obadja, Jona, Miga, Nahum, Habakuk, Sefanja, Haggai, Sagaria en Maleagi;

die boeke van die Nuwe Testament, nl.: die vier evangeliste: Matteus, Markus, Lukas en Johannes; die Handelinge van die apostels; die veertien briewe van die apostel Paulus: aan die Romeine, twee aan die Korintiërs, aan die Galasiërs, die Efesiërs, die Filippense, die Kolossense, twee aan die Tessalonisense, twee aan Timoteus, aan Titus, Filemon en Hebreërs; die sewe briewe van die ander apostels: die brief van Jakobus, twee van Petrus, drie van Johannes en die brief van Judas en die Openbaring van die apostel Johannes.

Artikel 5 DIE GESAG VAN DIE HEILIGE SKRIF  
Ons aanvaar al hierdie boeke, en hulle alleen, as heilig en kanoniek om ons geloof daarna te rig, daarop te grondves en daarmee te bevestig. Ons glo ook sonder twyfel alles wat daarin vervat is, nie juis omdat die kerk hulle aanvaar en as sodanig beskou nie maar veral omdat die Heilige Gees in ons hart getuig dat hulle van God is. Hulle het ook die bewys daarvan in hulleself, aangesien selfs die blindes kan tas dat die dinge wat daarin voorspel is, plaasvind.

Artikel 6 ONDERSKEID TUSSEN DIE KANONIEKE EN APOKRIEWE BOEKE  
Ons onderskei hierdie heilige boeke van die apokriewe boeke: die derde en vierde boek van Esra, die boek van Tobias, Judit, die Wysheid, Jesus Sirag, Barug, die byvoegsel by die geskiedenis van Ester, die Gebed van die drie manne in die vuur, die Geskiedenis van Susanna, die Beeld van Bel en van die Draak, die Gebed van Manasse en die twee boeke van die Makkabeërs.

Die kerk mag hierdie boeke wel lees en daaruit lering trek vir sover hulle met die kanonieke boeke ooreenstem.

Hulle het egter geensins sodanige krag of gesag dat iemand deur hulle getuienis enigiets van die geloof of van die Christelike godsdiens sou kan bevestig nie. Hulle mag nie in die minste aan die gesag van die ander, die heilige boeke, afbreuk doen nie.

Artikel 7 DIE VOLKOMENHEID VAN DIE HEILIGE SKRIF  
Ons glo dat hierdie Heilige Skrif die wil van God volkome bevat en dat alles wat die mens vir sy saligheid moet glo, daarin voldoende geleer word. Aangesien die hele wyse waarop God deur ons gedien moet word, daarin breedvoerig beskrywe word, mag ook niemand, selfs nie die apostels nie, anders leer as wat ons reeds deur die Heilige Skrif geleer word nie - ja, al was dit ook 'n engel uit die hemel, soos die apostel Paulus sê (Gal. 1:8). En aangesien dit verbode is om iets by die Woord van God by te voeg of daarvan weg te laat (Deut. 12:32), blyk dit duidelik dat die leer daarvan heeltemal volmaak en in alle opsigte volkome is. Ons mag ook geen geskrifte van mense, hoe heilig die mense ook al was, met die Goddelike Skrif gelykstel nie; ook mag ons nie die gewoonte of die groot getalle of oudheid of opvolging van tye of van persone of kerkvergaderings, verordeninge of besluite met dié waarheid van God gelykstel nie, want die waarheid is bo alles. Alle mense is immers uit hulleself leuenaars en nietiger as die nietigheid self (Ps. 62:10). Ons verwerp daarom met ons hele hart alles wat nie met hierdie onfeilbare reël ooreenkom nie, soos die apostels ons leer as hulle sê: '...maar stel die geeste op die proef of hulle uit God is' (1 Joh. 4: 1), en: 'As iemand na julle kom en hierdie leer nie bring nie, ontvang hom nie in die huis nie...' (2 Joh. :10).

2 Tim. 3:17; 1 Pet. 1:11-12; Spr. 30:6; Gal. 3:15; Op. 22:18; 1 Tim. 1:3; Gal. 1:8-11; 1 Kor. 15:2; Hand. 26:22; Rom. 15:4; Hand. 18:28-29; 1 Pet. 4; Luk. 11:13; 2 Tim. 3:24; 2. Tim. 1:13; Kol. 2:8; Hand. 4:19; Joh. 3:13; 2 Pet. 2:16; Joh. 15:15; 1 Joh. 1:5; Hand. 20:27; 2 Joh. 1; Joh. 4:25; Deut. 12:32; Heb. 8:9; Matt. 15:3; 17:5; Mark. 7:7; Jes. 1:12; Hand. 1:21; Rom. 3:4; Jes. 8:20; 2 Tim. 4:(3); 1 Kor. 1:13; 2:4; 3:11; 1 Pet. 5:12; 2 Tess. 2:2; Ps. 12:7; 19:8-9, 12; Deut. 4:6; 6:9,. Ef. 4:5; Joh. 5; Kol. 1:16, 18; 1 Kor. 8:6.

Artikel 8 GOD IS EEN IN WESE EN ONDERSKEIE IN DRIE PERSONE  
Ons glo volgens hierdie waarheid en hierdie Woord van God in 'n enige God, een enige Wese, in wie drie Persone is, naamlik die Vader en die Seun en die Heilige Gees, wat in werklikheid en in waarheid en van ewigheid af onderskeie is volgens die eienskappe wat hulle nie met mekaar deel nie.

Die Vader is die oorsaak, oorsprong en begin van alle sigbare en onsigbare dinge.

Die Seun is die Woord, die Wysheid en die Beeld van die Vader.

Die Heilige Gees is die ewige Krag en Mag wat van die Vader en die Seun uitgaan.

Nogtans volg uit hierdie onderskeiding nie dat God in drie gedeel is nie, aangesien die Heilige Skrif ons leer dat die Vader en die Seun en die Heilige Gees elkeen sy eie selfstandigheid het, deur sy eienskappe op so 'n wyse onderskei dat hierdie drie Persone slegs een enige God is. Dit is dus duidelik dat die Vader nie die Seun en die Seun nie die Vader is nie; eweneens dat die Heilige Gees nie die Vader en ook nie die Seun is nie. Nogtans is hierdie Persone, wat so onderskeie is, nie gedeel nie en ook nie onderling vermeng nie. Want die Vader en die Heilige Gees het nie vlees aangeneem nie, maar slegs die Seun. Die Vader was nooit sonder sy Seun of sy Heilige Gees nie, want al drie is van gelyke ewigheid in een en dieselfde Wese. Daar is nie 'n eerste of 'n laaste nie, want al drie is een in waarheid, mag, goedheid en barmhartigheid.

1 Kor. 1:24; Joh. 1:14; 1 Joh. 1:1; Op. 19:13; Spr. 8:22; Kol. 1:15; Matt. 28:19; 3:16-17; Joh. 1:14; Mig. 5:1.

Artikel 9 SKRIFGETUIENIS OOR DIE LEER VAN DIE DRIE-EENHEID  
Ons weet dit alles sowel uit die getuienisse van die Heilige Skrif as uit hulle werkinge, veral uit werkinge wat ons in onsself voel. Die getuienisse van die Heilige Skrif wat ons leer om in hierdie heilige Drie-eenheid te glo, staan op baie plekke in die Ou Testament, en dit is nie nodig om hulle almal op te noem nie.

Ons kan hulle onderskeidend en oordeelkundig uitkies: Genesis 1:26 en 27: 'En God het gesê: Laat Ons mense maak na ons beeld, na ons gelykenis... En God het die mens geskape na sy beeld; man en vrou het Hy hulle geskape'; Genesis 3:22: 'Toe sê die Here God: Nou het die mens geword soos een van Ons'. Wanneer God sê: Laat Ons mense maak na ons beeld, blyk daaruit dat daar meer as een Persoon in die Godheid is. En as Hy sê: God het geskep, wys Hy die eenheid van die Godheid aan. Weliswaar sê Hy nie hoeveel Persone daar is nie, maar wat vir ons in die Ou Testament enigsins duister is, is in die Nuwe Testament baie duidelik. Want toe die Here in die Jordaan gedoop is, is die stem van die Vader gehoor, wat sê: 'Dit is my geliefde Seun' (Matt. 3:17). Die Seun is in die water gesien, en die Heilige Gees het Hom in die vorm van 'n duif geopenbaar. Buitendien is vir die doop van alle gelowiges hierdie formule deur Christus vasgestel: 'Doop hulle in die Naam van die Vader en die Seun en die Heilige Gees' (Matt. 28:19). In die Evangelie van Lukas sê die engel Gabriël aan Maria, die moeder van die Here: 'Die Heilige Gees sal oor jou kom en die krag van die Allerhoogste sal jou oorskadu. Daarom ook sal die Heilige wat gebore word, Seun van God genoem word' (Luk. 1:35); eweneens: 'Die genade van die Here Jesus Christus en die liefde van God en die gemeenskap van die Heilige Gees sy met julle almal' (2 Kor. 13: 13), en: 'Want daar is drie wat getuig in die hemel: die Vader, die Woord en die Heilige Gees, en hierdie drie is een; en daar is drie wat getuig op die aarde: die Gees en die water en die bloed, en die drie is eenstemmig' (1 Joh. 5:7-8).

Ons word op al hierdie plekke baie duidelik geleer dat daar drie Persone in een, enige Goddelike Wese is. Al gaan hierdie leer die menslike verstand ver te bowe, glo ons dit nou tog deur die Woord, terwyl ons verwag om die volle kennis en vrug daarvan in die hemel te geniet.

Verder moet ons ook let op die besondere ampte en op die werkinge van die drie Persone met betrekking tot ons: Die Vader word ons Skepper deur sy krag genoem; die Seun is ons Saligmaker en Verlosser deur sy bloed; die Heilige Gees is ons Heiligmaker deur sy inwoning in ons hart.

Hierdie leer van die heilige Drie-eenheid is in die ware kerk van die tyd van die apostels af tot nou toe altyd onderhou en gehandhaaf teenoor die Jode, Mohammedane en sommige valse christene en ketters soos Marcion, Mani, Praxeas, Sabellius, Samosatenus, Arius en dergelike, wat tereg deur die regsinnige vaders veroordeel is.

Daarom aanvaar ons in hierdie opsig graag die drie belydenisse, naamlik dié van die Apostels, Nicéa en Atanasius, en ook wat die ou vaders in ooreenstemming hiermee besluit het.

Gen. 5:1. Matt. 3:16; 28:19; Luk. 1:35; Hand. 2:32; 2 Kor. 13:13; 1 Joh. 5:7; Hand. 2:32-33; 1 Pet. 1:2; 1 ]oh. 4:13-14; Gal. 4:6; Ef. 3:14, 16; Tit. 3:4-6; Jud. :20-21; Rom. (6) 8:9; Hand. 10:38; 8:29, 37; Joh. 14:16; 15:26; 1:33; Sp. 25:27.

Artikel 10 DIE GODHEID VAN JESUS CHRISTUS  
Ons glo dat Jesus Christus ten opsigte van sy Goddelike natuur die eniggebore Seun van God is. Hy is van ewigheid af gebore; Hy is nie gemaak nie en nie geskep nie, want dan sou Hy 'n skepsel wees; Hy is een wese met die Vader, ewig saam met Hom, die ewebeeld van die Persoon van die Vader en die afskynsel van sy heerlikheid (Heb. 1:3) en in alles aan Hom gelyk (Filp. 2:6). Hy is van ewigheid die Seun van God en nie slegs sedert Hy ons natuur aangeneem het nie; so leer die volgende getuienisse ons as hulle met mekaar vergelyk word: Moses sê dat God die wêreld geskep het, en die heilige Johannes sê dat alle dinge ontstaan het deur die Woord, wat hy God noem (Gen. 1:1 en Joh. 1:3). Die apostel sê dat God die wêreld deur sy Seun gemaak het en ook dat God alle dinge deur Jesus Christus geskep het (Heb. 1:2 en Kol. 1:16). So moet Hy wat God, die Woord, die Seun en Jesus Christus genoem word, dus reeds bestaan het toe alles deur Hom geskep is. En daarom sê die profeet Miga: 'Sy uitgange is uit die voortyd, uit die dae van die ewigheid' (Miga 5:1), en sê die apostel: 'Hy is sonder begin van dae of lewenseinde' (Heb. 7:3). Hy is dus die ware, ewige God, die Almagtige, wat ons aanroep, aanbid en dien.

Joh. 1:18, 34 en 49; 1: 14; Kol 1:15; Heb. 1:3; Matt. 3:17; 17:5; Joh. 8:24; 10:30; 9:36; Hand. 8:34; Jes. 7:14; Rom. 9:5; 1 Tess. 3:11; Filp. 2:11; 2 Kor 5:19; Hand. 20; Ef. 3:9; Rom. 14; Tit. 2; 1 Kor. 8:6; Heb. 1:1; 3:4; Joh. 1:3; 1 Joh.5:7, 14, 20; Op. 1-6; Joh. 8:58; 17:5; 1 Kor. 10:9,. Gal 4:4; Miga 5:2; Kol 1:15; Ps. 2:7, 12; Heb. 13:8.

Artikel 11 DIE GODHEID VAN DIE HEILIGE GEES  
Ons glo en bely ook dat die Heilige Gees van ewigheid van die Vader en die Seun uitgaan; dat Hy nie gemaak of geskep of gebore is nie maar van albei slegs uitgaan; dat Hy in orde die derde Persoon in die Drie-eenheid is; dat Hy van een en dieselfde wese, majesteit en heerlikheid as die Vader en die Seun is; dat Hy inderdaad ware en ewige God is, soos die Heilige Skrif ons leer.

Gen 1:1; Heb. 1:3; 11:3; Joh. 1:3; Ps. 33:6; Jer 32:17; Mal. 2:10; Joh. 1:3; 16:26; Ps. 104; Amos 4:13; Joh. 14:16, 26.

Artikel 12 DIE SKEPPING VAN ALLE DINGE, VERAL VAN DIE ENGELE  
Ons glo dat die Vader, toe Hy dit goedgedink het, deur sy Woord, dit wil sê deur sy Seun, die hemel en die aarde en alle skepsels uit niks geskep het. Hy het aan elke skepsel `n eie wese, gestalte en voorkoms en onderskeie take gegee om sy Skepper te dien. Hy onderhou en regeer hulle almal nou nog deur sy ewige voorsienigheid en oneindige krag om die mens te dien, sodat die mens sy God kan dien; en Hy het ook die engele goed geskep om sy boodskappers te wees en sy uitverkorenes te dien.

Sommige van die engele het uit die verhewenheid waarin God hulle geskep het, in die ewige verderf geval, maar die ander het deur die genade van God in hulle oorspronklike toestand volhard en staande gebly. Die duiwels en bose geeste het só ontaard dat hulle vyande van God is sowel as van alles wat goed is.

Soos moordenaars loer hulle op die kerk - ook op elke lidmaat - om dit met alle mag in die verderf te stort en om alles deur hulle bedrieëry te verwoes. Daarom staan hulle deur hulle eie boosheid veroordeel tot die ewige verdoemenis en verwag hulle daagliks hulle verskriklike pyniging. Daarom verfoei ons ook die dwaling van die Sadduseërs, wat ontken dat daar geeste en engele is; ook verwerp ons die dwaling van die Manigeërs, wat sê dat die duiwels hulle oorsprong uit hulleself het en reeds van nature sleg is en nie sleg geword het nie.

Jes. 40:26; Matt. 28:19; 1 Joh. 5:15,. Hand. 5:3; 1 Kor. 3:16; 6:11; Rom. 8:9; Kol. 1:16; 1 Tim. 4:3; Heb. 3:4; Op. 4:11; 11:16; Heb. 1:14; Ps. 103:21; 34:8; Joh. 8:44; 2 Pet. 2:4; Luk. 8:31; Matt. 25:41; Hand. 23:8; Matt. 4.

Artikel 13 DIE VOORSIENIGHEID VAN GOD  
Ons glo dat die goeie God, nadat Hy alle dinge geskep het, dit nie laat vaar of aan die toeval of geluk oorgegee het nie maar dit volgens sy heilige wil so bestuur en regeer dat in hierdie wêreld niks sonder sy beskikking gebeur nie. Tog is God nie die bewerker van die sondes wat gedoen word nie, en dra Hy ook nie die skuld daarvoor nie. Sy mag en goedheid is immers so groot en onbegryplik dat Hy sy werk baie goed en regverdig beskik en uitvoer, selfs al handel die duiwels en goddelose mense onregverdig. Ons wil ook nie verder as wat ons kan verstaan, nuuskierig ondersoek instel na dié dinge wat Hy bo die vermoë van die menslike verstand doen nie; inteendeel, ons eerbiedig juis in alle nederigheld en in aanbidding die regverdige oordele van God wat vir ons verborge is. Ons is tevrede daarmee dat ons leringe van Christus is om slegs te leer ken wat Hy in sy Woord openbaar, sonder om die grense daarvan te oorskry.

Hierdie leer bied onuitspreeklike troos as ons daardeur geleer word dat niks per toeval oor ons kan kom nie maar alles deur die beskikking van ons hemelse Vader oor ons kom. Hy waak oor ons met vaderlike sorg en heers so oor alle skepsels dat sonder die wil van ons Vader nie een haar van ons kop - hulle is almal getel - en ook nie een mossie op die aarde kan val nie (Matt. 10:29-30).

Ons verlaat ons hierop, omdat ons weet dat Hy die duiwel en ons vyande in toom hou, sodat hulle ons sonder sy toelating en wil geen skade kan aandoen nie. Daarom verwerp ons ook die gruwelike dwaling van die Epikureërs, wat sê dat God Hom met niks bemoei nie en alle dinge aan die toeval oorlaat.

Joh. 5:17; Heb. 1:3; Sp. 16; Ef. 1:11; Jak. 4:13; Job 1:21; 2 Kon. 22:20,. Hand 4:28; 2:23; 1 Sam. 2:25; Ps. 115:13; Jes. 45:7; Amos 3:6; Deut. 19:5; Spr. 21:1; Ps. 105:25; Jes. 10:9; 2 Tess. 2:11; Eseg. 14:9; Matt. 10:29; Rom. 1:28; 1 Kon 11:23; Gen. 45:8; 50:20; 2 Sam. 16:10; Matt. 8:31; 1 Joh. 2:16; Ps. 5:5; 1 Joh 3:8; Gen 1:26; Kol. 1:15; 3:10.

Artikel 14 DIE SKEPPING VAN DIE MENS, DIE SONDEVAL EN DIE GEVOLGE DAARVAN  
Ons glo dat God die mens uit die stof van die aarde geskep het; Hy het hom volgens sy beeld en gelykenis gemaak en gevorm, dit wil sê goed, regverdig en heilig sodat hy met sy wil in alles met die wil van God kon ooreenstem. Maar toe hy in aansien was, het hy dit nie verstaan nie en sy uitnemendheid nie besef nie. Hy het homself egter, deur na die woord van die duiwel te luister, willens en wetens aan die sonde en daarmee aan die dood en die vervloeking onderwerp. Hy het immers die gebod van die lewe wat hy ontvang het, oortree en homself deur die sonde losgeskeur van God, wat sy ware lewe was; so het hy sy hele natuur verderf en daarmee die liggaamlike en geestelike dood verdien. Hy het deur dat hy in al sy doen en late goddeloos, verkeerd en verdorwe geword het, al sy voortreflike gawes wat hy van God ontvang het, verloor en hy het niks anders daarvan oorgehou nie as slegs klein oorblyfsels, wat egter genoegsaam is om hom alle verontskuldiging te ontneem. Al die lig wat in ons is, het immers in duisternis verander, soos die Skrif ons leer: En die lig skyn in die duisternis, en die duistemis het dit nie oorweldig nie' (Joh. 1:5), waar die heilige Johannes die mense duisternis noem. Daarom verwerp ons alles wat in stryd hiermee oor die vrye wil van die mens geleer word, aangesien die mens niks anders as `n slaaf van die sonde is nie en: `'n Mens kan niks aanneem as dit hom nie uit die hemel gegee is nie' (Joh 3:27). Want wie is daar wat daarop sal roem dat hy uit homself iets goeds kan doen, terwyl Christus sê: `Niemand kan na My kom as die Vader wat My gestuur het, hom nie trek nie' (Joh. 6:44)?

Wie sal op sy eie wil roem as hy verstaan dat '...wat die vlees bedink, vyandskap teen God is' (Rom. 8:7)?

Wie sal op sy eie kennis roem as die natuurlike mens die dinge van die Gees van God nie aanneem nie (1 Kor. 2:14)?

Kortom: Wie sal ook maar op 'n enkele gedagte roem as hy verstaan dat ons uit onsself nie bekwaam is om iets as uit onsself te bedink nie maar dat ons bekwaamheid uit God is (2 Kor. 3:5)? Daarom is dit reg dat wat die apostel sê, onwrikbaar bly, want dit is God wat in julle werk. Hy maak julle gewillig en bekwaam om sy heilige plan uit te voer (Filp. 2:13).

Want daar is geen verstand en geen wil in ooreenstemming met die verstand en die wil van God as Christus dit nie in die mens tot stand gebring het nie. Dit leer Hy ons as Hy sê: 'Sonder My kan julle niks doen nie' (Joh. 15:5).

1 Pet. 2:9; Pred. 12:7; Ps. 8:5; 49:21; Jes. 59:2; Gen 3:17, 19; Pred. 7:30,. Rom. 5:12; Joh. 8:7; Ef. 4:24; Rom. 12:2; 3:10; 8:6; Hand. 14:17, Rom. 1:20-21; Hand. 17:27; Ef. 4:18; 5:8; Joh. 1:5; Ps. 37:9; Jes. 26:12; Ps. 94:11; Rom. 8:3; 1 Kon. 20:9; Ps. 28:8; Jes. 45:25; Joh. 3:27; 6:44 (1 Kor. 2:14); 2 Kor. 3:5; Filp. 2:13.

Artikel 15 DIE ERFSONDE  
Ons glo dat die erfsonde deur die ongehoorsaamheid van Adam oor die hele menslike geslag uitgebrei het. Dit is 'n verdorwenheid van die hele natuur en 'n oorgeërfde gebrek waarmee selfs die klein kindertjies in die moederskoot besmet is. Dit is hierdie wortel wat in die mens allerhande sondes laat uitspruit. Dit is daarom so afskuwelik en gruwelik voor God dat dit rede genoeg is om die menslike geslag te verdoem. Dit word selfs nie deur die doop geheel en al tot niet gemaak of volkome uitgeroei nie, aangesien die sonde aanhoudend uit hierdie verdorwenheid opborrel soos water uit 'n giftige fontein. Dit word die kinders van God ewenwel nie tot verdoemenis toegereken nie maar deur sy genade en barmhartigheid vergewe. God vergewe nie sodat die gelowiges in die sonde gerus sou slaap nie maar wel sodat die besef van hierdie verdorwenheid hulle dikwels sou laat sug in die verlange om van hierdie liggaam van die dood verlos te word, Ons verwerp hiermee die dwaling van die Pelagiane, wat sê dat hierdie sonde uit niks anders as uit navolging ontstaan nie.

Ps. 51:7; Rom. 3:10; Joh. 3:6; Gen. 6:3; Ef. 2:5; Job 14:4; Rom. 5:14; 7:18-19.

Artikel 16 DIE EWIGE VERKIESING VAN GOD  
Ons glo dat God, toe die hele geslag van Adam deur die sonde van die eerste mens in die verderf en ondergang gestort is, Hom betoon het soos Hy is, naamlik barmhartig en regverdig. God is barmhartig, aangesien Hy dié wat Hy uitverkies het, uit hierdie verderf trek en verlos; God het hulle, uit louter goedheid en sonder om hulle werke in die minste in aanmerking te neem, in sy ewige en onveranderlike raad uitverkies in Jesus Christus, ons Here. God is regverdig deurdat Hy die ander in hulle val en verderf laat bly waarin hulle hulleself gewerp het.

Rom. 3:12; 9:16; Deut. 32:8; 1 Sam. 12:22; Ps. 65:5; Mal. 1:2; 2 Tim. 1:9; Rom. 9:29; Tit. 3:4-5; Ef. 1:4-5; Rom. 11:5; Hand. 2:47; 13:48; 2 Tim. 2:20; Rom. 9:11; 1 Pet. 1:2; Rom. 9:21; Joh. 6:27, 44; 17:9,12; Joh. 13:9; 15:16; Rom. 11:34-35; Joh. 18:20; 15:19; Tit. 1:1; Ef. 1:3; Joh. 10:29; Matt. 15:24; 20:23.

Artikel 17 DIE VERLOSSER DEUR GOD BELOOF  
Ons glo dat ons goeie God in sy uitnemende wysheid en goedheid die mens weer opgesoek het toe Hy gesien het dat die mens homself in die liggaamlike en geestelike dood gewerp en geheel en al ellendig gemaak en al bewende van Hom weggevlug het. God het die mens toe getroos met die belofte om aan hom sy Seun te gee en hom salig te maak - sy Seun, wat uit 'n vrou (Gal. 4:4) gebore sou word om die kop van die slang te vermorsel (Gen. 3:15).

Gen 3:15; 22:18; Jes. 7:14; Joh. 7:42; 2 Tim. 2:8; Heb. 7:14; Joh. 1:14; Gen. 3; Gal. 4:4.

Artikel 18 DIE MENSWORDING VAN JESUS CHRISTUS  
Ons bely dat God die belofte aan die vaders deur die mond van die heilige profete inderdaad vervul het deur sy eie eniggebore en ewige Seun in die wêreld te stuur op die tyd deur Hom bepaal. Hy het die gestalte van 'n dienskneg aangeneem en aan die mens gelyk geword (Filp. 2:7) deur werklik 'n egte menslike natuur, met al sy swakhede maar sonder sonde, aan te neem. Hy is in die liggaam van die geseënde maagd Maria deur die krag van die Heilige Gees en sonder die toedoen van 'n man verwek. Hy het nie alleen wat die liggaam betref, die menslike natuur aangeneem nie maar ook 'n egte menslike siel om so 'n werklike mens te wees.

Want Hy moes sowel die siel as die liggaam aanneem om al twee te red, aangesien beide verlore was. Teenoor die kettery van die Wederdopers, wat ontken dat Christus die menslike vlees uit sy moeder aangeneem het, bely ons daarom dat Christus die vlees en bloed van die kinders deelagtig geword het (Heb. 2:14), dat Hy wat die vlees betref, 'n nakomeling van Dawid is, as mens gebore is uit die geslag van Dawid (Hand. 2:30 en Rom. 1:3), 'n vrug van die moederskoot van Maria (Luk. 1:42), gebore uit 'n vrou (Gal. 4:4), 'n spruit van Dawid (Jer. 33:15), 'n loot uit die wortels van Isai (Jes. 11:1), van die geslag van Juda afstam (Heb. 7:14), uit die Jode as mens gebore (Rom. 9:5), uit die geslag van Abraham, aangesien Hy die geslag van Abraham aangeneem het en in alle opsigte - maar sonder sonde - aan sy broers gelyk geword het (Heb. 2:17 en Heb. 4:15). Ons bely inderdaad dat Hy waarlik ons Emmanuel is, dit wil sê: God met ons (Matt. 1:23).

Filp. 2:7; 1 Tim. 3:16; Luk. 1:55; Gen. 26:4; 2 Sam. 7:12; Ps. 132:11; Hand. 13:23; 1 Tim. 2:5; 1 Kor. 12:3; Deut. 29:2; Ps. 119:34; Rom. 7:19; Jer. 33:15; Heb. 7:14; Rom. 9:5; Gal. 3:16; Heb. 2:16; Matt. 1:16.

Artikel 19 DIE TWEE NATURE VAN CHRISTUS  
Ons glo dat deur hierdie ontvangenis die Persoon van die Seun onafskeidelik met die menslike natuur verenig en verbind is; dat daar dus nie twee Seuns van God of twee persone is nie maar twee nature in een Persoon verenig, terwyl elke natuur nogtans sy onderskeie eienskappe behou. Net soos die Goddelike natuur altyd ongeskape gebly het, sonder begin van dae of lewenseinde (Heb. 7:3) en hemel en aarde vervul, só het ook die menslike natuur sy eienskappe nie verloor nie; dit het skepsel gebly, wat wel 'n begin van dae het, eindig van natuur is en alles behou wat by 'n ware liggaam behoort.

Hoewel Hy daaraan deur sy opstanding onsterflikheld gegee het, het Hy die egdieid van sy menslike natuur nie verander nie, omdat ons saligheid en ons opstanding ook van die egdieid van sy liggaam afhanklik is. Hierdie twee nature is só saam in een Persoon verenig dat hulle selfs deur sy dood nie van mekaar geskei was nie.

Dit wat Hy by sy sterwe in die hande van sy Vader oorgegee het, was dus 'n ware menslike gees wat uit sy liggaam uitgegaan het. Die Goddelike natuur het in die tussentyd steeds met die menslike natuur verenig gebly, ook toe Hy in die graf gelê het. Die Godheid het nie opgehou om in Hom te wees nie; dit was in Hom toe Hy 'n klein kindjie was, al het die Godheid Hom toe 'n kort tydjie nie geopenbaar nie. Ons bely daarom dat Hy ware God en ware mens is: ware God om deur sy krag die dood te oorwin, maar ook ware mens om deur die swakheid van sy vlees vir ons te kon sterwe.

Matt. 28:20; Joh. 10:13; Ef. 4:8, 12; Heb. 7:3; Matt. 26:11; Hand. 1:11; 3:21; Luk. 24:39; Joh. 20:25; Hand. 1:3; Matt. 27:50.

Artikel 20 GOD SE REGVERDIGHEID EN BARMHARTIGHEID IN CHRISTUS  
Ons glo dat God, wat volkome barmhartig en regverdig is, sy Seun gestuur het om die natuur waarin die ongehoorsaamheid begaan is, aan te neem. Hy moes in die menslike natuur aan die geregtigheid voldoen en die straf vir die sondes deur sy allerbitterste lyding en sterwe dra. So het God sy regverdigheid teenoor sy Seun betoon toe Hy ons sondelas op Hom gelê het, en só sy goedheid en barmhartigheld uitgestort oor ons, wat skuldig was en die ewige vervloeking verdien het. Hy het immers sy Seun deur die mees volmaakte liefde vir ons in die dood gegee, en Hy het Hom tot ons regverdiging opgewek, sodat ons deur Hom die onsterflikheid en die ewige lewe kan hê.

Heb. 2:14,. Rom. 8:3, 32; 4:25.

Artikel 21 DIE VERSOENING DEUR CHRISTUS  
Ons glo dat Jesus Christus - kragtens 'n eed - 'n ewige Hoëpriester is volgens die orde van Melgisedek. Hy het Homself in ons naam voor sy Vader gestel om sy toorn met volledige betaling te stil deur Homself aan die kruishout te offer en sy kosbare bloed tot afwassing van ons sondes uit te stort soos die profete dit voorspel het. Want daar staan geskrywe dat die straf wat vir ons die vrede aanbring, op die Seun van God was, en deur sy wonde het daar vir ons genesing gekom; dat Hy soos 'n lam na die slagplek gelei en by die misdadigers gereken is' (Jes. 53:5, 7, 9); dat Hy as 'n misdadiger deur Pontius Pilatus veroordeel is al het dié Hom eers onskuldig verklaar. Hy het teruggegee wat Hy nie geroof het nie (Ps. 69:5); Hy het na liggaam en siel as regverdige vir onregverdiges gely (1 Pet. 3:18); Hy het die verskriklike straf wat ons sondes verdien, ervaar, sodat sy sweet soos bloeddruppels geword het wat op die grond val (Luk. 22:44), en Hy het uitgeroep: 'My God, my God, waarom het U My verlaat' (Matt. 27:46).

Dit alles het Hy ter wille van die vergewing van ons sondes gely. Ons sê daarom tereg saam met die apostel Paulus dat ons met julle oor niks anders praat nie as oor Jesus Christus, en wel oor Hom as die gekruisigde (1 Kor. 2.2); dat ons alles as waardeloos beskou, want om Christus Jesus, ons Here, te ken oortref alles in waarde (Filp. 3:8); dat ons volkome vertroosting in sy wonde vind en dat ons nie enige ander middel hoef te soek of uit te dink om ons met God te versoen nie as slegs hierdie een offerande wat net een maal gebring is, waardeur die gelowiges vir altyd volmaak word (Heb. 10:14).

Dit is dan ook die rede waarom Hy deur die engel van God Jesus, dit is Verlosser, genoem is, want Hy sou sy volk van hulle sondes verlos (Matt. 1:21).

Ps. 110:4; Heb. 5:10; Rom. 5:8-9; Kol. 2:14; Heb. 2:9, 17; Rom. 4:25; Joh. 15:13; Hand. 2:24; Joh. 3:16; Rom. 8:32; 1 Tim. 1:15; Jes. 53:5, 7; Heb. 9:14; 1 Pet. 2:24; Matt. 15:28; Joh. 18:38; Ps. 69:5; Eks. 12:6; Ps. 22:16; Dan. 9:26; 1 Kor. 2:2; Rom. 5:6; Filp. 2:8; Heb. 9:12; 1 Pet. 1:18-19; Joh. 10:9; Heb. 9:25-26; 10:14; Joh. 5:10; Matt. 1:21; Hand. 4:12; Luk. 1:31.

Artikel 22 ONS REGVERDIGING DEUR DIE GELOOF  
Ons glo dat die Heilige Gees 'n opregte geloof in ons harte laat ontvlam om die ware kennis van hierdie groot geheimenis te verkry. Die geloof omhels Jesus Christus met al sy verdienstes. Dit maak Hom ons eie en soek na niks anders as na Hom nie. Daar is dus net twee moontlikhede: In Jesus Christus is nie alles wat vir ons saligheid nodig is nie, óf dit is alles wél in Hom, en dan het hy wat wat Jesus Christus deur die geloof besit, sy volle saligheid. Om nou te beweer dat Christus nie genoegsaam is nie maar dat daar buite Hom nog iets meer nodig is, sou gruwelike godslastering wees, want dit sou beteken dat Christus slegs 'n halwe Verlosser is. Ons sê daarom tereg saam met Paulus dat ons deur die geloof alleen of deur die geloof sonder die werke geregverdig is (Rom. 3:28). Om presies te wees: Ons bedoel nie dat die geloof self ons regverdig maak nie, want die geloof is slegs die middel waardeur ons Christus, ons Geregtigheid, omhels, maar wel dat Jesus Christus ons Geregtigheid is. Hý reken ons sy hele verdienste toe en ook al sy heilige werke wat Hy vir ons en in ons plek gedoen het, terwyl die geloof die middel is wat ons in die gemeenskap aan al sy weldade aan Hom verbind. En as die weldade ons eiendom geword het, is hulle meer as genoeg om vryspraak vir ons sondes te verkry.

Ps. 51:8; Ef. 1:17-18; 1 Tess. 1:6; 1 Kor. 2:12; Gal 2:21; Jer. 23:6; 1 Kor. 1:20; Jer. 51:10; 1 Kor. 15:3; Matt. 1:21; Rom. 8:1; 3:20, 28; Gal. 2:16; Heb. 7:19; Rom. 8:29, 33; Hand. 13:28; 1 Pet. 1:4; Rom. 10:3, 5, 9; Luk. 1:77; Tit. 3:5; Ps. 32:1; Rom. 4:5; 3:24, 27; Filp. 3:9; 2 Tim. 1:9; Ps. 115:1; 1 Kor. 4:7; Rom. 4:2.

Artikel 23 ONS GEREGTIGHEID VOOR GOD  
Ons glo dat ons geluksaligheid geleë is in die vergewing van ons sondes om Jesus Christus ontwil en dat ons geregtigheid voor God daarin bestaan. Dit leer Dawid en Paulus ons deur te verklaar dat die mens se geluksaligheld daarin bestaan dat God hom die geregtigheid buite die wetsonderhouding om toereken (Ps. 32:2 en Rom. 4:6). Dieselfde apostel sê dat ons verniet, dit wil sê uit genade, geregverdig is deur die verlossing wat in Jesus Christus is (Rom. 3:24). Ons hou daarom hierdie grondslag altyd vas: Ons gee aan God al die eer, verneder ons voor Hom, erken dat ons is wat ons is, en roem glad nie in onsself of in ons verdienste nie, maar maak staat en steun op die gehoorsaamheid van die gekruisigde Christus alleen. Hierdie gehoorsaamheid is ons eie as ons in Hom glo; dit is ook genoegsaam om al ons ongeregtighede te bedek en die gewete van vrees, verbystering en skrik te bevry en om ons vrymoedigheid te gee om na God te gaan, terwyl ons nie handel soos ons eerste vader, Adam, wat al bewende probeer het om hom met vyeblare te bedek nie. Waarlik, as ons voor God moes verskyn terwyl ons, in watter geringe mate ook al, op onsself of op enige ander skepsel sou staatmaak, sou ons - helaas! - verteer moes word. En daarom moet elkeen saam met Dawid sê: 'En gaan nie na die gereg met u kneg nie, want niemand wat leef, is voor U aangesig regverdig nie' (Ps. 143:2).

Heb. 11:7; Ef. 2:8; 2 Kor. 5:19; 1 Tim. 2:6; 1Jjoh. 2:1; Gen. 3:7 (Rom. 5:19); Rom 4:6; Hand. 4:12; Eseg. 36:23, 32; Deut. 27:26; Jak. 2:10; Ps. 143:2; Luk. 16:15; Job 1; 1 Kor. 4:4; Ps. 18:28; Sef. 3:11; Heb. 10:20.

Artikel 24 ONS HEILIGMAKING EN GOEIE WERKE  
Ons glo dat hierdie ware geloof in die mens voortgebring word deur die hoor van die Woord van God en deur die werking van die Heilige Gees, dat die geloof hom weergebore laat word en tot 'n nuwe mens maak, hom 'n nuwe lewe laat lei en hom van die verslawing aan die sonde bevry. Daarom is daar geen sprake van dat hierdie regverdigende geloof die mens vir 'n vroom en heilige lewe onverskillig sou maak nie; inteendeel, hy sou daarsonder nooit iets uit liefde tot God doen nie maar slegs uit liefde tot homself en uit vrees vir die verdoemenis. Dit is daarom onmoontlik dat hierdie heilige geloof niks in die mens tot stand sou bring nie; ons praat mos nie van `n dooie geloof nie maar van wat die Skrif noem 'n geloof wat deur die liefde tot dade oorgaan (Gal. 5:6), wat die mens beweeg om hom voortdurend te oefen in die werke wat God in sy Woord beveel het.

Hierdie werke is, as hulle uit die goeie wortel van die geloof voortspruit, goed en vir God welgevallig omdat hulle almal deur sy genade geheilig is. Tog geld hierdie werke nie vir ons regverdiging nie, want ons is deur die geloof in Christus geregverdig nog voordat ons goeie werke doen. Hulle sou anders mos nie goed kon wees nie, net so min as die vrug van 'n boom goed kan wees voordat die boom self goed is.

Ons doen dus goeie werke, maar nie om iets te verdien nie - wat sou ons tog kon verdien?

Veeleer is ons die goeie werke wat ons doen, aan God verskuldig, terwyl Hy aan ons niks verskuldig is nie, aangesien dit Hy is wat in ons werk. Hy maak ons gewillig en bekwaam om sy heilige plan uit te voer (Filp. 2:13). Laat ons daarom let op wat geskrywe staan: `...wanneer julle alles gedoen het wat julle beveel is, sê dan: Ons is onverdienstelike diensknegte, want ons het gedoen wat ons verplig was om te doen' (Luk. 17:10). Tog wil ons nie ontken dat God die goeie werke beloon nie, maar dit is deur sy genade dat Hy sy gawe bekroon. Verder, al doen ons ook goeie werke, maak ons dit glad nie die grond van ons saligheid nie, want ons kan geen werk doen wat nie deur ons sondige natuur besmet en ook strafwaardig is nie. En al kon ons ook één goeie werk lewer, is die herinnering aan net een sonde vir God genoeg om dit te verwerp. Op hierdie manier sou ons altyd in twyfel verkeer, heen en weer geslinger sonder enige sekerheid, en ons arme gewete sou altyd gekwel word as dit nie op die verdienste van die lyding en sterwe van ons Verlosser steun nie.

Rom. 10:17; Joh. 5:26; Ef. 2:4; Joh. 8:36; Tit. 2:12; Joh. 15; Heb. 11:6; 1 Tim. 1:5; Gal. 5:6; Tit. 3:8; Rom. 9:32; Tit. 3:5; Matt. 7:17; Rom. 14:23; Heb. 11:4; Gen. 4:4; 1 Kor. 4:7; Filp. 3:13; Jes. 26:12; Gal. 3:5; 1 Tess. 2:13; Luk. 17:10; Rom. 2:6; Op. 2:13; 2 Joh. :8; Rom. 11:5 (6-7); (Ef. 2:5); Jes. 64:6; 1 Kor. 3:11; Jes. 28:26; Rom. 10:11; Hab. 2:4.

Artikel 25 DIE SEREMONIËLE WET IN CHRISTUS VERVUL  
Ons glo dat die seremonies en heenwysings van die Wet met die koms van Christus opgehou het en dat alle voorafskaduwing tot 'n einde gekom het. Die gebruik daarvan moet derhalwe onder die Christene afgeskaf word. Die waarheid en inhoud daarvan bly nogtans vir ons in Christus Jesus bestaan: in Hom het hierdie seremonies en heenwysings juis hulle vervulling. Ons gaan ook nog voort om die getuienisse van die wet en die profete te gebruik om ons in die evangelie te bevestig en ook om ons lewe in alle eerbaarheid tot eer van God en volgens sy wil in te rig.

Rom. 10:4; Gal. 3, 4; Kol. 2:17; 2 Pet. 1:19; 3:2, 18.

Artikel 26 CHRISTUS ONS VOORSPRAAK  
Ons glo dat ons geen ander toegang tot God het nie as net deur die enigste Middelaar en Voorspraak, Jesus Christus, die Regverdige. Hy het juis hiervoor mens geword en in Hom die Goddelike en menslike natuur verenig, sodat ons, mense, tot die Goddelike majesteit toegang kan hê, anders sou die toegang vir ons gesluit wees. Maar hierdie Middelaar wat die Vader tussen Homself en ons aangestel het, moet ons nie deur sy verhewenheid laat terugdeins sodat ons 'n ander middelaar na ons eie insigte sou soek nie. Want daar is niemand in die hemel of op die aarde onder die skepsels wat groter liefde vir ons het as Jesus Christus nie, Hy wat, alhoewel Hy in die gestalte van God was, Homself ontledig het deur vir ons die gestalte van 'n mens en van 'n slaaf aan te neem en aan sy broers in alle opsigte gelyk geword het (Filp. 2:6-7 en Heb. 2:17). As ons dus moes soek na 'n ander middelaar wat ons goedgesind sou wees, wie sou ons dan kon vind wat groter liefde vir ons sou hê as Hy wat sy lewe vir ons afgelê het, selfs toe ons nog sy vyande was (Rom. 5:8, 10)? En as ons een soek wat mag en aansien het, wie besit soveel daarvan as Hy wat aan die regterhand van sy Vader sit en alle mag in die hemel en op die aarde het (Matt. 28:18)? En wie sal eerder verhoor word as die eie, geliefde Seun van God? Dit is slegs deur gebrek aan vertroue dat hierdie gewoonte posgevat het om die heiliges te onteer in plaas van hulle te vereer. So doen hulle iets wat die heiliges nooit gedoen of gesoek het nie maar wat hulle onophoudelik en pligsgetrou verwerp het, soos dit uit hulle geskrifte blyk.

Hier moet ook nie ingebring word dat ons dit onwaardig is nie. Daar is mos geen sprake van dat ons ons gebede op grond van ons waardigheid voor God bring nie. Ons doen dit alleen op grond van die uitnemendheid en waardigheid van Jesus Christus, want sy geregtigheid is ons geregtigheid deur die geloof. Daarom sê die apostel - wanneer hy hierdie dwase vrees of liewer die gebrek aan vertroue van ons wil wegneem - dat Jesus Christus in elke opsig aan sy broers gelyk geword het, sodat Hy 'n barmhartige en getroue Hoëpriester voor God kon wees om die sondes van die volk te versoen. Omdat Hy self versoek is en gely het, kan Hy dié help wat versoek word (Heb. 2:17-18). En om ons nog meer moed te gee om na Hom toe te gaan, sê die apostel vervolgens: 'Terwyl ons dan `n groot Hoepriester het wat deur die hemele deurgegaan het, naamlik Jesus, die Seun van God, laat ons die belydenis vashou. Want ons het nie 'n hoëpriester wat nie met ons swakhede medelye kan hê nie, maar een wat in alle opsigte versoek is net soos ons, maar sonder sonde. Laat ons dan met vrymoedigheid na die troon van die genade gaan, sodat ons barmhartigheid kan verkry en genade vind om op die regte tyd gehelp te word' (Heb. 4:14-16). Dieselfde apostel sê: 'Terwyl ons dan, broeders, vrymoedigheid het om in die heiligdom in te gaan deur die bloed van Jesus ... laat ons toetree met `n waaragtige hart in volle geloofsversekerdheid...' (Heb. 10:19, 22). En voorts: 'maar Hy, omdat Hy vir ewig bly, besit 'n priesterskap wat nie op ander oorgaan nie. Daarom kan Hy ook volkome red die wat deur Hom tot God gaan, omdat Hy altyd leef om vir hulle in te tree' (Heb. 7:24-25). Wat kom daar dan nog kort, aangesien Christus self sê: 'Ek is die weg en die waarheid en die lewe. Niemand kom na die Vader behalwe deur My nie' (Joh. 14:6)?

Waarom sou ons 'n ander voorspraak soek, aangesien dit God behaag het om ons sy Seun as Voorspraak te gee? Laat ons Hom geensins verlaat om 'n ander een te neem of liewer 'n ander een te soek sonder om hom ooit te vind nie. Want toe God Hom aan ons gegee het, het Hy goed geweet dat ons sondaars is. Volgens die bevel van Christus roep ons daarom die hemelse Vader aan deur Christus, ons enigste Middelaar, soos dit ons in die gebed van die Here geleer word; en ons is verseker dat alles wat ons die Vader in sy Naam sal bid, aan ons gegee sal word (Joh. 16:23).

1 Tim. 2:5; 1 Joh. 2:1; Rom. 8:26; Deut. 4:24; Gen. 3:10; Eks. 20:19; Jer 2:33; Jes. 43:22; Hos. 13:9; Luk. 18:19; Ef. 3:20; 1 Joh. 4:10; Ef. 3:19; Filp. 2:7; Joh 15:13; Matt. 28; Heb. 1:3, 7; Jes. 55:1-3; Matt. 11:28; Jak. 5:17; Ps. 115:1; Hand. 14:15; 10:26; Heb. 9:24; Joh. 11:9; Hand. 4:12; 1 Kor. 1:30; Ps. 34:7; Jer 2:5; Heb. 4:14, 16; Jer. 17:5, 7; Heb. 2:17-18; 4:14-16; Ef. 2:18; Heb. 10:19; 7:25; Joh. 14:6; Ps. 44:(21) 6; 1 Tim. 2:5; 1 Joh. 2:1; Rom. 8:34; Luk. 11:2; Joh. 14:13; Jer. 16:20; Heb. 13:15; Rom. 5:8.

Artikel 27 DIE ALGEMENE CHRISTELIKE KERK  
Ons glo en bely 'n enige katolieke of algemene kerk, 'n heilige vergadering van almal wat waarlik in Christus glo, wat almal hulle volle saliheid in Jesus Christus verwag en in sy bloed gewas is, geheilig en verseël deur die Heilige Gees. Hierdie kerk was daar van die begin van die wêreld af en sal tot die einde daar wees, want Christus is 'n ewige Koning, wat nooit sonder onderdane kan wees nie. En hierdie heilige kerk word deur God teen die woede van die hele wêreld bewaar, alhoewel dit soms 'n tyd lank baie klein is en dit in die oë van die mense lyk asof dit tot niet gegaan het - soos die Here vir Hom gedurende die gevaarlike tyd onder Agab sewe duisend mense bewaar het wat nie voor Baäl gekniel het nie. Verder is hierdie heilige kerk nie geleë in, gebonde aan of bepaal tot `n sekere plek of sekere persone nie, maar is die oor die hele wêreld versprei en verstrooi. Tog is dit met hart en wil en deur die krag van die geloof in een en dieselfde Gees saamgevoeg en verenig.

Ps. 46:6; Jer. 31:36; Ps. 102:14; Matt. 28:20; 2 Sam. 7:16; Luk. 1:32; Ps. 89:37; 110:4; Gen. 22; Rom. 11; 1 Kon. 19:18; 2 Tim. 2:19; Luk. 17:21; Matt. 11:25; Hand. 4:32; Ef. 4:4; 1 Pet. 3:20; Gen. 22:18; Matt. 16:18; Jes. 1:9; Rom. 9:29; ]oël 2:32; Hand. 2:21.

Artikel 28 ELKEEN IS VERPLIG OM BY DIE WARE KERK AAN TE SLUIT  
Ons glo - aangesien hierdie heilige vergadering 'n versameling is van hulle wat verlos word en daarbuite geen saligheid is nie - dat niemand, wat sy stand en status ook al is, hom in selftevredenheid van hierdie vergadering afsydig mag hou nie; inteendeel, almal is verplig om daarby aan te sluit en hulle daarmee te verenig om die eenheid van die kerk te bewaar deur hulle almal - as lede van een en dieselfde liggaam - aan sy leer en tug te onderwerp, die nek onder die juk van Jesus Christus te buig en volgens die gawes wat God aan elkeen gegee het, die broers in die opbou van hulle geloof te dien. En om dit beter te kan doen, is dit volgens die Woord van God die plig van alle gelowiges om hufle af te skei van hulle wat nie aan die kerk behoort nie, en hulle by dié vergadering aan te sluit, waar God dit ook al gevestig het, selfs al sou regerings en wette van regeerders daarteen wees en daarvoor die dood- of lyfstraf oplê. Daarom handel almal wat hulle van hierdie ware kerk afskei of nie daarby aansluit nie, in stryd met die bevel van God.

Ps. 5:6; 22:23; Ef. 4:12; Heb. 2:12; Matt. 24:28; Jes. 49:22; 52:11-12; Hand. 4:17, 19; Heb. 10:25; Op. 17:2; Hand. 17:7; 18:13.

Artikel 29 DIE KENMERKE VAN DIE WARE EN DIE VALSE KERK  
Ons glo dat ons sorgvuldig en met groot oplettendheid uit die Woord van God behoort te onderskei watter kerk die ware kerk is, aangesien al die sektes wat daar vandag in die wêreld is, hulle ten onregte die naam kerk toeeien. Ons praat hier nie van die huigelaars wat in die kerk met die goeies vermeng is en tog nie aan die kerk behoort nie alhoewel hulle uiterlik daarin is; maar ons sê dat `n mens die liggaam en die gemeenskap van die ware kerk moet onderskei van al die sektes wat beweer dat hulle die kerk is. Die kenmerke waaraan ons die ware kerk kan uitken, is die volgende: Wanneer die kerk die evangelie suiwer preek, die sakramente suiwer bedien soos Christus dit ingestel het en die kerklike tug gebruik om die sondes te straf - kortom, wanneer almal hulle ooreenkomstig die suiwere Woord van God gedra, alles wat daarmee in stryd is, verwerp en Jesus Christus as die enigste Hoof erken. Hieraan kan ons met sekerheid die ware kerk uitken, en niemand het die reg om hom daarvan af te skei nie.

Vervolgens, aangaande die lidmate van die kerk: Ons kan hulle uitken aan die kenmerke van die Christene, naamlik hulle geloof dat hulle die enigste Verlosser Jesus Christus aangeneem het en dat hulle daarna die sonde ontvlug, die geregtigheld najaag, die ware God en hulle naaste liefhet, nie na regs of links afwyk nie en hulle sondige natuur met sy werke kruisig. Hiermee sê ons nie dat daar nie nog groot swakheid in hulle is nie; inteendeel, deur die Gees stry hulle juis al die dae van hulle lewe daarteen, terwyl hulle altyd weer hulle toevlug neem tot die bloed, die dood, die lyding en gehoorsaamheid van die Here Jesus Christus, in wie hulle deur die geloof in Hom vergewing van hulle sondes het.

Wat die valse kerk betref: dit skryf aan homself en sy besluit meer mag en gesag toe as aan die Woord van God; dit wil homself nie aan die juk van Christus onderwerp nie; dit bedien die sakramente nie soos Christus dit in sy Woord beveel het nie, maar neem weg en voeg by na eie goeddunke; dit vertrou meer op mense as op Christus, en dit vervolg hulle wat volgens die Woord van God heilig lewe en wat die valse kerk oor sy euwels, gierigheid en afgodery bestraf.

Herdie twee kerke kan maklik uitgeken en van mekaar onderskei word.

Matt. 13; 2 Tim. 2:18-20; Rom. 9:6; Ef. 2:20; Joh. 10:4, 14; Matt. 28:20; Gal. 1:8; 1 Kor. 11:20; Kol 1:23; Hand. 17:11; Joh. 18:37; Ef. 1; Joh. 8:47; 17:20;1 Joh. 4:2 (en 3:9); Rom. 6:2; Gal. 5:17, 24; Rom. 7:5; Kol. 1:12; 2:18-19; Ps. 2:3; Op. 2:9; 17:3; Joh. 16:2.

Artikel 30 DIE REGERING VAN DIE KERK  
Ons glo dat hierdie ware kerk ooreenkomstig die geestelike bestuurswyse wat ons Here ons in sy Woord geleer het, geregeer moet word. Daar moet naamlik dienaars of herders wees om die Woord van God te verkondig en die sakramente te bedien; ook ouderlinge en diakens om saam met die herders die kerkraad te vorm. Deur hierdie middel moet hulle sorg dra dat die ware godsdiens onderhou, die ware leer oral versprei, die oortreders op geestelike wyse vermaan en in toom gehou en die armes en bedroefdes ook volgens hulle nood gehelp en getroos word. Op hierdie wyse sal alles in die kerk behoorlik en ordelik geskied wanneer betroubare persone gekies word ooreenkomstig die voorskrif wat die apostel Paulus in die brief aan Timoteus daarvoor gee (1 Tim. 3).

1 Kor. 4:1-2; 2 Kor. 5:19; Joh. 20:23; Hand. 26:18; 1 Kor. 15: 10; Matt. 5:14; Luk 10:16; Gal. 2:8; Tit. 1:5; 1 Tim. 3.

Artikel 31 DIE AMPSDRAERS VAN DIE KERK  
Ons glo dat die bedienaars van die Woord van God, die ouderlinge en die diakens tot hulle ampte verkies moet word deur middel van `n wettige verkiesing deur die kerk, onder aanroeping van die Naam van God en in goeie orde, soos die Woord van God leer. Daarom moet elkeen terdeë daarteen waak om hom met onbehoorlike middele in te dring. Hy meet wag totdat hy deur God geroep word, sodat hy van sy roeping oortuig kan wees en sekerheid kan hê dat dit van God kom.

Verder, wat die bedienaars van die Woord betref: hulle het, op watter plek hulle ook al mag wees, een en dieselfde mag en gesag omdat hulle almal dienaars van Jesus Christus is - die enigste algemene Opsiener en die enigste Hoof van die kerk. Verder sê ons, met die oog daarop dat die heilige bevel van God nie verkrag of geminag sal word nie, dat elkeen vir die bedienaars van die Woord en die ouderlinge van die kerk besondere agting moet hê ter wille van die werk wat hulle doen, en sover moontlik sonder murmurering, twis of tweedrag in vrede met hulle moet saamleef.

Hand. 6:3-4; 1 Tim. 4:13; Hand. 1:23; 13:2; 1 Tim. 5:22; 1 Kor. 12:28; Rom. 12:8; 1 Tim. 4:14; Matt. 18:26; 1 Kor. 3:8; Rom. 12:7-8; 2 Kor. 5:19; Hand. 26:18; Jes. 61:1; Ef. 1:22; Kol. 1:28; 1 Tess. 5:12-13; Heb. 13:7,17.

Artikel 32 DIE ORDE EN TUG VAN DIE KERK  
Ons glo verder dat die regeerders van die kerk, al is dit nuttig en goed om onder mekaar 'n bepaalde orde tot instandhouding van die liggaam van die kerk in te stel en te handhaaf, tog noukeurig moet oppas om nie af te wyk van wat Christus, ons enigste Meester, vir ons ingestel het nie.

En daarom verwerp ons alle menslike versinsels en alle wette wat mense sou wil invoer om God te dien en om, op watter manier ook al, die gewetens daardeur te bind en te dwing. Ons aanvaar derhalwe slegs wat kan dien om eendrag en eenheid te bewaar en te bevorder en om alles in gehoorsaamheid aan God te onderhou. Daarvoor is nodig die ban en alles wat daarmee saamhang, toegepas ooreenkomstig die Woord van God.

1 Kor. 7:57; Kol. 2:6-7; Matt. 15:9; Jes. 29:13; Gal. 5:1; Rom. 16:17-18; Matt. 18:17; 1 Kor. 5:5; 1 Tim. 1:20.

Artikel 33 DIE SAKRAMENTE  
Ons glo dat ons goeie God, omdat Hy met ons stompsinnigheid en swakheid rekening hou, die sakramente vir ons ingestel het om sy beloftes aan ons te beseël, om tekens van sy goedheid en genade teenoor ons te wees en om ons geloof te voed en in stand te hou. Hy het dit by die Woord van die evangelie gevoeg om vir ons uitwendige sintuie des te beter voor te stel wat Hy aan ons deur sy Woord te kenne gee en wat Hy inwendig in ons hart doen. So bekragtig Hy in ons die heil wat Hy aan ons meedeel. Dit is immers sigbare tekens en seëls van 'n inwendige en onsigbare saak, en deur middel daarvan werk God in ons deur die krag van die Heilige Gees. Die tekens is dus nie sonder sin en sonder inhoud om ons te bedrieg of te mislei nie; hulle waarheid is juis geleë in Jesus Christus, sonder wie hulle geheel en al betekenisloos sou wees. Verder is ons tevrede met die aantal sakramente wat Christus, ons Meester, vir ons ingestel het en wat slegs twee is, naamlik die sakrament van die doop en die heilige nagmaal van Jesus Christus.

Rom. 4:11; Gen. 9:13; 17:10-11; Eks. 12; Kol. 2:11; 1 Kor. 5:7; Matt. 28:19; 26:26; Rom. 10:9; Kol. 1:11; 1 Pet. 3:20; 1 Kor. 10:2.

Artikel 34 DIE HEILIGE DOOP  
Ons glo en bely dat Jesus Christus, wat die einde van die wet is (Rom. 10:4), deur sy bloed te stort 'n einde gemaak het aan elke ander bloedvergieting wat 'n mens tot versoening of voldoening van die sondes sou kan of wil aanwend. Hy het die besnydenis wat met bloed gepaard gegaan het, afgeskaf en in die plek daarvan die sakrament van die doop ingestel. Deur die doop word ons in die kerk van God opgeneem en van alle ongelowiges en vreemde godsdienste afgesonder om heeltemal sy eiendom te wees en sy merkteken en vaandel te dra. Dit dien vir ons tot 'n getuienis dat Hy ewig ons God en genadige Vader sal wees. Daarom het Hy beveel om almal wat sy eiendom is, net met gewone water in die Naam van die Vader en die Seun en die Heilige Gees te doop (Matt. 28:19).

Hy toon ons daarmee dat, soos water die vuilheid van die liggaam afwas as dit oor ons gegiet word, en soos die water op die liggaam van die dopeling gesien word wanneer dit daarop gesprinkel word, so bewerkstellig die bloed van Christus deur die Heilige Gees dieselfde inwendig in die siel: dit besprinkel die siel en reinig dit van sy sondes en laat ons, wat kinders van die toorn is, as kinders van God weergebore word. Dit gebeur nie deur die uitwendige water nie maar wel deur die besprinkeling met die kosbare bloed van die Seun van God, ons Rooisee waardeur ons moet trek om aan die slawerny van Farao, dit wil sê die duiwel, te ontkom en om in die geestelike land Kanaän in te gaan. Die bedienaars gee ons van hulle kant dus met die sakrament dit wat sigbaar is, maar ons Here gee wat deur die sakrament aangedui word, naamlik die onsigbare genadegawes: Hy was ons siel, suiwer en reinig dit van alle vuilheid en ongeregtigheid; Hy maak ons hart nuut en vul dit met alle vertroosting; Hy gee ons egte sekerheid van sy Vaderlike goedheid; Hy beklee ons met die nuwe mens en ontklee ons van die ou mens en al sy werke.

Ons glo daarom dat iemand wat tot die ewige lewe wil kom, slegs een maal gedoop moet word sonder om dit ooit te herhaal, want ons kan tog ook nie twee maal gebore word nie. Hierdie doop is nie alleen nuttig solank die water op ons is en ons dit ontvang nie, maar ook vir ons hele lewe. Daarom verwerp ons die dwaling van die Wederdopers, wat nie tevrede is met die een doop wat hulle een maal ontvang het nie, en wat bowendien ook nog die doop van die gelowiges se kindertjies veroordeel. Ons glo daarenteen dat ons hulle behoort te doop en met die teken van die verbond te beseël, net soos die kindertjies in Israel kragtens dieselfde beloftes besny is as wat aan ons kinders gemaak is. En, waarlik, Christus het sy bloed nie minder vir die reiniging van die gelowiges se kindertjies as vir die volwassenes vergiet nie. Daarom behoort hulle die teken en die sakrament te ontvang van wat Christus vir hulle gedoen het, soos die Here in die wet beveel het om hulle kort na die geboorte deel te laat hê aan die sakrament van die lyding en sterwe van Christus deur vir hulle 'n lam te offer, wat 'n sakramentele heenwysing na Jesus was. Buitendien doen die doop aan ons kindertjies dieselfde as wat die besnydenis aan die Joodse volk gedoen het; dit is die rede waarom die heilige Paulus die doop die besnydenis deur Christus noem (Kol. 2:11).

Matt. 28:19; 1 Kor. 6:11; Tit. 3:5; Heb. 9:14; 1 Joh. 1:7; (Op. 1:5); 1 Pet. 1:2; 2:24; 1 Joh. 5:16; Joh. 19:34; Matt. 3:11; 1 Kor. 3:7; Rom. 6:3; Ef. 5:26; Hand. 22:16; 1 Pet. 3:21; Gal. 3:27; 1 Kor. 12:13; Ef. 4:5; Heb. 6:1-2; Hand. 8:16; 2:38, 41; Matt. 19:14; 1 Kor. 7:14; Gen. 17:11; Kol. 2:11; Lev. 12:6.

Artikel 35 DIE HEILIGE NAGMAAL  
Ons glo en bely dat ons Verlosser, Jesus Christus, die sakrament van die heilige nagmaal beveel en ingestel het om hulle te voed en te onderhou wat Hy reeds wederbaar en in sy huisgesin, die kerk, ingelyf het. Nou het dié wat weergebore is, tweërlei lewe in hulle: die een liggaamlik en tydelik, wat hulle van hulle eerste geboorte saamgebring het en wat alle mense besit; die ander geestelik en hemels, wat aan hulle gegee word in die tweede geboorte, wat deur die Woord van die evangelie in die gemeenskap van die liggaam van Christus plaasvind. Almal deel nie in hierdie lewe nie, maar slegs die uitverkorenes van God. So het God tot instandhouding van die liggaamlike en aardse lewe vir ons aardse en gewone brood voorsien; dit dien die lewe en behoort, soos die lewe self, aan almal. Maar om die geestelike en hemelse lewe wat die gelowiges besit, in stand te hou het Hy vir hulle 'n lewende brood gestuur wat uit die hemel neergedaal het, naamlik Jesus Christus. Hy voed en onderhou die geestelike lewe van die gelowiges wanneer Hy geëet, dit wil sê deur die geloof geestelik toegeeien en ontvang word. Om hierdie geestelike en hemelse brood vir ons af te beeld het Christus aardse en sigbare brood as 'n teken van sy liggaam en wyn as 'n teken van sy bloed ingestel.

Hy gee ons daarmee dit te kenne: so waarlik as wat ons die sakrament ontvang en in ons hande hou en dit met ons mond eet en drink en dit daarna ons lewe in stand hou, net so waarlik ontvang ons vir ons geestelike lewe in ons siele deur die geloof - dit is die hand en mond van ons siel - die ware liggaam en die ware bloed van Christus, ons enigste Verlosser.

Dit staan dus bo alle twyfel vas dat Jesus Christus nie tevergeefs sy sakramente vir ons voorgeskryf het nie; Hy doen immers in ons alles wat Hy vir ons deur hierdie heilige tekens voor oë stel, al gaan dit ons verstand te bowe en is dit vir ons onbegryplik hoe dit gebeur, net soos die werking van die Heilige Gees ondeurgrondelik en onbegryplik is. Tog dwaal ons nie as ons sê dat wat deur ons geëet en gedrink word, die eie en natuurlike hggaam en die eie bloed van Christus is nie; maar die manier waarop ons dit nuttig, is nie met die mond nie maar met die Gees deur die geloof. Daarom, al bly Christus altyd aan die regterhand van sy Vader in die hemel sit, hou Hy tog nie op om ons deur die geloof aan Homself deel te laat hê nie.

Hierdie feesmaal is 'n geestelike maaltyd waar Christus Homself met al sy weldade aan ons meedeel en waar Hy ons Homself en die verdienste van sy lyding en sterwe laat geniet. Hy voed, versterk en vertroos ons arme troostelose siel as ons sy liggaam eet, en Hy verkwik en herstel dit as ons sy bloed drink.

Verder, hoewel die sakramente én die sake waarvan hulle tekens is, bymekaar hoort, word nie beide deur alle mense ontvang nie. Die goddelose mens ontvang wel die sakrament tot sy verdoemenis, maar hy ontvang nie die waarheid van die sakrament nie. So het Judas en Simon die towenaar albei wel die sakrament ontvang maar nie Christus, wat daardeur voorgestel word nie; Hy word slegs aan die gelowiges gegee.

Ten slotte, ons ontvang die heilige sakrament in nederigheid en met eerbied in die samekoms van die volk van God, waar ons met danksegging 'n heilige gedagtenis aan die dood van Christus ons Verlosser onderhou en belydenis van ons geloof en van die Christelike godsdiens doen. Daarom behoort niemand daarheen te gaan as hy homself nie eers deeglik ondersoek het nie, sodat hy nie tot sy eie oordeel eet en drink as hy van hierdie brood eet en uit hierdie beker drink nie (1 Kor. 11:29). Kortom, deur die gebruik van hierdie heilige sakrament word ons tot 'n vurige liefde vir God en ons naaste beweeg. Daarom verwerp ons alle brousels en verwerplike versinsels wat mense by die sakrament bygevoeg en daarmee vermeng het, as ondieiligings daarvan. Ons verklaar dat ons tevrede moet wees met die verordening wat Christus en sy apostels ons geleer het, en ons sê dieselfde as wat hulle daarvan gesê het.

Matt. 26:26; Mark. 14:17; Luk. 22:19; 1 Kor. 11:24, 28; Joh. 3:6; 10:10; 5:25; 6:48, 51, 63; 1 Kor. 10:16, 27; Ef. 3:17; Joh. 6:35; Hand. 3:21; Mark. 16:14; Matt. 26:11; 1 Kor. 10:3-4; 11:29; Rom. 8:22; 2 Kor. 6:15; 1 Kor. 2:14; Hand. 2:42; 20:7.

Artikel 36 DIE BURGERLIKE OWERHEID  
Ons glo dat ons goeie God vanweë die verdorwenheid van die menslike geslag konings, vorste en owerhede aangestel het. Dit is immers sy wil dat die wêreld deur middel van wette en regerings geregeer moet word, sodat die losbandigheld van die mense in bedwang gehou kan word en alles onder die mense ordelik kan verloop. Vir dié doel het Hy die owerheid die swaard in die hand gegee om die kwaaddoeners te straf (Rom 13:4) en die deugsames te beskerm. En dit is nie alleen hulle taak om aan die staatsbestuur aandag te gee en daaroor te waak nie maar ook om die heilige Woordbediening te beskerm, om sodoende alle afgodery en valse godsdiens teen te gaan en uit te roei, die ryk van die antichris te vernietig en die koninkryk van Jesus Christus te bevorder, die Woord van die evangelie orals te laat verkondig, sodat God deur elkeen geëer en gedien word soos Hy in sy Woord beveel.

Verder is elkeen verplig, van watter hoedanigheid, rang of stand hy ook al mag wees, om hom aan die owerhede te onderwerp, belasting te betaal, aan hulle eer en onderdanigheid te bewys, hulle te gehoorsaam in alles wat nie met die Woord van God in stryd is nie, en vir hulle voorbidding te doen dat die Here hulle in al hulle handelinge mag bestuur, sodat ons in alle godsvrug en eerbaarheid 'n rustige en stil lewe kan lei (1 Tim. 2:2). Hierin verfoei ons die Wederdopers en ander oproerige mense en in die algemeen almal wat die owerheidsgesag en regeerders wil verwerp en die regsorde omver wil stoot, terwyl hulle die gemeenskaplike besit van goedere invoer en die eerbaarheid wat God onder die mense ingestel het, versteur.

Eks. 18:20; Rom. 13:1; Spr. 8:15; Jer. 22:3; Ps. 82; Deut. 1:16; 16:19; 17:16; 2 Kor. 10:6; Ps. 101; Jer. 21:12; Rig. 21:25; Jer. 22:3; Dan. 2:21-22; (5:8); Jes. 49:23; 2 Kron. 23; 1 Kron. 15:12; Rom. 13:1.

Artikel 37 DIE LAASTE OORDEEL, DIE OPSTANDING EN DIE EWIGE LEWE  
Ons glo ten slotte, in ooreenstemming met die Woord van God, dat, wanneer die tyd gekom het wat die Here bepaal het - dié tyd is vir alle skepsels onbekend - en die getal uitverkorenes volledig sal wees, ons Here Jesus Christus met groot heerlikheid en majesteit uit die hemel sal kom, liggaamlik en sigbaar, soos Hy opgevaar het (Hand. 1:11), om Homself as Regter oor die lewendes en dooies aan te kondig, terwyl Hy hierdie ou wêreld aan vuur en vlam sal prysgee om dit te suiwer. Dan sal, gedaag deur die stem van die aartsengel en deur die geklank van die basuin van God, alle mense, mans, vrouens en kinders, wat van die begin van die wêreld af tot die einde toe geleef het, persoonlik voor hierdie groot Regter verskyn (1 Tess. 4:16). Want al die dooies sal uit die aarde opstaan, die siel van elkeen saamgevoeg en verenig met sy liggaam waarin hy geleef het. En hulle wat dan nog sal lewe, sal nie soos die ander sterwe nie maar in 'n oogwink verander en uit verganklikheid onverganklik word. Dan sal die boeke, dit is die gewetens, geopen en die dooies geoordeel word (Op. 20:12) volgens wat hulle in hierdie wêreld gedoen het, of dit goed was of sleg (2 Kor. 5:10). Ja, die mense sal rekenskap moet gee van elke ligsinnige woord wat hulle gesê het (Matt. 12:36), al beskou die wêreld dit slegs as kinderspel en tydverdryf; en dan sal die geheime bedrog en huigelary van die mense in die openbaar voor almal oopgevlek word.

Daarom is die gedagte aan hierdie oordeel vir die oortreders en goddeloses met reg ontsettend en skrikwekkend maar vir die vromes en uitverkorenes begeerlik en troosryk. Want dan sal hulle volle verlossing voltooi word, en hulle sal daar die vrugte ontvang van moeite en lyding wat hulle gedra het. Hulle onskuld sal deur almal erken word, en hulle sal die verskriklike wraak sien wat God sal voltrek oor die goddeloses wat hulle in hierdie wêreld wreed vervolg, verdruk en gekwel het. Maar die goddeloses sal deur die getuienis van hulle eie gewete tot erkenning van hulle skuld gebring word; hulle sal onsterflik word dog slegs om gepynig te word in die ewige vuur wat vir die duiwel en sy engele voorberei is (Matt. 25:41). Die gelowiges en uitverkorenes, daarenteen, sal met heerlikheid en eer gekroon word. Die Seun van God sal hulle naam voor God, sy Vader (Matt. 10:32), en sy uitverkore engele bely; alle trane sal van hulle oë afgevee word (Op. 21:4). Dan sal dit bekend word dat hulle saak, wat tans deur baie regters en owerhede as ketters en goddeloos veroordeel word, die saak van die Seun van God is. En as 'n beloning uit genade sal die Here self hulle so 'n heerlikheid gee as wat die hart van 'n mens nooit kon bedink nie.

Daarom verwag ons hierdie groot dag met sterk verlange om die beloftes van God in Jesus Christus, ons Here, ten volle te geniet.

AMEN

Matt. 13:23; 25:13; 1 Tess. 5:1-2; Matt. 24:36; Op. 6:11; Hand. 1:11; 2 Pet. 3:10; Matt. 24:30; Op. 21:11; Matt. 25:31; Jud. 1:15; 1 Pet. 4:5; 2 Tim. 4:1; 1 Tess. 4:16; 1 Kor. 15:51; Matt. 11:22; Mark. 12:18; Matt. 23:23; Joh. 5:29; Rom. 2:5; Heb. 6:2; 9:27; Matt. 12:36; 2 Tess. 1:5; (Heb. 10:27); 1 Joh. 4:17; Op. 14:7; Luk. 14:14; 2 Kor. 5:10; Op. 21:8; 22:12; Dan. 7; Matt. 25:41; 2 Pet. 2:9; Jes. 25:8; Matt. 10:32; Op. 21:4; Jes. 66:5; 1 Kor. 2:9.

Heidelbergse Kategismus

**DIE EERSTE DEEL** DIE **SONDE** VAN DIE MENS

**Jou enigste troos**

Sondag 1.

1 Vraag: Wat is jou enigste troos in lewe en in sterwe?

Antwoord: Dat ek met liggaam en siel in lewe en in sterwe (a) nie aan myself (b) nie, maar aan my getroue Verlosser, Jesus Christus behoort (c). Hy het met sy kosbare bloed vir al my sondes ten volle betaal (d) en my uit alle heerskappy van die duiwel verlos (e). Hy bewaar (f) my op so 'n wyse dat sonder die wil van my hemelse Vader, geen haar van my kop kan val nie (g). Alles moet inderdaad tot my saligheid dien (h). Daarom verseker Hy my ook deur sy Heilige Gees van die ewige lewe (i) en maak Hy my van harte gewillig en bereid om voortaan vir Hom te lewe (k).

(a) Rom 14:8. (b) 1 Kor 6:19. (c) 1 Kor 3:22; Tit 2:14: (d) 1 Pet 1:18, 19;1 Joh 1:7; 2:2, 12. (e) Heb 2:14;1 Joh 3:8; Joh 8:34-36. (f) Joh 6:39; 10:28; 2 Tess 3:3; 1 Pet 1:5. (g) Matt 10:30; Luk 21:18. (h) Rom 8:28. (i) 2 Kor 1:22; 5:5; Ef 1:14; Rom 8:16. (k) Rom 8:14;1 Joh 3:3:

2 Vraag: Hoeveel dinge moet jy weet om in hierdie troos salig te kan lewe en sterwe?

Antwoord: Drie dinge (a): Ten eerste, hoe groot my sonde en ellende is (b); ten tweede; hoe ek van al my sonde en ellende verlos word (c) en ten derde hoe ek God vir so 'n verlossing dankbaar moet wees (d).

(a) Matt 11:28-30; Ef 5:8. (b) Joh 9:41; Matt 9:12; Rom 3:10;1 Joh 1:9;10. (c) Joh 17:3; Hand 4:12 10:43. (d) Ef 5:10; Ps 50:14; Matt 5:16; 1 Pet 2:12; Rom 6:13; 2 Tim 2:15

Die Eerste Deel: Die ellende van die mens (Sondag 2-4)

Sondag 2

3 Vraag: Waaruit ken jy jou ellende?

Antwoord: Uit die wet van God (a).

(a) Rom 3:20.

4 Vraag: Wat eis die wet van God van ons?

Antwoord: Dit leer Christus ons samevattend in Matteus 22:37-40: Jy moet die Here jou God liefhê met jou hele hart en met jou hele siel en met jou hele verstand. Dit is die eerste en groot gebod. En die tweede wat hiermee gelyk staan: Jy moet jou naaste liefhê soos jouself. Aan hierdie twee gebooie hang die hele wet en die profete (a).

(a) Deut 6:5; Lev 19:18; Mark 12:30; Luk 10:27

5 Vraag: Kan jy dit alles ten volle nakom?

Antwoord: Nee (a), want ek is van nature geneig om God en my naaste te haat (b).

(a) Rom 3:10, 20, 23;1 Joh 1:8, 10. (b) Rom 8:7; 2:3; Tit 3:3; Gen 6:5; 8:21; Jer 17:9; Rom 7:23.

Sondag 3

6 Vraag: Het God die mens dan so sondig en verkeerd geskep?

Antwoord: Nee, God het die mens goed (a) en na sy ewebeeld geskep (b). Dit beteken: in ware geregtigheid en heiligheid, sodat hy God sy Skepper reg kon ken, Hom van harte kon liefhê en saam Hom in die ewige saligheid kon lewe om Hom te loof en te prys (c).

a) Gen 1:31. (b) Gen I:26, 27. (c) Ef 4:24; Kol 3 2 Kor 3:18.

7 Vraag: Waar kom hierdie verdorwe natuur van mens dan vandaan?

Antwoord: Van die val en ongehoorsaamheid van ons eerste ouers, Adam en Eva, in die paradys (a). Daar het ons natuur so verdorwe geraak dat ons almal in sonde ontvang en gebore word (b).

(a) Gen 3; Rom 5:12, 18, 19. (b) Ps 51:7; Gen 5:3

8 Vraag: Is ons so verdorwe dat ons glad nie in staat is om iets goeds te doen nie en tot alle kwaad geneig is?

Antwoord: Ja (a), behalwe as ons deur die Gees van God weergebore word (b).

(a) Gen 8:21;6:5; Job 14:4; 15:14, 16, 35; Joh 3:6; Jes 53:6. (b) Joh 3:3, 5;1 Kor 12:3; 2 Kor 3:5.

Sondag 4

9 Vraag: Doen God die mens dan nie onreg aan as Hy in sy wet van hom eis wat hy tog nie kan doen nie?

Antwoord: Nee (a), want God het die mens so geskep dat hy dit kon doen (b). Maar die mens het homself en sy hele nageslag as gevolg van die aanhitsing van die duiwel (c) en deur moedswillige ongehoorsaamheid van hierdie gawes beroof.

(a) Ef 4:24. (b) Gen 3:13; 1 Tim 2:13, 14. (c) Gen 3:6; Rom 5:12.

10 Vraag: Wil God hierdie ongehoorsaamheid en afval ongestraf laat bly?

Antwoord: Nee, glad nie; inteendeel, sy toorn is verskriklik (a) sowel oor die erfsonde as oor die sonde wat ons self doen: Hy wil dit in die tyd en in die ewigheid met 'n regverdige oordeel straf (b). Hy het immers gesê: Vervloek is elkeen wat nie bly in alles wat geskryf is in die boek van die wet om dit te doen nie (c).

(a) Gen 2:17; Rom 5:12. (b) Ps 50:21; 5:6; Nah 1:2; Eks 20:5; 34:7; Rom 1:18; Ef 5:6. (c) Deut 27:26; Gal 3:10.

**DIE TWEEDE DEEL**: DIE **VERLOSSING** van die MENS(Sondag 5-31)

Sondag 5

11 Vraag: Is God dan nie ook barmhartig nie?

Antwoord: God is wel barmhartig (a); maar Hy is ook regverdig (b). Daarom eis sy geregtigheid dat die sonde wat teen die allerhoogste majesteit van God gedoen is; ook met die swaarste straf gestraf moet word - dit is met die ewige straf aan liggaam en siel.

(a) Eks 34:6, 7; 20:6. (b) Ps 7:10; Eks 20:5; 23:7; 34:7; Ps 5:5, 6; Nah 1:2, 3.

12 Vraag: Aangesien ons volgens die regverdige oordeel van God die tydelike en ewige straf verdien het, hoe kan ons van hierdie straf bevry en weer in genade aangeneem word?

Antwoord: God wil dat daar aan sy geregtigheid voldoen word (a). Daarom moet ons òf deur onsself òf deur 'n ander ten volle betaal (b).

(a) Gen 2:17; Eks 23:7; Eseg 18:4; Matt 5:26; 2 Tess 1:6; Luk 16:2. (b) Rom 8:4.

13 Vraag: Kan ons deur onsself betaal?

Antwoord: Nee, glad nie; ons maak juis ons skuld elke dag nog groter (a).

(a) Job 9:2; 15:15, 16; 4:18, 19; Ps 130:3; Matt 6:12; 18:25; 16:26.

14 Vraag: Kan enige ander skepsel vir ons betaal?

Antwoord: Nee, want ten eerste wil God aan geen ander skepsel die skuld straf wat die mens gemaak het nie (a). Ten tweede kan geen gewone skepsel die las van die ewige toorn van God teen die sonde dra en ander skepsels daarvan verlos nie (b).

(a) Eseg 18:4; Gen 3:17. (b) Nah 1:6; Ps 130:3.

15 Vraag: Hoe 'n middelaar en verlosser moet ons dan soek?

Antwoord: So een wat 'n ware (a) en regverdige (b) mens is, maar nogtans ook sterker as alle skepsels is, dit wil sê wat terselfdertyd ware God is (c).

(a) 1 Kor 15:21: (b) Heb 7:26. (c) Jes 7:14; 9:5; Jer 23:6; Luk 11:22.

Sondag 6

16 Vraag: Waarom moet hy 'n ware en regverdige mens wees?

Antwoord: Omdat die geregtigheid van God eis dat die menslike natuur wat gesondig het, vir die sonde moet betaal (a). Maar die mens wat self sondaar is, kan nie vir ander betaal nie (b).

(a) Eseg 18:4, 20; Rom 5:18; 1 Kor 15:21; Heb 2:14-16. (b) Heb2:26, 27; Ps 49:8; 1 Pet 3:18:

17 Vraag: Waarom moet hy terselfdertyd ware God wees?

Antwoord: Om deur die krag van sy Godheid (a) die las van die toorn van God (b) aan sy mensheid te kon dra (c) en vir ons die geregtigheid en die lewe te kan verwerf en teruggee (d).

(a) Jes 9:5; 63:3; (b) Deut 4:24; Nah 1:6; Ps 130:3. (c) Jes 53:4, 11; (d) Jes 53:5, 11.

18 Vraag: Wie is hierdie Middelaar wat terselfdertyd ware God (a) en ware (b) regverdige mens is (c)?

Antwoord: Ons Here Jesus Christus (d), wat God vir ons tot wysheid, geregtigheid, heiligmaking en volkome verlossing gegee het (e).

(a) 1 Joh 5:20; Rom 9:5; 8:3; Gal 4:4; Jes 9:6; Jer 23:6; Mal 3:1: (b) Luk 1:42; 2:6, 7; Rom 1:3; 9:5; Fil 2:7; Heb 2:14, 16, 17; 4:15. (c) Jes 53:9, 11; Jer 23:5; Luk 1:35; Joh 8:46; Heb 4:15; 7:26; 1 Pet 1:19; 2:22, 3:18. (d) l Tim 2:5; Matt 1:23; 1 Tim 3:16; Luk 2:11; Heb 2:9..(e) 1 Kor 1:30.

19 Vraag: Waaruit weet jy dit?

Antwoord: Uit die heilige evangelie, wat God self aanvanklik in die paradys bekend gemaak het (a). Daarna het Hy dit deur die heilige aartsvaders (b) en profete (c) laat verkondig en deur die offers en ander seremonies van die wet laat uitbeeld; (d). Eindelik het Hy dit deur sy eniggebore Seun vervul (e).

(a) Gen 3:15: (b) Gen 22:18; 12:3; 49:10. (c) Jes 53; 42:1-4; 43:25; 49:5, 6, 22, 23; Jer 23:5, 6; 31:32, 33; 32:39-41, Miga 7:18-20; Hand 10:43; 3:22-24; Rom 1:2; Heb 1:1. (d) Heb 10:1, 7; Kol 2:7; Joh 5:46. (e) Rom 10:4; Gal 4:4; 3:24; Kol 2:17.

Sondag 7

20 Vraag: Word al die mense dan weer deur Christus salig soos hulle deur Adam verlore gegaan het?

Antwoord: Nee; (a); maar slegs die wat deur 'n ware geloof in Hom ingelyf word en al sy weldade aanneem (b).

(a) Matt 7:14; 22:14. (b) Mark 16:16; Joh 1:12; 3:16, 18, 36; Jes 53:11; Ps 2:12; Rom 11:20; 3:22; Heb 4:3; 5:9; 10:39; 11:6.

21 Vraag: Wat is 'n ware geloof?

Antwoord: 'n Ware geloof is nie alleen 'n vasstaande kennis waardeur ek alles wat God in sy Woord aan ons geopenbaar het (a) vir waar aanvaar nie, maar ook 'n vaste vertroue (b) wat die Heilige Gees (c) deur die evangelie in my hart werk (d), naamlik dat God nie net aan ander nie, maar ook aan my uit loutere genade, slegs op grond van die verdienste van Christus (e), vergewing van sondes, ewige geregtigheid en saligheid (f) geskenk het.

(a) Jak 2:19. (b) Heb 11:1, 7; Rom 4:18-21; 10:10; Ef 3:12; Heb 4:16; Jak 1:6. (c) Gal 5:22; Matt 16:17; 2 Kor 4:13; Joh 6:29; Ef 2:8; Fil 1:19; Hand 16:14. (d) Rom 1:16; 10:17; 1 Kor 1:21; Hand 10:44; 16:14. (e) Ef 2:8; Rom 3:24; 5:19; Luk 1:77, 78. (f) Rom 1:17; Gal 3:11; Heb 10:10, 38; Gal 2:16.

22 Vraag: Wat moet 'n Christen glo?

Antwoord: Alles wat in die evangelie aan ons beloof word (a) en wat die artikels van ons algemene en ongetwyfelde Christelike geloof ons in hoofsaak leer.

(a) Joh 20:31; Matt 28:19; Mark 1:15.

23 Vraag: Hoe lui die artikels?

Antwoord: (1) Ek glo in God die Vader, die Almagtige, die Skepper van die hemel en die aarde. (2) En in Jesus Christus, sy eniggebore Seun, ons Here; (3) wat ontvang is van die Heilige Gees, gebore uit die maagd Maria; (4) wat gely het onder Pontius Pilatus, gekruisig is, gesterf het en begrawe is en neergedaal het na die hel; (5) wat op die derde dag weer opgestaan het uit die dood; (6) opgevaar het na die hemel en sit aan die regterhand van God, die almagtige Vader, (7) waarvandaan Hy sal kom om die lewendes en die dooies te oordeel. (8) Ek glo in die Heilige Gees. (9) Ek glo aan 'n heilige, algemene, Christelike kerk, die gemeenskap van die heiliges; (10) die vergewing van sondes; (I1) die opstanding van die liggaam (12) en 'n ewige lewe.

**Die twaalf artikels**

Sondag 8

24 Vraag: Hoe word hierdie artikels ingedeel?

Antwoord: In drie dele: die eerste handel oor God die Vader en ons skepping; die tweede oor God die Seun en ons verlossing; die derde oor God die Heilige Gees en ons heiligmaking.

25 Vraag: Terwyl daar maar tog net een, enige Goddelike Wese is, waarom praat jy van drie, naamlik die Vader, Seun en Heilige Gees (a)?

Antwoord: Omdat God Hom so in sy Woord geopenbaar het (b) dat hierdie drie onderskeie Persone die enige, ware en ewige God is.

(a) Deut 6:4; Ef 4:6; Jes 44:6; 45:5; 1 Kor 8:4, 6. (b) Jes 61:1; Luk 4:18; Gen 1:2, 3; Ps 33:6; Jes 48:16; Matt 3:16, 17; 28:19; 1 Joh 5:7; Jes 6:1, 3; Joh 14:26; 15:26; 2 Kor 13:13; Gal 4:6; Ef 2:l8; Tit 3:5, 6.

**God die Vader en ons skepping** (Sondag 9-10)

Sondag 9

26 Vraag: Wat glo jy as jy sê: Ek glo in God die Vader, die Almagtige, die Skepper van die hemel en die aarde?

Antwoord: Ek glo dat die ewige Vader van ons Here Jesus Christus wat die hemel en aarde met alles wat daarin is, uit niks geskep het (a) en deur sy ewige raad en voorsienigheid nog onderhou en regeer (b), ter wille van sy Seun Christus my God en Vader is. (c) Op Hom vertrou ek so dat ek nie daaraan twyfel dat Hy my, met alles wat vir liggaam en siel nodig is, sal versorg nie (d). Hy sal ook al die kwaad wat Hy in hierdie jammerdal oor my beskik, tot my beswil verander (e), omdat Hy dit as 'n almagtige God kan (f) en ook as 'n getroue Vader wil doen (g).

(a) Gen 1 en 2; Eks 20:11; Job 33:4, 38, 39; Hand 4:24; 14:15; Ps 33:6; Jes 45:7. (b) Heb 1:3; Ps 104:27-30; 115:3; Matt 10:29; Ef 1:11: (c) Joh 1:12; Rom 8:15; Gal 4:5-7; Ef 1:5. (d) Ps 55:23; Matt 6:25, 26; Luk 12:22. (e) Rom 8:28: (f) Jes 46:4; Rom 10:12. (g) Matt 6:32, 33; 7:9-11.

Sondag 10

27 Vraag: Wat verstaan jy onder die voorsienigheid van God?

Antwoord: Die almagtige en oralteenwoordige krag van God (a) waardeur Hy hemel en aarde en al die skepsels asof met sy hand nog onderhou en so regeer (b) dat lower en gras, reën en droogte (c), vrugbare en onvrugbare jare, voedsel en drank, gesondheid en siekte (d), rykdom en armoede (e) en alles, ons nie per toeval nie, maar uit sy Vaderhand toekom (f).

(a) Hand 17:25-28; Jer 23:23, 24; Jes 29:15, 16; Eseg 8:12. (b) Heb 1:3. (c) Jer 5:24; Hand 14:17. (d) Joh 9:3. (e) Spr 22:2. (f) Matt 10:29; Spr 16:33.

28 Vraag: Wat baat dit ons dat ons weet dat God alles geskep het en dit nog deur sy voorsienigheid onderhou?

Antwoord: Dat ons in alle teëspoed geduldig (a) en in voorspoed dankbaar (b) kan wees. Verder dat ons ook vir die toekoms 'n vaste vertroue in ons getroue God en Vader (c) kan stel dat geen skepsel ons van sy liefde sal skei nie (d), aangesien alle skepsels so in sy hand is dat hulle sonder sy wil nie kan roer of beweeg nie (e).

(a) Rom 5:3; Jak 1:3; Ps 39:10; Job 1:21, 22. (b) 1 Tess 5:18; Deut 8:10. (c) Ps 55:23; Rom 5:4. (d) Rom 8:38, 39. (e) Job 1:12; 2:6; Spr 21:1; Hand 17:2.

**God die Seun en ons** **verlossing** (Sondag 11-19)

Sondag 11

29 Vraag: Waarom word die Seun van God genoem: Jesus, wat Verlosser beteken?

Antwoord: Omdat Hy ons van al ons sondes verlos (a) en by niemand anders enige saligheid te soek of te kry is nie (b).

(a) Matt 1:21; Heb 7:25. (b) Hand 4:12; Joh 15:4, 5; 1 Tim 2:5; Jes 43:11; 1 Joh 5:11.

30 Vraag: Glo die mense wat hulle saligheid en heil by die heiliges, by hulleself of iewers anders soek, ook in die enigste Verlosser, Jesus?

Antwoord: Nee, maar hulle verloën met die daad die enigste Verlosser as Heiland, Jesus, alhoewel hulle met die mond in Hom roem (a). Slegs een van twee dinge is immers moontlik: of Jesus is nie 'n volkome Verlosser nie, of die wat hierdie Verlosser met 'n ware geloof aanneem, het in Hom alles wat vir hulle saligheid nodig is (b).

(a) 1 Kor 1:13, 30, 31; Gal 5:4..(b) Heb 12:2; Jes 9:6; Kol 1:19, 20; 2:10; 1 Joh 1:7.

Sondag 12

31 Vraag: Waarom word Hy Christus, wat Gesalfde beteken, genoem?

Antwoord: Omdat Hy deur God die Vader bestem en aangestel en met die Heilige Gees gesalf is (a) tot ons hoogste Profeet en Leraar (b), wat aan ons die verborge raad en wil van God aangaande ons verlossing ten volle bekend gemaak het (c); tot ons enigste Hoëpriester (d), wat ons met die enige offer van sy liggaam verlos het (e) en met sy voorbidding gedurigdeur by die Vader vir ons intree (f); tot ons ewige Koning, wat ons met sy Woord en Gees regeer en ons by die verlossing wat verwerf is, beskerm en bewaar (g).

(a) Ps 45:8; Heb 1:9; Jes 61:1; Luk 4:18. (b) Deut 18:15; Hand 3:22; 7:37; Jes 55:4. (c) Joh 1:18; 15:15. (d) Ps 110:4. (e) Heb 10:12, 14; 9:12, 14, 28. (f) Rom 8:34; Heb 9:24; 1 Joh 2:1; Rom 5:9, l0. (g) Ps 2:6; Sag 9:9; Matt 1:5; Luk l:33; Matt 28:18; Joh 10:28 Op 12:10, 11.

32 Vraag: Waarom word jy 'n Christen genoem (a)?

Antwoord: Omdat ek deur die geloof 'n lid van Christus is (b) en daardeur deel aan sy salwing het (c) sodat ek sy Naam kan bely (d), myself as 'n lewende dankoffer aan Hom kan toewy (e) en in hierdie lewe met 'n vrye gewete teen die sonde en die duiwel kan stry (f) en hierna met Christus in ewigheid oor alle skepsels kan regeer (g).

(a) Hand 11:26. (b) 1 Kor 6:15. (c) 1 Joh 2:27; Hand 2:17. (d) Matt 10:32; Rom 10:10. (e) Rom I2:1; 1 Pet 2:5, 9; Op 1:6; 5:8, 10. (f) 1 Pet 2:11; Rom 6:12, 13;. Gal 5:16, 17; Ef 6:11; 1 Tim 1:18, 19. (g) 2 Tim 2:12; Matt 25:34.

Sondag 13

33 Vraag: Waarom word Christus die eniggebore Seun van God genoem terwyl ons tog ook kinders van God is?

Antwoord: Omdat alleen Christus die ewige natuurlike Seun van God is (a), terwyl ons om sy ontwil uit genade tot kinders van God aangeneem is (b).

(a) Joh 1:14; Heb 1:1, 2; Joh 3:16;1 Joh 4:9; Rom. 8:32. (b) Rom 8:16; Joh 1:12; Gal 4:6; Ef 1:5, 6.

34 Vraag: Waarom noem jy Hom ons Here?

Antwoord: Omdat Hy ons na liggaam en siel van die sondes en uit alle heerskappy van die duiwel nie met goud of silwer nie maar met sy kosbare bloed tot sy eiendom verlos en vrygekoop het (a).

(a) 1 Pet 1:18, 19; 2:9; 1 Kor 6:20; 1 Tim 2:6; Joh 20:28.

Sondag 14

35 Vraag: Wat beteken: wat ontvang is van die Heilige Gees, gebore is uit die maagd Maria?

Antwoord: Dat die ewige Seun van God, wat ware en ewige God is (a) en bly (b), die ware menslike natuur uit die vlees en bloed van die maagd Maria (c) deur die werking van die Heilige Gees aangeneem het (d). So is Hy tegelykertyd die ware nakomeling van Dawid (e), in alles aan sy broers gelyk (f), behalwe die sonde (g).

(a) 1 Joh 5:20; Joh l:l; 17:3; Rom 1:3, Kol 1:15. (b) Rom 9:5. (c) Gal 4:4; Luk 1:31, 42, 43. (d) Matt 1:20; Luk 1:35.(e) Rom 1:3; Ps 132:11; 2 Sam 7:12; Luk 1:32; Hand 2:30.(f) Fil 2:7; Heb 2:14, 17. (g) Heb 4:15.

36 Vraag: Watter nut verkry jy uit die heilige ontvangenis en geboorte van Christus?

Antwoord: Dat Hy ons Middelaar is (a), en met sy onskuld en volkome heiligheid my sonde waarin ek ontvang en gebore is, voor God bedek (b).

(a) Heb 7:26, 27. (b) 1 Pet 1:18, 19; 3:18; 1 Kor 1:30, 31; Rom 8:3, 4; Jes 53:11; Ps 32:1.

Sondag 15

37 Vraag: Wat verstaan jy onder die woordjie: gely?

Antwoord: Dat Christus na liggaam en siel tydens sy hele lewe op aarde, maar veral aan die einde daarvan die toorn van God teen die sonde van die hele menslike geslag gedra het (a). So het Hy met sy lyding as die enigste versoeningsoffer (b) ons liggaam en siel van die ewige verdoemenis verlos (c) en vir ons die genade van God, die geregtigheid en die ewige lewe verwerf (d).

(a) Jes 53:4; 1 Pet 2:24; 3:18; 1 Tim 2:6. (b) Jes 53:10; Ef 5:2; 1 Kor 5:7; 1 Joh 2:2; Rom 3:25; Heb 9:28; 10:14. (c) Gal 3:13; Kol 1:13; Heb 9:12; 1 Pet 1:18, 19. (d) Rom 3:25; 2 Kor 5:21; Joh 3:16; 6:51; Heb 9:15; 10:19.

38 Vraag: Waarom het Hy onder die regter Pontius Pilatus gely?

Antwoord: Sodat Hy onskuldig deur die wêreldlike regter veroordeel sou word (a) en ons daardeur sou bevry van die streng oordeel van God wat oor ons moes kom (b).

(a) Joh 18:38; Matt 27:24; Luk 23:14, 15; Joh 19:4. (b) Ps 69:5; Jes 53:4, 5; 2 Kor 5:21; Gal 3:13.

39 Vraag: Sit daar iets meer in dat Christus juis gekruisig is en nie op 'n ander manier gesterf het nie:

Antwoord: Ja, want daardeur is ek seker dat Hy die vervloeking wat op my gerus het, op Hom geneem het (a), omdat die kruisdood deur God vervloek is (b)

(a) Gal 3:13. (b) Deut 21:23.

Sondag 16

40 Vraag: Waarom was dit noodsaaklik dat Christus Hom tot in die dood toe verneder het?

Antwoord: Weens die geregtigheid en waarheid van God (a) kon nie anders as deur die dood van die Seun van God vir ons sondes betaal word nie (b).

(a) Gen 2:17. (b) Rom 8:3, 4; Heb 2:14, 15.

41 Vraag: Waarom is Hy begrawe?

Antwoord: Om daarmee die versekering te gee dat Hy werklik gesterf het (a).

(a) Hand 13:29; Matt 27:59, 60; Luk 23:53; Joh 19:38.

42 Vraag: As Christus dan vir ons gesterf het, waarom moet ons ook nog sterwe?

Antwoord: Ons dood is nie 'n betaling vir ons sondes nie (a), maar slegs 'n afsterwe van die sondes en 'n deurgang tot die ewige lewe (b).

(a) Mark 8:37; Ps 49:8. (b) Fil 1:23; Joh 5:24; Rom 7:24.

43 Vraag: Watter nut verkry ons nog verder uit die offer en dood van Christus aan die kruis?

Antwoord: Deur sy krag word ons ou mens saam met Hom gekruisig, gedood en begrawe (a). Gevolglik kan ons sondige begeertes nie meer oor ons heers nie, (b) maar kan ons onsself as 'n dankoffer aan Hom toewy (c).

(a) Rom 6:6. (b) Rom 6:6, 12. (c) Rom 12:1.

44 Vraag: Waarom volg daar: en neergedaal het na die hel?

Antwoord: Sodat ek in my swaarste aanvegtinge verseker kan wees en myself volkome kan vertroos dat my Here Jesus Christus my van die hel se benoudheid en pyn verlos het (a). Hierdie verlossing het Hy bewerk deur sy onuitspreeklike angs, smarte en verskrikking (b) wat Hy ook aan sy siel deur sy hele lewe, maar veral aan die kruis gely het.

(a) Jes 53:5. (b) Ps 18:5, 6; 116:3; Matt 26:38; 27:46 Heb 5:7

Sondag 17

45 Vraag: Watter nut het die opstanding van Christus vir ons?

Antwoord: Ten eerste het Hy deur sy opstanding die dood oorwin sodat Hy ons die geregtigheid wat Hy deur sy dood verwerf het, deelagtig kon maak (a). Ten tweede word ons nou ook deur sy krag tot 'n nuwe lewe opgewek (b). Ten derde is die opstanding van Christus vir ons n betroubare waarborg van ons salige opstanding (c).

(a) Rom 4:25; 1 Pet 1:3; 1 Kor 15:16. (b) Rom 6:4; Kol 3:1, 5; Ef2:5, 6. (c) 1 Kor 15:20, 21.

Sondag 18

46 Vraag: Wat verstaan jy onder: wat opgevaar het na die hemel?

Antwoord: Christus is voor die oë van sy dissipels van die aarde af na die hemel opgeneem (a) en Hy is vir ons daar ten goede (b) totdat Hy terugkom om reg te spreek oor die lewendes en die wat alreeds gesterf het (c).

(a) Hand 1:9; Mark 16:19; Luk 24:51: (b) Heb 9:24; 4:14; Rom 8:34; Kol 3:1. (c) Hand 1:11; Matt 24:30.

47 Vraag: Is Christus dan nie by ons tot die einde van die wêreld soos Hy ons beloof het nie (a)?

Antwoord: Christus is ware mens en ware God. Wat sy menslike natuur betref, is Hy nie meer op aarde nie (b), maar wat sy Godheid, majesteit, genade en Gees betref, gaan Hy nooit meer van ons af weg nie (c).

(a) Matt 28:20. (b) Heb 8:4; Matt 26:11; Joh 16:28; 17:11; Hand 3:21. (c) Joh 14:18; Matt 28:20.

48 Vraag: Maar as die mensheid nie oral is waar die Godheid is nie, word die twee nature in Christus dan nie van mekaar geskei nie?

Antwoord: Nee, glad nie. Die Godheid kan immers deur niks ingeperk word nie en is orals teenwoordig (a). Hieruit moet volg dat die Godheid wel buite sy aangenome mensheid (b) is, maar tog ook daarin is en persoonlik daarmee verenig bly.

(a) Jer 23:24; Hand 7:49. (b) Kol 2:9; Joh 3:13; 11:15; Matt 28:6.

49 Vraag: Watter nut het die hemelvaart van Christus vir ons?

Antwoord: Ten eerste dat Hy in die hemel ons Voorspraak by die Vader is (a). Ten tweede dat ons ons menslike natuur in die hemel as 'n betroubare waarborg het dat Hy, as die Hoof; ook ons, sy lede, na Hom toe sal neem (b). Ten derde dat Hy sy Gees as waarborg na ons toe stuur (c) deur wie se krag ons soek na wat daar bo is, waar Christus is en aan die regterhand van God sit, en nie na wat op die aarde is nie (d).

(a) 1 Joh 2:1; Rom 8:34. (b) Joh 14:2; 17:24; 20:17 2:6. (c) Joh 14:16; 16:7; Hand 2:33; 2 Kor 1:22; 5:5 (d) Kol 3:1.

Sondag 19

50 Vraag: Waarom word daar bygevoeg: en sit aan regterhand van God?

Antwoord: Christus het na die hemel opgevaar sodat Hy Hom daar as die Hoof van sy Christelike kerk (a) kan betoon, deur wie die Vader alles regeer (b).

(a) Ef 1:20-23; Kol 1:18. (b) Matt 28:18; Joh 5:22.

51 Vraag: Watter nut bring hierdie heerlikheid van ons Hoof Christus vir ons?

Antwoord: Ten eerste dat Hy deur sy Heilige Gees die hemelse gawes in ons, sy lede, uitstort (a). Ten tweede dat Hy ons met sy mag teen alle vyande beskerm en bewaar (b).

(a) Hand 2:33; Ef4:8. (b) Ps 2:9; 110:1, 2; Joh 10:28: Ef 4:8.

52 Vraag: Hoe word jy getroos deur die wederkoms van Christus om die lewendes en die dooies te oordeel?

Antwoord: Dat ek in alle droefheid en vervolging dieselfde Persoon met gespanne verwagting as Regter uit die hemel verwag (a) wat Hom tevore in my plek voor die regbank van God gestel en alle vervloeking van my weggeneem het. Verder: dat Hy al sy en my vyande in die ewige verdoemenis sal werp (b), maar my, saam met al die uitverkorenes, na Hom in die hemelse blydskap en heerlikheid saamneem (c).

(a) Fil 3:20; Luk 21:28; Rom 8:23; Tit 2:13; 1 Tess 4:16. (b) Matt 25:41; 2 Tess 1:6. (c) Matt 25:34; 2 Tess 1:7.

**God die Heilige Gees en ons heiligmaking** (Sondag 20-24)

Sondag 20

53 Vraag: Wat glo jy van die Heilige Gees?

Antwoord: Ten eerste is Hy saam met die Vader en die Seun ware en ewige God (a). Ten tweede is Hy ook aan my gegee (b) sodat Hy my deur 'n ware geloof deel laat kry aan Christus en al sy weldade, (c) my troos (d) en ewig by my bly (e).

(a) 1 Joh 5:7; Gen 1:2; Jes 48:16;1 Kor 3:16; 6:19; Hand 5:3, 4. (b) Gal 4:6; Matt 28:19, 20; 2 Kor 1:22 ; Ef 1:13. (c) Gal 3:14;1 Pet 1:2;1 Kor 6:17. (d) Joh 15:26; Hand 9:31. (e) Joh 14:16;1 Pet 4:14.

Sondag 21

54 Vraag: Wat glo jy van die heilige, algemene, Christelike kerk?

Antwoord: Dat die Seun van God (a) uit die hele menslike geslag (b) vir Hom 'n gemeente wat tot die ewige lewe uitverkies is (c), deur sy Gees en Woord (d) in die eenheid van die ware geloof (e) van die begin van die wêreld af tot die einde toe (f) vergader, beskerm en onderhou (g) en dat ek daarvan 'n lewende lid is (h) en ewig sal bly (i).

(a) Ef 5:26; Joh 10:11; Hand 20:28; Ef 4:11-13. (b) Gen 26:4; Op 5:9. (c) Rom 8:29; Ef 1:10-13. (d) Jes 59:21; Rom 1:16; 10:14-l7; Ef 5:26. (e) Hand 2:42, Ef4:3-5. (f) Ps 71:17, 18; Jes 59:21; 1 Kor 11:26. (g) Matt 16:18; Joh 10:28-30; Ps 129:1-5. (h) 1 Joh 3:I4, 19-21; 2 Kor 13:5; Rom 8:l0. (i) Ps 23:6; 1 Kor 1:8, 9; Joh 10:28; 1 Joh 2:19; 1 Pet 1:5.

55 Vraag: Wat verstaan jy onder die gemeenskap van die heiliges?

Antwoord: Ten eerste dat die gelowiges, almal saam en elkeen afsonderlik, as lede met die Here Christus gemeenskap en aan al sy skatte en gawes deel het (a). Ten tweede dat elkeen verplig is om sy gawes gewillig en met vreugde tot nut en saligheid van die ander lede aan te wend (b).

(a) 1 Joh 1:3; Rom 8:32; 1 Kor 12:12, I3; 1 Kor 6:17. (b) 1 Kor 12:21; 13:1, 5; Fil 2:4-8.

56 Vraag: Wat glo jy van die vergewing van die sondes?

Antwoord:. Dat God, op grond van die voldoening van Christus, aan al my sondes en ook my sondige aard waarteen ek my lewe lank moet stry nooit meer (a) wil dink nie. Uit genade wil Hy aan my die geregtigheid van Christus skenk (b) sodat ek nooit in die strafgerig van God sal kom nie (c).

(a) 1 Joh 2:2; 1:7; 2 Kor 5:19. (b) Rom 7:23-25; Jer 31:34; Miga 7:19; Ps 103:3, 10, 12. (c) Joh 3:18; 5:24.

Sondag 22

57 Vraag: Watter troos gee die opstanding van die liggaam aan jou?

Antwoord: Dat nie alleen my siel na hierdie lewe dadelik tot Christus, sy Hoof, opgeneem sal word nie (a), maar ook hierdie selfde liggaam van my, deur die krag van Christus opgewek, weer met my siel verenig en aan die heerlike liggaam van Christus gelykvormig sal word (b).

(a) Luk 16:22; 23:43; Fil 1:21, 23. (b) Job 19:25, 26; 1 Joh 3:2; Fil 3:21.

58 Vraag: Watter troos skep jy uit die artikel van die ewige lewe?

Antwoord: Dat, aangesien ek nou alreeds die begin van die ewige vreugde in my hart ervaar (a), ek na hierdie lewe volkome saligheid sal besit - 'n saligheid wat geen oog gesien, geen oor gehoor en in die hart van geen mens ooit opgekom het nie - om God daarin ewig te prys (b).

(a) 2 Kor 5:2, 3. (b) 1 Kor 2:9.

Sondag 23

59 Vraag: Maar wat baat dit jou nou dat jy dit alles glo?

Antwoord: Dat ek in Christus voor God geregverdig en 'n erfgenaam van die ewige lewe is (a).

(a) Hab 2:4; Rom 1:17; Joh 3:36.

60 Vraag: Hoe is jy regverdig voor God?

Antwoord: Slegs deur 'n ware geloof in Jesus Christus (a); so dat al kla my gewete my aan dat ek teen al die gebooie van God swaar gesondig het en nie een daarvan gehou het nie (b) en dat ek nog gedurigdeur tot alle kwaad geneig is (c), God nogtans (d) aan my sonder enige verdienste van my kant (e), uit louter genade (f) die volkome genoegdoening (g), geregtigheid en heiligheid van Christus skenk (h). Dit reken Hy my toe asof ek nooit sonde gehad of gedoen het nie, asof ek self al die gehoorsaamheid volbring het wat Christus vir my volbring het (i). Aan hierdie weldaad het ek deel vir sover ek dit met 'n gelowige hart (j) aanneem.

(a) Rom 3:21, 22, 24; 5:1, 2; Gal 2:16; Ef 2:8, 9; Fil 3:9. (b) Rom 3:9. (c) Rom 7:23. (d) Rom 4:4; 2 Kor 5:19. (e) Tit 3:5; Deut 9:6; Eseg 36:22. (f) Rom 3:24; Ef 2:8. (g) 1 Joh 2:2. (h) 1 Joh 2:1. (i) 2 Kor 5:21. (j) Rom 3:22; Joh 3:18.

61 Vraag: Waarom sê jy dat jy slegs deur die geloof regverdig is?

Antwoord: Nie dat ek op grond van die waarde van my geloof vir God aanneemlik is nie, maar omdat slegs die genoegdoening, geregtigheid en heiligheid van Christus my geregtigheid voor God is (a). En dit kan ek nie anders as slegs deur die geloof aanneem en my eie maak nie (b).

(a) 1 Kor 1:30; 2:2. (b) 1 Joh 5:10.

Sondag 24

62 Vraag: Maar waarom kan ons goeie werke nie die geregtigheid voor God of 'n deel daarvan wees nie?

Antwoord: Omdat die geregtigheid wat voor die oordeel van God kan bestaan, heeltemal volmaak moet wees en in alle opsigte met die wet van God ooreen moet stem (a) en omdat ook ons beste werke in hierdie lewe almal onvolmaak en met sondes besmet is (b).

(a) Gal 3:10; Deut 27:26: (b) Jes 64:6.

63 Vraag: Verdien ons goeie werke dan niks nie, terwyl God hulle tog in hierdie en in die toekomstige lewe wil beloon?

Antwoord: Hierdie beloning word nie uit verdienste nie, maar uit genade gegee (a).

(a) Luk 17:10.

64 Vraag: Maar maak hierdie leer nie mense onverskillig en roekeloos nie?

Antwoord: Nee, want dit is onmoontlik dat 'n mens wat deur 'n ware geloof in Christus ingeplant is, nie vrugte van dankbaarheid sal voortbring nie (a).

(a) Matt 7:18; Joh 15:5.

**DIE HEILIGE** **SAKRAMENTE** (Sondag 25-30)

Sondag 25

65 Vraag: Terwyl ons slegs deur die geloof deel aan Christus en al sy weldade kry, waar kom so 'n geloof dan vandaan?

Antwoord: Die Heilige Gees werk dit in ons harte (a) deur die verkondiging van die heilige evangelie en versterk dit deur die gebruik van die sakramente (b).

(a) Ef 2:8; 6:23; Joh 3:5; Filp 1:29. (b) Matt 28:19; 1 Pet 1:22-23.

66 Vraag: Wat is sakramente?

Antwoord: Dit is heilige, sigbare tekens en seëls wat God ingestel het om ons deur die gebruik daarvan die belofte van die evangelie nog beter te laat verstaan en dit te beseël. Hierdie belofte is dat God vanweë die enige offer van Christus wat aan die kruis volbring is, vergewing van die sondes en die ewige lewe uit genade skenk (a).

(a) Gen 17:11; Rom 4:11; Deut 30:6; Lev 6:25; Heb 9:7-9, 24; Eseg 20:12; Jes 6:6, 7; 54:9.

67 Vraag: Is die Woord en die sakramente albei daarvoor bestem om ons geloof op die offer van Christus wat aan die kruis as die enigste grond van ons saligheid te wys?

Antwoord: Ja, seker, want die Heilige Gees leer ons in die evangelie en verseker ons deur die sakramente dat ons volle saligheid op die enige offer van Christus rus, wat aan die kruis vir ons volbring is (a).

(a) Rom 6:3; Gal 3:27.

68 Vraag: Hoeveel sakramente het Christus in die Nuwe Verbond of Testament ingestel?

Antwoord: Twee, naamlik die heilige doop en die heilige nagmaal.

Die heilige **doop** (Sondag 26-27)

Sondag 26

69 Vraag: Hoe word jy in die heilige doop daarop gewys en daarvan verseker dat die enige offer van Christus aan die kruis jou ten goede kom?

Antwoord: So: Christus het die uitwendige waterbad ingestel (a). Daarby het Hy beloof (b) dat ek net so seker met sy bloed en Gees van die onreinheid van my siel, dit is, van al my sondes, gewas is (c) as wat ek uitwendig met die water gewas is, wat die vuilheid van die liggaam wegneem.

(a) Matt 28:19. (b) Matt 28:19; Mark 16:16; Hand 2:38; Joh 1:33; Matt 3:11; Rom 6:3, 4. (c) 1 Pet 3:21; Mark 1:4; Luk 3:3.

70 Vraag: Wat beteken dit om met die bloed en Gees van Christus gewas te wees?

Antwoord: Dit beteken om van God vergewing van sonde uit genade te ontvang ter wille van die bloed van Christus wat Hy in sy offer aan die kruis vir ons gestort het (a). Verder, om deur die Heilige Gees vernuwe en as lede van Christus geheilig te wees sodat ons die sonde hoe langer hoe meer afsterwe en godvresend en onbesproke lewe (b).

(a) Heb 12:24; 1 Pet 1:2; Op 1:5; 7:14; Sag 13:1; Eseg 36:25. (b) Joh 1:33; 3:5; 1 Kor 6:11; 12:13; Rom 6:4; Kol 2:12.

71 Vraag: Waar het Christus ons belowe dat Hy ons net so seker met sy bloed en Gees wil was as wat ons met die doopwater gewas word?

Antwoord: Met die instelling van die doop wat soos volg lui: "Gaan dan heen, maak dissipels van al die nasies en doop hulle in die Naam van die Vader en die Seun en die Heilige Gees..." (Matt 28:19); en: "Hy wat glo en hom laat doop, sal gered word; maar hy wat nie glo nie, sal veroordeel word" (Mark 16:16). Hierdie belofte word ook herhaal waar die Skrif die doop die bad van die wedergeboorte en die afwassing van die sondes noem (Tit 3:5; Hand 22:16).

Sondag 27

72 Vraag: Is die uitwendige, waterbad self dan die afwassing van die sonde?

Antwoord: Nee (a), want alleen die bloed van Jesus Christus en die Heilige Gees reinig ons van alle sondes (b).

(a) Matt 3:11; 1 Pet 3:21; Ef 5:26. (b) 1 Joh 1:7; 1 Kor 6:11.

73 Vraag: Waarom noem die Heilige Gees die doop dan die bad van die wedergeboorte en die afwassing van die sondes?

Antwoord: God sê dit nie sonder gewigtige rede nie. Hy wil ons naamlik daarmee leer dat die bloed en Gees van Christus ons sondes so wegneem soos die water die vuilheid van die liggaam wegneem. Verder wil Hy ons veral deur hierdie Goddelike waarborg en teken verseker dat ons net so werklik geestelik van ons sondes gewas is as wat ons liggaam uitwendig met water gewas word.

74 Vraag: Moet die jong kinders ook gedoop word?

Antwoord: Ja, aangesien hulle net soos die volwassenes in die verbond van God en sy gemeente ingesluit is (a). Ook aan hulle word nie minder as aan die volwassenes deur die bloed van Christus die verlossing van die sondes (b) en die Heilige Gees wat die geloof werk (c), beloof nie. Daarom moet hulle ook deur die doop as teken van die verbond in die Christelike kerk ingelyf en van die kinders van die ongelowiges onderskei word (d). So is dit in die Ou Verbond deur die besnydenis gedoen (e) in die plek waarvan die nuwe Verbond die doop ingestel is (f).

(a) Gen 17:7. (b) Matt 19:14. (c) Luk 1:15; Ps 22:11; Jes 44:1-3; Hand 2:39. (d) Hand 10:.47. (e) Gen 17:14. (f) Kol 2:11-I3.

Die heilige **nagmaal** van ons Here (Sondag 28-30)

Sondag 28

75 Vraag: Hoe word jy in die heilige nagmaal daarop gewys en daarvan verseker dat jy aan die enige offerande van Christus aan die kruis en aan al sy weldade deel het?

Antwoord: Christus het my en alle gelowiges beveel om tot sy gedagtenis van hierdie gebreekte brood te eet en van hierdie beker te drink. Daarby het Hy beloof (a), Ten eerste, dat sy liggaam so seker vir my aan die kruis geoffer en gebreek, en sy bloed vir my gestort is, as wat ek met my oë sien dat die brood van die Here vir my gebreek en die beker aan my gegee word. Ten tweede, dat Hy self my siel met sy gekruisigde liggaam en gestorte bloed net so seker vir die ewige lewe voed en verkwik as wat ek die brood en die beker van die Here, as ontwyfelbare tekens van Christus se liggaam en bloed, uit die hand van die bedienaar ontvang en met die mond geniet.

(a) Matt 26:26-28; Mark 14:22-24; Luk 22:19, 20; 1 Kor 10:16, 17; 11:23-25; 12:13.

76 Vraag: Wat beteken dit om die gekruisigde liggaam van Christus te eet en sy bloed wat vergiet is, te drink?

Antwoord: Dit beteken nie slegs om met 'n gelowige hart die hele lyding en sterwe van Christus aan te neem en daardeur vergewing van sondes en die ewige lewe te verkry nie (a). Dit beteken boonop om deur die Heilige Gees, wat tegelyk in Christus en in ons woon, al hoe meer so met sy geseënde liggaam verenig te word (b), dat ons vlees van sy vlees en been van sy gebeente is (c); al is Christus nou in die hemel (d) en ons op die aarde. Dit wil se dat ons deur een Gees - soos die ledemate van die liggaam deur een siel - ewig lewe en geregeer word (e).

(a) Joh 6:35, 40, 47, 48, 50, 51, 53, 54. (b) Joh 6:55, 56. (c) Ef 5:29, 30; 3:16; 1 Kor 6:15; 1 Joh 3:24; 4:13. (d) Kol 3:1; Hand 3:21; 1 Kor 11:26. (e) Joh 6:57; 15:1-6; Ef4:l5, l6.

77 Vraag: Waar het Christus beloof dat Hy die gelowiges so seker met sy liggaam en bloed sal voed en verkwik as wat hulle van hierdie gebreekte brood eet en uit hierdie beker drink?

Antwoord: By die instelling van die nagmaal wat soos volg lui (a): "In die nag waarin Hy verraai is, het die Here Jesus brood geneem, en nadat Hy gedank het, het Hy dit gebreek en gesê: `Neem, eet, dit is my liggaam wat vir julle gebreek word; doen dit tot my gedagtenis. Net so ook die beker ná die ete met die woorde: Hierdie beker is die nuwe vtestament in my bloed; doen dit, so dikwels as julle daaruit drink, tot my gedagtenis. Want so dikwels as julle van hierdie brood eet en hierdie beker drink, verkondig julle die dood van die Here totdat Hy kom" (1 Kor 11:23-26). Hierdie belofte word ook herhaal deur Paulus waar hy sê: "Die beker van danksegging wat ons met danksegging seën, is dit nie die gemeenskap met die bloed van Christus nie? Die brood wat ons breek, is dit nie die gemeenskap met die liggaam van Christus nie? Omdat dit een brood is, is ons almal een liggaam, want ons het almal deel aan die een brood" (1 Kor 10:16, 17).

(a) Matt 26:26-28; Mark 14:22-24; Luk 22:19, 20.

Sondag 29

78 Vraag: Verander die brood en wyn dan in die werklike liggaam en bloed van Christus?

Antwoord: (a) Nee, maar soos die water by die doop nie in die bloed van Christus verander of die afwassing van sonde self is nie, maar slegs 'n Goddelike teken en versekering daarvan (b), so verander die brood by die nagmaal nie in die liggaam van Christus self nie (c). Ooreenkomstig die aard en gebruik van die sakramente word die brood egter die liggaam van Christus genoem (d).

(a) Matt 26:29. (b) Ef 5:26; Tit 3:5. (c) 1 Kor 10:16; 11:26. (d) Gen 17:10, 11; Eks 12:11, 13; 13:9; 1 Pet 3:21; 1 Kor 10:3, 4.

79 Vraag: Waarom noem Christus dan die brood sy liggaam en die beker sy bloed of die nuwe Testament in sy bloed en waarom noem Paulus dit die gemeenskap met die liggaam en bloed van Christus?

Antwoord: Daar is gewigtige redes waarom Christus so sê: Hy wil ons daarmee leer dat, soos brood en wyn die tydelike lewe onderhou, so voed sy gekruisigde liggaam en gestorte bloed, as die egte voedsel en drank, ons siele vir die ewige lewe (a). Verder wil Hy ons deur hierdie sigbare tekens en waarborge veral verseker dat ons net so seker deur die werking van die Heilige Gees aan sy ware liggaam en bloed deel kry as wat ons hierdie heilige tekens met die liggaamlike mond tot sy gedagtenis ontvang (b). Hy verseker ons ook dat al sy lyding en gehoorsaamheid so seker ons eie is asof ons self in eie persoon alles gely en die skuld vir ons sondes aan God ten volle betaal het.

(a) Joh 6:55. (b) 1 Kor 10:16.

Sondag 30

80 Vraag: Wat is die onderskeid tussen die nagmaal van die Here en die Roomse mis?

Antwoord: Die nagmaal betuig aan ons dat ons volkome vergewing van al ons sondes het, ter wille van die enige offer van Jesus Christus wat Hy self eens en vir altyd aan die kruis volbring het (a), en dat ons deur die Heilige Gees in Christus ingelyf word (b), wat nou na sy menslike natuur in die hemel aan die regterhand van die Vader (c) is en daar deur ons aanbid wil word (d). Die Roomse mis, daarenteen, leer dat die lewendes en die gestorwenes nie deur die lyding van Christus vergewing van sondes het nie, tensy Christus nog daagliks vir hulle deur die priesters geoffer word. Verder dat Christus liggaamlik in die brood en wyn aanwesig is en derhalwe daarin aanbid moet word. Die mis is dus in wese niks anders nie as 'n verloëning van die enige offer en lyding van Jesus Christus en 'n afgodery wat vervloek is (e).

(a) Heb 10:10, 12; 7:26, 27; 9:12, 25; Joh 19:30; Matt 26:28; Luk 22:19. (b) 1 Kor 10:16, 17; 6:17. (c) Joh 20:17; Kol 3:1; Heb 1:3; 8:1. (d) Matt 6:20, 21; Joh 4:21; Luk 24:52; Hand 7:55; Kol 3:1; Fil 3:20; 1 Tess 1:10. (e) Heb 9:26;10:12, 14.

81 Vraag: Wie moet na die nagmaalstafel van die Here kom?

Antwoord: Hulle wat vanweë hulle sondes 'n afkeer van hulleself het, maar tog vertrou dat dit hulle om Christus wil vergewe is en dat die swakhede wat nog oor is, met sy lyding en sterwe bedek is; en die wat ook begeer om hulle geloof hoe langer hoe meer te versterk en hulle lewe te verbeter. Maar die huigelaars en die wat hulle nie van harte tot God bekeer nie, eet en drink 'n veroordeling oor hulleself (a).

(a) 1 Kor 11:28; 10:19-22.

82 Vraag: Moet die mense ook aan die nagmaal toegelaat word wat met hulle belydenis en lewe wys dat hulle ongelowig en goddeloos is?

Antwoord: Nee, want so word die verbond van God ontheilig en sy toorn oor die hele gemeente opgewek (a). Daarom is die Christelike kerk volgens die bevel van Christus en sy apostels verplig om sulke mense met die sleutels van die koninkryk van die hemel uit te sluit, totdat hulle verbetering van hulle lewe bewys.

(a) 1 Kor 11:20, 34; Jes 1:11; 66:3; Jer 7:21; Ps 50:16.

Die kerklike **tug** (Sondag 31 )

Sondag 31

83 Vraag: Wat is die sleutels van die koninkryk van die hemel?

Antwoord: Die verkondiging van die heilige evangelie en die Christelike tug. Met albei hierdie handelinge word die koninkryk van die hemel vir die gelowiges oopgesluit en vir die ongelowiges toegesluit.

84 Vraag: Hoe word die koninkryk van die hemel deur die verkondiging van die heilige evangelie oop- en toegesluit?

Antwoord: Volgens die bevel van Christus word aan die gelowiges gesamentlik en afsonderlik verkondig en openlik betuig dat al hulle sondes hulle waarlik deur God ter wille van die verdienste van Christus vergewe is so dikwels as wat hulle die belofte van die evangelie met 'n ware geloof aanneem. Daarenteen word aan al die ongelowiges en huigelaars verkondig dat die toorn van God en die ewige verdoemenis op hulle rus solank hulle hulle nie bekeer nie (a). Volgens hierdie getuienis van die evangelie sal God sowel in hierdie as in die toekomstige lewe oordeel.

(a) Joh 20:21-23; Matt 16:19.

85 Vraag: Hoe word die koninkryk deur die Christelike tug toe- en oopgesluit?

Antwoord: Volgens die bevel van Christus word die wat die naam Christen dra en tog 'n onchristelike leer huldig of hulle onchristelik gedra eers herhaalde kere broederlik vermaan. As hulle egter nie van hulle dwalinge of skandelike lewe wil afsien nie, moet dit aan die gemeente of aan die wat deur die gemeente daarvoor aangewys is, gesê word. As hulle hulle ook nie aan laasgenoemde se vermaninge steur nie, word hulle nie langer tot die heilige sakramente toegelaat nie en uit die Christelike gemeente en deur God self uit die ryk van Christus uitgesluit. Hulle word weer as lede van Christus en sy gemeente aangeneem wanneer hulle werklike verbetering beloof en bewys (a).

(a) Matt 18:15-17; 1 Kor 5:4, 5, 11; 2 Kor 2:6-8

**DIE DERDE DEEL:**

Die **dankbaarheid** wat ons aan God vir die verlossing verskuldig is (Sondag 32-52)

Sondag 32

86 Vraag: Waarom moet ons nog goeie werke doen, terwyl ons tog sonder enige verdienste van ons kant alleen uit genade deur Christus uit ons ellende verlos is?

Antwoord: Omdat Christus ons, nadat Hy ons met sy bloed gekoop het, ook deur sy Heilige Gees tot sy ewebeeld vernuwe sodat ons met ons hele lewe bewys (a) dat ons God dankbaar is vir sy weldade en Hy deur ons geprys (b) word: Verder, sodat ons vir onsself uit die vrugte van ons geloof sekerheid kan kry. (c), en ons deur ons godvresende lewe ons naaste ook vir Christus kan wen (d).

(a) Rom 6:13; 12:1, 2; 1 Pet 2:5, 9; 1 Kor 6:20. (b) Matt 5:16; 1 Pet 2:12. (c) 2 Pet 1:10; Matt 7:17 Gal 5:6, 22. (d) 1 Pet 3:1, 2; Rom 14:19.

87 Vraag: Kan die mense dan nie salig word wat in hulle goddelose, ondankbare lewe volhard en hulle nie tot God bekeer nie?

Antwoord: Nee, glad nie. Want die Skrif sê dat geen onkuise, afgodedienaar, egbreker, dief, gierigaard, dronkaard, lasteraar, rower en sulkes die koninkryk van God sal beërwe nie (a).

(a) 1 Kor 6:9, 10; Ef 5:5, 6;1 Joh 3:14.

Sondag 33

88 Vraag: Uit hoeveel dele bestaan die ware bekering van die mens?

Antwoord: Uit twee dele: die afsterwing van die ou mens en die opstanding van die nuwe mens (a).

(a) Rom 6:1, 4-6; Ef4:22-24; Kol 3:5, 6, 8-10; 1 Kor 5:7; 2 Kor 7:10.

89 Vraag: Wat is die afsterwing van die ou mens?

Antwoord: Dit is 'n hartlike berou daaroor dat ons God deur ons sondes vertoorn het en daarom hoe langer hoe meer die sonde haat en daarvan wegvlug (a).

(a) Rom 8:13; Joël 2:13; Hos 6:1.

90 Vraag: Wat is die opstanding van die nuwe mens?

Antwoord: Dit is 'n hartlike vreugde in God deur Christus (a) en 'n lus en liefde om volgens die wil van God in alle goeie werke te lewe (b).

(a) Rom 5:1; 14:17; Jes 57:15. (b) Rom 6:10, 11; Gal 2:20.

91 Vraag: Wat is goeie werke?

Antwoord: Slegs die wat uit 'n ware geloof (a), volgens die Wet van God (b), tot sy eer gedoen word (c), en nie die wat op ons goeddunke of op oorgelewerde gebruike van mense gegrond is nie (d).

(a) Rom 14:23. (b) Lev 18:4; 1 Sam 15:22; Ef 2:10. (c) 1 Kor 10:31. (d) Eseg 20:18, 19; Jes 29:13; Matt 15:7-9.

**Die Wet** (Sondag 34-44)

Sondag 34

92 Vraag: Hoe lui die Wet van die Here?

Antwoord: God het al hierdie gebooie aangekondig (Eks 20:1-17; Deut 5:6-21): Ek is die Here jou God wat jou uit Egipteland, uit die slawehuis uitgelei het.

Die eerste gebod

Jy mag geen ander gode voor my aangesig hê nie.

Die tweede gebod

Jy mag vir jou geen gesnede beeld of enige gelykenis maak van wat bo in die hemel is, of van wat onder die aarde is of van wat in die water onder die aarde is nie. Jy mag jou voor hulle nie neerbuig en nie dien nie, want Ek, die Here jou God, is 'n jaloerse God, wat die misdaad van die vaders besoek aan die kinders, aan die derde en die vierde geslag van die wat My haat. En Ek bewys barmhartigheid aan duisende van die wat My liefhet en My gebooie onderhou.

Die derde gebod

Jy mag die Naam van die Here jou God nie ydellik gebruik nie, want die Here sal die een wat sy Naam ydellik gebruik, nie ongestraf laat bly nie.

Die vierde gebod

Gedenk die sabbatdag, dat jy dit heilig. Ses dae moet jy arbei en al jou werk doen, maar die sewende dag is die sabbat van die Here, dan mag jy geen werk doen nie - jy of jou seun of jou dogter, of jou dienskneg of jou diensmaagd, of jou vee of jou vreemdeling wat in jou poorte is nie. Want in ses dae het die Here die hemel en die aarde gemaak, die see en alles wat daarin is en op die sewende dag het Hy gerus. Daarom het Hy die sabbatdag geseën en dit geheilig.

Die vyfde gebod

Eer jou vader en jou moeder, dat jou dae verleng mag word in die land wat die Here jou God aan jou gee.

Die sesde gebod

Jy mag nie doodslaan nie.

Die sewende gebod

Jy mag nie egbreek nie.

Die agste gebod

Jy mag nie steel nie.

Die negende gebod

Jy mag geen vals getuienis teen jou naaste spreek nie.

Die tiende gebod

Jy mag nie jou naaste se huis begeer nie; jy mag nie jou naaste se vrou begeer nie, of sy dienskneg, of sy diensmaagd, of sy os of sy esel of iets wat van jou naaste is nie.

93 Vraag: Hoe word hierdie gebooie ingedeel?

Antwoord: In twee tafels (a), waarvan die eerste in vier gebooie ons leer hoe ons ons teenoor God moet gedra, die tweede in ses gebooie, wat ons aan ons naaste verskuldig is (b).

(a) Deut 4:13; Eks 34:28; Deut 10:3, 4. (b) Matt 22:37, 40.

94 Vraag: Wat gebied God in die eerste gebod?

Antwoord: Ek moet ter wille van my siele heil en saligheid alle afgodery (a), towery, waarsêery, bygeloof (b), aanroeping van heiliges of ander skepsels (c) vermy en daarvan wegvlug. Ek moet die enige ware God reg leer ken (d), Hom alleen vertrou (e), my slegs aan Hom met alle nederigheid (f) en geduld onderwerp (g) en van Hom alleen alle goeie dinge (h) verwag. Ek moet Hom met my hele hart liefhê (i), vrees (j) en eer (k). Sodoende sien ek eerder van alle skepsels af as om in die minste teen sy wil te handel (1).

(a) 1 Joh 5:21; 1 Kor 6:10; 10:7, 14. (b) Lev 19:31 Deut 18:9, 10, (c) Matt 4:10; Op 19:10; 22:8, 9. (d) Joh 17:3. (e) Jer 17:5, 7. (f) 1 Pet 5:5. (g) Heb 10:36; Kol l:11; Rom 5:3, 4; I Kor 10:10; Fil 2:14. (h) Ps 104:27; Jes 45:7; Jak 1:17. (i) Deut 6:5; Matt 22:37. (j) Deut 6:2; Ps 111:10; Spr 1:7; 9:10; Matt 10:28. (k) Matt 4:10; Deut 10:20. (1) Matt 5:29; 10:37; Hand 5:29.

95 Vraag: Wat is afgodery?

Antwoord: Dit is om in die plek van die enige ware God wat Hom in sy Woord geopenbaar, het, of naas Hom iets anders uit te dink of te hê waarop jy jou vertroue stel (a).

(a) Ef 5:5; 1 Kron 16:26; Fil 3:19; Gal 4:8; Ef 2:12; 1 Joh 2:23; 2 Joh 9; Joh 5:23.

Sondag 35

96 Vraag: Wat eis God in die tweede gebod?

Antwoord: Ons mag God op geen enkele manier afbeeld nie (a) en Hom op geen ander manier vereer as wat Hy in sy Woord beveel het nie (b).

(a) Jes 40:18, 19, 25; Deut 4:15, 16; Rom 1:23; Hand 17:29. (b) 1 Sam 15:23; Deut 12:30; Matt 15:9.

97 Vraag: Mag ons dan glad nie beelde maak nie?

Antwoord: God kan en mag op geen enkele manier afgebeeld word nie (a). Die skepsels mag wel afgebeeld word, maar God verbied dat ons van hulle afbeeldings maak en besit om dit te vereer en Hom daardeur te dien (b).

(a) Jes 40:25. (b) Eks 34:17; 23:24; 34:13; Num 33:52.

98 Vraag: Mag ons beelde as "boeke van die leke" in die kerkgebou toelaat?

Antwoord: Nee, want ons moet nie wyser as God wil wees nie. Hy wil sy Christene nie deur stom beelde nie (a), maar deur die lewende verkondiging van sy Woord laat onderrig (b).

(a) Jer 10:8; Heb 2:18. (b) Rom 10:14, 15, 17; 2 Pet 1:19; 2 Tim 3:16, 17.

Sondag 36

99 Vraag: Wat eis die derde gebod?

Antwoord: Ons mag die Naam van God nie laster of misbruik deur te vloek (a), deur 'n valse eed (b) of deur onnodig te sweer nie (c). Verder mag ons nie deur stil te bly of dit toe te laat ons aan sulke verskriklike sondes skuldig maak nie (d). Kortom, ons mag die heilige Naam van God nie anders as met vrees en eerbied gebruik nie (e), sodat Hy deur ons reg bely (f), aangeroep (g) en in al ons woorde en werke geprys word (h).

(a) Lev 24:15, 16. (b) Lev 19:12. (c) Matt 5:37; Jak 5:12. (d) Lev 5:1; Spr 29:24. (e) Jer 4:2; Jes 45:23. (f) Matt 10:32; Rom 10:9, 10. (g) Ps 50:15; 1 Tim 2:8. (h) Kol 3:17; Rom 2:24;1 Tim 6:1.

100 Vraag: Is dit dan so 'n groot sonde om die Naam van God te laster deur te sweer en te vloek dat God Hom ook oor elkeen vertoorn wat hierdie sonde nie sover moontlik teëgaan en verbied nie?

Antwoord: Ja, seker (a), want geen sonde is groter en vertoorn God meer as die lastering van sy Naam nie. Daarom het Hy ook beveel om dit met die dood te straf (b).

(a) Spr 29:24; Lev 5:1. (b) Lev 24:16.

Sondag 37

101 Vraag: Mag 'n mens ook godvresend by die Naam van God 'n eed sweer?

Antwoord: Ja, as die owerheid dit van sy onderdane eis of as die nood dit vereis om daardeur trou en waarheid te bevestig. Dit moet dan tot eer van God en tot heil van ons naaste gedoen word. Sodanige eedswering is op die Woord van God gegrond (a), en die gelowiges in die Ou en Nuwe Verbond het dit reg gebruik (b).

(a) Deut 6:13; 10:20; Jes 48:1; Heb 6:16. (b) Gen 21:24; 31:53; Jos 9:15; 1 Sam 24:23; 2 Sam 3:35; 1 Kon 1:29; Rom 1:9; 9:1; 2 Kor 1:23.

102 Vraag: Mag 'n mens ook by die heiliges of by ander skepsels sweer?

Antwoord: Nee, want om 'n regte eed te sweer, beteken dat ek God aanroep as die enigste kenner van die hart om vir die waarheid getuienis te gee en my te straf as ek vals sweer (a). Hierdie eer kom geen skepsel toe nie (b).

(a) 2 Kor l:23; Rom 9:1. (b) Matt 5:34-36; Jak 5:12.

Sondag 38

103 Vraag: Wat gebied God in die vierde gebod?

Antwoord: God wil Ten eerste dat die Woordbediening en die godsdiensonderrig in stand gehou word (a). Ook moet ek veral op die rusdag ywerig met die gemeente van God saamkom (b) om die Woord van God te hoor (c), die sakramente te gebruik (d), die Here openlik aan te roep (e) en die Christelike liefdegawes te gee (f). Ten tweede moet ek elke dag van my lewe van my bose werke rus, en die Here deur sy Gees in my laat werk. So begin ek die ewige sabbat reeds in hierdie lewe (g).

(a) Tit 1:5; 2 Tim 3:14; 1 Kor 9:13, 14; 2 Tim 2:2; 3:15. (b) Ps 40:10, 11; 68:27; Hand 2:42. (c) 1 Tim 4:13;1 Kor 14:29. (d) 1 Kor 11:33. (e) 1 Tim 2:1; 1 Kor:l4:l6. (f) 1 Kor 16:2. (g) Jes 66:23.

Sondag 39

104 Vraag: Wat eis God in die vyfde gebod?

Antwoord: Ek moet my vader en moeder en almal wat oor my gestel is, alle eer, liefde en trou bewys. Aan hulle goeie leer en tug moet ek my met die verskuldigde gehoorsaamheid onderwerp (a). Ook moet ek met hulle gebreke geduld hê (b), omdat God ons deur hulle wil regeer (c).

(a) Ef 6:1, 2, 5; Kol 3:18, 20, 22; Ef 5:22; Spr 1:8; 4:1; 15:20; 20:20; Eks 21:17; Rom 13:1. (b) Spr 23:22; Gen 9:24;1 Pet 2:18. (c) Ef 6:4, 9; Kol 3:20; Rom 13:2, 3; Matt 22:21:

Sondag 40

105 Vraag: Wat eis God in die sesde gebod?

Antwoord: Ek mag nie self en ook nie deur iemand anders my naaste onteer, haat, beledig of doodmaak nie. Ek mag dit nie met my gedagtes, woorde of gebare doen nie en nog minder met die daad (a). Ek moet alle wraaksug laat vaar (b). Ek mag ook myself nie kwaad aandoen of moedswillig in gevaar begewe nie (c). Daarom dra die owerheid die swaard om doodslag te weer (d).

(a) Matt 5:21, 22; 26:52; Gen 9:6. (b) Ef 4:26; Rom 12:I9; Matt 5:25;18:35. (c) Rom 13:14; Kol 2:23; Matt 4:7. (d) Gen 9:6; Eks 21:14; Matt 26:52; Rom 13:4.

106 Vraag: Praat hierdie gebod net van doodmaak?

Antwoord: Deur doodmaak te verbied, leer God ons dat Hy die wortel daarvan (a), soos afguns, haat (b), woede (c) en wraaklus verafsku.. Dit alles is vir Hom heimlike moord (d).

(a) Spr 14:30; Rom 1:29. (b) 1 Joh 2:11. (c) Jak 1:20; Gal 5:19-21. (d) 1 Joh 3:15.

107 Vraag: Het ons die gebod gehoorsaam as ons maar net nie ons naaste doodmaak, soos hierbo gesê is nie?

Antwoord: Nee, terwyl God afguns, haat en woede verbied, gebied Hy dat ons ons naaste moet liefhê soos onsself (a). Ons moet teenoor hom geduldig, vredeliewend, sagmoedig, barmhartig en vriendelik wees (b), alles wat hom kan benadeel, sover moontlik probeer voorkom (c) en selfs aan ons vyande goed doen (d).

(a) Matt 22:39; 7:12; Rom 12:10. (b) Ef 4:2; Gal 6:1, 2;Matt 5:5; Rom 12:18; Luk 6:36; Matt 5:7; 1 Pet 3:8; Kol 3:12. (c) Eks 23:5. (d) Matt 5:44, 45; Rom 12:20.

Sondag 41

108 Vraag: Wat leer die sewende gebod ons?

Antwoord: Alle onkuisheid is deur God vervloek (a), en daarom moet ons dit hartgrondig haat (b). Daarenteen moet ons kuis en ingetoë lewe (c) sowel binne as buite die huwelik (d).

(a) Lev 18:28. (b) Jud 1:23. (c) 1 Tess 4:3-5. (d) Heb 13:4; 1 Kor 7:7.

109 Vraag: Verbied God in hierdie gebod niks meer as net egbreuk en sulke skandes nie?

Antwoord: Omdat beide, ons liggaam en siel, 'n tempel van die Heilige Gees is, wil God dat ons altwee rein en heilig bewaar. Daarom verbied hy alle onkuise dade, gebare, woorde (a), gedagtes, luste (b) en alles wat 'n mens daartoe kan verlei (c).

(a) Ef 5:3, 4; 1 Kor 6:18, 19. (b) Matt 5:27, 28. (c) Ef 5:18; 1 Kor 15:33.

Sondag 42

110 Vraag: Wat verbied God in die agste gebod?

Antwoord: God verbied nie slegs die diefstal (a) en roof (b) wat die owerheid straf nie, maar Hy beskou ook as diefstal al die skelmstreke en liste waardeur ons probeer om ons naaste se besittings in die hande te kry (c). Dit kan gebeur met geweld of 'n skyn van reg, soos deur die vervalsing van gewigte, lengtemaat, inhoudsmaat, goedere, (d), geld, deur woeker (e) of enige middel wat God verbied. Hy verbied ook alle gierigheid (f) en alle misbruik en verkwisting van sy gawes (g).

(a) 1 Kor 6:10. (b) 1 Kor 5:10; Jes 33:1. (c) Luk 3:14; 1 Tess 4:6. (d) Spr 11:1; 16:11; Eseg 45:9, 10; Deut 25:13. (e) Ps 15:5; Luk 6:35. (f) 1 Kor 6:10. (g) Spr 23:20, 21; 21:20.

111 Vraag: Maar wat gebied God jou in hierdie gebod?

Antwoord: Ek moet die belange van my naaste, waar ek kan en mag, bevorder en hom so behandel soos ek wil he dat hy my moet behandel (a). Daarby moet ek ook my werk getrou doen, sodat ek die behoeftiges in hulle nood kan help (b).

(a) Matt 7:12. (b) Ef 4:28.

Sondag 43

112 Vraag: Wat eis die negende gebod?

Antwoord: Ek mag teen niemand valse getuienis aflê (a), niemand se woorde verdraai (b), nie 'n kwaadsteker of lasteraar wees nie (c), niemand onverhoord en ligtelik help veroordeel nie (d). Alle vorme van lieg en bedrieg moet ek as die duiwel (e) se eie werke vermy as ek nie die sware toorn van God oor my wil bring (f) nie. In regsake en in alle ander handelinge moet ek die waarheid liefhê, en opreg wees in wat ek sê en bely (g). My naaste se eer en goeie naam moet ek na my vermoë verdedig en bevorder (h).

(a) Spr 19:5, 9; 21:28. (b) Ps 15:3; 50:19, 20. (c) Rom 1:30. (d) Matt 7:1; Luk 6:37. (e) Joh 8:44. (f) Spr 12:22; 13:5. (g) 1 Kor 13:6; Ef 4:25. (h) 1 Pet 4:8.

Sondag 44

113 Vraag: Wat eis die tiende gebod van ons?

Antwoord: Selfs die geringste begeerte of gedagte teen enige gebod van God mag nooit in ons hart opkom nie. Ons moet altyd en heelhartig vyande van alle sonde wees en 'n begeerte tot alle geregtigheid hê (a).

(a) Rom 7:7.

114 Vraag: Maar kan die wat tot God bekeer is, hierdie gebooie volmaak gehoorsaam?

Antwoord: Nee, want selfs die allerheiligstes het, solank hulle in hierdie lewe is, nog maar 'n geringe begin van hierdie gehoorsaamheid (a), maar tog so dat hulle met 'n ernstige voorneme begin om nie alleen volgens sommige nie, maar volgens al die gebooie van God te lewe (b).

(a) 1 Joh 1:8; Rom 7:14, 15; Pred 7:20; 1 Kor 13:9. (b) Rom 7:22; Ps 1:2.

115 Vraag: Waarom laat God die Tien Gebooie dan so streng aan ons voorhou as niemand dit tog in hierdie lewe kan onderhou nie?

Antwoord: Ten eerste sodat ons gedurende ons hele lewe ons sondige natuur hoe langer hoe beter kan leer ken (a), en met groter verlange na die vergewing van sondes en na die geregtigheid in Christus kan soek (b). Ten tweede moet ons ons sonder ophou beywer en God om die genade van die Heilige Gees bid, sodat ons altyd meer en meer na die ewebeeld van God vernuwe mag word totdat ons na hierdie lewe die volmaaktheid as doel bereik (c).

(a) Rom 3:20; 1 Joh 1:9; Ps 32:5. (b) Matt 5:6; Rom 7:24, 25. (c) 1 Kor 9:24; Fil 3:12-14.

**Die gebed** (Sondag 45-52)

Sondag 45

116 Vraag: Waarom is die gebed vir die Christene nodig?

Antwoord: Omdat dit die vernaamste deel van die dankbaarheid is wat God van ons eis (a): En omdat God sy genade en Heilige Gees alleen aan hulle wil gee wat Hom met hartlike versugtinge sonder ophou daarom bid en daarvoor dank (b).

(a) Ps 50:14. (b) Matt 7:7; Luk 11:9, 13; 1 Tess 5:17.

117 Vraag: Hoe moet 'n gebed wees wat God behaag en deur Hom verhoor word?

Antwoord: Ten eerste moet ons alleen die enige ware God wat Hom in sy Woord geopenbaar het (a), van harte aanroep (b) vir alles waarvoor Hy ons beveel het om te bid (c). Ten tweede moet ons ons nood en ellende reg en grondig ken (d) sodat ons ons voor sy majesteit kan verootmoedig (e). Ten derde het ons hierdie vaste grond (f) dat Hy ons gebed, hoewel ons dit nie verdien nie, tog ter wille van die Here Christus sekerlik wil verhoor (g) soos Hy dit vir ons in sy Woord beloof het (h).

(a) Op 19:10; Joh 4:22-24. (b) Rom 8:26; 1 Joh 5:14; Jak 1:5. (c) Joh 4:24; Ps 145:18. (d) 2 Kron 20:12. (e) Ps 2:11; 34:19; Jes 66:2. (f) Rom 10:14; Jak 1:6. (g) Joh 14:13;16:23; Dan 9:18. (h) Matt 7:8; Ps 27:8.

118 Vraag: Wat het God ons beveel om van Hom te bid?

Antwoord: Alle geestelike en liggaamlike behoeftes wat Christus saamgevat het, in die gebed wat Hy self aan ons geleer het (a). (a) Jak 1:17; Matt 6:33.

119 Vraag: Hoe lui hierdie gebed?

Antwoord: Ons Vader wat in die hemel is, laat u Naam geheilig word, laat u koninkryk kom, laat u wil geskied, soos in die hemel net so ook op die aarde. Gee ons vandag ons daaglikse brood, en vergeef ons ons skulde, soos ons ook ons skuldenaars vergewe; en lei ons nie in versoeking nie, maar verlos ons van die Bose. Want aan U behoort die koninkryk en die krag en die heerlikheid tot in ewigheid. Amen.

(a) Matt 6:9-13; Luk 11:2-4.

Sondag 46

120 Vraag: Waarom het Christus ons beveel om God as ons Vader aan te spreek?

Antwoord: Sodat Hy heel aan die begin van ons gebed in ons die kinderlike vrees en vertroue op God sal wek. Dit moet die grond van ons gebed wees, naamlik dat God deur Christus ons Vader geword het, en dat Hy ons veel minder dit wat ons van Hom in die geloof bid, sal weier as wat ons vaders aardse dinge ons ontsê (a).

(a) Matt 7:9-11; Luk 11:11-13.

121 Vraag: Waarom word hier bygevoeg: wat in die hemel is?

Antwoord: Sodat ons van die hemelse majesteit van God nie aards moet dink nie (a) en van sy almag alles verwag wat ons vir liggaam en siel nodig het (b).

(a) Jer 23:23, 24; Hand 17:24, 25, 27. (b) Rom 10:12.

Sondag 47

122 Vraag: Wat is die eerste bede?

Antwoord: Laat u Naam geheilig word. Dit is: Gee allereers dat ons U reg ken (a) en dat ons U heilig, roem en prys in al u werke waarin u almag, wysheid, goedheid, geregtigheid, barmhartigheid en waarheid so skitter (b). Gee verder dat ons ons hele lewe, gedagtes, woorde en werke daarop sal rig dat u Naam nie om ons ontwil gelaster nie, maar geëer en geprys word (c).

(a) Joh 17:3; Jer 9:24; 31:33, 34; Matt 16:17; Jak 1:5; Ps 119:105. (b) Ps 119:137; Luk 1:46, 47, 68, 69; Rom 11:33. (c) Ps 71:8;115:1.

Sondag 48

123 Vraag: Wat is die tweede bede?

Antwoord: Laat u koninkryk kom. Dit is: Regeer ons so deur u Woord en Gees dat ons ons hoe langer hoe meer aan U onderwerp (a). Bewaar u kerk en laat dit groei (b). Vernietig die werke van die duiwel, elke mag wat teen U opstaan, en alle kwaadwillige planne wat teen u heilige Woord bedink word (c), totdat die volkomenheid van u ryk kom (d), waarin U alles in almal sal wees (e).

(a) Ps 143:10; 119:5; Matt 6:33. (b) Ps 51:20; 112:6. (c) 1 Joh 3:8; Rom 16:20. (d) Op 22:20; Rom 8:22, 23. (e) 1 Kor 15:28.

Sondag 49

124 Vraag: Wat is die derde bede?

Antwoord: Laat u wil geskied, soos in die hemel net so ook op die aarde. Dit is: Gee dat ons en alle mense ons eie wil prysgee (a) om aan u wil, wat alleen goed is, sonder enige teëpratery gehoorsaam te wees (b), sodat elkeen sy amp en beroep net so gewillig en getrou kan beoefen en uitvoer (c) soos die engele in die hemel (d).

(a) Matt 16:24; Tit 2:11, 12. (b) Luk 22:42; Ef 5:10; Rom 12:2. (c) 1 Kor 7:24. (d) Ps 103:20, 21.

Sondag 50

125 Vraag: Wat is die vierde bede?

Antwoord: Gee ons vandag ons daaglikse brood. Dit is: Versorg ons met alles wat vir die liggaam nodig is (a), sodat ons daardeur erken dat U die enigste Bron is van alles wat goed is (b), en dat al ons sorge en arbeid en ook u gawes sonder u seën ons nie kan baat nie (c). Gee daarom dat ons ons vertroue van alle skepsele aftrek, en op U alleen stel (d).

(a) Ps 145:15; 104:27; Matt 6:26. (b) Jak 1:17; Hand 14:17; 17:27. (c) 1 Kor 15:58; Deut 8:3; Ps 37:16; 127:1, 2. (d) Ps 55:23; 62:11; 146:3; Jer 17:5, 7.

Sondag 51

126 Vraag: Wat is die vyfde bede?

Antwoord: Vergeef ons ons skulde, soos ons ook ons skuldenaars vergewe. Dit is: Reken ons, arme sondaars, al ons misdade asook die boosheid wat ons nog aankleef, ter wille van die bloed van Christus, nie toe nie (a). Ons bid dit van U omdat ons hierdie bewys van u genade in ons vind: dat ons die ernstige voorneme het om ons naaste van harte te vergewe (b).

(a) Ps 51:3; 143:2; 1 Joh 2:1; Rom 8:1. (b) Matt 6:14

Sondag 52

127 Vraag: Wat is die sesde bede?

Antwoord: En lei ons nie in versoeking nie, maar verlos ons van die Bose. Dit is: Ons is in onsself so swak dat ons nie een oomblik staande kan bly nie (a). Daarby hou ons doodsvyande, die duiwel (b), die wêreld (c) en ons eie sondige natuur (d), nie op om ons aan te val nie. Wil U ons tog deur die krag van u Heilige Gees staande hou en versterk, sodat ons teen hulle sterk teenstand kan bied en in hierdie geestelik stryd nie beswyk (e) nie, totdat ons eindelik die oorwinning volkome behaal (f).

(a) Joh 15:5; Ps 103:14. (b) 1 Pet 5:8; Ef 6:12. (c) Joh 15:19. (d) Rom 7:23; Gal 5:17. (e) Matt 26:41; Mark 13:33. (f) 1 Tess 3:13; 5:23.

128 Vraag: Hoe sluit jy jou gebed af?

Antwoord: Want aan U behoort die koninkryk en die krag en die heerlikheid tot in ewigheid. Dit is: Ons bid dit alles van U omdat U as ons Koning, wat mag oor alles het, ons alle goeie dinge wil en kan gee (a) sodat daardeur nie ons nie, maar u heilige Naam ewig geprys sal word (b).

(a) Rom 10:12; 2 Pet 2:9. (b) Joh 14:13; Jer 33:8, 9; Ps 115:1.

129 Vraag: Wat beteken die woord Amen?

Antwoord: Amen wil sê: Dit is waar en seker. Want my gebed is baie sekerder deur God verhoor as wat ek in my hart voel dat ek dit van Hom begeer (a).

1. 2 Kor 1:20; 2 Tim 2:13.

Dordtse Leerreëls

**Hoofstuk 1**: **Goddelike uitverkiesing en verwerping**

1. Alle mense het in Adam gesondig en hulle skuldig gemaak aan die vloek en die ewige dood. Daarom sou God niemand verontreg het as dit sy wil was om die hele menslike geslag in die sonde en vervloeking te laat bly en vanweë die sonde te veroordeel nie. Daarom leer die apostel: die hele wêreld is voor God doemwaardig (Rom 3:19). Almal het gesondig en dit ontbreek hulle aan die heerlikheid van God (Rom 3:23) en: Die loon van die sonde is die dood (Rom 6:23).

2. Die liefde van God is egter hierin geopenbaar dat Hy sy eniggebore Seun in die wêreld gestuur het sodat elkeen wat in Hom glo, nie verlore mag gaan nie, maar die ewige lewe kan hê (1 Joh 4:9; Joh 3:16).

3. Om mense tot geloof te bring, stuur God uit louter goedheid verkondigers van hierdie vreugdevolle boodskap na wie Hy wil en wanneer Hy wil. Deur hulle diens word die mense geroep tot bekering en geloof in Christus, die gekruisigde, want: Hoe kan hulle in Hom glo van Wie hulle nie gehoor het nie? En hoe kan hulle hoor sonder een wat preek? En hoe kan hulle preek as hulle nie gestuur word nie? (Rom 10:14,15).

4. Die toorn van God bly op hulle wat hierdie evangelie nie glo nie. Hulle wat die evangelie egter aanneem en die Verlosser, Jesus, met 'n ware en lewende geloof omhels, word deur Hom van die toorn van God en van die verderf verlos, en Hy skenk hulle die ewige lewe (Joh 3:36; Mark 16:16).

5. Die oorsaak of skuld van daardie ongeloof, net soos van alle ander sondes, lê beslis nie by God nie, maar by die mens. Die geloof in Jesus Christus en die saligheid deur Hom is egter 'n genadegawe van God. Soos geskrywe is: Uit genade is julle gered, deur die geloof, en dit nie uit julleself nie: dit is die gawe van God (Ef 2:8), ook: Dit is aan julle genadiglik gegee om in Christus te glo (Fil 1:29).

6. Dat God aan sommige mense in die tyd die gawe van die geloof skenk en aan ander dit nie skenk nie, volg uit sy ewige besluit. Immers: Aan God is al sy werke van ewigheid af bekend (Hand 15:18), en Hy doen alles volgens die raad van sy wil (Ef 1:11). Volgens hierdie besluit maak God genadiglik die harte van die uitverkorenes ontvanklik - hoe verhard hierdie harte ook al mag wees - en buig hulle om tot geloof. Hulle wat egter nie uitverkies is nie, laat Hy volgens sy regverdige oordeel in hulle boosheid en verharding bly. Hierin veral kom vir ons tot openbaring die diepe, barmhartige en tegelyk regverdige onderskeiding tussen die mense wat almal ewe verlor is. Dit is die besluit van die uitverkiesing en verwerping wat in die Woord van God geopenbaar is. Verkeerde, onreine en onstandvastige mense verdraai hierdie leer tot hulle eie verderf, maar aan die heiliges en godvresendes gee dit 'n onuitspreeklike troos.

7. Hierdie uitverkiesing is 'n onveranderlike voorneme van God. Daarvolgens het Hy nog voor die skepping 'n sekere aantal mense uit die hele menslike geslag uitverkies. Hierdie menslike geslag het deur hulle eie skuld van hulle oorspronklike ongeskondenheid in sonde en verderf verval. Die uitverkorenes is dus nie beter of waardiger as die ander nie, maar verkeer saam met die ander in die gemeenskaplike ellende. Nogtans het Hy hulle, uit volkome vrye welbehae van sy wil en uit louter genade, tot die saligheid in Christus uitverkies. God het Christus ook van ewigheid af tot Middelaar en Hoof van al die uitverkorenes en tot Fondament van die saligheid gestel. So het Hy ook besluit om die uitverkorenes aan Christus te gee om hulle salig te maak. Deur sy Woord en Gees roep en trek God die uitverkorenes kragdadiglik tot gemeenskap met Hom. Hy het dus besluit om aan die uitverkorenes die ware geloof in Christus te gee, hulle te regverdig en te heilig en om hulle, wat kragtig in die gemeenskap van sy Seun bewaar word, uiteindelik as bewys van sy barmhartigheid en tot lof van sy oorvloedige en heerlike genade te verheerlik.

Soos geskrywe is: In Christus het God ons uitverkies voor die grondlegging van die wêreld om heilig en sonder gebrek voor Hom te wees, deurdat Hy ons voorbeskik het om ons vir sy kinders vir Homself aan te neem deur Jesus Christus, na die welbehae van sy wil, tot lof van die heerlikheid van sy genade waarmee Hy ons begenadig het in die Geliefde (Ef 1:4,5,6); en elders: Die wat Hy vantevore verordineer het, dié het Hy ook geroep; en die wat Hy geroep het, dié het Hy ook geregverdig; en die wat Hy geregverdig het, dié het Hy ook verheerlik (Rom 8:30).

8. Hierdie uitverkiesing is nie veelvoudig nie, maar een en dieselfde vir almal wat salig word, in die Ou sowel as in die Nuwe Testament. Die Skrif verkondig immers aan ons net een welbehae, voorneme en raad van die wil van God. Hiervolgens het Hy ons van ewigheid af uitverkies tot die genade sowel as tot die heerlikheid, tot die saligheid sowel as tot die weg na die saligheid wat Hy voorberei het, sodat ons daarin kan wandel (Ef 1:4,5; 2:10).

9. Hierdie uitverkiesing het nie op grond van vooruitgesiene geloof, geloofsgehoorsaamheid, heiligheid of enige ander goeie hoedanigheid of geskiktheid van die mens tot stand gekom nie. Dit alles kan nooit vooraf as rede of voorwaarde vir die uitverkiesing van die mens vereis word nie. Die uitverkiesing is immers die oorsaak van geloof en geloofsgehoorsaamheid, heiligheid, ensovoorts. Daarom is die uitverkiesing die fontein van alle saligheid waaruit geloof, heiligheid en al die ander saligmakende gawes, en uiteindelik die ewige lewe self, as vrugte en gevolge daarvan voortvloei. Die apostel getuig immers: Om heilig en sonder gebrek voor Hom te wees (Ef 1:4), en nie ómdat ons alreeds so was nie.

10. Die oorsaak van hierdie genadige uitverkiesing is inderdaad slegs die welbehae van God. Dit bestaan nie daarin dat Hy uit alle moontlikhede sekere menslike hoedanighede of dade as 'n voorwaarde vir die saligheid uitgekies het nie. Dit bestaan wel hierin dat Hy sekere bepaalde mense uit die hele menigte van sondaars as sy eiendom aangeneem het.

Soos geskrywe is: Toe die kinders nog nie gebore was en nog geen goed of kwaad gedoen het nie, ..., is vir haar (nl Rebekka) gesê: Die oudste sal die jongste dien. Soos geskrywe is: Jakob het Ek liefgehad en Esau het Ek gehaat (Rom 9:11,12,l3); en: Daar het gelowig geword almal wat verordineer was tot die ewige lewe (Hand 13:48).

11. God self is alwys, onveranderlik, alwetend en almagtig, en daarom kan sy daad van uitverkiesing nie ongedaan gemaak, oorgedoen, verander, herroep of afgebreek word nie. Die uitverkorenes kan ook nie verwerp of in getal verminder word nie.

12. Die uitverkorenes word op God se tyd van hulle ewige en onveranderlike uitverkiesing tot saligheid verseker. Dit gebeur verskillend en nie vir almal in gelyke mate nie. Hierdie versekering ontvang hulle nie as hulle nuuskierig die verborgenhede en dieptes van God probeer deursoek nie. Hulle ontvang die sekerheid egter as hulle in hulleself die onfeilbare vrugte van die uitverkiesing, soos in die Woord van God aangewys, met geestelike blydskap en heilige vreugde waarneem. Hierdie onfeilbare vrugte van die uitverkiesing is die ware geloof in Christus, die kinderlike vrees van God, die droefheid oor die sonde volgens die wil van God, die honger en dors na die geregtigheid, ensovoorts (2 Kor 13:5).

13. Vir die kinders van God is die besef en die sekerheid van hierdie uitverkiesing daagliks steeds meer rede om hulle voor die aangesig van God te verootmoedig, om die diepte van sy barmhartigheid te aanbid, om hulleself te reinig en om Hom, wat hulle eerste so uitnemend liefgehad het, ook van hulle kant vurig lief te hê. Dit is dan ook onmoontlik dat hierdie leer van die uitverkiesing en die besinning daaroor die kinders van God sal laat ophou om die gebooie van God te gehoorsaam of dat hulle onverskillig sou word deur 'n sondige lewe te lei. Deur die regverdige oordeel van God is dit juis die geval met hulle wat die genade van die uitverkiesing ligtelik vir hulleself toe-eien of ydellik en ligsinnig daaroor praat, sonder dat hulle begeer om in die weë van die uitverkorenes te wandel.

14. Hierdie leer van die Goddelike uitverkiesing is verder, volgens die wyse besluit van God, deur die profete, deur Christus self en deur die apostels in sowel die Ou as die Nuwe Testament verkondig. Daarna is dit in die heilige Skrifte bekend gemaak en bewaar. Daarom moet dit vandag nog op die regte tyd en plek in die kerk van God - waarvoor dit in die besonder bestem is - uiteengesit word. Hierdie leer moet egter oordeelkundig, met gelowige eerbied en heilige ontsag, sonder 'n nuuskierige ondersoek na die weë van die Allerhoogste, verkondig word. Dit alles moet gebeur tot eer van die heilige Naam van God en tot 'n lewende troos vir sy volk (Hand 20:27; Rom 12:3; 11:33,34; Heb 6:17,18).

15. Verder toon die heilige Skrif hierdie ewige en onverdiende genade van ons uitverkiesing baie duidelik aan en verkondig dit nadruklik aan ons. Dit getuig bowendien dat nie alle mense uitverkies is nie, maar dat sommige nie uitverkies is nie of in die ewige uitverkiesing van God verbygegaan is. God het besluit om hulle, na sy volkome vrye, regverdige, onberispelike en onveranderlike welbehae, in die gemeenskaplike ellende te laat bly. Daarin het hulle hulleself deur hulle eie skuld gestort. God het immers besluit om nie aan hulle die saligmakend~ geloof én die genade van die bekering te gee nie. Om sy geregtigheid te openbaar, het God besluit om hierdie mense aan hulleself oor te laat, hulle onder sy regverdige oordeel te laat bly en om hulle nie alleen oor hulle ongeloof nie, maar ook oor al hulle ander sondes te veroordeel en ewig te straf. Dit is die besluit van die verwerping, wat God hoegenaamd nie tot bewerker van die sonde maak nie, want dit sou 'n godslasterlike gedagte wees. Inteendeel, dit sê juis dat God 'n gedugte, onberispelike en regverdige Regter is wat die sonde straf.

16. Hulle wat die lewende geloof in Christus, die vaste vertroue, die gewetensrus, die beoefening van kinderlike gehoorsaamheid en die roem in God deur Christus nog nie ten volle ervaar nie - ofskoon hulle die middele gebruik waardeur God hulle beloof, het om hierdie dinge in ons te bewerk - moet nie mismoedig word wanneer hulle van die verwerping hoor nie. Hulle moet hulleself ook nie onder die verworpenes reken nie, maar ywerig voortgaan om die middele te gebruik, vurig verlang na die tyd van oorvloediger genade en dit ook met eerbied en ootmoed verwag. Hulle wat ernstig begeer om hulle tot God te bekeer, om Hom alleen gehoorsaam te wees en van die liggaam van die dood verlos te word, maar op die pad van die vroomheid en die geloof nog nie so ver gekom het as wat hulle wel wou nie, behoort nog minder die leer van die verwerping te vrees. Die barmhartige God het immers beloof dat Hy die dowwe lamppit nie sal uitblus en die geknakte riet nie sal verbreek nie. Maar hierdie leer is tereg verskriklik vir almal wat God en die Verlosser, Jesus Christus, verag en hulleself geheel en al aan wêreldse sorge en sondige begeertes oorgegee het. Dit sal so bly solank hulle hulle nie met erns tot God bekeer nie.

17. Die Woord van God, waaruit ons die wil van God leer ken, getuig daarvan dat die kinders van die gelowiges heilig is. Hulle is nie van nature heilig nie, maar kragtens die genadeverbond waarin hulle saam met hulle ouers opgeneem is. Gelowige ouers moet daarom nie twyfel aan die uitverkiesing en saligheid van hulle kinders wat God in hulle kinderjare uit hierdie lewe wegneem nie (Gen 17:7; Hand 2:39;1 Kor 7:14).

18. Teen iemand wat oor hierdie genade van die onverdiende uitverkiesing en gestrengheid van die regverdige verwerping in opstand is, stel ons die woorde van die apostel: O, mens, wie is jy wat teen God antwoord? (Rom 9:20); en ook die woorde van ons Saligmaker: Of staan dit my nie vry om met my eie goed te maak wat ek wil nie? (Matt 20:15). Maar ons wat hierdie verborgenhede godvresend en met eerbied aanbid; roep saam met die apostel uit: O diepte van die rykdom en wysheid en kennis van God! Hoe ondeurgrondelik is sy oordele en onnaspeurlik sy weë! Want wie het die gedagte van die Here geken of wie was sy raadsman gewees? Of wie het iets aan Hom gegee, dat dit vergeld moet word? Want uit Hom en deur Hom en tot Hom is alle dinge. Syne is die heerlikheid tot in ewigheid! Amen (Rom 11:33-36).

**Verwerping van die dwalings** waardeur die Nederlandse Kerke 'n tyd lank in beroering gebring is

Die regsinnige leer van die uitverkiesing is nou uiteengesit.

1. Die Sinode verwerp daarom die dwaling van hulle wat leer: Die hele en volledige besluit van die uitverkiesing tot saligheid is God se wil om daardie mense salig te maak wat nog sal glo en in die geloof en geloofsgehoorsaamheid sal volhard. Oor hierdie besluit is daar niks anders in die Woord van God geopenbaar nie. Die Sinode leer: Die dwaalleraars mislei hiermee die opregtes en hulle weerspreek duidelik die Heilige Skrif. Die Skrif getuig immers dat God nie alleen hulle wat sal glo, wil salig maak nie, maar dat Hy ook sekere bepaalde mense van ewigheid af uitverkies het. God het aan hierdie mense, in onderskeiding van ander, in die tyd die geloof in Christus en die volharding geskenk. Soos geskrywe is: Ek het u Naam geopenbaar aan die mense wat U My uit die wêreld gegee het (Joh 17:6); en: Daar het gelowig geword almal wat tot die ewige lewe verordineer was (Hand 13:48). Hy het ons uitverkies voor die grondlegging van die wêreld om heilig te wees (Ef 1:4).

2. Die Sinode verwerp die dwaling van hulle wat leer: Die uitverkiesing van God tot die ewige lewe is veelsoortig: die een is algemeen en onbepaald, die ander is besonder en bepaald. Laasgenoemde val weer in twee dele uiteen: Dit is òf 'n onvolkome herroeplike, nie-beslissende en voorwaardelike uitverkiesing, òf 'n volkome, onherroeplike, beslissende en volstrekte uitverkiesing. Verder: Daar is een uitverkiesing tot die geloof en 'n ander tot die saligheid, dit wil sê daar kan 'n uitverkiesing tot die regverdigmakende geloof wees sonder dat daar 'n beslissende uitverkiesing tot saligheid hoef te wees. Die Sinode leer: Dit is 'n versinsel van die menslike verstand wat buite die Skrif om uitgedink is. Dit vernietig die leer van die uitverkiesing en verbreek hierdie goue ketting van ons saligheid. Die wat Hy vantevore verordineer het, dié het Hy ook geroep; en die wat Hy geroep het, dié het Hy ook geregverdig; en die wat Hy geregverdig het, dié het Hy ook verheerlik (Rom 8:30).

3. Die Sinode verwerp die dwaling van hulle wat leer: Die welbehae en voorneme van God, waarvan die Skrif in die leer van die uitverkiesing melding maak, bestaan nie daarin dat God sekere, bepaalde mense bo ander uitverkies het nie. Dit bestaan daarin dat God uit alle moontlike voorwaardes - soos byvoorbeeld die werke van die wet - of uit die orde van alle dinge, die wesenlik onverdienstelike daad van die geloof en die onvolmaakte gehoorsaamheid daarvan tot 'n voorwaarde vir die saligheid uitverkies het. Dit sou Hy dan genadiglik wou reken as 'n volkome gehoorsaamheid en dit waardig ag om met die ewige lewe te beloon. Die Sinode leer: Hierdie skadelike dwaling maak die welbehae van God en die verdienste van Christus kragteloos. Terselfdertyd word die mense deur nuttelose vrae van die waarheid van die genadige regverdigmaking en van die eenvoud van die Skrif weggelei. Daarmee word hierdie uitspraak van die apostel as onwaar bestempel: God het ons geroep met 'n heilige roeping, nie volgens ons werke nie, maar volgns sy eie voorneme en genade wat ons van ewigheid af in Christus Jesus geskenk is (2 Tim 1:9).

4. Die Sinode verwerp die dwaling van hulle wat leer: Die voorwaarde wat vir die uitverkiesing tot die geloof vereis word, is dat die mens die lig van die natuur reg moet gebruik en vroom, klein, nederig en geskik vir die ewige lewe moet wees - asof die uitverkiesing op die een of ander manier van hierdie dinge sou afhang. Die Sinode leer: Dit klink na Pelagius en is in stryd met die leer van die apostel waar hy skrywe: Ons het vroeër gewandel in die begeerlikhede van ons vlees toe ons die wil van ons vlees en van die sinne gedoen het; en ons was van nature kinders van die toorn net soos ook die ander. Maar God, wat ryk is in barmhartigheid het ons deur sy groot liefde waarmee Hy ons liefgehad het, toe ons dood was deur die misdade, lewend gemaak saam met Christus - uit genade is julle gered - en saam opgewek en saam laat sit in die hemele in Christus Jesus, sodat Hy in die eeue wat kom, laat betoon die uitnemende rykdom van sy genade in goedentierenheid oor ons in Christus Jesus. Uit genade is julle gered, deur die geloof, en dit nie uit julleself nie: dit is die gawe van God; nie uit die werke nie, sodat niemand mag roem nie. (Ef 2:3-9).

5. Die Sinode verwerp die dwaling van hulle wat leer: Die onvolkome en nie-beslissende uitverkiesing van spesifieke mense tot saligheid het tot stand gekom uit die vooruitgesiene geloof, bekering, heiligheid en vroomheid, wat òf net begin het òf al 'n tyd lank geduur het. Die volkome en beslissende uitverkiesing het egter tot stand gekom uit die volharding in die vooruitgesiene geloof, in bekering, in heiligheid en in vroomheid tot die einde toe. Dit is die waarde van die genade en die evangelie waarvolgens hy wat uitverkies word, waardiger is as hy wat nie uitverkies word nie. Die geloof, geloofsgehoorsaamheid, heiligheid, vroomheid en volharding is dus nie vrugte of gevolge van die onveranderlike uitverkiesing tot heerlikheid nie, maar noodsaaklike voorwaardes en oorsake daarvan. In die geval van uitverkorenes, is dit vooraf vereis en vooruitgesien asof hulle dit reeds volbring het. Die Sinode leer: Dit is in stryd met die hele Skrif wat hierdie en dergelike uitsprake telkens weer in ons ore en harte inskerp: Die uitverkiesing is nie uit die werke nie, maar uit Hom wat roep (Rom 9:11). Daar het gelowig geword almal wat verordineer was tot die ewige lewe (Hand 13:48). Hy het ons in Hom uitverkies ... om heilig ... te wees (Ef 1:4). Julle het My nie uitverkies nie, maar Ek het julle uitverkies (Joh 15:16). As dit deur genade is, is dit nie meer uit die werke nie (Rom 11:6) Hierin is die liefde: nie dat ons God liefdgehad het nie, maar dat Hy ons liefgehad het en sy Seun gestuur het (1 Joh 4:10).

6. Die Sinode verwerp die dwaling van hulle wat leer: Nie elke uitverkiesing tot saligheid is onveranderlik nie, maar sommige uitverkorenes kan verlore gaan en gaan inderdaad ook vir ewig verlore, nieteenstaande enige besluit van God. Die Sinode leer: Met hierdie growwe dwaling maak hulle God veranderlik en vernietig die troos wat die vromes uit die vastigheid van hulle uitverkiesing put. Ook weerspreek hulle die heilige Skrif wat leer dat die uitverkorenes nie verlei kan word nie (Matt 24:24); dat Christus almal wat deur die Vader aan Hom gegee is, nie sal verloor nie (Joh 6:39), en dat God die wat Hy vantevore verordineer, geroep en geregverdig het, ook verheerlik het (Rom 8:30).

7. Die Sinode verwerp die dwaling van hulle wat leer: Daar is in hierdie lewe geen vrug, geen besef en geen sekerheid van die onveranderlike uitverkiesing tot heerlikheid nie, behalwe dié wat van 'n veranderlike en onsekere voorwaarde afhang. Die Sinode leer: Nie alleen is dit ongerymd om te beweer dat daar 'n onsekere sekerheid is nie, maar dit stry ook met die ervaring van die heiliges. Uit die besef van hulle uitverkiesing verheug die heiliges hulle saam met die apostel en roem hulle in hierdie weldaad van God (Ef 1). In gehoorsaamheid aan Christus verbly hulle hulle saam met die dissipels dat hulle name in die hemel opgeskrywe is (Luk 10:20). Ook stel hulle die besef van hulle uitverkiesing teenoor die vurige pyle van aanvalle van die duiwel, terwyl hulle vra: Wie sal beskuldiging inbring teen die uitverkorenes van God? (Rom 8:33).

8. Die Sinode verwerp die dwaling van hulle wat leer: God het oor niemand bloot kragtens sy regverdige wil besluit om hom in die val van Adam en in die gemeenskaplike staat van sonde en verdoemenis te laat bly nie. Ook het Hy in die gee van die genade wat vir die geloof en bekering nodig is, besluit om niemand verby te gaan nie. Die Sinode leer: Dit staan vas: Hy is barmhartig oor wie Hy wil, en Hy verhard wie Hy wil (Rom 9:18), en: Die is aan julle gegee om die verborgenhede van die koninkryk van die hemele te ken, maar aan hulle is dit nie gegee nie (Matt 13:11), en: Ek loof U, Vader, Here van die hemel en die aarde, dat U hierdie dinge verberg het vir die wyse en verstandige mense en dit aan kindertjies geopenbaar het. Ja, Vader, so was dit u welbehae (Matt 1:25,26).

9. Die Sinode verwerp die dwaling van hulle wat leer: Dit is nie enkel en alleen die welbehae van God wat die oorsaak is waarom Hy die evangelie eerder na die een as na die ander volk stuur nie. Dit gebeur omdat die een volk beter en waardiger is as die ander aan wie die evangelie nie meegedeel word nie. Die Sinode leer: Dit ontken Moses as hy die Israelitiese volk soos volg toespreek: Kyk, aan die HERE jou God behoort die hemel, ook die hoogste hemel, die aarde en alles wat daarin is. Maar net aan jou vaders het die HERE 'n welgevalle gehad om hulle lief te hê, en Hy het julle, hulle nageslag ná hulle, uit al die volke uitverkies, soos dit vandag is (Deut 10:14,15). En Christus het gesê: Wee jou, Gorasin, wee jou, Betsaida! want as in Tirus en Sidon die kragtige dade plaasgevind het wat in julle plaasgevind het, sou hulle hul lankal in sak en as bekeer het (Matt 11:21).

**Hoofstuk 2: Die dood van Christus en die verlossing van die mense deur sy dood**

1. God is nie alleen in die hoogste mate barmhartig nie, maar ook in die hoogste mate regverdig. Sy geregtigheid - soos Hy Hom in sy Woord geopenbaar het - eis dat ons sondes, wat teen sy oneindige majesteit begaan is, nie alleen met tydelike nie, maar ook met ewige strawwe na siel en na liggaam gestraf moet word. Ons kan aan hierdie strawwe nie ontkom nie, tensy aan die geregtigheid van God voldoen word.

2. Ons self kan geen voldoening gee om ons van die toorn van God te bevry nie. Daarom het God uit oneindige barmhartigheid sy eniggebore Seun as borg aan ons gegee. Die Seun het vir ons, of in ons plek, sonde en vervloeking aan die kruis geword om vir ons te voldoen.

3. Hierdie dood van die Seun van God is die enigste en volmaakte offer en voldoening vir die sondes. Sy dood is van oneindige krag en waarde, oorvloedig genoeg om die sondes van die hele wêreld te versoen.

4. Hierdie dood het daarom so 'n groot krag en waarde, omdat Hy wat dit ondergaan het, nie alleen 'n ware en volkome heilige mens is nie, maar ook die eniggebore Seun van God. Hy is saam met die Vader en die Heilige Gees een en dieselfde ewige en oneindige Wese. So moes ons Verlosser dan ook wees. Boonop het sy dood so 'n groot krag en waarde, omdat Hy geweet het dat Hy die toorn van God en die vloek, wat ons deur ons sondes verdien het, gedra het.

5. Verder is dit die belofte van die evangelie dat elkeen wat in die gekruisigde Christus glo, nie verlore sal gaan nie, maar die ewige lewe sal hê. Hierdie belofte moet aan alle volke en mense, aan wie God na sy welbehae die evangelie stuur, sonder enige onderskeid verkondig en bekend gestel word, met die eis tot bekering en geloof.

6. Baie wat deur die evangelie geroep is, bekeer hulle nie, glo nie in Christus nie, maar sterf in ongeloof. Dit gebeur, nie omdat die offer wat Christus aan die kruis volbring het, gebrekkig of onvoldoende is nie, maar deur hul eie skuld.

7. Almal wat egter waarlik glo en deur die dood van Christus van die sonde bevry en van die verderf gered word, ontvang hierdie weldaad slegs uit die genade van God. Hierdie genade is van ewigheid af in Christus aan hulle gegee, sonder dat Hy dit aan enigiemand verskuldig is.

8. Dit was immers die volkome vrye raadsbesluit, genadige wil en voorneme van God die Vader, dat die lewendmakende en saligmakende krag van die uiters kosbare dood van sy Seun al die uitverkorenes tot voordeel sal strek. So het God slegs aan die uitverkorenes die regverdigende geloof geskenk om hulle daardeur onfeilbaar salig te maak. Dit wil sê: Dit was die wil van God dat Christus deur die bloed van die kruis - waarmee Hy die nuwe verbond bevestig het - uit elke volk, stam, geslag en taal húlle en hulle alleen kragdadiglik sal verlos, wat van ewigheid af tot die saligheid uitverkies en deur die Vader aan Hom gegee is. Ook was dit die wil van God dat Christus aan hulle die geloof sal gee wat Hy, soos ook die ander saligmakende gawes van die Heilige Gees, deur sy dood vir hulle verwerf het. Verder, dat Hy hulle van al hulle sondes - sowel die erfsonde as die daadsonde wat ná en vóór die geloof begaan is - deur sy bloed sal reinig. Ten slotte, dat Hy hulle tot die einde toe getrou sal bewaar, en uiteindelik sonder enige vlek of rimpel in heerlikheid by Hom sal neem.

9. Hierdie raadsbesluit is die gevolg van God se ewige liefde vir die uitverkorenes. Die besluit word van die begin van die wêreld af tot vandag toe kragdadig uitgevoer ondanks die vergeefse verset van die magte van die doderyk. Hierdie besluit sal steeds uitgevoer word, sodat die uitverkorenes op die regte tyd in een liggaam vergader sal word. Daar sal altyd 'n kerk van gelowiges wees, gegrond in die bloed van Christus. Hierdie kerk moet sy Verlosser, wat sy lewe aan die kruis vir die kerk gegee het - soos 'n bruidegom sy lewe vir sy bruid sal gee - standvastig liefhê en Hom met volharding dien en van nou af tot in alle ewigheid verheerlik.

**Verwerping van die dwalings**

Die regsinnige leer is nou uiteengesit.

1. Daarom verwerp die Sinode die dwaling van hulle wat leer: God die Vader het sy Seun tot die kruisdood bestem sonder 'n sekere en besondere besluit om iemand sekerlik salig te maak. Die noodsaaklikheid, nuttigheid en waardigheid van die verdienste van die dood van Christus sou gevolglik ongeskonde, in alle dele volmaak, volkome en as een geheel kon bestaan selfs al sou geen enkele mens ooit werklik gedeel het in die verlossing wat Hy verwerf het nie.

Die Sinode leer\: Hierdie leer verag die wysheid van God die Vader en die verdienste van Jesus Christus en is in stryd met die Heilige Skrif. Ons Verlosser sê immers: Ek lê my lewe af vir die skape en Ek ken hulle (Joh 10:15, 27).

En die profeet Jesaja sê van die Verlosser: as sy siel 'n skuldoffer aangebied het, sal Hy 'n nakroos sien; Hy sal die dae verleng, en die welbehae van die Here sal deur sy hand voorspoedig wees (Jes 53:10).

Verder weerspreek dit die geloofsartikel waarmee ons bely dat ons aan die kerk glo.

2. Die Sinode verwerp die dwaling van hulle wat leer: Dit was nie die doel van die dood van Christus om die nuwe verbond van die genade werklik deur sy bloed te bevestig nie. Dit was alleen maar om vir die Vader eenvoudig die reg te verwerf om opnuut met die mense 'n verbond van die genade of van die werke, net soos Hy wil, te kan sluit.

Die Sinode leer: Dit is immers in stryd met die Skrif wat leer dat Christus Borg en Middelaar geword het van 'n beter, dit wil sê, van die nuwe verbond (He:b 7:22) en dat 'n testament eers by 'n sterfgeval geldig is (Heb 9:15,17).

3. Die Sinode verwerp die dwaling van hulle wat leer: Christus het deur sy voldoening vir niemand met sekerheid die saligheid verdien nie; ook nie die geloof waardeur hierdie voldoening van Christus kragdadiglik tot saligheid toegeëien word nie. Hy het daarenteen, slegs die mag of die volkome wil vir die Vader verwerf om opnuut met die mense te handel en om nuwe voorwaardes, soos Hy wil, voor te skrywe. Die uitvoering daarvan sou van die vrye wil van die mens afhang. Dit sou dus kon gebeur dat òf niemand òf alle mense dit sou vervul.

Die Sinode leer: Hierdie mense minag die dood van Christus volkome en aanvaar op geen wyse die vernaamste vrug of weldaad wat daardeur verkry is nie. Hulle roep weer die dwaling van Pelagius uit die hel terug.

4. Die Sinode verwerp die dwaling van hulle wat leer: God die Vader het 'n nuwe genadeverbond met die mense deur die tussenkoms van die dood van Christus gesluit. Hierdie verbond bestaan nie daarin dat ons deur ons geloof, vir sover dit die verdienste van Christus aanneem, voor God regverdig en salig gemaak word nie. Dit bestaan daarin dat God, nadat Hy die eis van die volmaakte gehoorsaamheid aan die Wet afgeskaf het, nou die geloof self en die onvolmaakte geloofsgehoorsaamheid as volmaakte gehoorsaamheid aan die Wet beskou en dit dan uit genade waardig ag om dit met die ewige lewe te beloon.

Die Sinode leer: Hierdie mense weerspreek die Skrif: Hulle word deur sy genade sonder verdienste geregverdig deur die verlossing wat in Christus Jesus is. Hom het God voordestel in sy bloed as 'n versoening deur die geloof (Rom 3:24,25). Met die goddelose Socinus voer hulle 'n nuwe en vreemde leer oor regverdiging van die mens voor God in. Dit is in stryd met die eenstemmige belydenis van die hele kerk.

5. Die Sinode verwerp die dwaling van hulle wat leer: Alle mense is in die staat van die versoening en in die genade van die verbond opgeneem, sodat niemand vanweë die erfsonde aan die verdoemenis skuldig is of verdoem moet word nie, maar dat alle mense van hierdie sondeskuld vry is.

Die Sinode leer: Hierdie mening is in stryd met die Skrif wat verklaar dat ons van nature kinders van die toorn is (Ef 2:3).

6. Die Sinode verwerp die dwaling van hulle wat die onderskeid tussen verwerping en toe-eiening misbruik om by die onversigtiges en onervarenes die denkbeeld in te prent: Dat God, vir sover dit Hom betref, aan alle mense die weldade, wat deur die dood van Christus verkry word, in gelyke mate wou meedeel. Dat sommige die vergifnis van sondes en die ewige lewe deelagtig word en ander nie, hang van hulle vrye wil af wat hom aanpas by die genade wat sonder onderskeid aangebied word. Dit hang nie van die besondere gawe van die barmhartigheid af wat kragdadig in hulle werk, dat hulle, anders as ander mense, dié genade vir hulleself sou toe-eien nie.

Die Sinode leer: Daardie mense wat voorgee dat hulle hierdie onderskeiding reg voorstel probeer om die volk met die verderflike Pelagiaanse dwalings te vergiftig.

7. Die Sinode verwerp die dwaling van hulle wat leer: Christus kon en moes nie vir hulle gesterf het vir wie God volkome liefgehad en tot die ewige lewe uitverkies het nie. Inderdaad het Hy ook nie vir hulle gesterf nie, omdat hulle die dood van Christus nie nodig gehad het nie.

Die Sinode leer: Hulle weerspreek die apostel wat sê: Christus het my liefgehad en het Homself vir my oorgegee (Gal 2:20).

Met dieselfde strekking sê hy: Wie sal beskuldinging inbring teen die uitverkorenes van God? God is dit wat regverdig maak. Wie kan ons veroordeel? Christus is dit wat gesterf het (Rom 8:33,34), juis vir hulle.

Hulle weerspreek ook die Heiland wat sê: Ek lê my lewe af vir die skape (Joh 10:15); Dit is my gebod, dat julle mekaar moet liefhê net soos Ek julle liefgehad het. Groter liefde het niemand as dit nie, dat iemand sy lewe vir sy vriende gee (Joh 15:12,I3).

**Hoofstuk 3 en 4: Die verdorwenheid van die mens,**

**sy bekering tot God en die wyse waarop dit plaasvind**

1. Die mens is van die begin af na die beeld van God geskape. Verstandelik was hy toegerus met ware en heilsame kennis van sy Skepper en van geestelike sake. In sy wil en hart was hy met geregtigheid toegerus en sy hele gesindheid was suiwer. Hy was dus volkome heilig. Maar deur die ingewing van die duiwel en uit sy eie vrye wil het hy hom van God losgeskeur en homself van hierdie uitnemende gawes beroof. Daarenteen het hy in die plek daarvan oor homself gebring: blindheid, verskriklike duisternis ydelheid en verdorwenheid van verstandelike oordeel, boosheid, rebellie en hardheid van sy wil en hart, sowel as onsuiwerheid van sy hele gesindheid.

2. Net soos die mens ná die val was, so was ook die kinders wat hy voortgebring het. As verdorwene het hy verdorwe kinders voortgebring. Dit hou in dat die verdorwenheid, volgens die regverdige oordeel van God, van Adam af op al sy nakomelinge oorgegaan het. Net Christus is hierin 'n uitsondering. Die verdorwenheid van die mens ontstaan dus nie deur navolging, soos die Pelagiane vroeër beweer het nie, maar deur die voortplanting van die verdorwe natuur.

3. Alle mense word daarom in sonde ontvang en as kinders van die toorn gebore, onbekwaam tot enigiets goeds wat sou kon salig maak, geneig tot die kwaad, dood in die sonde en slawe van die sonde. Sonder die genade van die Heilige Gees, wat die wedergeboorte skenk, kan en wil hulle nie tot God terugkeer of hulle verdorwe natuur verbeter of onderneem om dit te verbeter nie.

4. Na die sondeval het daar in die mens tog nog 'n bietjie van die lig van die natuur oorgebly. Daardeur het hy 'n mate van kennis van God, van die natuurlike dinge, van die onderskeid tussen die betaamlike en onbetaan like bly behou en vertoon hy in sekere mate 'n strewe na deug en openbare gedissiplineerdheid. Vir die mens is dit egter onmoontlik om deur hierdie lig van die natuur tot die saligmakende kennis van God te kom en hom tot God te bekeer. Gevolglik kan hy selfs in natuurlike en burgerlike sake hierdie lig nie reg gebruik nie. Hoe ook al, veeleer verduister hy dit heeltemal op verskillende maniere en bedek dit in ongeregtigheid. Omdat hy dit doen, is daar voor God vir hom geen verontskuldiging nie.

5. Net soos met die lig van die natuur, so is dit ook gesteld met die Tien Gebooie wat God deur Moses in besonder aan die Jode gegee het. Die wet vlek wel die grootheid van die sonde oop en oortuig die mens hoe langer hoe meer van sy skuld, maar dit dui geen geneesmiddel aan en deel geen kragte mee om uit hierdie ellende te kom nie. Die wet het dus, omdat dit deur die sondige natuur kragteloos gemaak is, die oortreder onder die vloek laat bly. Daarom kan die mens nie deur die wet die saligmakende genade verkry nie.

6. Wat nie deur die lig van die natuur of deur die wet gedoen kan word nie, dit doen God deur die krag van die Heilige Gees, deur middel van die Woord of die bediening van die versoening. Dit is die evangelie van die Messias, waardeur God besluit het om die gelowiges in die Ou sowel as in die Nuwe Testament salig te maak.

7. Hierdie verborgenheid van sy wil het God in die Ou Testament aan min mense bekend gemaak, maar in die Nuwe Testament, waar die onderskeid tussen die volke nou weggeneem is, het Hy dit aan meer mense geopenbaar. Die oorsaak waarom hierdie bedeling so verskillend is, moet nie aan die waardigheid van die een volk bo die ander of aan die beter gebruik van die lig van die natuur toegeskryf word nie, maar aan die volledig vrye welbehae en onverdiende liefde van God. Daarom moet hulle wat sonder en teen enige verdienste so 'n groot genade deelagtig word, dit met 'n nederige en dankbare hart erken. Die ander wat hierdie genade nie ontvang nie, moet saam met die apostel die strengheid en regverdigheid van die oordele van God aanbid sonder om dit met nuuskierigheid te ondersoek.

8. Almal wat egter deur die evangelie geroep word, word in alle erns geroep. Want in alle erns en waarheid betuig God in sy Woord wat sy wil is: die geroepenes moet na Hom toe kom. In alle erns beloof Hy ook aan almal wat na Hom toe kom en glo, die rus vir hulle siele en die ewige lewe.

9. Baie mense wat deur die bediening van die evangelie geroep is, kom nie na Hom toe nie en word nie bekeer nie. Die skuld hiervoor lê nie in die evangelie of in Christus wat deur die evangelie aangebied is nie, ook nie in God wat mense deur die evangelie roep en aan hulle ook verskillende gawes gee nie. Die skuld lê by die geroepenes self. Sommige neem deur sorgeloosheid die Woord van die lewe nie aan nie. Ander neem dit wel aan, maar nie in die binneste van hulle hart nie, met die gevolg dat hulle ná 'n kortstondige blydskap van die tydelike geloof weer terugval. Ander weer, laat die saak van die Woord deur die dorings van die sorge en deur die welluste van die wêreld verstik en dra geen vrugte nie, soos ons Verlosser dit in die gelykenis van die saaier leer (vgl Matt 13).

10. Ander mense weer, wat deur die verkondiging van die evangelie geroep is, kom en word bekeer. Dit moet egter nie aan die mens toegeskryf word nie asof hy hom deur sy vrye wil van ander onderskei wat net so 'n groot of genoegsame genade tot geloof en bekering ontvang het. So stel die hooghartige kettery van Pelagius dit. Dit moet aan God toegeskryf word. Hy het hulle van ewigheid af in Christus as sy eiendorn uitverkies. Hy roep almal kragdadig in die tyd en skenk hulle geloof en bekering. Nadat hulle uit die mag van die duisternis verlos is, bring Hy hulle ook in die ryk van sy Seun, om die deugde van Hom, wat hulle uit die duisternis tot sy wonderbare lig geroep het, te verkondig en om nie in hulleself nie, maar in die Here te roem. So getuig die Apostoliese geskrifte telkens.

I I. Verder: wanneer God sy welbehae in die uitverkorenes tot uitvoering bring en die ware bekering in hulle werk, dan laat Hy die evangelie nie net uiterlik aan hulle verkondig nie. Hy verlig ook nie net hulle verstand kragtig deur die Heilige Gees, sodat hulle die dinge van die Gees van God reg verstaan en onderskei nie. Maar deur die kragtige werking van dieselfde Gees, wat die wedergeboorte skenk, dring Hy ook deur tot in die binneste dele van die mens, open Hy die geslote hart, versag Hy wat hard is en besny Hy wat onbesnede is. In die wil stort Hy nuwe eienskappe in en maak die wil, wat dood was, lewend; wat sleg was, goed; wat onwillig was, gewillig en wat ongehoorsaam was, gehoorsaam. Hy beweeg en versterk die wil sodat dit, soos 'n goeie boom, vrugte van goeie werke kan dra.

12. Dit is die wedergeboorte, die nuwe skepping, die opwekking uit die dood en die lewendmaking waarvan die Skrif so heerlik spreek wat God sonder ons in ons werk. Dit alles word glad nie deur die uiterlike prediking alleen, deur morele oorreding of op enige ander wyse in ons gewerk nie, sodat, na die voltooiing van God se werk, dit dan in die mens se mag sou lê om weergebore te word of nie, om bekeer te word of nie. Dit is 'n volkome bonatuurlike, baie kragtige en tegelyk baie aangename, wonderlike, verborge en onbeskryflike daad van God. Volgens die getuienis van die Skrif wat deur Hom, die Outeur van hierdie werkinge, geïnspireer is, is dit in sy krag nie minder of geringer as die skepping of die opwekking van die dooies nie. Die gevolg is dat almal in wie se harte God op hierdie wonderlike wyse werk, sekerlik, onfeilbaar en kragdadig weergebore word en daadwerklik glo. Dan word die wil, wat nou vernuwe is, nie alleen deur God gedryf en beweeg nie, maar omdat dit deur God beweeg word, werk dit ook self. Daarom word ook tereg gesê dat die mens, deur die genade wat hy ontvang het, glo en hom bekeer.

13. Die aard van hierdie werking kan die gelowiges in hierdie lewe nie volkome begryp nie. Intussen is dit vir hulle 'n gerusstelling dat hulle weet en oortuig is dat hulle deur hierdie genade van God van harte glo en hulle Verlosser liefhet.

14. So is die geloof dan 'n gawe van God, nie omdat dit deur God aan die vrye wil van die mens aangebied word nie, maar omdat dit aan die mens inderdaad geskenk word en vir hom ingegee en ingestort word. Ook is dit nie so dat God net die vermoë om te glo gee nie en daarna van die vrye wil van die mens die instemming of die daadwerklike geloof verwag nie. Sowel die wil om te glo as die geloof self word in die mens tot stand gebring. Immers, Hy wat in die mens werk om te wil sowel as om te werk, bewerk alles in almal.

15 . Hierdie genade is God aan niemand verskuldig nie. Wat sou God immers aan iemand skuld wat Hom vooraf niks kan gee nie en waarvoor hy dan vergoed moet word? Inderdaad, wat sou God aan die mens verskuldig wees wat self niks anders as sonde en leuens het nie? Die mens wat hierdie genade ontvang, is aan God alleen ewige dankbaarheid verskuldig en hy dank God ook daarvoor. Die mens wat hierdie genade nie ontvang nie, heg geen waarde aan hierdie geestelike dinge nie en skep net in sy eie dinge behae, of beroem hom, sonder om na te dink, tevergeefs op wat hy het, terwyl hy niks het nie. Verder moet oor hulle wat hulle geloof in die openbaar bely en hulle lewe verbeter, volgens die voorbeeld van die apostels, baie gunstig geoordeel en gepraat word, want die binneste van die hart is aan ons onbekend. Vir die ander wat nog nie geroep is nie, moet ons tot God bid wat die dinge wat nie bestaan nie, roep asof hulle bestaan. Ons mag ons volstrek nie teenoor hulle in trotsheid verhef asof ons onsself in so 'n bevoorregte posisie geplaas het nie.

16. Die mens het egter deur die sondeval nie opgehou om 'n mens, toegerus met verstand en wil, te wees nie. Die sonde, wat die hele menslike geslag deurdring het, het die natuur van die mens nie weggeneem nie, maar dit bederf en in geestelike sin gedood. Daarom werk hierdie Goddelike genade van die wedergeboorte nie in die mense asof hulle stokke en blokke is nie; ook vernietig dit nie die wil en sy eienskappe nie, en dwing dit nie met geweld teen sy sin nie. Die genade maak die wil geestelik lewend, genees, verbeter en buig dit tegelykertyd lieflik en kragtig. Terwyl sondige opstandigheid en verset vroeër volkome oorheers het, begin 'n gewillige en opregte gehoorsaamheid aan die Gees nou die oorhand kry. Hierin lê die ware en geestelike vernuwing en die vryheid van ons wil. Inderdaad, as die wonderlike Werkmeester van alle goeie dinge nie so met ons gehandel het nie, dan sou die mens glad geen hoop hê om deur sy vrye wil uit die sondeval op te staan nie. Deur sy vrye wil het hy homself, toe hy nog gestaan het, in die verderf gestort.

17. Die almagtige werking van God, waardeur Hy ons natuurlike lewe skep en onderhou, sluit nie die gebruik uit van die middele waardeur God na sy oneindige wysheid en goedheid hierdie krag van Hom wil uitoefen nie, maar eis juis dat hulle gebruik sal word. Net so sluit hierdie bonatuurlike werking van God, waardeur Hy ons weergebore laat word, volstrek nie die gebruik van die evangelie uit en werp dit ook nie omver nie. Inteendeel, die alwyse God het dit tot 'n saad van die wedergeboorte en tot voedsel vir die siel bestem. Die apostels, en die leraars wat hulle opgevolg het, het dan ook die mense oor hierdie genade van God, tot sy eer en tot onderdrukking van alle hoogmoed, gelowig onderrig. Hulle het ook nie nagelaat om die mense ondertussen deur middel van heilige vermanings uit die evangelie, onder die bearbeiding van die Woord, van die sakramente en van die kerklike tug te hou nie. Net so moet hulle wat in die gemeente onderrig gee of die wat onderrig ontvang, hulle ook nie nou aanmatig om God te versoek deur die dinge te skei wat Hy na sy welbehae wou saamvoeg nie. Deur die vermanings word die genade immers gegee, en hoe gewilliger ons ons amp uitoefen, des te heerliker word die weldaad, wat God in ons werk, openbaar. So vorder God se werk op die allerbeste manier. Aan dié God alleen kom toe, vanweë die middele sowel as vanweë die verlossende vrug en krag daarvan, alle heerlikheid tot in ewigheid. Amen.

**Verwerping van die dwalings.**

Die regsinnige leer is nou uiteengesit

1. Daarom verwerp die Sinode die dwaling van hulle wat leer: 'n Mens kan eintlik nie sê dat die erfsonde alleen voldoende is om die hele menslike geslag te veroordeel of om tydelike en ewige strawwe te verdien nie.

Die Sinode leer: Hulle weerspreek immers die apostel wat sê: Deur een mens het die sonde in die wêreld ingekom en deur die sonde die dood, en so het die dood tot al die mense deurgedring, omdat almal gesondig het (Rom 5:12): en: Die oordeel was uit één tot veroordeling (Rom 5:16), en: Die loon van die sonde is die dood (Rom 6:23).

2. Die Sinode verwerp die dwaling van hulle wat leer: Die geestelike gawes of goeie hoedanighede en deugde soos goedheid, heiligheid en regverdigheid kon nie deel van die wil van die mens wees toe hy in die begin geskep is nie. Daarom kon dit in die sondeval ook nie van die wil geskei word nie.

Die Sinode leer: Dit is in stryd met die beskrywing van die beeld van God wat, volgens die apostel in Efesiërs 4:24, in geregtigheid en heiligheid bestaan, en beide setel sonder twyfel in die wil.

3. Die Sinode verwerp die dwaling van hulle wat leer: Hierdie geestelike gawes is in die geestelike dood nie van die mens se wil geskei nie, aangesien die wil op sigself nooit verdorwe was nie. Dit is slegs deur die verduistering van die verstand en wisselvalligheid van die neigings verhinder. Wanneer hierdie hindernisse uit die weg geruim is, kan die wil dan weer sy vrye, aangebore krag uitoefen. Dit wil sê dit kan allerhande goeie dinge wat hom voorgehou word, self wil en self kies of nie wil en nie kies nie.

Die Sinode leer: Dit is 'n nuwigheid en 'n dwaling waardeur die kragte van die vrye wil verhef word, en dit teen die uitspraak van die profeet. Bedrieglik is die hart bo alle dinge, ja, verdorwe is dit. (Jer 17:9), en van die apostel: Onder wie (nl die kinders van die ongehoorsaamheid) ons almal ook vroeër gewandel het in die begeerlikhede van ons vlees toe ons die wil van die vlees en die sinne gedoen het (Ef 2:3).

4. Die Sinode verwerp die dwaling van hulle wat leer: Die mens wat nie weergebore is nie, is nie werklik en nie heeltemal dood in sondes nie. Ook is alle kragte om die geestelike goeie te doen hom nie ontneem nie. Hy kan nog honger en dors na die geregtigheid en die lewe en kan die offer van 'n verslae en gebroke gees, wat God welgevallig is, bring.

Die Sinode leer: Hierdie opvattings stry teen die duidelike getuienisse van die Skrif: Julle was dood deur die misdade en die sondes (Ef 2:1, 5), en: al die versinsels wat hy in sy hart bedink, altyddeur net sleg was (Gen 6:5; 8:21).

Buitendien is honger en dors na bevryding uit die ellende, na die lewe, asook die offer van 'n gebroke gees aan God, slegs eie aan die wedergeborenes en aan hulle wat salig genoem word (Ps 51:10; Matt 5:6).

5. Die Sinode verwerp die dwaling van hulle wat leer: Die verdorwe en natuurlike mens kan die algemene genade (waaronder hulle die lig van die natuur verstaan) of die gawes wat ná die sondeval nog in hom oorgebly het, tot sy heil gebruik. Deur dit só te gebruik kan hy 'n groter genade, naamlik die evangeliese of verlossende genade en die saligheid self, geleidelik en trapsgewyse verkry. Op hierdie wyse betoon God Hom van sy kant bereid om Christus aan alle mense te openbaar. Hy het die middele wat vir die openbaring van Christus en vir geloof en bekering nodig is, aan almal genoegsaam en kragdadig geskenk.

Die Sinode leer: Behalwe die ervaring van alle tye getuig die Skrif immers ook dat dit vals is, want Hy maak aan Jakob sy woorde bekend, aan Israel sy insettinge en verordeninge. So het Hy aan geen enkele nasie gedoen nie; en sy verordeninge, dié ken hulle nie (Ps 147:19,20), en God het in die tye wat verby is, toegelaat dat al die nasies in hull eie weë sou wandel (Hand 14:16), en: Hulle (naamlik Paulus en sy reisgenote) is deur die Heilige Gees verhinder om die woord in Asië te verkondig; en toe hulle by die grens by Misië kom, het hulle probeer om na Bithinië toe te gaan, maar die Gees van Jesus het hulle dit nie toegelaat nie (Hand 16:6,7).

6. Die Sinode verwerp die dwaling van hulle wat leer: Met die ware bekering van die mens word geen nuwe eienskappe, kragte of gawes in sy wil deur God gestort nie. Daarom is die geloof, waardeur ons die eerste keer bekeer word en gelowiges genoem word, nie 'n eienskap of 'n gawe wat deur God ingestort word nie, maar net 'n daad van die mens. Die geloof kan alleen 'n gawe genoem word vir sover as wat die mens deur sy eie vermoë daartoe kom.

Die Sinode leer: Daarmee weerspreek hulle die heilige Skrif, wat getuig dat God nuwe eienskappe van geloof, gehoorsaamheid en die besef van sy liefde in ons harte uitstort: Ek gee my wet in hulle binneste en skrywe dit op hulle hart (Jer 31:33), en: Ek sal water giet op die dorsland en strome op die droë grond; Ek sal my Gees op jou nageslag giet" (Jes 44:3), en Die liefde van God is in ons harte uitgestort deur die Heilige Gees wat aan ons gegee is (Rom 5:5). Hulle is ook in stryd met die voortdurende gebruik van die kerk van God, wat in die woorde van die profeet so bid: Bekeer my, dan sal ek my bekeer (Jer 31:18).

7. Die Sinode verwerp die dwaling van hulle wat leer: Die genade, waardeur ons tot God bekeer word, is niks anders as 'n ligte aansporing nie; of - soos ander dit verklaar - dít wat deur die aansporing plaasvind, is die mees gepaste manier om die mens tot bekering te bring, en pas die beste by die menslike natuur. Daar is geen rede waarom hierdie aansporende genade alleen nie genoeg sou wees om die natuurlike mens geestelik te maak nie. God bewerk die instemming van die wil inderdaad op geen ander manier as deur hierdie aansporing nie. Die krag van die Goddelike werking, waardeur die sataniese werking oortref word, bestaan hierin dat God ewig goeie dinge, maar die Satan slegs tydelike voordele belowe.

Die Sinode leer: Dit is suiwer Pelagiaans en in stryd met die hele heilige Skrif, wat, behalwe aansporing, nog 'n ander, baie kragtiger en Goddeliker werkwyse van die Heilige Gees by die bekering van die mens ken: Ek sal julle 'n nuwe hart gee en 'n nuwe gees in jul binneste gee; en Ek sal die hart van klip uit julle vlees wegneem en julle 'n hart van vlees gee (Eseg 36:26).

8. Die Sinode verwerp die dwaling van hulle wat leer: God gebruik by die wedergeboorte van die mens nie daardie kragte van sy almag waardeur Hy die menslike wil kragtig en feilloos tot geloof en bekering ombuig nie. As al die genadewerkinge wat God gebruik om die mens te bekeer, voltooi is, kan die mens nogtans God en die Heilige Gees, wat sy wedergeboorte beoog en hom weergebore wil laat word, só weerstaan - en hy doen dit inderdaad ook dikwels - dat hy sy eie wedergeboorte geheel en al verhinder. Dit bly dus in sy eie mag om weergebore te word of nie.

Die Sinode leer: Dit beteken niks anders nie as dat al die krag van die genade van God in ons bekering weggeneem en die werking van die almagtige God aan die wil van die mens onderwerp word. Dit is in stryd met wat die apostels leer: Ons glo na die werking van die krag van sy sterkte (Ef 1:19), en: dat God alle welgevalle aan wat goed is, en alle werk van die geloof in ons met krag volkome maak (2 Tess 1:11), en: sy goddelike krag het ons alles geskenk wat tot die lewe en godsvrug dien (2 Pet 1:3).

9. Die Sinode verwerp die dwaling van hulle wat leer: Die genade en die vrye wil is gedeeltelike oorsake wat altwee saam die begin van die bekering bewerk. Die genade gaan in hierdie volgorde ook nie aan die werking van die wil vooraf nie. Dit wil sê: God help die menslike wil nie kragtig tot bekering voordat die menslike wil nie self in beweging kom en daarop besluit nie.

Die Sinode leer: Die ou kerk het hierdie leer al lankal by die Pelagiane veroordeel kragtens die woorde van die apostel: So hang dit dan nie af van die een wat wil of van die een wat loop nie, maar van God wat barmhartigheid is (Rom 9:16), net so ook: Wie trek jou voor? En wat het jy wat jy nie ontvang het nie? (1 Kor 4:7), en: Dit is God wat in julle werk om te wil sowel as om te werk na sy welbehae (Fil 2:13).

**Hoofstuk 5: Die volharding van die Heiliges**

1. Hulle wat God na sy voorneme tot die gemeenskap van sy Seun, ons Here Jesus Christus, roep en deur die Heilige Gees wederbaar, verlos Hy wel van die heerskappy en slawerny van die sonde. Tog verlos Hy hulle in hierdie lewe nie heeltemal van hulle sondige natuur en bestaan nie.

2. Hieruit ontstaan die daaglikse sondes van swakheid, en selfs die allerbeste werke van die heiliges is nog gebrekkig. Daarom moet hulle hulle voortdurend voor God verootmoedig, hulle toevlug tot die gekruisigde Christus neem, die sondige natuur hoe langer hoe meer doodmaak deur die Gees van die gebed en heilige geloofshandelinge, en vurig na die bereiking van die volmaaktheid verlang. So moet hulle volhard totdat hulle, losgemaak van hierdie sterflike liggaam, met die Lam van God in die hemel regeer.

3. Vanweë hierdie oorblyfsels van die inwonende sonde, en ook vanweë die aanvalle van die wêreld en die Satan, kan die bekeerdes nie in die genade volhard as hulle aan hulle eie kragte oorgelaat was nie. Maar God is getrou. Uit barmhartigheid bevestig Hy hulle in die genade wat eenmaal aan hulle gegee is, terwvl Hy hulle ook tot die einde toe kragtig bewaar.

4. Die mag van God, waardeur Hy die ware gelowiges in die genade bevestig en bewaar, is so groot dat hulle nie deur die sondige natuur oorwin kan word nie. Tog word die bekeerdes nie altyd so deur God gelei en beweeg dat hulle - deur hulle eie skuld - in sommige besondere gevalle nie van die leiding van die genade sou kon afwyk en deur die begeerlikhede van die sondige natuur verlei word en dit navolg nie. Daarom moet hulle voortdurend waak en bid dat hulle nie in versoekings gelei word nie. As hulle dit nie doen nie, kan hulle deur hulle sondige natuur, die wêreld en Satan tot groot en gruwelike sondes verlei word. Soms word hulle ook inderdaad, onder die regverdige toelating van God, daartoe verlei. Die droewige val van Dawid, Petrus en ander heiliges, wat vir ons in die heilige Skrif beskryf is, bewys dit.

5. Met sulke growwe sondes vertoorn hulle God vreeslik, verdien hulle die dood en bedroef hulle die Heilige Gees, versteur hulle die oefening in die geloof, verwond hulle die gewete ernstig en verloor hulle soms 'n tyd lank die besef van die genade. Dit gebeur totdat God, wanneer hulle deur 'n opregte berou op die regte pad terugkeer, weer die lig van sy Vaderlike aangesig oor hulle laat skyn.

6. God, wat oneindig barmhartig is, neem, weens die onveranderlike besluit van die uitverkiesing, sy Heilige Gees nie heeltemal van sy eiendom weg nie, selfs nie in hulle jammerlike sonde val nie. Hy laat hulle ook nie só diep val dat hulle uit die genade van die aanneming en uit die staat van die regverdiging uitval nie. Ook laat Hy nie toe dat hulle die sonde tot die dood of teen die Heilige Gees begaan en, heeltemal deur Hom verlaat, hulleself in die ewige verderf stort nie.

7. Wanneer hulle so in die sonde val, bewaar God eerstens in hulle sy onverganklike saad waaruit hulle weergebore is, sodat dit nie vergaan of vernietig word nie. Tweedens vernuwe Hy hulle deur sy Woord en Gees seker en kragtig tot bekering. Die gevolg is dat hulle oor die sondes wat hulle gedoen het van harte en volgens die wil van God berou het en deur die geloof, met 'n gebroke hart, vergifnis in die bloed van die Middelaar begeer en verkry. So besef hulle weer die genade van God wat nou met hulle versoen is, aanbid hulle sy ontferming en trou om daarna met groter ywer hulle eie heil met vrees en bewing uit te werk.

8. Dat hulle nie heeltemal uit die geloof en die genade uitval of ook tot die einde in die sonde bly of verlore gaan nie, verkry hulle nie deur hulle eie verdienste of inspanning nie, maar weens die genadige barmhartigheid van God. As dit van hulle afgehang het, kon dit nie alleen maklik gebeur het nie, maar sou dit ook ongetwyfeld gebeur het. Maar omdat dit van God afhang, kan dit glad nie gebeur nie. Immers, sy raad kan nie verander, sy belofte kan nie verbreek, die roeping na sy voorneme kan nie herroep, die verdienste, voorbidding en bewaring van Christus kan nie kragteloos gemaak word nie, net so min as wat die verseëling deur die Heilige Gees verydel of vernietig kan word.

9. Die gelowiges kan sekerheid hê van hierdie bewaring van die uitverkorenes tot die saligheid en van die volharding van die ware gelowiges in die geloof. Hulle het hieroor sekerheid volgens die maat van die geloof waarmee hulle seker glo dat hulle ware en lewende lidmate van die kerk is en altyd sal bly en dat hulle vergifnis van sondes en die ewige lewe het.

10. Hierdie sekerheid spruit dus nie voort uit enige besondere openbaring wat sonder of buite die Woord plaasgevind het nie, maar uit die geloof aan die beloftes van God wat Hy in sy Woord baie oorvloedig tot ons troos geopenbaar het; uit die getuienis van die Heilige Gees: Hierdie Gees getuig saam met ons gees dat ons kinders van God is. En omdat ons kinders is, is ons ook erfgename. Ons is erfgename van God, mede-erfgename van Christus (Rom 8:16,17), en, laastens, uit die ernstige en heilige strewe na 'n goeie gewete en goeie werke. As die uitverkorenes van God in hierdie wêreld nie hierdie vaste troos het dat hulle die oorwinning sal behou en hierdie onfeilbare pand van die ewige heerlikheid sou besit nie, dan sou hulle die ellendigste van al die mense wees.

11. Voorts getuig die Skrif dat die gelowiges in hierdie lewe teen verskillende sondige vertwyfelings stry en, as hulle in ernstige versoekings kom, nie altyd hierdie volle geloofsvertroue en hierdie sekerheid van die volharding ondervind nie. Maar God, die Vader van alle vertroosting, laat nie toe dat hulle bo hulle kragte versoek word nie, maar gee saam met die versoeking ook die uitkoms (1 Kor 10:13), en deur die Heilige Gees maak Hy steeds weer die sekerheid van die volharding in hulle wakker.

12. Dit is egter totaal onmoontlik dat hierdie sekerheid van die volharding die ware gelowiges hoogmoedige en sorglose mense sou maak. Inteendeel, dit is 'n ware wortel waaruit die nederigheid, die kinderlike vrees, die ware vroomheid, die volharding in alle stryd, die vurige gebede, die standvastigheid onder die kruis, die standvastigheid in die belydenis van die waarheid en die standvastigheid van 'n blywende vreugde in God spruit. Ook is die oordenking van hierdie weldaad vir hulle 'n aansporing tot ernstige en aanhoudende beoefening van dankbaarheid en goeie werke, soos uit die getuienisse van die Skrif en die voorbeelde van die heiliges blyk.

13. Wanneer die vertroue in die volharding weer lewendig word in hulle wat uit 'n val in sonde weer opgerig word, bring dit geen ligsinniglieid of verwaarlosing van die vroomheid nie, maar eerder 'n baie groter begeerte om nougeset in die paaie van die Here te wandel. Hierdie paaie is vantevore gemaak. Wanneer hulle daarop loop, behou hulle gevolglik die sekerheid van hulle volharding. 'n Verdere gevolg is dat die aangesig van die versoende God - waarvan die aanskouing vir die gelowiges soeter as die lewe en die verberging bitterder as die dood is - nie weer weens hulle misbruik van sy Vaderlike goedheid van hulle afgewend word en hulle só in swaarder gemoedskwellings verval nie.

14. Dit het God behaag om hierdie Goddelike genadewerk deur middel van die verkondiging van die evangelie in ons te begin. So bewaar Hy dit, sit Hy dit voort en voleindig Hy dit deur die aanhoor, die lees en die oordenking van die evangelie, deur die aansporing, vermanings en beloftes daarin en ook deur die gebruik van die heilige sakramente.

15. Hierdie leer van die volharding van die ware gelowiges, dit wil sê die heiliges, en van die sekerheid daaroor, het God tot eer van sy Naam en tot troos van die gelowiges uitvoerig in sy Woord geopenbaar en in die harte van die gelowiges ingeprent. Die sondige natuur verstaan hierdie leer nie, die Satan haat dit, die wêreld bespot dit, onkundiges en huigelaars misbruik dit en dwaalgeeste bestry dit. Die Bruid van Christus het dit egter altyd as 'n skat van onberekenbare waarde innig liefgehad en dit volhardend verdedig. God sal sorg dat die kerk dit ook in die toekoms doen. Teen God kan geen beplanning stand hou nie, nog minder kan geweld iets teen Hom vermag. Aan hierdie enige God, Vader, Seun en Heilige Gees, kom toe eer en heerlikheid tot in ewigheid. Amen.

**Verwerping van die dwalings oor die leer van die volharding van die heiliges**

Die regsinnige leer is nou uiteengesit.

1. Daarom verwerp die Sinode die dwaling van hulle wat leer: Die volharding van die ware gelowiges is nie 'n vrug van die uitverkiesing of 'n gawe van God wat deur die dood van Christus verwerf is nie. Dit is 'n voorwaarde (soos hulle sê) van die nuwe verbond wat die mens, voor sy finale uitverkiesing en regverdiging, deur sy vrye wil moet volbring.

Die Sinode leer: Die heilige Skrif getuig immers dat die volharding die vrug is van die uitverkiesing en dat dit deur die krag van die dood, die opstanding en die voorbidding van Christus aan die uitverkorenes gegee word: Die uitverkorenes het dit verkry en die ander is verhard (Rom 11:7), ook Romeine 8:32-35: Hy wat selfs sy eie Seun nie gespaar nie, maar Hom vir ons almal oorgegee het, hoe sal Hy nie saam met Hom ons ook alles genadiglik skenk nie? Wie sal beskuldiging inbring teen die uitverkorenes van God? God is dit watregverdig maak. Wie is dit wat veroordeel? Christus is dit wat gesterf het, ja, meer nog, wat ook opgewek is, wat ook aan die regterhand van God is, wat ook vir ons intree. Wie sal ons skei van die liefde van Christus?

2. Die Sinode verwerp die dwaling van hulle wat leer: God gee die gelowige wel genoeg krag om te volhard en is bereid om dit in hom te bewaar, mits die mens sy plig doen. Al is alles wat nodig is om in die geloof te volhard en wat God wil gebruik om die geloof te bewaar, ook in werking gestel, dan nog hang dit altyd van die oordeel van die wil af of die mens sal volhard of nie sal volhard nie.

Die Sinode leer: Hierdie mening is duidelik 'n Pelagiaanse dwaling. Terwyl dit die mense vry wil maak, beroof hulle God van sy eer. Dit is ook in stryd met die deurlopende getuienis van die evangeliese leer wat die mens alle stof tot roem ontneem en die lof vír hierdie weldaad alleen aan die genade van God toeskryf. Dit is verder ook in stryd met die uitspraak van die apostel: Dit is God wat ons ook sal bevestig tot die einde toe, om in die dag dat onse Here Jesus Christus onberispelik te wees (1 Kor 1:8).

3. Die Sinode verwerp die dwaling van hulle wat leer: Die ware gelowiges en wedergeborenes kan nie alleen heeltemal en onherroeplik uit die regverdigende geloof, die genade en saligheid uitval nie, maar val inderdaad ook dikwels daar uit en gaan vir ewig verlore.

Die Sinode leer: Hierdie opvatting maak juis die genade van die regverdiging en die wedergeboorte en die voortdurende bewaring deur Christus kragteloos. Dit is ook in stryd met die nadruklike woorde van die apostel Paulus: As Christus vir ons gesterf het toe ons nog sondaars was, veel meer dan sal ons, noudat ons geregverdig is in sy bloed, deur Hom gered word van die toorn (Rom 5:8,9), en van die apostel Johannes: Elkeen wat uit God gebore is, doen geen sonde nie, omdat sy saad in hom bly; en hy kan nie sondig nie, want hy is uit God gebore (1 Joh 3:9). Net so is dit in teëspraak met die woorde van Jesus Christus: Ek gee my skape die ewige lewe, en hulle sal nooit verlore gaan tot in ewigheid nie, en niemand sal hulle uit my hand ruk nie. My Vader wat hulle aan My gegee het, is groter as almal: en niemand kan hulle uit die hand van my Vader ruk nie (Joh 10:28,29).

4. Die Sinode verwerp die dwaling van hulle wat leer: Die ware gelowiges en wedergeborenes kan die sonde tot die dood of dié teen die Heilige Gees begaan.

Die Sinode leer: Dieselfde apostel Johannes, nadat hy in 1 Johannes 5:16, 17 melding gemaak het van hulle wat tot die dood sondig, en dit verbied het om vir hulle te bid, voeg dadelik in v. 18 daarby: Ons weet dat elkeen wat uit God gebore is, nie sondig (naamlik met so 'n sonde) nie, maar hy wat uit God gebore is, bewaar homself, en die Bose het geen vat op hom nie (1 Joh 5:18).

5. Die Sinode verwerp die dwaling van hulle wat leer: 'n Mens kan in hierdie lewe geen sekerheid van die toekomstige volharding sonder 'n besondere openbaring besit nie.

Die Sinode leer: Deur hierdie leer word die vaste troos wat die ware gelowiges in hierdie lewe het, weggeneem en die twyfel van die pousgesindes weer in die kerk ingevoer. Die heilige Skrif lei egter hierdie sekerheid nie telkens uit 'n besondere en buitengewone openbaring af nie, maar uit die kenmerke wat aan die kinders van God eie is, en uit die standhoudende beloftes van God. Dit kom veral na vore by die apostel Paulus in Romeine 8:39: Geen skepsel sal ons skei van die liefde van God wat daar in Christus onde Here is nie en by Johannes: Hy wat sy gebooie bewaar, bly in Hom en Hy in hom. En hieraan weet ons dat Hy in ons bly: aan die Gees wat hy ons gegee het (1 Joh 3:24).

6. Die Sinode verwerp die dwaling van hulle wat leer: Die leer van die sekerheid van die volharding en van die saligheid is, kragtens sy eie aard en wese, 'n kussing vir die sondige natuur en skadelik vir die vroomheid, goeie sedes, gebede en ander heilige handelinge. Daarteenoor is dit selfs lofwaardig om daaraan te twyfel.

Die Sinode leer: Daarmee wys hulle immers dat hulle die krag van die Goddelike genade en die werking van die Heilige Gees wat in ons woon nie ken nie. Ook weerspreek hulle die apostel Johannes wat met uitdruklike woorde die teendeel in sy, eerste brief leer: Geliefdes, nou is ons kinders van God, en dit is nog nie geopenbaar wat ons sal wees nie; maar ons weet dat ons, wanneer Hy verskyn, aan Hom gelyk sal wees, omdat ons Hom sal sien soos Hy is. En elkeen wat hierdie hoop op Hom het, reinig homself soos Hy rein is (1 Joh 3:2,3). Buitendien word hulle weerlê deur die voorbeeld van die heiliges van die Ou en Nuwe Testament. Hoewel hulle van hulle volharding en saligheid seker was, het hulle nogtans in die gebede en ander geloofshandelinge volhard.

7. Die Sinode verwerp die dwaling van hulle wat leer: Die geloof van hulle wat slegs 'n tyd lank glo, verskil net in tydsduur van die regverdigende en saligmakende geloof.

Die Sinode leer: Christus stel immers self duidelik in Matteus 13:20 en Lukas 8:13 en volgende verse nog 'n drieledige onderskeid vas tussen hulle wat net 'n tyd lank glo en die ware gelowiges. Hy sê: Eersgenoemdes ontvang die saad op rotsagtige grond, maar die gelowiges in goeie grond of in goeie harte; eersgenoemdes is sonder wortel, maar die gelowiges het 'n vaste wortel; eersgenoemdes dra nie vrug nie, maar die gelowiges dra met standvastigheid of volharding in verskillende mate hulle vrugte.

8. Die Sinode verwerp die dwaling van hulle wat leer: Dit is nie ongerymd dat die mens sy eerste wedergeboorte verloor en daarna weer, selfs baie keer, weergebore word nie.

Die Sinode leer: Met hierdie leer ontken hulle die onverderflikheid van die saad van God waardeur ons weergebore word, en kom hulle in stryd met die getuienis van die apostel Petrus: Julle wat wedergebore is, nie uit verganklike saad nie, maar uit onverganklike (1 Pet 1:23).

9. Die Sinode verwerp die dwaling van hulle wat leer: Christus het nêrens gebid dat die gelowiges in die geloof onfeilbaar sou volhard nie

Die Sinode leer: Hulle weerspreek Christus self, wat sê: Maar Ek het vir jou gebid, Petrus, dat jou geloof nie mag ophou nie (Luk 22:32); en die evangelis Johannes, wat getuig dat Christus nie alleen vir die apostels gebid het nie, maar ook vir almal wat deur hulle woord sou glo: Heilige Vader, bewaar hulle in u Naam en: Ek bid nie dat U hulle uit die wêreld wegneem nie, maar dat U hulle van die Bose bewaar (Joh 17:11,15, 20).

**Besluit**

Die voorgaande is dan die duidelike, eenvoudige openhartige verklaring van die regsinnige leer aangaande die Vyf Artikels waaroor in Nederland verskil van mening is. Tegelykertyd is dit die verwerping van die dwalings waardeur die Nederlandse kerke 'n tyd lank in beroering was. Die Sinode oordeel dat hierdie uiteensetting en verwerping uit die Woord van God geneem is en met die belydenisse van die Gereformeerde Kerke ooreenstem. Hieruit blyk dit duidelik dat mense vir wie dit allermins betaamlik was, in stryd met alle waarheid, eerlikheid en liefde die volk die volgende wou wysmaak:

dat hierdie leer 'n oorkussing van die duiwel en die sondige natuur en 'n vesting van die Satan is, waaruit hy vir alle mense hinderlae opstel, die meeste verwond en baie met pyle òf van wanhoop òf van sorgeloosheid dodelik tref;

dat hierdie leer God tot outeur van die sonde, 'n onregverdige, 'n tiran en 'n huigelaar maak en dat dit niks as die herleefde leer van die Stoïsyne, Manigeërs, Libertyne en Moslems is nie;

dat hierdie leer die mense sorgloos maak en dat hulle hulle daardeur verbeel dat, op watter wyse hulle ook al leef, dit nie die saligheid van die uitverkorenes verhinder nie en dat hulle gevolglik sonder kommer allerhande afskuwelike sondes kan doen;

dat dit die verworpenes nie tot saligheid strek nie, selfs al sou hulle inderdaad ook al die werke van die gelowiges verrig;

dat volgens hierdie leer God enkel en alleen deur sy wilsbesluit en sonder oorweging of inagneming van enige sonde van enig-iemand die grootste deel van die wêreld vir die ewige verderf voorbeskik en geskep het;

dat net soos die verkiesing die fontein en die oorsaak van die geloof en die goeie werke is, die verwerping ook so die oorsaak van die ongeloof en goddeloosheid is;

dat baie onskuldige kinders van gelowiges van die moederbors weggeruk en op wreedaardige wyse in die hel gegooi word, sonder dat die bloed van Christus of hulle doop of die gebede van die kerk by hulle doop vir hulle tot voordeel kan wees.

En watter baie ander soortgelyke bewerings is daar nie wat die Gereformeerde Kerke nie alleen nie aanvaar nie maar ook van maar ook van ganser harte verfoei!

Daarom doen hierdie Sinode van Dordrecht in die Naam van die Here 'n beroep op almal wat die Naam van ons Verlosser Jesus Christus gelowig aanroep, om die geloof van die Gereformeerde Kerke nie te beoordeel op grond van hier en daar saamgeroepte lasteringe of op grond van persoonlike uitsprake van verskeie ouer of jonger leraars nie. Hierdie uitsprake word dikwels slegs met kwade bedoelings aangehaal of vermink en tot 'n verkeerde betekenis verdraai. Hulle moet eerder op grond van die openbare belydenisse van genoemde Gereformeerde Kerke oordeel en op grond van hierdie uiteensetting van die regsinnige leer wat met algemene instemming van almal saam en van elke lid van die hele Sinode afsonderlik vasgestel is.

Vervolgens vermaan die Sinode hierdie lasteraars ernstig dat hulle moet besef watter swaar oordeel van God hulle oor hulleself bring as hulle teen soveel kerke en teen die belydenisse van soveel kerke valse getuienis gee, die gewetens van die swakkeres in beroering bring en naarstiglik streef om by baie mense die gemeenskap van die ware gelowiges verdag te maak.

Ten slotte doen hierdie Sinode 'n beroep op alle mededienaars in die evangelie van Christus om hulle in die behandeling van hierdie leer in die skole en in die kerke vroom en gelowig te gedra. Hulle moet hierdie leer sowel mondeling as skriftelik tot eer van Naam van God, tot heiligmaking van die lewe en tot troos van die verslae harte uitlê. Hulle moet in ooreenstemming met die Skrif nie alleen na die reël van die geloof dink nie maar ook praat. Eindelik moet hulle hulle weerhou van alle uitsprake wat die voorgeskrewe perke van die ware strekking van die Heilige Skrif oorskry. Sulke uitsprake kan aan die skaamtelose dwaalleraars 'n gegronde rede gee om die leer van die Gereformeerde Kerke sleg te maak Of te belaster.

Mag die Seun van God, Jesus Christus, wat aan die regterhand van die Vader sit en aan die mense gawes gee, ons in die waarheid heilig. Mag Hy hulle wat dwaal, tot die waarheid lei en die lasteraars van die gesonde leer die mond snoer. Mag Hy die getroue dienaars van sy Woord die Gees van wysheid en onderskeiding gee, sodat al hulle uitsprake tot eer van God en tot opbouing van hoorders mag strek. Amen.